
PREDGOVOR 


Iracionalne dogme često su temeljitije od realnosti mijenjale život 
pojedinih i velikih ljudskih zajednica. Zbog razlika u mišljenju i vjeri 
ljudi su se međusobno borili s više fanatičnosti i brutalnosti nego zbog 
konkretnih ciljeva.  Krivovjeran, praznovjeran uvijek je samo netko 
drugi, dok svatko sam nesumnjivo ima pravu vjeru - inače je ne bi 
ispovijedao. 

Tako se, dakle, čudno i netolerantno postupa na području vjere 
- ito oduvijek, otkako postoje ljudi. Međutim, kad tražimo zablude 
ljudske fantazije, ne treba pitati za ideje koje pokreću svijet. Natuknice 
u ovoj knjizi, kao, primjerice, zubobolja, očne bolesti, čežnja za 
domovinom i slične, pokazuju što su ljudi svašta izmišljali da bi se 
oslobodili sasvim ličnih svakodnevnih nevolja. Kako da sebi bez pomoći 
zubara olakšaju višednevnu zubobolju, kako da suzbiju tvrdokorni 
reumatizam ? 

Zar je čudno što su se naši preci hvatali svake slamke za koju su 
vjerovali da bi im mogla pomoći u njihovim nevoljama? Za njih su 
duhovi i demoni bili bića koja realno postoje, od kojih se treba zaštićivati 
ili koja čovjeku mogu pomoći. Naši preci nisu poznavali ni vitamine ni 
bakterije ni rendgenske zrake, pa je zato za njih bilo neobjašnjivo i 
tajanstveno mnogo toga što je nama danas potpuno jasno - ili nam se 
barem tako čini ? 

Tko od naših suvremenika može biti siguran da se naši potomci 
u 3. tisućljeću, možda već za dvadeset godina, neće smješkati onome u 
što smo mi, krajem 20. stoljeća još vjerovali 2? Primjerice tome, da se 
danas kruh od grubo mljevene pšenice i svježi sir reklamiraju kao 
»najbolja kozmetička sredstva« ? Ii tome što se mnogi ljudi upravo 
panično boje kad trinaesti u mjesecu padne u petak, što često rezultira 
time da se tog dana dogodi 30 posto više prometnih nesreća nego inače 
petkom - zbog nervoze, kao što smatra Opći njemački auto-klub 
/ADAC/? Tjednik DIE ZEIT prosudio je 1982. godine psihoanalizu 
otprilike kao »praznovjerje stoljeća«, pa bi teško bilo proreći što će se 
dogoditi s uvjerenjem da pobožni ljudi rjeđe obolijevaju od raka i dulje 
žive od nevjernika, koje je ozbiljno i znanstveno izneseno 1985. u 
jednom medicinskom časopisu. 


Međutim, ne bismo smjeli previdjeti koliku su povezanost s 
prirodom pokazivali naši preci kada su na Uskrs i Cvjetnu nedjelju, kada 


se obnavlja cijeli životinjski i biljni svijet, i sami jedni druge pozivali da 
obuku novu odjeću, vjerujući da će ih to učiniti sretnima - sretnima u 
duhovnom, a ne u materijalnom smislu. 

Sigurno je da se poneki prirodni lijek, koji se spominje u ovoj 
knjizi, upotrebljava još uvijek ili opet danas. Njegova primjena dobiva 
samo onda karakter praznovjerja kada, na primjer, hajdučku travu treba 
brati samo između jedanaest i dvanaest sati, ako se želi da bude 
djelotvorna. 

I danas se kao sredstvo protiv reumatičnih bolova preporučuju 
mjedeni prstenovi, doduše samo u slučaju da se unaprijed vjeruje u 
djelovanje. Cvatu i drugi oblici praznovjerja - sjetimo se samo brojnih 
talismana u automobilima. Njemačka pošta je čak htjela novinskim 
horoskopima staviti uz bok »službenu« telefonsku službu za saopćavanje 
horoskopa. I tko bi ikad pomislio da još oko 1.200.000 građana 
Njemačke vjeruje u postojanje vještica i demona, kao što je 1985. 
ustanovio jedan demoskopski institut ? 

Kad katolički vjernik u crkvi pali svijeću da bi time pridonio 
pobjedi svog omiljenog nogometnog kluba, možemo pretpostaviti da se 
radi o iskrenom vjerovanju. Međutim, već taj primjer pokazuje subjektiv- 
nost i ambivalenciju na koju često nailazimo između vjere i praznovjerja 
i koju ćemo opširnije spomenuti u pogovoru. 


Helmut Hiller 


ABORTUS —> Pobačaj 


AFRODIZIJACI U narodu se oduvi- 
jek znalo za velik broj sredstava koja 
pojačavaju = spolnu = aktivnost.  —> 
Spolna moć, —> Plodnost, —> Zabnja- 
ča, —> Anis, —> Valerijana, —> Milo- 
duh, —> Komonika, —> Kopriva,—> 
Magarac, —> Guščja mast, —> Kaćun, 
—> Lanovo sjeme, —> Muškatov oraš- 
čić, —> Celer, —> Kozorog. Vino po- 
miješano s —> rutvicom smatralo se 
antiafrodizijakom. 


AHAT se smatrao sredstvom protiv 
munje i čarolija, kao i za ukidanje 
djelovanja otrova. Vjerovalo se da se 
gutanjem tog kamena mogu pokazati 


skrivene, opasne bolesti. Ahat se ta- 
kođer upotrebljavao kao zaštita od 
zmija i za jačanje očiju. Žene su se od 
ahata nadale plodnosti. Onaj tko ga je 
nosio kao prsten ili amulet želio je 
njegovom pomoći steći simpatije dru- 
gih ljudi. Kad bi se metnuo pod jezik, 
taj bi kamen navodno hladio i mogao 
utažiti žeđ. Ako se stavio noću pod 
glavu, sanjali su se ugodni snovi. Kao 
i za drugo kamenje, smatralo se da 
ahat ima moć da osigura pobjedu; 
štitio je od zarobljeništva i od nesreća 
uopće. Izlječenje od epilepsije, ludila 
i mjesečarstva očekivalo se kad bi se 
jelo priredilo s vodom u kojoj je 
prethodno, za vrijeme rastućeg mjese- 
ca, ahat ležao tri dana, s tim da 
bolesnik ta jela jede deset mjeseci. 
Rođenima u lipnju ahat je trebao 


W. H. Brown: Cirkuski jahači, 1886. 

donijeti Život, sreću, bogatstvo i 
zdravlje. Ponekad je u tu svrhu vrije- 
dila i njegova varijanta, kalcedon. 


AKROBATI su se nadali da će, ako 
budu jeli meso i mozak vjeverice, na 
njih prijeći otpornost te životinje na 
vrtoglavicu. 


AKVAMARIN —> Beril 


ALAT proizveden 1. travnja nosi, 
kako se tvrdilo, svima nesreću. —> 
Nesretni dani. 


AKLOHOLIZAM Ako bi majka pila 
za vrijeme dojenja, govorilo se da će 
dijete postati alkoholičar. Kao sred- 
stvo protiv alkoholizma preporuči- 
valo se pijenje vode u kojoj su se prali 
leševi ili konjskog znoja. Od njega je 
trebalo da očuva ubijeni sljepić ili 
njegova glava, ako se nosi u vrećici 
oko vrata. I za svinjsko se mlijeko 
vjerovalo da pomaže pri suzbijanju 
alkoholizma. 


AMBICIJU su navodno otkrivale za- 
vinute obrve. 


Ametistu (1), gorskom kristalu ili prozircu (2) i 
malahitu pridavala su se mnoga čarobna svojstva. 


AMETIST je, kako se vjerovalo, štitio 
od otrova, otrovnih zmija, a osobito 
od pijanstva. Tko se nije htio opiti, 
nosio je na prstu ametist, ili bi ga 
stavio na pupak, ili ga pak samljeve- 
nog pojeo. Smatralo se da taj kamen 
priječi penjanje alkoholnih para u gla- 
vu. Od ametista se očekivalo ohrabre- 
nje, protjerivanje zlih misli; smatralo 
se da on čovjeka čini mudrim, blagim 
i krotkim. Lovci su se od njega nadali 


Antički amuleti iz Jugoslavije kojima su se pripisi- 
vala apotropejska svojstva. 


sreći u lovu. U starini se vjerovalo da 
ametist može rastjerati kišne i olujne 
oblake. Rođenima u travnju, ametist 
donosi sreću. Često ga se smatra ka- 
menom koji pomaže u mjesecu trav- 
nju. 


AMULETI su - slično kao —> tali- 
smani - služili da odbiju nevolju i 
demone ili donesu sreću i snagu. To 
su obično bili predmeti koji su se 
mogli lako nositi na tijelu, često na 
lančićima oko vrata ili ručnog zgloba, 
kao npr. drago kamenje, kovani no- 
vac, dijelovi korijena, ali i životinjske 
oči i dlaka u malim kutijicama, luk, 
kesten, itd. —> Obrve, — > Očne bole- 


Poljska ljubičica (1): još od antičkoga doba cije- 
njena su njezina ljekovita svojstva. Pitoma ljubi- 
čica (2). Anemona ili sasa (3) stara je ljekovita 
biljka. Kokotić ili grančica (4) štiti od očnih bolesti. 
Zimzelen (5) imao je veliku moć protiv svih čaroli- 
ja. 


Ariš je jedino četinjarsko drvo u Evropi koje zimi 
gubi lišće. Na slici pod br. 6: Ariš, drvo, grančica 
i šiška. 


sti, —> Valerijana, —> Lopovi, —> Mu- 
nja, —> Urokljive oči. Crkva je u više 
navrata zabranjivala pravljenje i noše- 
nje amuleta. /—> Pogovor, str. 214/ 


ANALOGIJE —> Pogovor, str. 214. 


ANEMONE ili SASE Slično kao i 
kod ostalog cvijeća, smatralo se da se, 
ako se pojede prve tri nađene anemo- 
ne, može sačuvati zdravlje do kraja te 
godine. 


ANIMIZAM —> Pogovor, str. 214. 


ANIS je navodno budio spolnu želju. 
—> Afrodizijaci. 


ARIŠ Vjerovalo se da crvenkasto 
drvo ariša štiti od vatre i udarca mu- 
nje, a kod guše se preporučivalo da se 
noću, za mladog mjeseca, uokolo ob- 
grize kora mladog ariša. Ako drvo 
ugine, nestat će i guša. Kao sredstvo 
za pobačaj, iglice ariša su se kuhale u 
vodi u kojoj je prethodno namočen 
brus, pa se ta tekućina pila. 

Paracelsus: »Astronomica et astrologica opuscu- 
la«, Koln, 1567. 


ARNIKA Smatralo se da se od arni- 
ke, ubrane na Ivanje  /24.06./,  pr- 
venstveno navečer, može prirediti tin- 
ktura za liječenje rana. Sasušeni sno- 
pić arnike, obješen u sobi ili pod 
krovom, ili stavljen u polje, imao je 
navodno moć da zaštiti od oluje ili 
tuče. —> Ivanjsko bilje. 


ASTMA Smatralo se da se uzimanjem 
smrvljenog krizolita može poboljšati 
disanje, te je stoga taj kamen preporu- 


čavan astmatičarima. Kod penjanja 
uzbrdo, pokušavalo se olakšati disa- 
nje tako da se na grudima nosio orlov 
jezik. Vjerovalo se da se zadržava- 
njem daha može spriječiti ubod bum- 
bara i pečenje koprive pri dodiru. 


ASTROLOGIJA Pokušaji da se ka- 
rakter i sudbina čovjeka protumače 
pomoću kretanja i položaja zvijezda 
vrlo su stari. /—> Pogovor, str. 214/ 
Za astrologiju se često zahtijeva rang 
znanosti, pogotovo ako svoje rezul- 
tate brižno obrađuje pomoću mate- 
matike i statistike. C. G. Jung konsta- 
tirao je u vezi s tim: »Suvremena se 
astrologija sve više približava psiholo- 
giji i već glasno kuca na vrata Sveuči- 
lišta.« 

Međutim, s time se ne može uspo- 
rediti čitanje paušalnog horoskopa, 
kao što se to čini u većim slučajeva. 
Zato je ta laička astrologija s pravom 
nazvana  »kraljicom  praznovjerja«  / 
W.-E. Peuckert/, a horoskop je danas 
vjerojatno najčešći savjetnik kada se 
radi o tome da se nešto kaže o najbli- 
žoj budućnosti i karakteru čovjeka, 
rođenog u određenim konstelacijama 
zvijezda. 


ATROFIJU MIŠIĆA pokušavalo se 
liječiti utrljavanjem riblje masti. 


BABICE su nosile prstenje i ogrlice 
od malahita, nadajući se tako osobitoj 
sreći kod svoje klijentele. Ako se 
rodilo nakazno dijete ili je pri porodu 
došlo do nesreće, često su babice bile 
optužene kao vještice. Babica je mo- 
rala obavljati s djetetom razne, dije- 
lom kultske, radnje da bi ga sačuvala 
od nevolja. —> Madež, —> Zepsti. 


BABLJAK Korijen babljaka štitio je, 
prema vjerovanju, od kapi, ako ga se 
iskopa u Ivanjoj noći /24.06./ u 
ponoć, ušije u platno i nosi na koži. 
Ako je babljak rastao na grobu, govo- 
rilo se da se mrtvac muči u čistilištu. 


BADNJAK Ako se željelo saznati 
nešto o budućnosti, trebalo je izgovo- 
riti molitvu, i u ponoć, na raskršću, 
položiti uho na zemlju. Šumovi koje 
se tada čuje ukazuju na buduće doga- 
đaje - npr. ako se čuje tutnjava kao 
kod bubnjanja, treba uskoro očekivati 
rat. Isto se tako vjerovalo da se na 
Badnjak može čuti govor životinja u 
staji. —> Božić, —> Ponoćka, —> Uskrs, 
—> Jezik životinja, —> Pogovor str. 
214. 


BAJANJE ili ISTJERIVANJE Time 
se u slučaju bolesti ljudi ili životinja, 
pomoću utvrđenih jezičnih formula i 
ritualnih radnji, mogla izazvati sreća, 
ali i nesreća. Osoba koja je bajala 
djelomično je željela steći tajnu moć 
nad onim kojem baja. —> Prizivanje 
mrtvih. 


BAZGA Smatralo se da se bolesnici 
mogu izliječiti već i ako samo spavaju 


pod bazgom ili u njezinoj sjeni. Prva 
voda u kojoj je okupano novorođen- 
če, izlijevala se pod bazgu, vjerujući 
da će to doprinijeti jačanju djeteta. 
Kao sredstvo za sprečavanje vrućice 
pod bazgu se zakapao kruh i sol. 
Kora bazge navodno je djelovala kao 
sredstvo za čišćenje ako bi se gulila 
odozgo prema dolje, a ako se gulila 
odozdo prema gore, smatralo se da 
izaziva povraćanje. Pučko je vjerova- 
nje bazgi pripisivalo i moć da odbija 
munje, a za obranu od vatre na Silve- 
strovo bi se narezalo bazgovo granje 
i, savijeno u kotač, vješalo u kuću. 
Koliko je taj grm bio važan za ljude, 
pokazuje i opomena da će onaj tko 
namjerno ošteti bazgov grm, doživjeti 
nesreću ili umrijeti. 


Onaj komu su lopovi što ukrali morao je u osvit 
zore lijevom rukom savijati bazgovu granu prema 
suncu govoreći: »Bazgo, ja ću tebe savijati sve dok 
mi lopov ukradeno ne vrati!« Na slici pod br. 5: 
bazga, grm, grančica, cvijet i plod. 


BAZILISK To biće iz bajki, s pogle- 
dom koji ubija, razvijalo se, prema 
tadašnjem vjerovanju, isto kao i zmaj, 
iz crnih pijetlova, pa su se zato crni 
pijetlovi većinom brzo ubijali. 


BEDRINAC_ ili SILJEVINA na- 
vodno je u vrijeme haranja kuge odbi- 
jao tu bolest ili štitio od nje. Ta se 
biljka dovodi u vezu s ljubavnim ča- 
rolijama. Ako ga je muškarac nepri- 
mjetno stavio u džep djevojci, znači 
da želi da ga ona zavoli. S druge 
strane, žene su vjerovale u kontracep- 
cijsko djelovanje, ako uza se nose 
komadić bedrinca. Skriven na grudi- 
ma, bedrinac pomaže da se poveća 
količina majčinog mlijeka. 


BELEMNIT je šiljastog oblika kao 
klin, pa se njegov postanak tumačio 
kao posljedica udara munje i grmljavi- 
ne. Pripisivalo mu se svojstvo da spre- 
čava nesreće, osobito štetu od oluje. 
Također se vjerovalo da se vlasnik 
belemnita može učiniti nevidljivim i 
da može steći veliku snagu. 


BERIL Tom kamenu i njegovoj vari- 
janti, akvamarinu, pripisivala se ljeko- 
vita moć kod očnih bolesti - voda u 
kojoj je ležao beril preporučala se za 
ispiranje očiju. Kao napitak, ta bi 
voda sprečavala i liječila bolesti grla, 
te pomagala da prestane štucanje. Si- 
gurno ljekovito djelovanje pripisivalo 
se berilu i kod bolesti jetre, želuca i 
žuči. Tvrdilo se da će kamen, u ruci 
svjedoka koji daje krivi iskaz, pocr- 
njeti, a čarobno ogledalo od berila 
navodno pokazuje budućnost onome 
tko se u njemu ogleda. /—> Ogledalo/. 
Vjeruje se da taj kamen ljudima rođe- 
nim u listopadu daje ugled i osigurava 
ljubav i slogu među bračnim drugovi- 
ma. Međutim, i akvamarin i beril se 
često smatraju prosinačkim kame- 
nom. 


BEZBOŽNICI U mnogim su se kra- 


jevima —> mravi smatrali začaranim 
bezbožnicima. 


BIBLIOMANTIKA —> Pogovor str. 
214. 

BIČ Često se smatralo da se bolesti 
mogu odstraniti udarcima biča. I vje- 
štice su se navodno mogle otjerati 
glasnim  pucketanjem biča, kao i 
uopće galamom. Kočijaši bi u svoje 
bičeve uplitali jezik neke zmije otrov- 
nice, u uvjerenju da svoje konje tako 
mogu natjerati da povuku i najveći 
teret. 


BIJELI GLOG Kad bi bijeli glog 
imao mnogo plodova, očekivala se 
oštra zima. —> Porođaj. 


BIJELI KUPUS Tko na Novu go- 
dinu pojede jelo priređeno s bijelim 
kupusom, imat će, prema narodnom 
vjerovanju, cijele godine dovoljno no- 
vaca. 


BIJELO se općenito smatra bojom 
čistoće, nevinosti. Ipak, bijela boja 
često znači i smrt. 


BIRANJE DANA Vrlo se često pa- 
zilo na to da se za vjenčanje, krstitke, 
stavljanje kuće pod krov, promjenu 
radnog mjesta i mjesta stanovanja, 
kupovinu i prodaju, izlaženje brodom 
na more, putovanje i slične važne 
stvari, odaberu samo određeni dani u 
tjednu ili mjesecu, a da se drugi sva- 
kako izbjegavaju, jer se jednima pripi- 
sivao sretan predznak, a od drugih je 
prijetila nesreća. To praznovjerje spo- 
minje se još u starom vijeku, a djelo- 
mično se zadržalo do danas. —> Sretni 
dani, —> Nesretni dani i —> Pogovor 
str. 214. 


BISERI znače suze; zato ljubavnici 
nisu smjeli jedni drugima poklanjati 


bisere, a mladenke nisu smjele nositi 
biser u svadbenom nakitu. 


BJESNILO se, prema vjerovanju, 
moglo izliječiti srebrom. Ako pas za 
vrijeme plime okusi morsku pjenu, 
pobjesnjet će. Kao zaštita od njegova 
ugriza preporučivalo se da se čovjek 
sam ugrize za palac. —> Veliki četvr- 
tak. 


BLAGOSTANJE —> Bogatstvo. 


BLAŽENSTVO Oni koji su umrli 
na Veliki petak, sigurno će postati 
blaženi. Vjerovalo se također da bla- 
ženi postaju svi mrtvi na čijem je 
sprovodu padala kiša, te je nebeska 
kišnica ulazila u grob. Blaženstvo se 
obećavalo i svima onima koji su jeli 
kruh pečen na Veliki petak. 


BLIZANCI se, prema vjerovanju, ra- 
đaju ako je žena za vrijeme trudnoće 
jela srasle plodove. Ženama koje su 
rodile blizance pripisivala se osobita 
čarobna moć. Kod sestara blizankinja 
navodno je uvijek jedna bila neplod- 
na. 


BLJEDILO_ OD  MALOKRVNO- 
STI navodno se moglo izliječiti ako 
se jede lišće od jagode, svaki dan po 
list više, sve dok se nije moglo više, a 
zatim opet svaki dan po list manje. 
Bljedilo se, prema vjerovanju, smanji- 
valo i uzimanjem taloga kave. 


BOBICE Onaj tko bi prije sakuplja- 
nja šumskih bobica prve tri ubrane 
stavio na panj ili kamen, ili ih bacio 
preko lijevog ramena, našao bi naro- 
čito mnogo bobica. Tako »žrtvovane« 
bobice bile su određene za »jadne 
duše« ili za šumske duhove. 


Trgovac biserima. Drvorez iz djela »Hortus sanita- 


tis«, 1483. Na drugoj slici: bijeli se i crni biser 


smatraju žalobnim ukrasom. 


BOBOLJ ili ŽUTA TRAVA smatrao 
se, zbog svojih žutih cvjetova, a prije 
svega zbog žutog mliječnog soka, 
sredstvom protiv žutice. —> Jakost, —> 
Nesretni slučajevi. 


BOGATSTVO Vjerovalo se da će se 
moći osigurati bogatstvo ako se nokti 
režu uvijek petkom. Navodno je bo- 


gat onaj čiji nokti imaju na dnu bijele 
segmente, »zlatne lukove«, a obogatit 
će se ljudi kovrčave kose i dlakavi na 
donjem dijelu vrata. Bilo je niz prepo- 
ruka pomoću kojih bi čovjek sebi 
mogao osigurati željeno blagostanje. 
Tako se, na primjer, vjerovalo da 
osoba koja u božično veče jede mak, 
može doći do mnogo novaca, a osobi 
koja na Silvestrovo ili na Novu go- 
dinu pojede mrkvu, cijele godine neće 
ponestati novaca. 

Općenito se vjerovalo da se na —> 
Silvestrovo ili na —> Novu godinu 
može razabrati kako će se u novoj 
godini razvijati novčani poslovi. Ali, 
za to važno područje života bilo je i 
drugih termina: tko bi, primjerice, na 
pokladni utorak, prije izlaska sunca, 
jeo ječmenu kašu s krvavicom ili na 
Veliki četvrtak varivo od koprive ili 
leću ili ječam, bio je siguran u to da 
se pobrinuo za svoje blagostanje u 
toku te godine. 


I u tom je pogledu, naravno, bilo 
vrlo značajno proljeće. Ako se na 
početku proljeća vidjelo bijelog ili 
Žutog leptira, to se smatralo garanci- 
jom za sreću u novčanim stvarima. 
Kad se ugleda prvu lastavicu ili čuje 
prvi zov kukavice, treba dobro pro- 
miješati novac u novčaniku, pa će se 
on u narednim mjesecima znatno 
množiti. 

Isto su se tako i —> paprat i uhva- 
ćeni bumbar smatrali sredstvima po- 
moću kojih se može doći do novaca. 
U drugim je opet krajevima vladao 
običaj da se, čim se ugleda prvu lasta- 
vicu, podigne kamen i spremi u džep, 
ne gubeći lastavicu iz vida. Kamen je 
trebalo uvijek nositi sa sobom da bi 
se osiguralo bogatstvo. Daljnjom ga- 


rancijom blagostanja smatralo se izla- 
ganje novčanika neposrednom svjetlu 
mladog mjeseca; ali ako je mjesečeva 
svjetlost prodirala samo kroz prozor 
ili kroz vrata, trebalo je računati s 
velikim izdacima. 

Vjerovalo se da će se novac, polo- 
žen uz korijen mandragore, slijedećeg 
jutra udvostručiti. Tko je uza se nosio 
korijen kaćuna, također se nadao da 
će riješiti sve svoje financijske proble- 
me. Nasuprot tome, uživanje mesa 
divlje svinje poništava sva nastojanja 
da se dođe do novaca, budući da onaj 
tko jede meso divlje svinje nikada u 
životu neće ništa postići. 


BOGINJE bi navodno nestajale kad 
bi se oko vrata nosio crveni sumpor. 


BOL U BOKOVIMA se pokušavala 
izliječiti nefritom. 

BOL U LEĐIMA se navodno mogla 
spriječiti i liječiti kad se od Božića do 
Svijećnice / 02.02. / nosi uza se 
medenjak i povremeno pojede koma- 
dić. Osobito se efikasno djelovanje 
protiv bolova u leđima očekivalo od 
preskakivanja Ivanjskih krijesova /24. 
06./. = Isto je tako za očekivati olak- 
šanje bolova ako se prigodom prve 
oluje u godini legne na zemlju i 
snažno tare leđima o tlo. Protiv akut- 
nih bolova navodno je pomagao pojas 
od trave komonike. 


BOLESNICI su se, tako se pričalo, 
mogli izliječiti spavajući pod bazgom 
ili u njezinoj sjeni. Da bi se uspavali 
jeli su ovneći mozak. Međutim, onaj 
tko oboli u —> nedjelju, navodno ne 
može tako lako ozdraviti. Bolove bo- 
lesnika može ublažiti slavujev pjev, 
koji također i ubrzava njihovo 


ozdravljenje. Kad su željeli vidjeti 
budućnost teškog bolesnika, obrisali 
bi mu komadom kruha znoj sa čela; 
ako bi pas pojeo kruh, vjerovalo se u 
ozdravljenje bolesnika, dok se u pro- 
tivnom očekivala njegova smrt. Vje- 
rovalo se i u to da će se smaragd 
raspuknuti ako ga se stavi na srce 
bolesnika kojem prijeti smrt. Prema 
staroj narodnoj mudrosti, bolesnici 
koji plaču, ne umiru tako brzo. Isto 
se tako vjerovalo da se bolesnici ne 
smiju pogledati u ogledalo ako ne 
žele da se njihove patnje ne pogoršaju. 
Odjeću koju su bolesnici nosili, često 
se pokapalo, vjerujući da se time po- 
kapa i uništava i sama bolest. —> 
Rane, —> Četvrtak. 


BOLEST SPAVANJA pokušavali su 
liječiti vodom koja se pije iz čaše od 
serpentina. 

BOLEST SV. VIDA /grčevi motor- 
nih živaca spojeni s besvjesnim iskriv- 
ljivanjem glave i trupa i cerenjem/ 
Smatralo se da protiv napadaja te 
bolesti pomaže ako se bolesniku dade 
u ruku komad željeza ili mu se za 
vratom drži željezni ključ. Kod te 
bolesti navodno pomaže i vrapčji iz- 
met. 


BOLESTI svake vrste navodno se 
mogu spriječiti nošenjem uza se dija- 
manta ili amuleta od školjki. Obra- 
nom od mnogih bolesti smatrao se i 
blagoslovljeni bršljan koji je trebalo 
držati u kući. Isto se tako vjerovalo 
da se bolesti mogu otjerati udarcima 
biča, a i čaju, skuhanom od mirtinog 
vijenca mladenke, pripisivala se ljeko- 
vita moć. Ljekovite snage naslućivale 
su se i u košuljama jakih ljudi, pa se 
stoga, preporučivalo da ih nose rekon- 


valescenti. Za liječenje različitih bole- 
sti upotrebljavale su se dlake iz desne 
obrve i vranina krv. —> Raskršće. 

Bilo je vrlo prošireno vjerovanje da 
se bolesti mogu prenijeti na životinje, 
bilje ili kamenje. Tako je npr. trebalo 
na bolesno mjesto tijela staviti kamen, 
ili pak kamenom pogladiti ili okružiti 
bolesni dio tijela. Da bi se bolest 
prenesena na kamen učinila neškodlji- 
vom, bacalo bi se kamen u potok; na 
drugim bi ga mjestima stavljali pod 
krovni žlijeb ili polijevali vedrom vo- 
de. Bolest na kamenu uništavala se i 
pomoću pljuvanja po njemu. Budući 
da se smatralo da kihanje također 
odvodi bolesti, često se izazivalo po- 
moću praška za kihanje. Nadalje se 
vjerovalo da se bolest može otplaviti 
pomoću soli i kruha koji se bace u 
tekuću vodu /—>Mlinska voda, —> 
Voda/. Od crnih puževa dobivalo se 
ulje koje je navodno liječilo sva tjele- 
sna oštećenja. Univerzalnim lijeko- 
vima smatrali su se i hajdučka trava, 
hruštevi prženi na maslacu i mirta iz 
mladenkinog vijenca. Tvrdilo se da 
golubovi privlače bolesti. —> Meci, —> 
Kupine, —> Rane. 


BOLNICA Bolesnik i izliječeni ne 
smije iz bolnice ponijeti kući cvijeće 
ili nešto drugo jer će se inače navodno 
brzo onamo vratiti. —> Operacija, —> 
Liječnik. 


se smanjuju ako se, gledajući u mjesec 
koji se smanjuje, izgovori: 
Kao što se smanjuje mjesec 
Smanjuju se i moji bolovi. 


Vjerovalo se da se može riješiti bolova 
ako se pusti da oko bolnog dijela 


tijela puže gušterica. I za malahit se 
vjerovalo da smiruje bolove, ako se 
priveže uz bolno mjesto. Nadalje se 
savjetovalo mazanje bolnih mjesta 
ugrijanom masti crne mačke. Kori- 
snim protiv velikih bolova smatrali su 
se i likovac i iverje drveta pogođenog 
munjom. —> Krstobolja, —> Bol u 
leđima, —> Trbobolja, —> Zubobolja. 


BORBA —> Pobjeda, —> Nesavladiv, 
—> Neranjiv, —> Krvnička sjekira, —> 
Oružje. 


Borove šiške pod jastukom donose san maloj djeci. 
Na slici pod br. 1: Bor, stablo, grančica, šiška i 
iglica. 


BOROVA ŠIŠKA Mnoštvo borovih 
šiški navodno je nagovještavalo bo- 
gatu žetvu. Ali mnogo borovih šiški 
ukazuje i na dolazak vrlo hladne Zi- 
me. Šiške se stavljaju i pod uzglavlje 
maloj djeci da bi lakše zaspala. 


BOROVNICE su se smatrale zašti- 
tom od želučane boli i —> vrućice, ako 
ih se bralo u određene dane. Majka 


koja često bere borovnice mora, 
prema tom vjerovanju, računati s time 
da joj djeca dobiju brojne crne made- 
že. Iko za Božić jede borovnice, 
predstoji mu žalost. Isto vrijedi i kad 
se sanja o borovnicama, što se, osim 
toga, tumačilo i kao nagovještaj bole- 
sti. 


BOSILJAK —> Čednost 


BOŽIĆ Ako za Božić nema snijega, 
smatralo se da će ga biti za Uskrs, 
prema uzrečici: »Zeleni Božić, bijeli 
Uskrs«. Tko je na Božić jeo okruglice 
navodno je sebi time osigurao zdrav- 
lje, osobito nestanak glavobolje kao i 
bogatstvo; ako je pak jeo kiseli kupus, 
u narednoj bi godini umro. Prema 
jednom drugom vjerovanju osobitu 
sreću donosi post na Božić. Mnogo 
novaca je, vjerovalo se, dobivao i onaj 
tko je za Božić jeo mak. A svima koji 
za Božić nisu jeli grah, prijetilo je da 
će se pretvoriti u magarce. Ako je 
netko za Božić kašljao, smatralo se da 
će umrijeti od sušice. —> Badnjak, —> 
Ponoćka. 


BOŽJI SUDOVI otkrivali su po sta- 
rom, nepisanom pravu volju božju ili 
nadzemaljski pravedni sud u spornim 
pitanjima. Ako je okrivljeni pri ispiti- 
vanju vatrom mogao zadržati ruku u 


Zakletva i tzv. Božji sud vodom. Drvorez iz Hei- 
delberga, 16. st. 


vatri ili nositi devet koraka usijano 
željezo ili proći bos preko devet uža- 
renih lemeša, a da se ne ozlijedi, 
smatralo se da je dokazao svoju nevi- 
nost. Tko je, između nekoliko sum- 
njivih, pri ispitivanju krstom, prvi 
spustio ispružene ruke, smatran je 
krivim. Kod ispitivanja vodom bilo je 
različitih tumačenja: ako bi djelo- 
mično okovani optuženik potonuo, 
bila je time, s jedne strane, dokazana 
njegova krivnja, budući da ga voda 
nije nosila, ali, s druge strane, i nje- 
gova nevinost, budući da ga je voda 
prihvatila. Više papa odlučno se izja- 
snilo protiv božjih sudova. —> Pogo- 
vor str. 214. 


BOŽUR Već su se u doba antike 
peonije smatrale sredstvom za zaštitu 
od zlih duhova, a kasnije je - ito ne 
samo u srednjem vijeku - konzumira- 
nje sjemena navodno = sprečavalo 
noćne more. To sjeme u amuletu ili 
nanizano u ogrlicu i obješeno. djeci 
oko vrata, trebalo je da ih štiti od 
strašljivosti, prije svega noću. Božur 
je navodno pomagao u sprečavanju 
—> uloga, a oko vrata obješeni korijen 
služio je protiv epilepsije. 


BRAČNI KREVET Ne smije se po 
njemu udarati jer će inače po narod- 
nom vjerovanju žena dobivati batine. 
Na mnogim se mjestima tvrdi: koji 
od bračnih drugova prvi izađe iz brač- 
nog kreveta, taj prvi umire. Ako se 
želi da mladenka bude plodna, stav- 
laju joj se pod bračni krevet prženi 
medvjeđi bubrezi. 


BRADA Što je brada bila bujnija to 
je, prema vjerovanju, više sreće imao 
njezin vlasnik. Za stimuliranje rasta 
brade preporučivalo se trljanje lica 

Bračni krevet. Njemački drvorez, 15. st. 


kujinim mlijekom. U bradi, kao i u 
—> kosi, nalazila se, prema mišljenju 
naših predaka, muška snaga /—> Ćela/ : 
Zbog toga skidanje brade znači gubi- 
tak snage. Kad se djevojčica krstila 
vodom u kojoj se prethodno krstio 
dječak, proricali su da će joj izrasti 
brada. 


BRADAVICE po rukama dobit će 
navodno, onaj tko na Veliki petak 
jede meso. Isto se tako prijetilo brada- 
vicama onome tko nakon pranja 
obriše ruke u stolnjak, kao i onome 
tko broji nečije tuđe bradavice. Ako 
se broji vlastite bradavice, one će se 
razmnožiti. 

Za odstranjivanje bradavica prepo- 
ručivana su razna sredstva: klek na 
različite načine, mazanje pjenom s 
konjske gubice, posipanje prahom la- 
pisa lazuli, šutljivo trljanje pijeskom 
iz groba mrtvaca suprotnog spola. 


Pritom se nije smjelo zaboraviti da se 
pijesak nakon takvog postupka po- 
novo baci u grob. Ako se, uz bajanje, 
na bradavicu tri puta pritisne nož, 
ona navodno nestaje, isto kao i ako se 
preko nje prijeđe tri puta desnom 
nogom. Bradavice su nestajale i dodi- 
rom mrtvačeve ruke, kao i pranjem 
kišnicom, te kad bi čovjek u noći kad 
mjesec raste stao uz prozor ili izašao 
iz kuće, pogledao mjesec i prešao 
rukom preko bradavica u smjeru mje- 
seca, izgovarajući pritom određenu 
čarobnu formulu. 


BRAK sklopljen za vrijeme »pasjih 
dana« /kraj srpnja do kraja kolovoza/ 
navodno neće dobro završiti. Ako je 
muž prema ženi bio grub i neljubazan 
i ako je kućni mir bio ometan, trebalo 
je da žena mužu potajno ulije u juhu 
kišnicu da bi ga ublažila. I djetelini s 
pet listova pripisivala se moć da osi- 
gura bračnu sreću, dok je bršljan u 
kući navodno potkopavao bračnu slo- 
gu. —> Vjenčanje, —> Nevjera. 


BRAKOLOMSTVO Ako je žena 
bila nevjerna, moglo se to navodno 
prepoznati po tome što se sir koji je 
napravila nije mogao održati svježim. 
—> Nevjera. 


BRAVE su se, prema vjerovanju, mo- 
gle otvoriti pomoću —> cikorije ili 
pomoću iz bajki poznate mlječare ili 
konopljice. 


BRDSKI LOVCI su smatrali da će se 
osloboditi vrtoglavice ako budu jeli 
meso i mozak vjeverice. 


BREZA Napitak od brezina soka na- 
vodno je, osobito u svibnju, djelovao 
na jačanje zdravlja. Žene su se nadale 
da će, pijući ili perući se tim sokom, 

Brakolomstvo. Preljubnici, drvorez, 1478. 


postići ljepotu i plodnost. Smatralo se 
da se sokom breze mogu odstraniti i 
sunčane pjege. Protiv grčeva u listo- 
vima stavljala se u krevet metla od 
brezova šiblja. Onaj koga bi na Pepel- 
nicu istukli brezovim šibama, nadao 
se da će u toku cijele godine biti 
pošteđen od buha. Međutim, djeca 
koja budu lizala sok od breze, dobit 
će uši u kosi. Ako breza ujesen pre- 
dugo zadrži lišće, očekuje se vrlo 
hladna zima. 


BRIGE Razno drago kamenje može, 
prema vjerovanju, lišiti svoje posjed- 
nike briga, a među njima prvenstveno 
—> kalcedon. 


Ako brezi ujesen kasno otpadne lišće, bit će duga 
zima. Na slici pod br. 4.: Breza, drvo, list i resica. 


BROD Smatralo se da se brodu može 
osigurati sretna i sigurna plovidba 
ako se pod jarbol stavi zlatnik ili ako 
se na jarbol pričvrsti potkova. Među- 
tim, vjerovalo se da brodu prijeti 
nesreća ako isplovi u petak ili ako se 
na njemu nalazi netko čija je odjeća 
sašivena ili popravljana u nedjelju. 
Vožnja jedrenjakom osiguravala se 
tako da se, u nedostatku vjetra, u 
more bacala metla, i to u onom pravcu 
iz kojeg se očekivao vjetar, povoljan 
za određenu plovidbu. Ostali recepti 
koji su obećavali uspjeh u slučaju 
nestanka vjetra bili su bacanje prašine 


Crtež venecijanskoga broda. Brod će sigurno ploviti 
ako se na jarbol stavi zlatnik ili potkova. 


u određenom smjeru ili grebanje jar- 
bola, također u željenom smjeru. 
Smatralo se da će brod potonuti ako 
su ga napustili štakori i miševi. 


BROJEVI su, ako su neparni, prema 
vjerovanju, odgovarali muškarcu jer 
su »jači nego parni« i »nedjeljivi«. 
Fleksibilniji parni brojevi navodno su 
više odgovarali »mekšim« ženama. U 
rimskom su kalendaru mjeseci imali 
29 ili 31 dan, budući da su se izbjega- 
vali parni brojevi. Nasuprot tome, u 
liječništvu antike neparni su se brojevi 
smatrali opasnima. Danas se smatra 
dobrim predznakom, ako su višezna- 
menkasti brojevi ili datumi djeljivi s 
tri. Vidi i različite brojeve, kao i —> 
Nesretni dani, —> Život, —> Pogovor 
str. 214. 


BRŠLJAN u kući donosi nesreću, 
razara bračnu slogu ili izaziva smrt 
nekog člana obitelji - tako se vjerova- 
lo. Bršljan posađen uz kuću navodno 


zahtijeva svakih sedam godina smrt 
jednog njezinog stanovnika, a isto se 
tako čvrsto vjerovalo u to da se žen- 
sko dijete, odraslo u takvoj kući, neće 
udati. —> Vjenčanje, —> Nevjera. 


Lišće raznih vrsta bršljana: bršljan razara bračnu 
slogu. 


BUBA MARA općenito se smatrala 
vjesnikom sreće. Nipošto je se nije 
smjelo ubiti, ako se nije željelo riski- 
rati loše vrijeme - a to je bilo još 
najmanje zlo koje se moglo dogoditi. 
Ako je se otrese s odjeće, treba očeki- 
vati nesreću. Ako buba mara sjedne 
na ruku, broji se dok ne odleti da bi 
se na taj način saznalo koliko će se 
godina još živjeti ili kad će se neka 
djevojka udati. —> Zubobolja. 


BUBREZI Vjerovalo se da kod bu- 
brežnih oboljenja pomaže nošenje ne- 
frita ili safira. Osim toga se vjerovalo 
i u ljekovito djelovanje serpentina, 
položenog na tijelo u području bubre- 
ga. Za bubrege je navodno dobra juha 
od prepelice. Bolesne se bubrege po- 
kušavalo liječiti "pijenjem  magareće 
mokraće, a za bubrežne kamence se 


smatralo da ih može otopiti svježa, 
topla jarčja krv. Kod bubrežnih ka- 
menaca savjetovalo se i uzimanje mje- 
šavine češnjaka i konjskog izmeta, 
kao i šipkova čaja. Protiv bolova bu- 
brega navodno je pomagao čaj od 
korijena trave od žuči. 


BUDUĆNOST Smatralo se da se 
buduće tokove i događaje može pro- 
čitati iz figura koje nastaju kod —> 
lijevanja olova ili polaganog ulijevanja 
mlijeka u crnu kavu. Otkrivanje bu- 
dućnosti također je omogućavao po- 
gled u čarobno ogledalo od berila ili 
U —> »kristal«. Isto se tako vjerovalo 
da će pogled u obično ogledalo u 
novogodišnjoj noći neoženjenima i 
neudatima pokazati budućeg život- 
nog druga. 

I pomoću čarobnog prutića poku- 
šavalo se saznati nešto o budućoj 
sudbini. Među mnogim drugim medi- 
jima navodno su pogled u budućnost 
omogućavali —> luk i —> češljugar. 
Razumljivo je da su za pitanja o 
budućnosti najvažniji dani Silvestrovo 
i Nova godina. —> Sretni dani, —> 
Nesretni dani, —> Gatanje i —> Pogo- 
vor str. 214. 


BUHE Ako buha nekoga ubode u 
ruku, ubodeni će saznati neku novost 
ili dobiti pismo; ako ubode u vrat, 
promijenit će se vrijeme. Tko je na 
Pokladni utorak pojeo za ručak krva- 
vicu ili kiseli kupus, smatrao se sigur- 
nim od buha, a isto tako ako je na 
Pepelnicu bio išiban brezovim pru- 
ćem. —> Gamad. 


BUKA je prema vjerovanju protjeri- 
vala zle duhove, demone i vještice. 
Zbog toga se na početku godine puca, 
pucketa bičevima, a i novogodišnji 


vatromet počiva na tom vjerovanju. 
Zvonjava zvona navodno je vješti- 
cama oduzimala moć, tjerala —> mra- 
ve, razbijala olujne oblake itd. —> 
Vještice, —> Bič. 


Najesen ugibaju svi bumbari osim oplođenih žen- 
ki. Na slici pod br. 3: bumbar. 


BUMBAR prema narodnoj mudrosti 
neće ubosti ako se zadrži dah. Bum- 
bar ulovljen na Sv. Jurja / 23.04. / 
i sačuvan u novčaniku garantira da se 
on nikada neće isprazniti. Ali je bum- 
bar koji bi uletio u kuću navodno 


donosio nesreću i siromaštvo. Govo- 
rilo se da se đavo, odstranjen iz tijela, 
pojavljuje kao bumbar. Jato bumbara 
navodno nagovještava lijepo vrijeme. 
Sreću u igri osiguravao je talisman od 
bumbarovog voska, zajedno s četve- 
rolisnom djetelinom koji je trebalo 
nositi uza se u vrećici od krtičine 
kože. 


BUNAR —> Kovani novac 


BUNIKA se smatrala sastavnim dije- 
lom —> vještičje masti. Tko je uza se 
nosio buniku, nije mogao dobiti ku- 
gu. Trgovci bi njezino sjeme sipali 
pred svoje dućane da bi pravili dobre 
poslove. Protiv uloga pomagalo je 
ulje koje se polijevalo po bunici ubra- 
noj na Ivanje /24.06./ i zakopanoj 
u loncu. Taj se lonac smio iskopati 
tek na Badnjak, točno u ponoć. 


BURMUT navodno čisti želudac, 
tjera zubobolju i uši, liječi čireve i 
štiti od kuge - tako barem piše jedna 
knjiga o ljekovitim biljkama iz 17. 
stoljeća. 


CARSKI REZ Djeca koja su se rodila 
pomoću carskog reza, smatrana su 
»nerođenima«. Za njih se govorilo da 
su veoma nadarena i da će postati 
ljudi svjesni svoje moći. Žene su vje- 
rovale da mogu izliječiti neplodnost 
ako jedu zeca koji je došao na svijet 
pomoću carskog Teza. 


CELER se smatrao ljubavnim sred- 
stvom s jakim djelovanjem: muškarci 
su trebali njegovim sokom, pomiješa- 
nim s medom, namazati ud i muda da 
bi tako osigurali sklonost neke žene. 
U Francuskoj se kaže: »Ako žena 
zna da se neki muškarac služi cele- 
rom, jurit će za njim sve do Rima.« 
Za celer se smatra i da izaziva spolno 
uzbudljive snove. Zbog svog jakog 
mirisa važio je i kao sredstvo za 
tjeranje vještica, pa su ga npr. mla- 
denci stavljali u džepove i cipele. 


CIKORIJA Toj su se biljci pripisivale 
ogromne i zapanjujuće snage. Među- 
tim, prilikom iskapanja nije ju se 
smjelo dodirnuti golom rukom, već 
se morala upotrijebiti bijela krpa. Ko- 
pati je trebalo srebrnim predmetom, 
zazivajući Sveto trojstvo, a prema 
drugom propisu samo ponedjeljkom 
ili petkom i to bos za mladog mjeseca. 


CIPELE Nove cipele nije se smjelo 
staviti na stol jer će se inače u njima 
pasti. Cipele koje pri hodu škripe 
navodno još nisu plaćene. Ako se 
htjelo imati sreće, trebalo je ujutro 
obući najprije obje čarape pa tek onda 
obje cipele. Ako se prije potpuno 


Iskopana jelenovim rogom na određen dan, ciko- 
rija je čovjeka činila neranjivim. Listovi su joj bili 
simboli ljubavi i vjernosti. Na slici pod br. 2: 
Cikorija. 


obuje jedna noga, a zatim druga, to 
navodno izaziva nesreću. Ako se nosi 
neočišćene cipele, ulazi se u područje 
djelovanja vještica. Ako se cipele čiste 
na nogama, trpjet će se od velikih 
bolova, kaže narodno vjerovanje. Tko 
očisti cipele na Veliki petak, osigurao 
se protiv ujeda zmije. 


CJENKANJE čini, prema  vjerova- 
nju, da važna pomoćna sredstva gube 
svoju vrijednost. Zato se nije smjelo 
cjenkati za —> luk, koji navodno čuva 
od vrtoglavice i nesvijesti. I lonac, 
koji je bio potreban ujutro ako se 
željelo koristiti se ljekovitom snagom 
—> mlinske vode, trebalo je kupiti bez 
cjenkanja. 


CRIJEVNE BOLESTI mogle su se 
navodno izliječiti kad bi se iz ustrije- 


ljene divljači izvuklo puščano tane i 
uzelo kao pilula. Također se smatralo 
da kosti pojedene haringe čiste crije- 
Va. 


CRKVENA ZVONA —> Zvona, —> 
Zvonjava i — > Pogovor str. 214. 


CRNE MAČKE će navodno donijeti 
nesreću onome kome prijeđu preko 
puta. Ipak se od susreta s crnom 
mačkom ponekad očekivala i sreća, 
npr. kad bi do susreta došlo ujutro ili 
na Novu godinu, kad bi mačka bila 
prva što se ugledalo. Bol u udovima 
navodno je prolazila kad bi se udovi 
namazali ugrijanom masti crne mač- 
ke. Tvrdilo se da će onaj tko drži 
crnog mačka i sam pocrnjeti. Ali se 


Aubrey Beardsley: Crna mačka. Od susreta s 
crnom mačkom ponekad se očekivala i - sreća. 


Crnu mačku, crnu kokoš 
Seljak ne smije otjerati iz kuće. 


Crnu se mačku noću nije smjelo tući 
desnom rukom, inače ruka ostaje 
oduzeta. Bolesnicima koji imaju vru- 
ćicu savjetovalo se da za ozdravljenje 
uzmu ili tri kapi krvi iz uha crne 
mačke ili da tako dugo muče mačku 
dok ne ostane ležati mrtva. 


CRNO je bila boja demona i vraga, 
te je postalo boja smrti i žalosti. 
Vjerovalo se da se iz crnih pijetlova 
razvijaju demonski zmajevi i bazilisci. 
Jajima crnih —> kvočki pripisivala su 
se svakojaka tajanstvena djelovanja, 
većinom dobra. Mišljenja o —> crnim 
mačkama bila su proturječna, one su 
mogle nagovještavati i sreću i nesreću. 
Nasuprot tome, crna goveda i krave 
navodno su donosili sreću. Crni čo- 
vjek je jedan od najpoznatijih magij- 
skih simbola koji ulijevaju strah. 

Bilo je zabranjeno vezati kite cvi- 
jeća crnim koncem ili crnom vrpcom, 
a ako se putem našla igla s crnim 
koncem, to je značilo skori smrtni 
slučaj. Ali, crna vrpca smatrala se i 
sredstvom koje pomaže protiv —> gu- 
še, —> grlobolje, —> zubobolje, a od 
ujeda psa štiti zub crnog psa ako ga se 
nosi uza se. 


CRNO VINO kuhano s kandisom u 
sipki preporučalo se protiv proljeva. 


CRVENDAĆI navodno štite kuću 
od udarca munje i osiguravaju mir 
ljudima u čijoj se kući gnijezde. Ako 
ih se potjera, prijeti padavica /epilep- 
sija/, drhtanje ruku ili teška smrt. 
Kad bi krave davale crveno mlijeko, 
smatralo se da je uzrok tjeranje crven- 
daća. 


CRVENO se smatralo bojom ljubavi 
i srca, dakle života, ali i bojom 
mržnje. Zato se kaže da je za stvaranje 
čovjeka bila upotrijebljena crvena gli- 
na. 


CRVENI VJETAR Protiv toga je 
navodno pomagala vrećica sa sumpor- 
nim cvijetom koju je trebalo nositi na 
grudima. 


CRVENOKOSI LJUDI često su bili 
sumnjičeni da urokljivim pogledom 
mogu naškoditi drugim ljudima. Ne- 
rijetko ih se smatralo lošima, nevjer- 
nima i naprasitima. S druge se opet 
strane vjerovalo da su crvenokosi i 
plavokosi ljudi nadareniji od crnoko- 
sih. —> Pogovor str. 214. 


CRVENREPKE koje su pjevale na 
krovu neke kuće smatrale su se glasni- 
cima požara. 


CRVI Vjerovalo se da se može riješiti 
crva u crijevu, ako se pojas položi na 
mjesto na kojem ima mnogo daždev- 
njaka. Sto više daždevnjaka puže 
preko pojasa, to je sigurnije da će se 
vlasnik pojasa, kad ga opaše, riješiti 
crva. —> Gliste. Crve u mozgu se 
trebalo ubiti tako da se na uho stavi 
otopljena svinjska mast s orahovim 
lišćem. Utorak i četvrtak su bili »crvlji 
dani«, kada u vrtu nije trebalo sijati ni 
saditi ništa što bi moglo dobiti crve, 
na primjer rotkvu. 


CRVI IZ DRVETA navodno su pri- 
donosili ozdravljenju u slučajevima 
—> mokraćnih tegoba i —> sušice. 


CVIJEĆE Ako darovano cvijeće i 
bilje raste, smatra se da je darovatelj 
ili darovateljica sklon onome kome 
poklanja cvijeće, a obratno je ako 
bilje i cvijeće ne uspijeva. Tko na 
pogrebu pomiriši cvijeće i vijence, 
izgubit će njuh. Cvijeće, dodirnuto 
za punog mjeseca, vene. Punjeno cvi- 
jeće treba sijati i saditi za vrijeme 
punog mjeseca, jer ostaje prazno ako 
ga se sadi dok se mjesec smanjuje. 
Ako se jednostavno cvijeće presađuje 
za punog mjeseca, ono će se popuniti. 
Cvatuće biljke s lukovicom navodno 
donose smrt ako ostanu noću u sobi. 


CVJETNA NEDJELJA Te se nedje- 
lje, kao i na sam Uskrs, rado oblačilo 
novu odjeću jer se u to vrijeme obnav- 
lja cijela priroda, pa nova odjeća na- 
vodno donosi sreću. Svežanj grančica 
koji se na Cvjetnu nedjelju sastavljao, 
ovisno o regiji, od vrbovog, klenovog, 
hrastovog i lješnjakovog pruća i ukra- 
šavao raznim jestvinama, trebalo je 
da izrazi radost zbog proljeća koje se 
vraća i da donese plodnost. Tko je na 
Cvjetnu nedjelju jeo vrbove macice, 
smatrao se za tu godinu zaštićenim 
od grlobolje. Prema jednom drugom 
vjerovanju općenito je dobro za 
zdravlje ako se natašte progutaju tri 
neprožvakane macice. 


CVRČCI u kući značili su za jednog 
sreću, a za drugog opet nepovoljan 
znak. 


ČAČKALICE od mirtinog drveta 
služile su kao obrana i lijek od zubo- 
bolje. Isto se tako vjerovalo da se od 
križeva postavljenih na putu ili od 
starih čavlića za lijesove mogu napra- 
viti čačkalice koje su djelotvorne pro- 
tiv zubobolje. 


ČAJ Ako su listići čaja plivali u čaši, 
trebalo je očekivati posjet. Ako še- 
ćerni mjehurići u šalici plivaju svi u 
sredini, to znači da netko u mislima 
šalje poljubac. Ako se svi mjehurići 


mogu pohvatati žlicom, smatra se da 
se dobilo poljubac. Ako para iz ko- 
tlića izlazi okomito, prosci izlaze 
kroz dimnjak. Ako se mlijeko ulije u 
šalicu prije no što se stavi šećer, čo- 
vjek će se vjerojatno nesretno zaljubiti 
ili pak neće naći partnera odnosno 
partnericu. U novije se vrijeme čuje: 
»Čaj s limunom izoštrava pamćenje.« 


ČAPLJE su važile kao prognozeri 
vremena - ako je čaplja letjela visoko 
na dulju prugu, očekivala se kiša, 
vjetar i nevrijeme. Čapljino pero Ššti- 


Čarobnim prutićem ili rašljama tražilo se rudno 
blago i voda. Drvorez iz djela G. Agricole: »De re 
metallica«, Basel, 1571. 


tilo je, navodno, onoga tko bi ga 
nosio od nesreće. Čapljina se mast 
upotrebljavala protiv uloga, gluhoće, 
očnih bolesti, uzetosti, kao i za stimu- 
laciju probave. Plinije je pisao da je 
protiv nesanice dobro ušiti čapljin 
kljun u magareću kožu i privezati to 
oko čela. 


ČAROBNI PRUTIĆ Pomoću njega 
se prema vjerovanju moglo ne samo 
pronaći zločince, već i ukradene ili 
izgubljene stvari, zakopano i još ne- 
pronađeno blago, zalutalu stoku, 
predmete potonule u vodu. Isto se 
tako moglo unaprijed saznati spol 
djeteta, sudbina duša poslije smrti i 
kakvo će ubuduće biti nečije zdrav- 
stveno stanje. Za pronalaženje lopova 
napisala bi se imena osumnjičenih na 
papiriće, te se očekivalo da će se 
prutić zadržati na papiriću s imenom 
kradljivca. 


ČAROLIJE Vjerovalo se da razno 
drago kamenje ljude koji ga nose ili 
posjeduju, čuvaju od zlih čari, npr. —> 
ahat, —> dijamant, —> jaspis, —> kar- 
neol, —> rubini —> sardoniks. Izimze- 
len je navodno štitio od zlih čari, ali 
samo ako se brao između Velike go- 
spe /15. 08./ i Marijina rođenja 
/08. 09./. Kao obrana također su 
služili bršljan, miloduh, kumin kao i 
niz različitih amuleta /—> Obrambene 
čarolije/. 

Ako se htjelo iz čovjeka protjerati 
postojeće čari, vjerovalo se da tu po- 
maže svježe hrastovo lišće. Čari su se 
navodno skidale i golubinjom krvi ili 
amuletom od školjaka, kao i kitom 
svježeg zelenila što bi ga donijeli u 
kuću na Duhove. Mnoge priče izvje- 
štavaju o ljudima koji su čarolijom 


bili pretvoreni u druge likove, a ako 
bi ih se pozvalo njihovim pravim 
imenom, bile bi sa njih skinute čari. 
Za ženu se tvrdilo da može pokazati 
biljke koje imaju čarobnu moć, a 
ubijeni i sasušeni sljepić povremeno 
je služio kao čarobni štapić. Žene 
koje su rodile blizance imale su na- 
vodno čarobnu moć. —> Istjerivanje 
duhova, —> Vještice, —> Nevidljiv, —> 
Pogovor str. 214. 


ČAVLI ZA LIJES služili su za prav- 
ljenje prstenova protiv uloga, grčeva, 
vrućice i padavice. Te su prstenove 
nosile prvenstveno žene, i to ne samo 
na ruci, već i na grudima. Stari čavli 
iz raspadnutih lijesova nisu se smjeli 
posebno tražiti nego ih je trebalo 
slučajno naći ako se željelo da prste- 
novi djeluju. Isto se tako čavli 
nisu smjeli dodirnuti golom rukom. 
Ako se bolni zub tako dugo obrađi- 
vao čavlom iz lijesa dok ne bi prokr- 
vario, pa se čavao zatim bacio, bol bi 
navodno prestala. Govorilo se tako- 
đer da će lopov umrijeti ako se nađe 
otisak njegove noge i u nj zabije 
čavao iz lijesa. Ako je zemlja na koju 
je lopov stao, stavljena u posudu i 
pomiješana sa čavlima iz lijesa, done- 
senim s groblja u ponoć, lopova bi 
navodno toliko dugo boljela stopala 
dok ne bi vratio svoj plijen. Čavao s 
lijesa zabijen u drvo, npr. u stablo 
neprijateljskog susjeda, učinio bi da 
se ono sasuši. 


ČEDA SREĆE zapravo su samo ona 
djeca koja se rode s tzv. »kapicom 
sreće«, tj. s ostatkom embrionalne 
kože, ili pak u nedjelju. 

ČEDNOST Vjerovalo se da čedne 
djevojke i mladiće nikada ne ubodu 


pčele. Da bi se djevojka iskušala, stav- 
ljalo joj se pod tanjur za juhu stručak 
bosiljka; ako je bila čedna, nije ni 
dotakla juhu. Smaragdi i safiri bi se 
navodno rasprsli kad bi ih se nosilo 
kod nekog nečednog akta. Pojas je 
kod žena simbolizirao čednost. —> 
Djevica. 


ČEŠALJ Novim češljem trebalo je 
najprije očešljati neku životinju - psa, 
mačku - da ne prouzrokuje ispadanje 
kose i da djeca ne dobiju uši. Isto se 
tako opominjalo da se ne treba previše 
češljati jer time tijelo navodno gubi 
previše snage, budući da se kosa sma- 
trala sjedištem ljudskog života i snage. 
Ako češalj padne na pod, ili ako se o 
njemu sanja, treba navodno očekivati 
neprilike. Ako se češalj uzme sa so- 
bom na putovanje, smatra se da se 
time postiže sigurnost. Upaljeni otok 
hladio bi se tako da se na njega položi 
češalj. Na isti su se način hladile 
upaljene dojke rodilje, što se, među- 
tim, moglo učiniti i pomoću vješanja 
oko vrata češlja od slonovače. 2a 
zaštitu od zlih duhova stavljali bi 
rodilji češalj u krevet. Za dojenje se 
smatralo korisnim da se djetetu u 
toku devet dana objesi oko vrata če- 
šalj da bi ga se sačuvalo od bolesti i 
mršavljenja. —> Ustali iz groba. 


ČEŠLJUGAR O češljugaru se šapu- 
talo da u gnijezdu ima »zasljepljujući 
kamen« koji njegovo gnijezdo čini 
nevidljivim. Zato se vjerovalo da ljudi 
pomoću tog kamena ili cijelog gnije- 
zda ili pak češljugarevog jajeta mogu 
postati nevidljivi ili se po volji pretva- 
rati u razne likove. Vjerovalo se i to 
da taj kamen svom vlasniku omogu- 
ćava da razabere budućnost. 


Češljugar savija gnjezdašce visoko na drveću, te se 
sa zemlje gotovo i ne vidi. Zato se vjerovalo da u 
njegovu gnijezdu ima »zasljepljujući kamen« koji 
ga čini nevidljivim. Na slici pod br. 2: Češljugar i 
njegovo gnjezdašce. 


ČEŠNJAK navodno čini čovjeka ot- 
pornim na udarce i ubode ako ga nosi 
uza se. Stavljao se u džep da bi se 
olakšalo pješačenje. Od ujeda zmije 
štitio je ako ga se jelo na dan Pavlovog 
obraćenja /25.01./. Pripisuje mu 
se i jačanje muške potencije. Ljeko- 
vito djeluje navodno i kod žutice i 
krstobolje, a ako ga se objesi u sobu, 
privlači na sebe bolesti. Ali se pričalo 
ito da ako u istom krevetu spavaju 
dvoje, od kojih jedan jede češnjak, 
onaj drugi pomalo slabi i umire. Li- 
stove češnjaka treba u noći pred Iva- 
nje /24. 06./ povezati, inače se če- 
šnjak povlači natrag u zemlju. 


ČETVRTAK Kao i za većinu dana u 
tjednu i za četvrtak se vjerovalo da 
donosi svakakve nevolje. Tako se 
smatralo da onaj tko se tog dana 


razboli više neće ozdraviti. Mnogo 
toga na taj dan nije trebalo činiti: ni 
poslati dijete prvi put u školu, ni 
očešljati ga, ni prati suđe, ni presti ili 
sjeći drva. Razlog je sigurno taj što je 
to bio dan najznačajnijeg germanskog 
boga, Donara, a nekada se slavio kao 
praznik/—> Pogovorstr. 214./ 

Četvrtak je i kasnije još dugo važio 
kao najomiljeniji društveni dan. Oluje 
četvrtkom smatrane su bezopasnima. 
Značenje tog dana za svadbe regio- 
nalno se razlikovalo: tamo gdje je još 
nesvjesno postojala prvobitna  fun- 
kcija Donara kao boga pravnog poret- 
ka, četvrtak se smatrao pogodnim da- 
nom za vjenčanja, dok ga se u drugim 
krajevima izbjegavalo jer će inače »u 
braku grmjeti«. Tog su se dana često 
održavali sajmovi i sudovi. Četvrtak 
je, kao i utorak, u mnogim krajevima 
važio kao »dan crva« kada se npr. nije 
smjela sijati ni saditi rotkva. 


ČEŽNJA ZA DOMOM /DOMO- 
VINOM / mogla se navodno ublažiti 
ako se u kavu usulo malo zemlje s 
groblja svog rodnog mjesta i takvu 
kavu popilo. Mladoženja je mladu 
unosio na rukama preko kućnog pra- 
ga, da ne bi osjetila čežnju za svojim 
domom. Tek udata žena morala se 
pogledati u tavu ili gledati u dimnjak 
da bi postala otporna na čežnju za 
domom. Velikom se pomoći smatralo 
i kad bi mlada žena donijela sa sobom 
pepeo iz domaćeg ognjišta i posula ga 
po ognjištu u novom domu. Osim 
toga ženama se savjetovalo da u pod- 
suknju ušiju kruh i sol. Protiv čežnje 
za domom trebala je djelovati i nao- 
pako obučena košulja, kao i nošenje 
komada kruha u džepu. Okretanje 


pri odlasku od kuće navodno donosi 
čežnja za domom, a takav čovjek 
onda nema sreće u tuđini. Da bi se od 
novorođenčeta doživotno odvratila 
čežnju za domom, polagalo bi ga se 
pod stol u kući ili pod klupu na 
zemlju. 


ČIČAK i njegov korijen navodno su 
mogli pomoći kod grčeva i očnih 
bolesti. Pomoću korijena čička koji je 
trebalo iskopati u Valpurginoj noći 
/noć na 14. 05. /ito u ponoć i 
šuteći, moglo se navodno protjerati 
štakore ako se taj korijen stavi na 
mjesta gdje se oni pojavljuju. 


ČIREVI su se proricali onima koji na 
dan Adama i Eve /24. 12./ jedu 
mnogo voća ili za vrijeme dvanaest 
dana od Božića do Bogojavljenja /od 
25. 12. do 06. 01. / jedu grah 
ili druge mahunarke. Isto je tako tre- 
balo izbjegavati jabuke na Novu go- 
dinu ili pranje kose za vrijeme —> 
pasjih dana. I dodirivanje maslačka 
moglo je kao posljedicu imati krvave 
Žuljeve na rukama. Time se prijetilo i 
ljudima koji na Novu godinu obuku 
čistu košulju ili sjednu na stol. Čireve 
se nije smjelo probadati iglom za 
šivanje već pribadačom, jer se sma- 
tralo da šivaća igla može prouzroko- 
vati ovisnost ili bolest. Nestanak či- 
reva pokušavalo su postići i nošenjem 
safira kao i čvornatih zadebljanja vo- 
ćaka. Izlječenje čireva navodno je bilo 
moguće i pomoću mrtvačke ruke ili 
željezne rđe, primijenjene iznutra i 
izvana. 


ČISTILIŠTE U njemu će se mučiti 
mrtvac na čijem grobu izraste babljak 
- tako se govorilo u narodu. /> 
Pogovor str. 214/ 


ČOPORU DJECE nadala se mla- 
denka koja je na svadbi nosila pod- 
suknju neke žene koja je rodila 
mnogo djece. I nošenje ahata, prema 
vjerovanju, činilo je ženu vrlo plod- 
nom. Bez djece su, naprotiv, ostajali 
brakovi sklopljeni za vijeme mladog 
mjeseca i za vrijeme smanjivanja mje- 
seca. — > Začeće. 


ČUVAR KUĆE ili STOLIST Tvr- 
dilo se da je onaj tko ima crvenu 
mačku ili stolist s ružičastim cvatom 
zaštićen od nevremena. Čuvar kuće 
prije se često sadio na krovu kuće jer 
je s njim povezivana predodžba da 
tjera oluju. Rijetki cvat te biljke sma- 
trao se predznakom smrti nekog sta- 
novnika kuće. 


C 


ĆELA Smatralo se da muškarac s 
velikom ćelom posjeduje mnogo tjele- 
sne topline i jaku dlaku na bradi. 
Muškarcima s gustom kosom pripisi- 
vala se, naprotiv, rijetka brada, hladna 
priroda i mala plodnost. —> Ispadanje 
kose. 


D 


DANI U MJESECU U potpunoj su- 
protnosti sa sretnim značenjem koje 
se inače pridavalo broju sedam, sma- 
tralo se da dani u mjesecu koji sadrže 
taj broj, dakle 7, 17. i 27, donose 
nesreću. I 13-og u mjesecu općenito 
se očekivalo nešto neugodno. 


DAREŽLJIVOST = nekog = čovjeka 
vidi se navodno po tome što, dok je 
dijete, većinom drži ruke otvorene. 
Ljudi s orlovskim nosom smatraju se, 
između ostalog, i darežljivima. 


DARIVATI se nije smjelo ništa, a da 
se ne zatraži bar mala protuusluga, 
jer se inače smatralo da se od sebe 
daje vlastitu sreću. —> Darovi. 


DAROVI se ponekad nagovještavaju 
kihanjem i ulijevanjem vina u čašu. 
Za razmjenu darova između mladože- 
nje i mlade postojao je niz običaja i 
uputa. I uopće je za —> darivanje bilo 
vrlo mnogo savjeta. Tako se, na pri- 
mjer, nije smjelo darivati oštre pred- 
mete, noževe, ali po mogućnosti ni 
ogledala, a kruh samo prema određe- 
nim propisima. —> Vjenčanje. 


DATULA —> Padovi. 


DAŽDEVNJAK Vjerovalo se da da- 
ždevnjak može ugasiti vatru, pa se 
zato te životinje bacalo u plamen. 
Čovjek koji bi se namazao krvlju 
daždevnjaka, bio je navodno neosjet- 
liv na vatru. Kad je nekog nešto 
boljelo, pustio bi da mu daždevnjak 
puže preko bolnog mjesta na tijelu u 
uvjerenju da će se time osloboditi 
boli. 


Bakrorez daždevnjaka, »Museum  hermeticum«, 
Frankfurt, 1678. Na slici u boji: Daždevnjak kakav 
je u prirodi. 


DEFORMACIJE HRPTENJAČE se 
navodno moglo liječiti tako da se 
preko kičme prijeđe rukom umrlog. 


DELIRIJ se navodno mogao liječiti 
uzimanjem mozga ovna koji se još 
nije pario. 


DEMONI su u pretkršćansko vri- 
jeme bili dobre i zle nadzemaljske 
sile, a kasnije još samo zli dusi, vje- 
štice i vragovi kojih su se ljudi bojali. 
Smatralo se da oni čovjeka ne okru- 
žuju samo noću /—> Noćne more, —> 
Noć/, već u svako doba dana /> 
Podne, —> Histerija/. Od njihova su 
se utjecaja ljudi branili pomoću soli i 
raznih trava >> Muholovka,—> Milo- 
duh/, kađenjem, uzimanjem sjemena 
peonije, nošenjem određenog kame- 
nja ili željeznim i mjedenim predmeti- 


ma. —> Duhovi, —> Pauk, —> Egzorci- 
zam, —> Pogovor str. 214. 


DESET je broj koji se smatrao simbo- 
lom zaokruženosti i savršenstva, bu- 
dući da predodžba o brojevima vrlo 
dugo nije prelazila deset prstiju. 


DESNO je pod utjecajem Starog i 
Novog zavjeta /Stvaranje 48, I4id.i 
Ev. po Mat. 25, 33-41 kac i 26, 64/ 
postalo privilegiranom stranom u od- 
nosu prema—> lijevoj strani /—> Pogo- 
vor str. 214/. Mjesto desno od doma- 
ćina važilo je kao počasno mjesto za 
gosta. Ako se gost spotaknuo desnom 
nogom ili ako se ustalo na desnu nogu 
ili je pak zazvonilo desno uho - sve 
se to tumačilo pozitivno, kao sretni 
znak. Nasuprot tome, svrbljenje lijeve 
ruke najavljuje prihode, a desne izdat- 
ke, dok se svrbljenje —> očiju tumači 
različito, ovisno o dobu dana —> Sto- 
palo. 


DEVET tom se utrostručenju broja 
tri, koji je često smatran svetim, pripi- 
sivala odgovarajuća važnost kao pred- 
znaku. Već se kod —> božjih sudova 
moralo prijeći devet užarenih lemeša 
ili hodati devet koraka s užarenim 
željezom u rukama. Kod bolova očiju 
navodno bi pomagalo sedam ili devet 
korijena maslačka, a devet cvjetova 
kravljaka davali su snagu devetorice 
muškaraca. Kod vrućice je broj devet 
igrao ulogu u uzimanju stolisnika, a 
kod štucanja je trebalo popiti devet 
gutljaja hladne vode. I kod odvikava- 
--a dojenčadi od sise i uništavanja 
ušiju, više se puta pojavljuje broj de- 
vet. —> Kite cvijeća. 


DIFTERIJA Protiv te se bolesti pre- 
poručivalo natašte jesti dimljeno meso 


Naušnica: kruškoliki dijamant u zlatu. 


vjeverice ili piti vlastitu mokraću po- 
miješanu s petrolejem. 


DIJAMANT je u starom vijeku važio 
kao nesavladiv - vjerovalo se da ga 
može smekšati samo svježa, topla jar- 
čja krv. Zato je dijamant smatran 
simbolom herojskih vrlina i kamenom 
koji donosi pobjedu. Čovjek koji ga 
nosi bio je navodno neranjiv i nesavla- 
div. Zbog njegova vatrenog sjaja ljudi 
su ga nosili i kao sredstvo za obranu 
protiv zlih demona i bolesti što bi ih 
oni prouzročili. Smatralo se da dija- 
mant štiti i od ugriza psa i divljih 
zvijeri, dok trudnicama osigurava do- 
bar porod. Kao kamen određenog 
mjeseca davao je rođenima u travnju 
vjernost, hrabrost i postojanost. 


DIMNJAČA Kad je djevojka nosila 
tu biljku u cipeli, mogla je, prema 


vjerovanju, prepoznati svog budućeg 
muža. 


DIMNJAČARI se smatraju  vjesni- 
cima sreće, osobito ujutro, kad ih se 
sretne prvi put. 


DISANJE se, prema vjerovanju, po- 
boljšalo ako se uzimalo ostrugani 
prah krizolita. Zbog toga su taj kamen 
preporučivali astmatičarima. Pri us- 
ponu na brdo navodno bi orlov jezik, 
nošen na grudima, sprečavao da čo- 
vjeku ponestane daha. Vjerovalo se 
da zaustavljanje daha sprečava bum- 
bara da ubode i koprive da op.eku. 


DIVLJA SVINJA Tvrdilo se da čo- 
vjek koji jede meso divlje svinje neće 
ništa postići u životu. Međutim, neki 
su se dijelovi divlje svinje upotreblja- 
vali protiv raznih bolesti. Djevojke 
koje su imale prevelika prsa, trebale 


su desnim mudom divlje svinje dodir- 
nuti lijevu dojku i obratno, pa će se 
onda prsa navodno smanjiti na nor- 
malnu mjeru. Mozak, a osobito mast 
divlje svinje, bili su važni sastavni 
dijelovi masti za oružje. —> Oružje, 
—> Vepar. 


DIVLJI KESTENI nosili su se kao 
amulet većinom u džepu hlača, a rjeđe 
oko vrata da bi se spriječile ili izliječile 
razne bolesti, kao reumatizam i ulozi, 
povremeno i grčevi, kap, osip, vrto- 
glavica, zubobolja i hemoroidi. Često 
se mislilo da uza se treba imati ne- 
parni broj kestena ili broj djeljiv sa 
tri. Preporuke da kestene treba držati 


Domovina je divljega kestena južni Balkan, a služi 
kao ukrasno drvo u alejama i parkovima. Cvijet i 
plod njegov smatraju se ljekovitima. Na slici pod 
br. 3: Divlji kesten, drvo, cvijet, list i plod. 


u lijevom ili desnom džepu razliko- 
vale su se regionalno. 


DIVOKOZA Tvrdilo se da ne može 
dobiti vrtoglavicu onaj tko pojede 
srce, jetra ili krv divokoze. Nepro- 
bavljeni ostaci iz želuca divokoze, 
prema mišljenju naših predaka, garan- 
tiraju strijelcu u lovu siguran pogo- 
dak, a trudnici lak porod. 


Divokoza je tipična životinja visokih Alpa. Izvrsna 
je penjačica. Tko pojede njezino srce ili jetru, ne 
može dobiti vrtoglavicu. Na slici pod br. 3.: Divo- 
koza. 


DIZANJE —> Kila. 


DJECA kod čijeg su rođenja na nebu 
ovčice, bit će navodno sretna, a ona 
koja se kao prva krste nad novom 
krstionicom, stječu sposobnost da 
vide duhove i prošlost drugih ljudi. 


Dijete čije se —> ime spomene prije 
krštenja, izručuje se zlim duhovima. 
Na djeci se nije smjelo uzimati mjeru 
jer inače ne bi dalje rasla. Ako se to 
ipak učinilo, i to već u prvoj godini 
života, postojala je opasnost da će se 
dijete izobličiti. 

Ako se dijete provuče između nogu 
odraslog čovjeka ili takav čovjek pre- 
korači dijete, ono navodno više neće 
rasti. Tu se nesreću pokušavalo izbjeći 
time što bi se radnja ponovila: dijete 
bi još jednom prošlo između nogu 
odraslog ili bi odrasli čovjek još jed- 
nom prekoračio dijete. Djeci se ništa 
nije smjelo pokrpati na tijelu jer će 
inače navodno postati glupi, neće ni- 
šta učiti i imat će loše pamćenje. Da 
bi se kod djece postiglo uspješno 
učenje i pamet, vješao bi im se oko 
vrata korijen zimzelena ušiven u vre- 
ćicu. Cesto se maloj djeci davalo da 
popiju kišnicu sakupljenu za vrijeme 
oluje, smatrajući da će tako brže na- 
učiti govoriti. 

Od raznih bolesti i opasnosti poku- 
šavalo se djecu zaštititi komadom ma- 
lahita što bi im ga vješali oko vrata. 
Djeca pri čijem bi rođenju majke 
imale na sebi vojničku uniformu ili 
očevu prljavu košulju, postajala bi 
navodno naročito jaka. Ako su djeca 
jela lješnjake bez kruha, majke bi po 
njima brižno tražile uši. Smatralo se 
da su upadljivo lijepa i vrijedna djeca 
koja su se rodila za vrijeme duge. —> 
Stari ljudi. 


DJEČACI Mladenki su za svadbeni 
ručak na tanjuru često davali spolni 
organ muškog teleta ili svinje, vjeru- 
jući da će djelovanjem tog jela roditi 
dječaka. Istom se željom objašnjava i 
jedenje jaja na Veliki petak. Isto se 


tako smatralo da će spolni akt za 
vrijeme poplave ili noći punog mje- 
seca imati kao posljedicu rođenje mu- 
škog djeteta. Ako bi trudnica ustala 
na desnu nogu ili imala pjegavo lice, 
također se valjalo nadati dječaku. Bu- 
dući bi otac vješao naramenice kroz 
prozor, misleći da time može postići 
rođenje dječaka. Dječacima se nije 
smjela rezati kosa prije sedme godine 
Života, jer inače navodno neće imati 
hrabrosti. —> Začeće. 


DJEČJE BOLESTI mogle su se, 
prema starom vjerovanju, liječiti tako 
da se za krevet oboljelog djeteta ča- 
vlima zabije potkova. Isto je djelova- 
nje imao komad pređe koji je isprela 
djevica i koji je stavljen pod jastuk. 
Oboljelu djecu kupalo se u kišnici u 
koju bi prethodno tri puta zaredom 
nedjeljom uranjali konjsku glavu. Lje- 
kovito djelovanje pripisivalo se i imeli 
koju je trebalo strelicom skinuti s 
hrasta tri ili četiri dana prije mladog 
mjeseca, kad bi sunce stajalo u znaku 
strijelca. Isto se tako smatralo da 
zdravlju djece koristi kupanje novo- 
rođenčadi u vinu. 


DJETELINA se nije smjela sijati za 
vrijeme oseke, jer se smatralo da će se 
krave, koje je budu jele, raspući. Dje- 
telina sa četiri lista - važi kao srećonoša 
i služi ljubavnom čaranju; pripisuje 
joj se i moć da svog vlasnika učini 
vidovitim. Tko bi u ponoć našao ta- 
kvu djetelinu, mogao se nadati veli- 
kom nasljedstvu. Djetelina sa četiri 
lista u domaćinstvu navodno je štitila 
od udara munje. Međutim, djetelina s 
pet do sedam listova smatrala se gla- 
snikom nesreće. 


DJEVICA Crveni jaspis navodno 
sadrži snagu koja pozitivno djeluje na 
očuvanje djevičanstva. Djevicama su 
se oduvijek pripisivale osobite spo- 
sobnosti: ako djevica palcem dodirne 
epileptičara, može ga izliječiti; vjero- 
valo se da se krvlju djevice _ može 
osloboditi gube. Spolni odnos s djevi- 
com bio je atraktivniji zbog vjerova- 
nja da se tako može izliječiti od svih 
spolnih bolesti. Porođaj žene koja 
teško rađa mogao se navodno olakšati 
kad bi preko nje prešla djevica i pri- 
tom ispustila svoj —> pojas. Bolesna 
bi djeca navodno ozdravila kad bi im 
se pod jastuk stavio komad pređe što 
ga je isprela neka djevica. Da bi se 
riješili stjenica, naši su preci stavljali 
tri stjenice u lijes neke djevice koja ih 
je trebala ponijeti sa sobom. Djevi- 
čanstvo se pokušavalo dokazati raz- 
nim pokusima: kad djevojka više ne 
bi bila škakljiva, smatralo se da više 
nije djevica. Isto se pretpostavljalo 
kad bi djevojka, postavljajući stol za 
jelo, zaboravila staviti na nj soljenku. 
Ako djevojka više nije bila djevica, 
nije navodno mogla zadržati mokraću 
pri dimu zapaljenog bršljana. 


Dalje se smatralo da djevicu neće 
ugristi pčela, te da će vijenac od alp- 
skih ruža /rododendrona/ na glavi 
djevice uvenuti, a na glavi »pale dje- 
Vojke« ostati svjež. Kad bi se voda u 
kojoj je oprana košulja što je djevojka 
nosila za vrijeme prve menstruacije, 
prolila po ružinom grmu, djevojka je 
navodno bila uvijek zdrava, cvala kao 
ruža i redovito dobijala menstruaciju. 
Međutim, kad bi djevojka prolila pi- 
vo, smatralo se da je njezino djevičan- 
stvo ugroženo, te da će uskoro nesta- 
ti. Ako ženi pođe za rukom da na 


Božić prereže riblji rep u dvije jed- 
nake polovice, može još jednom po- 
stati djevica. Ta se želja navodno mo- 
gla ispuniti i pomoću kupelji u jutar- 
njoj rosi. 

Djevojci koja bi u kavu stavila naj- 
prije mlijeko a onda šećer, govorili su 
da će ostati neudata. 

Brojni su i recepti po kojima dje- 
vojka može nešto saznati o svom 
budućem životnom drugu. — > Jabuka, 
—> Ogledalo, —> Snovi, —> Krevet, —> 
Lijevanje olova, —> Dimnjačar, —> Na- 
dlanica i —> Čednost. 


DJEVOJČICE su se očekivale ne 
samo kad bi trudnica pri ustajanju 
najprije stala na lijevu nogu, već i kod 
začeća za vrijeme oseke ili za zadnje 
mjesečeve četvrtine. Ako je djevojčica 
protrčala ispod duge, vjerovalo se da 
će postati dječak. Ako bi djevojčica u 
proljeće vidjela prvu rodu kako stoji, 
postala bi navodno lijena, ili bi je pak 
zamolili da bude kuma; ako bi vidjela 
rodu kako leti, postala bi marljiva ili 
bi se uskoro udala, a ako je čula kako 
roda klepeće kljunom, trebalo se bo- 
jati da će u narednom razdoblju pora- 
zbijati mnoštvo suda. Kad bi na dje- 
vojčinoj haljini nakon šetnje ostalo 
mnogo bodlji, govorilo se o skoroj 
udjaji,a ponegdje i o udovcu kao 
mladoženji. Kao predznak skore 
udaje tumačili su se i drugi događaji: 
—> Repa, —> Jaglac. Ako muškarac 
djevojci neprimjetno zatakne u džep 
bedrinac, držalo se da će se ona u 
njega zaljubiti. —> Neudata, neože- 
njen, —> Začeće, —> Djevica. 
DOLIJEVANJE PIĆA U ČAŠU 
Ako se nekome dolijeva piće u dopola 
ispijenu čašu, to mu može donijeti 
uloge, tvrdi narodno vjerovanje. Ako 


se na vjenčanju dolijeva pivo u čašu 
prije nego što se čaša sasvim isprazni, 
navodno će onaj tko to pije doživjeti 
nesretnu ljubav. A tko pije iz šalice u 
koju se dolijeva prije nego što je- 
ispražnjena, dobit će zlu svekrvu /pu- 
nicu/. —> Pijenje. 


DOSADA I protiv toga je bilo lijeka: 
jesti sir. 

DRAGO KAMENJE Vlasnici lije- 
pog i rijetkog dragog kamenja nadali 
su se prvenstveno zaštiti od raznih 
bolesti, otrova i straha. Osim toga, 
smatralo se da kamenje svojim vlasni- 
cima, koji vjeruju u njegovu snagu, 
daruje i odvažnost i veselje, te da ih 
oslobađa od tuge i podložnosti zlim 
čarima. /—> Pogovor str. 214/. 


Drago kamenje, uz ostalo, štitilo je i od bolesti. Na 
slici: akvamarin (1), topaz (2), granat (3), turmalin 
(4), čađavac (5). 


siječanj granat 
veljača ametist 
ožujak jaspis 
travanj dijamant 
svibanj smaragd 
lipanj kalcedon 
srpanj rubin 
kolovoz oniks 
rujan safir 
listopad opal 
studeni topaz 
prosinac tirkiz 


hijacint topaz 
ametist krizopraz 
turmalin hijacint 
safir ametist 
kalcedon jaspis 
smaragd safir 
karneol smaragd 
sardoniks kalcedon 
krizolit karneol 
beril sardoniks 
topaz krizolit 
krizopraz akvamarin 


Za neko se kamenje tvrdilo da oso- 
bito štiti ljude rođene u određenim 
mjesecima. Kao što pokazuju primjeri 
u tabeli, te kombinacije se prilično 
međusobno razlikuju /—> Pogovor, 
str. 214/ 


DREN Smatralo se da drenov grm 
pomaže u ostvarenju svih —> želja. 


DRVO posječeno za vrijeme —> pa- 
sjih dana navodno neće gorjeti. Za 
rezbarenje je navodno najbolje drvo 
stabala oborenih u kasnu jesen dok se 
mjesec smanjuje. Da bi se izbjeglo 
nepovoljno djelovanje kod spominja- 
nja dobrih svojstava ili događaja, tre- 
balo je tri puta pokucati prstom o 
drvo. 


DUGA Djeca, rođena za vrijeme te 
nebeske pojave, postat će navodno 
osobito lijepa i vrijedna. Budući da se 
duga smatrala djelom božjim, na nju 
se nije smjelo pokazivati prstom jer 
bi se on, ako se to učini, sasušio i 
otpao. Tamo gdje se duga sastaje sa 
zemljom, nalaze se prema vjerovanju 
velika podzemna blaga. Ako djevoj- 
čica protrči ispod duge, postat će 
dječak. Siju li se za vrijeme trajanja 


duge karanfili, vjeruje se da će niknuti 
šareni cvjetovi. 


DUGME Ako se dugme otrgne rano 
ujutro, kaže se da će taj dan donijeti 
nesreću. I čovjek koji je navodno 
neranjiv može se ubiti srebrnim dug- 
metom, isto kao i staklenom kuglom. 
Ako se radilo o nasljeđenom srebr- 
nom dugmetu, bilo je navodno do- 
voljno nositi ga u džepu i htjeti us- 
mrtiti nekog neranjivog, i već se time 
postizao cilj. Ako se nekom momku 
otrgne dugme na hlačama, vjeruje se 
da na njega misli draga. —> Odjeća. 


DUHOVI Mislilo se da se može za- 
štititi od zlih duhova u kući ako se 
zimzelen, ubran između Velike gospe 
/15. 08./ i Marijinog rođenja 
/8. 09./, objesi iznad kućnih vrata. 
Rodilja bi stavljala češalj u krevet ili 
muške hlače na krevet da bi zavarala 
duhove. Vjerovalo se da se duhove 
može vidjeti kroz ušicu igle kojom je 
bio ušiven mrtvac. Sva djeca rođena u 
nedjelju poslije Uskrsa ili u noći sv. 
Matije /24.  03./ navodno mogu 
vidjeti duhove. Tko je želio steći tu 
sposobnost morao je namazati oči 


pasjim suzama. U noćima između Bo- 
žića i Bogojavljenja /25. 12. do 
06. 01./  pojavljivalo se, prema sta- 
rom vjerovanju, osobito mnogo du- 
hova. Njih se, osobito na Novu godi- 
nu, tjeralo pucketanjem biča i puca- 
njem, ali i pomoću drugih manipula- 
cija /,-> Demoni,/ —> Kucanje, —> 
Svjetlost lutalica, —> Zvonjenje. 


DUHOVI /PRAZNIK/ Kiša na Du- 
hove smatrala se lošim predznakom - 
jer će onda navodno padati četrdeset 
dana ili šest do deset nedjelja, pa će 
trećina do polovica poljskih plodova 
istrunuti zbog kiše, biti će više pljeve 
nego žita, voće će nezrelo padati s 
drveća i zemlju će napasti miševi Ali 
se vjerovalo da se kiticom svježeg 
zelenila, koju se na Duhove donose u 
kuću, može otjerati oluju i bolest, 
čaroliju i gamad. —> Pogovor str. 214. 


DVA Dok je broj jedan važio kao 
simbol jedinstva, dva je bio simbol 
dualizma i nesloge, prema tome i loš 
broj. Zato što prelazi jedinstvo svije- 
ta, broj dva je često smatran znakom 
grijeha i otpada od boga. —> Brojevi. 


DVANAEST je broj koji je vrlo zna- 
čajan, u najmanju ruku od vremena 
Starog zavjeta - dvanaest Jakovljevih 
sinova osnovali su dvanaest plemena 
Izraela, a potvrde tomu mogu se naći 


U gotovo svim važnim svjedočanstvi- 
ma: Knjiga dvanaest proroka u Sta- 
rom zavjetu, dvanaest poslova Her- 
kulovih u grčkoj mitologiji, Rimsko 
zakonodavstvo na dvanaest ploča u 5. 
stoljeću pr. n. e., dvanaest apostola, 
—> dvanaest noći. Broj dvanaest je 
zbog svoje mnogostruke  djeljivosti 
na polovice, četvrtine, trećine i šestine 
u duodecimalnom sistemu, krajnje 
pogodan za određivanje cezura, npr. 
u dvanaestosatnom danu i kod po- 
djele sati i minuta. 


DVANAEST NOĆI između 25. 12. 

i 06. 01. smatrale su se vre- 
menom vraćanja duša u kojem su se, 
međutim, očekivali i duhovi. Ljudi su 
se pokušavali zaštititi —> kadenjem i 
izbjegavanjem svih poslova koji nisu 
bili neophodno potrebni /npr. peče- 
nja/. Vjerovalo se da će se snovi što bi 
se sanjali u tim noćima obistiniti. Tko 
je za vrijeme dvanaest noći jeo grah ili 
druge mahunarke, navodno bi dobio 
čireve. Ako bi se tih noći na prozo- 
rima stvorilo ledeno cvijeće, očekivala 
se plodna godina. 


DVOJNIK Vjerovalo se da donosi 
sreću susret s dvojnikom drugog spo- 
la. Međutim, ako je muškarac našao 
muškog dvojnika, to je značilo nesre- 
ću. 


D 


ĐAVO Vjerovalo se da se đavola ne 
smije zvati jer će inače navodno doći. 
Ako se noću pila voda, trebalo je tri 
puta puhnuti u čašu jer će inače đavo 
zavladati čovjekom koji pije. Tko je 
uza se nosio korijen trave od žuči ili 
zimzelen ubran u periodu od 15. 08. 

do 9. 09. / između Velike i 
Male gospe/, mogao je navodno biti 
siguran od vraga. I sol kao i razno 
bilje jakog mirisa slovili su kao zaštita 
od đavola i demona /—> Pogovor str. 
214/. Ako netko noću kuca na vrata, 
treba ga pitati za ime, jer se inače 
može dogoditi da se otvore vrata 
đavolu. Također se savjetovalo da se 
kod zijevanja stavi ruka na usta da u 
njih ne uleti đavo u liku komarca. Ta 
je opasnost postojala i kod —> kihanja. 


Davao, čuvar blaga (1); đavao odnosi dijete (2); 
osveta đavla u paklu (3). 


Često su se mnoge životinje sma- 
trale utjelovljenjem đavola, na primjer 
gavran, kukavica i bumbar. Tko ubije 
pčelu, potpast će pod moć đavola. A 
tko bi sedam dana pod lijevim pazu- 
hom držao jaje crne kokoši, mogao je 
navodno postići da se izleže mali 
đavolčić koji će ga morati slušati. Ali 
onaj tko se povezao s đavolom, nije 
ga se više mogao riješiti osim ako se 
sedam godina nije prao ni češljao. Ma- 
čke su se u svrhu istjerivanja đavola 
ubijale. —> Egzorcizam, —> Sukubus, 
—> Kolovoz i — > Pogovor str. 214. 

EGZORCIZAM Ako se vjerovalo 
da je netko opsjednut demonima, vje- 
šticama ili đavlom, istjerivalo bi ih se. 
Taj se egzorcizam provodio npr. ka- 
đenjem ili pomoću —> mačaka. Op- 
sjednuta osoba morala je ponekad 
objesiti stručak muholovke oko vrata, 
za koji se mislilo da mu vrag ne može 
odoljeti i da zato izleti iz čovjeka. 
Polaganje ruku i istovremeno izgova- 
ranje blagoslova navodno je također 
navodilo vraga da pobjegne iz tijela. 


EKSKREMENTI su prema vjerova- 
nju imali čarobno kao i ljekovito dje- 
lovanje, reaktiviranjem sadržanih Žži- 
votnih tvari. Tako se svinjski izmet 
upotrebljavao protiv uboda pčele, kao 
i protiv sifilisa. Vrapčji izmet bio je 
navodno dobar protiv kolika, bolesti 
sv. Vida i protiv zubobolje. Topli 
izmet guske upotrebljavao se za lije- 
čenje spolnih bolesti, a slučajno na- 
đeni bijeli pasji izmet služio je za 
liječenje oteklina. —> Konjski izmet. 
ELEFANTIJAZA - SLONOVSKA 
BOLEST Smatralo se da protiv nje 
djeluje napitak od krvi lasice, pomije- 
šan s pepelom spaljene lasice. 


ELEKTRICITET je proizveo mno- 
štvo krivovjernih i praznovjernih pre- 
dodžbi. —> Pogovor str. 214. 
ELOKVENTNOST Vjerovalo se da 
onaj tko nađe petoprstac i stalno ga 
nosi uza se, osobito vješto govori i 
time postiže ispunjenje svih svojih 
želja. 


ENGLESKA BOLEST —> Rahitis 


EPILEPSIJU bi navodno dobio onaj 
tko jaši na psu. A tko uvijek u desnoj 
ruci drži imelu s hrasta, navodno ne 
može nikada dobiti epilepsiju. Zaštitu 
od epilepsije pružao je i napitak od 
imeline grančice. Nadalje je kao pre- 
ventiva služio oko vrata obješen kori- 
jen božura koji je trebalo iskopati u 
srpnju za vrijeme mjeseca koji se sma- 
njuje jedne nedjelje u podne. Preven- 
tivno se djelovanje pripisivalo i pr- 
stenu od magarećeg kopita, koje nije 
smjelo imati crne pjege. I smaragd je 
navodno štitio od epilepsije čovjeka 
koji bi ga nosio. Osim toga se ozdrav- 
ljenje od te bolesti očekivalo kad bi se 
pojelo srce vuka, mozak prepelice, 
prašinu od hrušteva kao i mješavinu 
od mesa i pepela lasice, nadalje kad bi 
bolesnik tokom deset mjeseci jeo jela 
pripremljena s vodom u kojoj je pret- 
hodno, za vrijeme mjeseca koji raste, 
tri dana ležao ahat. Vjerovalo se i u 
ljekovitu moć koja dolazi od dodira 
palca djevice. U nadi da će se moći 
riješiti te bolesti, ljudi su čak jeli 
stjenice između dvije kriške kruha ili 
sa suvicama /—> Pogovor str. 214/, ali 
se često smatralo dovoljnim pomiri- 
sati jako smrdljivu stjenicu. Ozdrav- 
ljenje se očekivalo i kad bi se jelo 
strugotine naslijeđenog srebra kao i 
oguljene dijelove zvona. Djelotvorno 
je navodno i vino u kojem su pret- 
hodno neko vrijeme ležala muda div- 
lje svinje. Kružila je čak i preporuka 
da se u hranu epileptičara umiješaju 
nokti, kosa i krv obješenog, a u toj je 
nevolji navodno pomagao i amulet sa 
četrnaest klekinja sakupljenih na Ve- 
liku gospu. Vjerovalo se da će akutni 
napad odmah prestati ako se bole- 
sniku dade u ruke željezna zdjela. 
Štetnim za epileptičare smatrao se 
kozji sir. 

FANTAZIJA Dok je —> topaz obu- 
zdavao fantaziju, oniks je navodno 
činio duh poletnim, bar kod osoba 
rođenih u kolovozu. 


FLOGISTON —> Vatra i—> Pogovor 
str. 214. 

GALEBOVI Staro pravilo o vremenu 
kaže: kad galebovi lete prema kopnu, 
nagovještavaju nevrijeme. 


GAMAD Mrtvačev zub štiti živog 
čovjeka koji ga nosi uza se od buha, 
ušiju i druge gamadi. Prema jednom 
drugom vjerovanju, čovjek se mogao 
zaštititi od gamadi na tijelu ako se u 
Valpurginoj noći /noć na 1. 05./ 
provaljao gol u rosi ili ako je uza se 
nosio zemlju s groblja. 

Kuća se navodno mogla očistiti od 
svake gamadi kad bi je se temeljito 
pomelo sa snijegom u ožujku, ili pak 
kad bi se na Duhove u kuću unijelo 
svježe zelenilo. Naprotiv, tko se u 
petak češljao, navodno je povećavao 
broj gamadi u kući. S polja se gamad 
mogla protjerati spaljivanjem stare 
odjeće i posipanjem tog pepela kroz 


Cetiri karte za gatanje s prizorima iz domaćega 


sito po polju. Isto se djelovanje pripi- 
sivalo pepelu lipe. —> Pogovor str.214. 


GATANJE IZ KARATA navodno 
je omogućavalo da se unaprijed sa- 
znaju budući događaji i sudbine kao i 
da se objasne zbivanja iz prošlosti. 
Međutim, uvjeti za gatanje - tumače- 
nje različitih karata i sistema njihova 
slaganja - preopširni su a da bi ih se 
ovdje moglo opisati. 

Gnostička gema od poludragulja heliotropa, 
bogom Abraxasom. Zbirka Gorlaeusova. Iz Maka- 
rijeva djela »Abraxas seu Apistopistus«, Antwer- 
pen, 1657, sl. TI. 

2 
Drugi tip geme, sa sedam zvijezda. 


3 

Gnostička gema. Tip geme s bogom Abraxasom i 
s mističkim slovima I A W. Iz Gorieva djela 
»Thesaurus Gemmarum Antiquarum«, Firenca, 
1750, sv. I, sl. CLXXXIX. 

4 

Gema s bogom Abraxasom od jaspisa i s mističkim 
slovima I A W. Iz Gorlaeusove zbirke »Cabinet de 
pierres gravees«, Pariz, 1778. 


5 

Gema od jaspisa s ugraviranim simbolom zmije 
Agatodemona. Tip amuleta kakvim se, po Galenu, 
služio egipatski kralj »Nechepsus« (Neko, 610-594. 
pr. n. e.). Original je neko vrijeme bio u zbirci 
Johanna Schinkela. Iz Makarijeva djela »Abraxas 
seu Apistopistus«, Antwerpen, 1657, sl. XVII. 


GATANJE IZ RUKE ili hiromantija 
smatra da se, uglavnom iz linija dla- 
nova, može prema različitim siste- 
mima razabrati karakter i sudbina čo- 
vjeka. Pojedini hiromanti postižu u 
individualnim seansama značajne re- 
zultate. Gatanje iz ruke što ga vrše 
laici, znatno je nesigurnije i rukovodi 
se paušalnim uputama kao npr.: 


ž 


1 Životna linija navodno pokazuje životnu 
snagu i otpornost; što je zaokruženiji polukrug 
oko izraženog venerinog brijega A, to je čovjek 
navodno vitalniji i otporniji i izrazito strastven. 
Sto je ta linija ravnija, čovjek je oprezniji, 
nepovjerljiviji i manje vitalan; 

2 Venerin prsten navodno pokazuje da se radi 
o otvorenim znatiželjnim ljudima; 


akara 


Še ee 


3 Linija srca znači osjećajnost i kreativnost. 
Ako nije razgranata, naslućuje se emocionalna 
hladnoća i egoizam; 

4 Linija glave navodno obavještava o inteligen- 
ciji, vladanju osjećajima, te pokazuje otpornost 
prema udarcima sudbine; 

5 Linija koja se uspinje, ukazuje na energične 
i odrješite ljude, koji su svjesni svog cilja; 

6 Saturnova linija navodno postoji samo kod 
nesigurnih ljudi kojima je potreban oslonac i 
kojima je u životu vrlo teško; 


7 Sunčana linija označava umjetnički talent i 
navodno je dulja što je taj talent jači i što ga se 
aktivnije i uspješnije koristi. Ako ta linija 
nedostaje, može se pod određenim okolno- 
stima naslutiti kratak život. 

A - Venerino brdo B - Mjesečevo brdo C - 
Marsovo brdo —> Nadlanica, — > Prst, —> Nokti 
ruke. 


GATATI ili VRAČATI može, prema 
vjerovanju, onaj tko pojede srce krti- 
ce. Za ustanovljavanje budućih doga- 
đaja i sudbina kao predznak su služili 
najrazličitiji događaji i sudbine, na 
primjer zvijezde, ponašanje ptica i 
drugih životinja i snovi. Najveći dio 
praznovjernih sentenca ima cilj da 
unaprijed razabere —> budućnost, da 
bi se čovjek mogao na nju pripremiti. 
—> Proročanstvo, —> Pogovorstr. 214. 


Jato gavranova donosi nesreću. Na slici: Gavrano- 
vi. 


GAVRANOVI su važili kao vjesnici 
nesreće /—> Pogovor str. 214/, čak i 
kao utjelovljenje vraga. Nesreća pr- 
venstveno dolazi kad se ugleda više 
gavranova odjednom. Kreštanje ga- 
vranova donosi, kako se vjerovalo, 
svađu, a isto znače i gavranovi iznad 
kuće. Ako su gavranovi sjedili na 
krovu, ljudi su se bojali da će netko u 
kući ozbiljno oboljeti. Kad bi poje- 
dini gavran preletio preko kuće, raču- 
nalo se sa smrću ženskog člana obite- 
li, a ako su bila dva - sa smrću 
muškarca. Da bi se odvratila opasnost 
koju donose gavranovi, trebalo je tri 
puta pljunuti na pod. 

Prokleti se, prema vjerovanju, pre- 
tvaraju u gavranove. Međutim, more- 


plovci su jednog gavrana smatrali vje- 
snikom sreće, dva gavrana vjesnicima 
oluje, dok su tri gavrana nagovješta- 
vala smrt. Nasuprot tome, nađeno 
gavranovo pero uvijek se smatralo 
sretnim znakom. Tko je jeo meso 
gavrana, postajao bi navodno lukav i 
kradljiv. Gavranov mozak upotreblja- 
vao se kao lijek za smrznuta stopala i 
protiv glavobolje, a gavranova krv 
smatrala se dobrom za hemoroide, 
dok se žuč gavrana preporučala protiv 
slabog sluha. Djeci se protiv kašlja 
oko vrata vješala gavranova noga. 


GEMA - rezani dragi kamen upo- 
trebljavao se, između ostalog, da bi se 
zaštitilo od loših posljedica pada. 


GLAD predstoji navodno onda kad 
se na nebu ugleda komet. Razdoblja 
gladi nagovještavalo je i ponašanje —> 
miševa i —> ptica. —> Poskupljenje. 


GLADIOLE Njihove su lukovice 
onoga tko bi ih nosio uza se, smatralo 
se, štitile od ranjavanja u borbi. 


GLAVOBOLJA — Glavobolju — na- 
vodno nema onaj tko na Badnjak jede 
okruglice. Nasuprot tome, glava boli 
onoga tko u srijedu obuče novi dio 
odjeće ili spava u sjeni lješnjakova 
drveta. Ako se ujutro natašte pojede 
sirovi kiseli kupus, glavobolja na- 
vodno prestaje. Isto se tako vjerovalo 
da kod glavobolje pomaže trljanje 
gavranovim mozgom ili ako se popije 
gutljaj vode iz krovnog žlijeba. Kao 
najsigurnije sredstvo protiv glavobo- 
lje isticalo se pijenje vode iz čaše od 
serpentina. Da bi se oslobodilo glavo- 
bolje, trebalo je na glavi ili pod kapom 
držati bijelu lukovicu. I konačno, 
smatralo se da su provjereno sredstvo 


protiv glavobolje zubi mrtvaca koje 
treba nositi u džepu. Ali njih se nipo- 
što nije smjelo dodirnuti golim ruka- 
ma. Ljekovita moć protiv glavobolje 
pripisivala se i pepelu od vune koja 
raste između ovnećih rogova. 


GLISTE Vjerovalo se da se ti čovje- 
kovi paraziti mogu uništiti ako se 
uzima stučeno staklo. Pomoć se oče- 
kivala i od miksture priređene s —> 
medenjacima. —> Crvi. 


GLOG Ako je glog neke godine imao 
mnogo plodova, očekivala se vrlo 
hladna zima. —> Porod. 


GLUHOĆA Smatralo se da se protiv 
gluhoće uspješno primjenjuje čapljina 
mast. Ako gušter kad ga se ulovi 
ispusti neki glas, onaj tko ga ulovi 
navodno će oglušiti. 


GLUPA navodno postaju djeca kad 
im se odjeća krpa na tijelu ili kad im 
se već u prvoj godini života reže kosa 
ili nokti. I za rođene u srijedu sma- 
tralo se da će biti glupi. Tko bi jeo 
mnogo krumpira ili maka, također, 
prema vjerovanju, postaje glup, a ljudi 
s velikim ustima ili velikim ušima 
važili su kao budale. —> Inteligencija, 
—> Pamćenje. 


GLJIVE Ako se po mjestu gdje rastu 
gljive udari klekovim prutom ili jed- 
nogodišnjim prutom lješnjaka, očeki- 
valo se da će tamo narasti mnoštvo 
gljiva. S druge se strane obilje gljiva 
tumačilo kao predznak poskupljenja. 
Kod traženja gljiva trebalo je (slično 
kao i kod traženja raznih bobica) tri 
prve nađene gljive položiti u šuplje 
drvo, pa će se onda - tako se vjerovalo 
- naći mnogo gljiva. 


GNOJENJE se navodno moglo us- 
pješno liječiti karneolom u prahu. 
Kao preventivno sredstvo protiv gno- 
jenja ušiju nosile su se zlatne naušni- 
ce. —> Šivenje, —> Trnje. 


GNOJIVO navodno samo onda po- 
boljšava tlo ako se iznese na polje za 
vrijeme dok se mjesec smanjuje. Kad 
bi se u proljeće vidjele prve laste, 
sunčane se pjege navodno mogu od- 
straniti gnojivom. 


GNOJNA BUBULJICA —> Osip. 
GNOJNI PRIŠTEVI —> Čirevi. 


GOL U nizu uputa zahtijevala se 
golotinja da bi se postiglo određeno 
djelovanje. Tako se vjerovalo da se 
čovjek može domoći ljepote, ako se 
gol valja u rosi, a uloga će se navodno 
osloboditi onaj tko u novogodišnjoj 
noći ode gol na groblje i skine maho- 
vinu s drvenih križeva. Gamad neće 
napadati onoga tko se na Valpurgino 
/1L05./ gol provalja u rosi. Ogo- 
ljavanjem zadnjice navodno se može 
obraniti od svake štete /—> Stražnjica/. 
U staro doba u tu su se svrhu ogolja- 
vali spolni organi ili su se prikazivali 
na amuletima. —> Pogovor str. 214. 


GOLUBOVI nose sreću domu /> 
Pogovor str. 214/ i privlače na sebe 
bolesti - tako se vjerovalo u narodu. 
Ako se kupaju u vodi ili sjede na kro- 
vu u nizu jedan iza drugoga, smatra se 
da će biti kiše. Vjerovalo se da se go- 
lubinjom krvi mogu odstraniti sunča- 
ne pjege, kao i da se mogu skinuti ra- 
zne zle čari. Ali jastuci punjeni perjem 
goluba ne daju miran san ni mirnu 
smrt. Pomoću srca grlice može se 
navodno pridobiti naklonost voljene 


Falusni amulet (bronca) 


Falusni amulet Crux ansata Falusni amulet 
(bronca) (bronca) (kasni Rim) 

Amukti s prikazom spolnih organa od najstarijih su vremena štitili od nesreće. 


Golubovi: donose sreću domu gdje se gnijezde. 


osobe. Kod —> vjenčanja su golubovi 
imali različito značenje, već prema 
vremenu kad bi se pojavili. —> Lov. 


GORČICA Mnogi su smatrali da ih 
se ne može raniti ako oko vrata budu 
nosili korijen gorčice. Gorčica je na- 
vodno štitila od ugriza psa, ako se 
iskopa između Velike gospe i Marijina 
rođenja /od 15. 08. do 8. 09./. 


GORDOST Na  gordost navodno 
ukazuju duge obrve, a sardoniks po- 
maže onome tko ga nosi da prevlada 
vlastitu gordost. —> Oholost, —> Po- 
nos. 


GOREŠNIK Tko pomiriše tu biljku, 
dobit će navodno sunčane pjege, a 
kad je otrgne, izbit će oluja. 


GORSKA RUŽA ili RODODEN- 
DRON, kao i mnoge druge biljke sa 
crvenim cvatom, navodno privlače 
munje. Međutim, u Sjevernom Tirolu 
se smatra da gorska ruža odbija mu- 
nju. Drvo gorske ruže nije se smjelo 
upotrebljavati za loženje vatre jer će 
inače, prema vjerovanju, sve u kući 
izgorjeti. 


GORSKI KRISTALI navodno imaju 
svojstvo da ljude koji ih nose očuvaju 
od vještičjih čarolija i uroka, a ako ih 
se nosi na koži, sprečavaju, kako se 
vjeruje, vrtoglavicu. Gorski kristali u 
prahu navodno pomažu protiv dizen- 
terije i kile. —> Kristal. 


Ogrlica s privjeskom od gorskoga kristala ili pro- 
zirca, dijamanata i zlata. 


GORUŠIČINA ZRNA —> Napad 
kapi. 


GOSTE najavljuje pas koji se skliže 
na repu. Ako se gost kod ulaska 
spotakne desnom nogom, smatra da 
je dobrodošao, a ako se spotakne 
lijevom nogom, bolje je da se vrati 
odakle je došao. Gost mora sjesti čak 
i ako ostaje vrlo kratko jer inače 


»odnosi mir«. To prije svega važi za 
posjete rodiljama i novorođenčadi. 

Mjesto s desne strane domaćina je 
od davnine počasno mjesto za gosta. 
Gostu uvijek treba ponuditi nešto za 
jelo ili piće, a ako ništa ne uzme, 
zaboljet će ga zubi ili će se pogoršati 
vrijeme. Dužnost je domaćice da ras- 
premi stol prije no što gosti napuste 
kuću jer ih inače očekuje nesreća. Na 
rastanku domaćin mora na vratima 
okružiti gosta, ne dodirujući ga pri- 
tom, da gost ne bi odnio sreću iz 
kuće. Ako se posjetilac pri odlasku 
često osvrće, vjeruje se da će uskoro 
umrijeti. —> Posjet. 


GOVOR U mnogim se krajevima 
maloj djeci davalo da popiju olujnu 
kišnicu, u očekivanju da će tada lako 
i brzo naučiti govoriti. U drugim se 
pak krajevima, s istom željom, davalo 
djeci da piju iz zvona. Vjerovalo se da 
se može izgubiti dar govora ako se 
pojede meso životinje koju je razde- 
rao vuk /—> Pogovor str. 214/. Ako je 
netko izgubio moć govora zbog mo- 
ždane kapi, tome se navodno moglo 
doskočiti uzimajući dva dana zare- 
dom po tri kapi krvi iz uha magarice, 
pomiješane s čašom jagodina soka. 
Jezik životinja navodno će razumjeti 
onaj tko bude jeo zmijsko meso i pio 
zmijsku krv. —> Badnjak. 


GRABLJE koje se nakon posla ne 
razmišljajući bace tako da ostanu le- 
žati sa šiljcima prema gore, mogu 
prouzrokovati plodnu kišu, a po jed- 
nom drugom vjerovanju izazivaju 
svađu. 


GRAH Tko tokom Dvanaest noći 
( od 25. 12. do 6. 01. ) jede 
grah ili ostale mahunarke, dobit će na- 


vodno čireve. Prema jednom drugom 
vjerovanju pretvorit će se u magarca 
onaj tko na božićnje veče ne jede 
grah. Trljanjem grahom ili njegovim 
lišćem pokušavalo se liječiti bradavice 
i kurje oči, s tim da je grah i lišće 
poslije toga trebalo pokopati pod iz- 
ljev krovnog žlijeba. Snovi o grahu 
nagovještavali su nevolju i svađu. 


GRAMZIVOST Djetetu se prema 
narodnom vjerovanju nije smjelo prije 
krštenja pokazati novac, jer će inače 
postati gramzivo. —> Škrtost. 


GRANAT Tom se dragom kamenu 
dugo vremena pripisivao utjecaj na 
unutrašnje bolesti, a prvenstveno se 
smatralo da jača srce i ukida djelova- 
nje otrova. Amulet od granata služio 
je ohrabrivanju, trebalo je da osobu 
koja ga nosi razveseljava i da joj 
pomaže u svladavanju tuge. Ponekad 
se vjerovalo da granat upozorava svog 
vlasnika na prijeteću nesreću ukoliko 
izgubi svoj sjaj. Taj je kamen navodno 
pomagao i u sudskim procesima, na 
putovanjima štitio od lopova i pribav- 
ljao osobi koja ga nosi simpatije dru- 
gih ljudi. Općenito je taj kamen bio 
garancija koja je osiguravala ispunje- 
nje svih želja. Rođeni u siječnju nadali 
su se da im granat osigurava vjernost 
ljubavnog partnera i odanost ostalih 
prijatelja. 


GRAŠAK je prema narodnom vjero- 
vanju mogao odbiti bolesti ako se za 
Novu godinu pojede jelo od graška. 
Prema jednom drugom vjerovanju, 
ne može se dobiti vrućica ako se na 
Novu godinu jede juha od graška, 
dok se u suprotnom slučaju mogu 
očekivati ozbiljne bolesti. Prigodom 


vjenčanja obasipalo se mladu zrnima 
graška kao simbolom plodnosti. —> 
Kiša. 

GRBA Tko rukom prijeđe preko 
grbe, imat će navodno sreće. Ako se 
netko htio riješiti grbe, trebalo je da 
je namaže mašću od crnih puževa i 
trpuca, koji je morao rasti na nekom 
raskršću preko kojeg je prolazila 
svadbena povorka. Općenito se sma- 
tralo da se grbavci razumiju u čaranje. 
GRBAVO —> Grba, —> Pogovor str. 


214. 
GRČEVI Kao zaštita od grčeva pre- 
poručivale su se pržene i smrvljene 
klekinje koje je trebalo nositi uza se u 
vrećici. U istu se svrhu savjetovalo 
uzimanje  ostruganog,  naslijeđenog 
srebra ili prašina od mrtvačkih kosti- 
ju, koju je trebalo jesti dok se mjesec 
smanjuje. Vjerovalo se da se djecu 
može zaštititi ako im se oko vrata 
objesi korijen čička /> Kozorog/. 
Inače bi se čičak stavljao i pod 
krevet. Pomoć se očekivala i od kori- 
jena žute perunike, izvučenog iz zem- 
lje jedne srijede prije izlaza sunca u 
znaku saturna, a jedne nedjelje pri 
izlazu sunca ušio bi se u crveni bar- 
šun, pomiješan s istom količinom bi- 
jelog ahata. Tu bi vrećicu bolesnik 
objesio oko vrata. Vjerovalo se tako- 
đer da se otpornost protiv grčeva, 
osobito u nogama i rukama, može 
postići ako se sa sobom nosi komad 
—> sumpora. Preventivno se protiv 
grča u listu stavljala u krevet metla od 
brezina pruća. Grčevi bi navodno 
prestajali i ako se oko dotičnog dijela 
tijela ovije mrtvačka košulja. 
GRIJEH Vjerovalo se da —> kalcedon 
svog vlasnika može sačuvati od grije- 
ha. Razderani list —> trpuca navodno 


pokazuje broj počinjenih grijeha. Na 
mnogim se mjestima vjerovalo da je 
moguće oslobođenje od grijeha po- 
moću sredstava za povraćanje i čišće- 
nje. Vuni se pripisivala sposobnost 
da, slično kao i prljavština i prašina, 
sve »upija«. Broj —> jedanaest smatrao 
se simbolom grijeha jer »prekoračuje« 
/krši/ deset zapovijedi božjih. 


GRIMASE Tko za vrijeme otkucava- 
nja sata ili kod plime pravi grimase, 
lice će mu zauvijek ostati iskrivljeno. 


GRIPA Od gripe su se ljudi pokuša- 
vali zaštititi noseći uza se sasušeni 
komadić korijena bedrinca. —> Zara- 
zne bolesti, —> Komet. 


GRUDI Ako su grudi djevojke bile 
prevelike, savjetovalo joj se da lijevim 
veprovim mudom prijeđe preko desne 
dojke i obratno. Na taj će način grudi 
navodno dobiti normalnu veličinu. 
—> Rodilja. 


GUŠA Stvaranje guše navodno se 
sprečava pepelom spaljene lasice. A 
tko dugo gleda u mjesec, dobija, 
prema narodnom vjerovanju, gušu. 
Mnogo je sredstava pomoću kojih su 
se ljudi pokušavali riješiti guše: napit- 
kom od rotkvina soka, mašću od 
nagorjelog konjskog kopita i ulja, 
trljanjem slinom svake večeri, uzima- 
njem pepela  spaljenog —mrtvačkog 
odra, kao i pomoću korijena perunike 
koju je iz zemlje trebalo izvući lije- 
vom rukom, spominjući pritom 
onoga komu treba da posluži. Isto se 
tako smatralo da može pomoći crna 
baršunasta vrpca koju najprije treba 
staviti oko vrata leša, a onda zavezati 
oko vlastitog vrata. —> Ariš, —> Pe- 
toprstac. 


GUŠTER Toj je životinji narodno 
vjerovanje pripisivalo mnogo negativ- 
nih osobina: da ljude namamljuje u 
močvare, da dodirivanje guštera iza- 
ziva osip, a kosa koja dođe u dodir s 
gušterom ispada. Ako se gušter, dok 
ga hvataju, oglasi, smatra se da će 
onaj tko ga je ulovio oglušiti. Ako se 
gušter popne na voćku, voće navodno 
neće biti jestivo, a osim toga gušter 
može otrovati vodu. —> Daždevnjak. 


GRLOBOLJA se prema narodnom 
vjerovanju može spriječiti ako se na 
Cvjetnu nedjelju pojedu vrbine maci- 
-e. Ako je boljelo grlo, nadali su se 
brzom poboljšanju ako se natašte pri- 
jeđe preko vrata prstom umočenim u 
pljuvačku. Isto tako, protiv grlobolje 
se preporučivalo vezivanje oko vrata 
ljeve ili naopako okrenute čarape 
koju se nosilo preko dana, kao i 
vezivanje vrpce _ od crne svile oko 
vrata. —> Šipak koji bi se pojeo u 
određene dane također se smatrao 
ljekovitim. Još se vjerovalo da se grlo- 
bolja može izliječiti ako se popije 
voda u kojoj je ležao beril. Sredstvom 
protiv grlobolje smatralo se i mokre- 
nje u vodu tako da se stane raširenih 
nogu preko potoka, licem okrenutim 
prema izvoru. 


GROB Ako je na grobu rastao stri- 
čak, vjerovalo se da je umrli proklet; 
ako je iz groba rastao babljak, govo- 
rilo se da se mrvac muči u čistilištu. 
—> Ustali iz groba i —> vampiri bili su 
ukleti i nisu mogli naći mira u grobu. 
Vjerovalo se da se njihovo vraćanje 
na ovaj svijet može spriječiti slikom 
vuka na nadgrobnom kamenu. Isto se 
pretpostavljalo i za samoubice i krivo- 
kletnike. Kod raznih tegoba, osobito 


kod osipa i grudnih bolesti, pučka je 
medicina — preporučavala stavljanje 
zemlje s groba. 


GROBAR Vjerovalo se da je loš 
znak za godinu koja dolazi ako se na 
Novu godinu sretne grobara. 


GROBLJE Ako se uza se nosila zem- 
lja s groblja, smatralo se da to štiti od 
gamadi i vojne službe. Čežnja za do- 
mom mogla se navodno ublažiti kad 
bi se s kavom popilo malo zemlje s 
groblja u rodnom mjestu. Međutim, 
nipošto se nije smjelo oko podne 
raditi na groblju i uopće je bilo najbo- 
lje da mu se u to doba ne prilazi, jer 
tada groblje obilaze sablasti. Pričalo 
se da će umrijeti onaj tko ode na 
groblje poslije ponoći. Pučka je medi- 
cina, naprotiv, savjetovala da se na 
Badnjak između ponoći i jedan sat 
uzme zemlja s groblja i stavi na pluć- 
nog bolesnika. 


GROZNIČAVKA je, prema narod- 
nom vjerovanju, trebala osigurati 
trajno blagostanje, ako se ubere na 
Ivanje /24.  06./ dok zvone pod- 
nevna zvona i zatim stavi u novčarku. 
Također se smatralo da ta biljka iz- 
vanredno liječi rane. 


GRUDOBOLJA se navodno mogla 
liječiti ako se na prsa stavi nešto 
zemlje sa svježeg groba koju je trebalo 
uzeti u ponoć. —> Plućne bolesti. 


GUBA se navodno mogla izliječiti 
ljudskom krvlju. Osobito se uspje- 
šnom smatrala kupelj u krvi nedužne 
djece i djevica. Ali i kupka u konjskoj 
krvi mogla je imati povoljno djelova- 
nje na tu bolest. 


GUSJENICE i ostalu gamad na po- 
ljima pokušavalo se uništavati spalji- 
vanjem stare odjeće i prosijavanjem 
pepela koji se onda sipao po polju. 
Voćke su se čuvale od gusjenica tako 
da ih se pomelo na Veliku subotu za 
vrijeme zvonjave crkvenih zvona. 


GUSKE navodno nagovještaju vatru 
ako lete visoko. Tko u proljeće naj- 
prije ugleda mlade guske, bit će, 
prema mišljenju naših predaka, cijele 
godine bolestan, a znalci su tvrdili da 
se spolne bolesti mogu izliječiti to- 
plim izmetom guske. Okrivljenik na- 
vodno mora priznati istinu ako mu se 
u snu pod jastuk gurne guskin jezik. 
Guske su važile i kao glasnici vreme- 


na: kad bi se kupale, očekivala se 
kiša, a kad bi jedna od njih, dok je 
kišilo, pogledala prema nebu, sma- 
tralo se da će zasjati sunce. 


GUŠČJA JAJA Vladalo je uvjerenje 
da se kila može izliječiti ako se u 
ponoć ili na Veliki petak pojede guš- 
čje jaje. Od zmijskog se ujeda moglo 
obraniti ako se prije izlaza sunca po- 
pije sirovo guščje jaje - a to je isto 
trebalo učiniti na Veliki četvrtak ako 
se željelo riješiti krstobolje. 


GUŠČJA MAST je prema starom 
vjerovanju djelovala kao seksualni sti- 
mulans. Primjenjivala se i protiv koli- 
ka, bolesti mjehura, za liječenje rana 
kao i kod ispadanja kose i vrtoglavice. 


HARINGA Smatralo se da kosti ha- 
ringe čiste crijeva i odnose sa sobom 
bolesti. Kod impotencije navodno se 
mogla postići spolna moć ako se po- 
jede zračni mjehur haringe. —> Riba. 


HEMATOMI Protiv njih se oko 


vrata nosilo amulete od tirkiza. 


HEMOROIDA se čovjek navodno 
mogao riješiti tako da ih prije izlaza 
sunca opere rosom. Također se vjero- 
valo da ih se može odstraniti krvlju 
gavrana. I nošenje uza se jednog ili 
više divljih kestena smatralo se do- 
brim sredstvom protiv hemoroida. 


HIJACINT Taj se dragi kamen pro- 
slavio po tome što je onom tko bi ga 
nosio navodno davao snagu, a tjerao 
od njega tugu i strah. Svojim je vlasni- 
cima, prema narodnom vjerovanju, 
pružao zaštitu prigodom putovanja u 
strane zemlje. Kad se nosio kao amu- 
let, hijacint je štitio od ugriza zmije i 
kuge. Taj je kamen navodno pribav- 
ljao svojim vlasnicima simpatiju i 
sklonost drugih ljudi i osiguravao im 
milost božju. Samljeven i popijen kao 
tinktura upotrebljavao se za jačanje 
srca, glave i mozga kao i za zaštitu od 
kuge i ostalih bolesti - čak se smatralo 
da svojom snagom razgrađuje stanice 
raka. Već se u staro doba hijacint 
upotrebljavao za postizanje pobačaja. 
U mnogim krajevima hijacint se sma- 
tra kamenom koji zaštićuje ljude ro- 
đene u siječnju, ali ponegdje i u velja- 
či. Kao podvrsta cirkona smatra se 
zaštitnim kamenom i za rođene u 
prosincu. 


HIROMANTIJA-“ Gatanje iz ruke. 


HISTERIJA se smatrala“ opsjednu- 
tošću čiji se demon protjerivao opalje- 
nim perjem jarebice, prismuđenom 
kosom ili drugim sredstvima koja 
zaudaraju. 


HLADNOĆA Ako domaći pauk 
prede svoju mrežu u blizini peći, 
vjeruje se da predstoji zima i mraz. I 
krik žune nagovještava hladnoću i 
snijeg i uopće loše vrijeme. —> Mraz, 
— Zima. 


HMELJ Salatom od klica hmelja žene 
su pokušavale izliječiti neplodnost. 
—> Rast kose. 

HODANJE Ljudi koji su dugo pješa- 
čili kao zaštitu od umora stavljali bi u 
cipele bogorodičinu travu ubranu 
prije izlaza sunca. Isto su tako stavljali 
i —» češnjak u džep, nadajući se da će 
moći lakše hodati. Za zaštitu od »vu- 
ka« /trljanjem nadraženih unutrašnjih 
strana bedara/ nosilo se za vrijeme 
pješačenja uza se orahovo lišće ili 
bazgu na šeširu. 


HOMUNKULUS—>Pogovorstr.214. 

Još se u doba antike vjerovalo da se slitinom 
(legurom) određenih kovina može stvoriti umjetni 
čovjek, homunculus. Na slici: Merkur u »filozof- 


skom jajetu« (alkemijska posuda). Sunčane ga 
zrake griju kao homunculusa da prije sazri. (»Mu- 
--s liber«, 1702) 


HOROSKOP Astrolozi laici vjeruju 
da prema položaju zvijezda u odre- 
đeno doba godine /—> Astrologija/ 
mogu proreći karakter i sudbinu ljudi 
rođenih određenih tjedana. Slijedeći 
su navodi izvađeni iz raznih horo- 
skopa kao primjeri: 

22.12. - 20.1. Jarac: Smatra ih se vrlo 
ambicioznim i ustrajnim u planskom 
provođenju dalekih i viših ciljeva. 
Djeluju mirno i promišljeno, te često 
imaju političke interese. Za druge se 
ljude teško zagrijavaju, suzdržani su, 
a često zatvoreni i sumnjičavi. Sude 
oštro i neuviđavno, ne opraštaju i ne 
zaboravljaju lako. Važna im je unu- 
trašnja i vanjska čistoća. Misle uglav- 
nom s materijalnog stanovišta i uvijek 
su krajnje egoistični, sa smislom za 
položaj i moć. Mogu biti duhoviti i 
prijemljivi za filozofiju. Često traže 
samoću i vole životinje. 

Odnosi između muškarca i žene: 
dobri Bik i Djevica, nisu dobri Vaga i 
Ovan. 

21.1. - 18.2. Vodenjak: Smatra se da 
su nadareni za svaku umjetnost, idea- 
listi i spremni da pomognu, ali ipak 
provode vlastita uvjerenja s apsolut- 
nom konzekvencom. To su često čud- 
ni, neobični, pa čak i ekscentrični 
ljudi koji samovoljno inzistiraju na 
svom ličnom ukusu i idu svojim indi- 
vidualnim putem. Često su ispunjeni 
revolucionarnom težnjom za nezavi- 
snošću i socijalnim načinom mišljenja. 
Kaže se da su čovjekoljubivi i vjerni 
prijatelji. 

Odnosi između muškarca i žene: do- 
bri Vaga i Blizanci, nisu dobri Škor- 
pion i Bik. 

19.2. - 20.3. Ribe: radi se često o 
sanjarima i misaonim ljudima koji se 


osjećaju duboko osamljeni. Nadareni 
su za umjetnost i muziku. Vrlo osje- 
ćajni, često sputani i naizgled nespo- 
sobni da provedu svoju volju, oni 
ipak često umiju ostvariti svoje želje. 
Ti se ljudi smatraju vrlo sugestibilni- 
ma, miroljubivima i spremnima da 
pruže pomoć, ali među njima ima i 
energičnih i egocentričnih ličnosti. 
Smisao za ljepotu i harmoniju služi 
im kao naknada za mnoga razočara- 
nja. 

Odnosi između muškarca i žene: 

dobri Rak i Škorpion, nisu dobri 
Strijelac i Blizanci. 
21.3. - 20.4. Ovan: Karakterizira ih 
volja za djelovanjem i njegovim ostva- 
renjem. Važe kao jako egocentrični, 
ponosni i vjerni. Zapreke ih tjeraju na 
dvostruke napore. Često jednostavni, 
grubi ljudi koji, međutim, vole i pri- 
hvaćaju život, a mogu navodno biti i 
vrlo razdražljivi i naprasiti. Kaže se 
da ne podnose ni prisilu ni tutorstvo, 
a pogotovo ne proturječenje. Ali, pri- 
pisuje im se talent za organizaciju, a 
smatra se da su velikodušni pa čak i 
viteškog ponašanja. Međutim, ne 
mogu lako zaboraviti nepravdu. Ti se 
ljudi navodno često prenagljuju, što 
nerijetko dovodi do svađa s drugim 
ljudima. 

Odnosi između muškarca i žene: 
dobri Lav i Strijelac, nisu dobri Jarac 
i Rak. 


21.4. - 20.5. Bik: Ti ljudi važe kao 
praktičari, realisti, strpljivi i ustrajni 
u poslu. Kaže se da su dobri prijatelji, 
ali kritični, žele da su uvijek u pravu, 
te nisu spremni na kompromise; 
imaju razvijen smisao za novac i 
druga dobra. Navodno kod njih pre- 
vladava jaka čulnost. Doduše, savjesni 


su i temeljiti, ali često i nepovjerljivi, 
ljubomorni i egocentrični. Sve što se 
ne uklapa u njihov vlastiti način mi- 
šljenja odlučno odbijaju, pa su im 

zato sudovi vrlo subjektivni. Često 
imaju jaki umjetnički interes koji vodi 
i do aktivnog bavljenja nekom umjet- 
nošću, osobito muzikom. 

Odnosi između muškarca i žene: 
dobri Djevica i Jarac, nisu dobri Lav 
i Vodenjak. 

21.5. - 21.6. Blizanci: Za njih se 
smatra da su mnogostrano intelek- 
tualno nadareni, pri čemu važe kao 
ljudi bez predrasuda i uvijek otvoreni 
za novine. Osim toga smatra se da 
lako stvaraju kontakte, ali i da se na 
njih može lako utjecati, te da se bave 
istovremeno mnogim stvarima. Kaže 
se da su inteligentni i uljudni, ali ne 
uvijek pouzdani i ovisni o raspolože- 
njima. Navodno kod njih intelekt če- 
sto potiskuje emocionalne vrijednosti. 
Dobri promatrači, duhoviti i kritični, 
često su umjetnički ili znanstveno na- 
dareni. 

Odnosi između muškarca i žene: 
dobri Vaga i Vodenjak, nisu dobri 
Ribe i Djevica. 


22.6. - 22.7. Rak: Njihovo je djelova- 
nje navodno ovisno o osjećajima, ali, 
s druge strane, ti ljudi važe i kao 
ambiciozni i ustrajni u postizavanju 
svog cilja. Budući da se lako odušev- 
ljavaju, za njih se smatra da vole 
promjene, iako su jako vezani za kuću 
i dom. Idealisti, suzdržljivi, lako 
uvredljivi ali i spremni da se brzo 
pomire. Osjećaj prema svom Ja je 
izražen, ali ne prevladava. Važni su 
ljubav i nježnost. 

Odnosi između muškarca i žene: 
dobri Ribe i Škorpion, nisu dobri 
Vaga i Ovan. 


23.7. - 23.8. Lav: Kod njih prevla- 
dava volja za djelovanjem i autorite- 
tom koji želi upravljati i organizirati. 
Pritom su samouvjereni, ponosni, 
odvažni i velikodušni, ponekad čak i 
rasipni. Navodno rado služe velikim 
idejama, a pritom se ne ustručavaju 
primijeniti sredstva prisile, mogu biti 
žestoki i naprasiti. Osjećaji su stra- 


stveni. Kaže se da ti ljudi imaju sklo- 
nost prema dobronamjernosti, sportu 
i određenoj gospodskoj udobnosti. 
Potreba da gospodare drugima često 
ih čini strogima i nepopustljivima, ali 
se ipak smatra da su u postizavanju 
Viših ciljeva spremni i za vlastite žrtve. 
Smisao za umjetnost. 

Odnosi između muškarca i žene: 

dobri Ovan i Strijelac, nisu dobri 
Škoripion i Bik. 
24.8. - 23.9. Djevica: Navodno su 
realistični ljudi, uvijek spremni da 
uče i svestrano zainteresirani, pritom 
trijezni, često — prestrogih sudova. 
Zbog svoje tolerancije često se podre- 
đuju tamo gdje bi, po svojoj nadare- 
nosti, mogli imati vodeći položaj. Če- 
sto na okolinu djeluju prebrižljivo, 
pedantno i skeptično, ali zbog svog 
praktičnog razuma nikada ne gube 
tlo pod nogama. Uvijek su spremni 
na pomoć. Usprkos tome pod tim 
znakom nailazi se i na emocionalno 
hladne ljude. 

Odnosi između muškarca i žene: 
dobri Bik i Jarac, nisu dobri Blizanci 
i Strijelac. 

24.9. - 23.10. Vaga: Tim se ljudima 
pripisuje želja za apsolutnim redom, 
kako unutrašnjim tako i onim koji se 
odnosi na njihovu okolinu, a pritom 
težnja za zajedništvom i želja za su- 
radnjom. Ljubazni su, elokventni i 
spremni da pomognu. Mogu se na- 
vodno lako za nešto oduševiti, ali isto 
tako brzo i promijeniti predmet svog 
oduševljenja. Često teže za ulogom u 
javnosti. Većinom su umjetnički na- 
dareni i aktivno se bave umjetnošću. 

Odnosi između muškarca i žene: 
dobri Blizanci i Vodenjak, nisu dobri 
Jarac i Rak. 


JARAC 

23. prosinca do 
20. siječnja 
Planet: Saturn i) 
Znak: VP 


Osnovna značajka: 


Poštovanje 
Ključna riječ: 
Ambicija 


VODENJAK 

21. siječnja do 

19. veljače 

Planet: Uran hr“ 
Znak: RR 
Osnovna značajka: 
Istina 

Ključna riječ: 
Istraživanje 


RIBI: 
20. veljače do 

20. ožujka 

Planet: Neptun V 
Znak: M 

Osnovna značajka: 
Ljubav 

Ključna riječ: 
Osjetljivost 


OVAN 

21. ožujka do 

20. travnja 

Planet: Mars of 
Znak: T 

Osnovna značajka: 
Nada 
Ključna riječ: 


Raznovrsnost 


BIK 

21. travnja do 

20. svibnja 

Planet: Venera Q 
Znak: O 

Osnovna značajka: 
Mir 

Ključna riječ: 


Postojanost 


BLIZANCI 

21. svibnja do 
21. lipnja 

Planet: Merkur Š 


Znak: I 


Osnovna značajka: 


Radost 
Ključna riječ: 
Raznovrsnost 


ŠKORPION 
23. listopada do 
22. studenoga 
Planet: Pluton ) 
Znak: g-5 


Osnovna značajka: 


Pravednost 
Ključna riječ: 
Moć 


LAV 

23. srpnja do 

22. kolovoza 
Planet: Sunce (Q) 
Znak: gl 
Osnovna značajka: 
Slava 

Ključna riječ: 
Vjera 


DJEVICA 

23. kolovoza do 
22. rujna 

Planet: Merkur 
Znak: TT 
Osnovna značajka: 
Čistoća 

Ključna riječ: 
Služba 


VAGA 

23. rujna do 

22. listopada 
Planet: Venera Q 
Znak: =O= 
Osnovna značajka: 
Ljepota 

Ključna riječ: 


Sklad 


RAK 

22. lipnja do 

22. srpnja 

Planet: Mjesec P 
Znak: M 
Osnovna značajka: 
Strpljenje 

Ključna riječ: 
Suosjećanje 


STRIJELAC 


3. studenoga do 


3 


prosinca 
Planet: Jupiter 2), 


Znak: 7 

Osnovna značajka: 
Mudrost 

Ključna riječ: 
Sloboda 


Utjecaj zodijaka i odgovarajućeg dragoga kamenja 
na ljudsko tijelo. 


24.10. -22.11. Škorpion: Vrlo samo- 
svjesni ljudi s velikom težnjom za 
novim spoznajama i voljom da stvore 
nešto novo. Pritom su vrlo osjećajni i 
strastveni do bezobzirnosti. Povrije- 
đeni ponos navodno može provocirati 
osvetoljubivost, okrutnost i zlobu. 
Slabo su prilagodljivi i žele da vladaju 
drugim ljudima. Ipak, misli se da 
vanjska strogost prikriva blagu, osjet- 
ljivu i lako ranjivu dušu. 

Odnosi između muškarca i žene: 
dobri Rak i Ribe, nisu dobri Lav i 
Vodenjak. 


23.11. - 21.12. Strijelac: Ljudi koji se 
navodno lako oduševljavaju, pa su 
stoga uvijek aktivni i mnogostruko 


angažirani, lako se raspršuju na sve 
strane i često su neodlučni. Pripisuje 
im se razvijen smisao za nezavisnost, 
velikodušnost, = društvenost, = ljuba- 
znost i iskrenost. Kaže se da vole 
gospodski život, luksuz, i da teže za 
tim da budu utjecajni. Ipak se drži da 
suosjećaju s drugim ljudima, te da 
svojim živahnim temperamentom če- 
sto podliježu pretjerivanjima. Posje- 
duju ljubav prema životinjama i želju 
za putovanjima. 

Odnosi između muškarca i žene: 
dobri Lav i Ovan, nisu dobri Ribe i 
Djevica. 

HOSTIJE —> Pogovor str. 214. 


HRAMANJE Ako se ujutro najprije 
vidjelo čovjeka koji hramlje, smatralo 
se da je to loš znak za cijeli dan. —> 
Početak. 


Hrastovo je drvo, zbog veličanstvenog izgleda, 
oduvijek pobuđivalo strahopoštovanje i smatralo 
se numinoznim. Na slici br. 1: Hrast, stablo, 
cvijet, list i žir. 


HRAST Vjerovalo se da u svibnju, 
između Velike i Male gospe, treba 
sakupljati hrastovo lišće koje navodno 


pruža zaštitu od svih nevolja - tako 
imela s hrasta sprečava epilepsiju, a 
svježe hrastovo lišće oslobađa od čari. 
Stavljanjem  hrastovog lista u šešir, 
nastojalo se spriječiti žuljeve nastale 
hodanjem. —> Pčela. 


HREN Vjerovalo se da protiv zubo- 
bolje pomaže ako se ostrugani hren 
stavi u bijelu krupicu i na zatiljak. 
Smatralo se da se pomoću hrena može 
izliječiti i —> probadanja. 


HRIPAVAC koji se često naziva i 
»plavi kašalj« liječi se, prema narod- 
nom vjerovanju, udisanjem pare kod 
kuhanja plavog krumpira ili pak noše- 
njem ukradene plave vrpce. 


HRIZOPRAZ Smatralo se da taj ka- 
men jača srce onoga tko ga nosi uza 
se, te da mu pomaže u prevladavanju 
eventualne škrtosti i daje mu postoja- 
nost. U staro se doba vjerovalo da 
hrizopraz liječi astmu ako ga se nosi 
uz ručni zglob. To je kamen koji 
navodno štiti ljude rođene u veljači, 
ali ponekad i one rođene u svibnju. 


HRKANJE se navodno moglo sprije- 
čiti time da se pod jastuk čovjeka koji 
hrče stavi stručak kopra. 


HRUŠT Vjerovalo se da donosi sre- 
ću, ako se prvom hruštu kojeg se u 
proljeće ugleda i ulovi, odgrize glava. 
Hruštevi prženi na maslacu i nama- 
zani na kruh navodno su pomagali 
protiv svih bolesti. Isto se tako mislilo 
da se može sniziti tjelesna tempera- 
tura ako se pojede hrušta. Hruštevima 
smrvljenim u prah pripisivala se ljeko- 
vita moć protiv epilepsije. Ulje prire- 
đeno od hrušteva smatrano je sred- 
stvom za jačanje živaca, a ako ga se 
upotrijebi za masažu, navodno liječi 
reumu. 


HUNJAVICA se navodno može 
protjerati ako se tri puta šuteći pomi- 
riše čarapu koju se nosilo na lijevoj 
nozi. Također se preporučivalo da se 
popije čaša vode kroz viljušku s tri 
zupca. —> Katar. 


IGLA U mnogim se krajevima vjero- 
valo da nađena igla donosi nesreću, 
pogotovo ako njezin vrh pokazuje 
prema nalazniku; drugdje se opet mi- 
slilo da nađena igla donosi sreću, 
naročito ako je ušica okrenuta prema 
nalazniku. Tko podigne nađenu iglu, 
dobit će, navodno, probode. Kad bi 
se usput našla igla s crnim koncem, 
očekivao se čak smrtni slučaj. Kao i 
kod darivanja svih oštrih predmeta, i 
kod darivanja igala, prema narodnom 
vjerovanju, prijeti velika opasnost. Da 
bi se ta opasnost odvratila, preporuča- 
valo se predavanje takvog poklona sa 
smijehom, kao i predavanje igala s 
ušicom prema naprijed; isto se tako 
važnim smatra da se za takav dar ne 
zahvaljuje. I mala krvava ranica koju 
davalac ili primalac poklona napravi 
iglom na prstu, može, prema vjerova- 
nju, sačuvati od nevolje. Hi je pak, 
zajedno s iglom, trebalo pokloniti 
kovani novac. Smatralo se da se nepri- 
jateljstvo između davaoca i primaoca 
poklona može spriječiti i tako da se 
igle ne predaju u ruke, već polože na 
stol ili umotaju u komad tkanine. 
Iglama kojima su se prethodno ušivali 
mrtvaci moglo se, prema vjerovanju, 
utjecati na sreću u igri i u lovu, kao i 
na savladavanje straha. —> Pribadača, 
—> Čirevi. 

IME djeteta nije se smjelo spomenuti 
prije njegova krštenja, jer bi ga se 
inače prema vjerovanju izručilo zlim 
duhovima. Smatralo se da se krsnim 
imenom ne određuje samo karakter 
djeteta, već da ono utječe na život i 


smrt: »Nomen est omen«, kaže se 
prema Plautu. Tko zna nečije ime, 
ima nad vlasnikom imena magičnu 
moć. Ako se mrtvaca pokopa s ozna- 
kom imena na odjeći, smatra se da će 
postati —> vampir. Tko zaziva umrlog 
po imenu, smeta njegov mir. Zloupo- 
treba imena božjeg /kletve/ smatra se 
grijehom. Ni imena zlih duhova nije 
trebalo spominjati, jer će se inače 
navodno pojaviti. 


IMELA Zimzeleni nametnici na mno- 
gom  bjelogoričnom drveću smatrali 
su se kod Kelta ljekovitim biljem. 
Kasnije bi se djeci imela vješala oko 
vrata, u vjerovanju da će ih se time 
zaštititi od čarolija i od sablasti. 
Grane imele u kući i oko nje smatrale 
su se zaštitom od munje i požara. —> 
Dječje bolesti, —> Trudnoća. 


ki 


Imela je jedna od najvažnijih čarobnih biljaka, 
osobito kod Kelta i Germana. Još je Plinije pisao 
da galski svećenici (druidi) smatraju imelu najsve- 
tijom biljkom. 


IMPOTENCIJA —> Spolna moć. 


INTELIGENCIJU su pripisivali lju- 
dima čija je kosa rasla zrakasto. Isto 
su tako navodno pametni ljudi s dla- 
kama na jeziku i zubima. Ljudi s 
orlovskim nosom, prema narodnom 


su vjerovanju čak mudri, a djetetu 
koje je prije krštenja kihnulo, prori- 
cala se pamet. Inače se djetetu mogla 
osigurati pamet ako mu se oko vrata 
objesi vrećica s korijenom zimzelena. 
Odraslima se za to savjetovalo da 
nose ametist. 


INJE Vjerovalo se da se štetu od inja 
može spriječiti noćnom zvonjavom 
zvona. 


IRIS —> Perunika. 


ISKAŠLJAVANJE KRYI liječilo se 
prema narodnom vjerovanju čajem 
od kopitnjaka. 


ISPADANJE KOSE Budući da se 
vjerovalo da je kosa izvor životne 
snage, poznata su nam brojna nastoja- 
nja da se spriječi njezino ispadanje. 
Od starine se vjerovalo u djelovanje 
medvjeđe masti, a preporučivala se i 
mješavina medvjeđe masti, starog vina 
i jednog sredstva za umirenje (lauda- 
numa). Pozitivno se djelovanje pripi- 
sivalo i trljanjem kremom od guščje 
masti i pomadom od razmrvljenih 
muha. Drugi je recept predviđao pra- 
nje glave uvarkom od rastavića. No- 
vim češljem je trebalo najprije oče- 
šljati životinju da bi se tako spriječilo 
ispadanje kose. U mnogim se kraje- 
vima također smatralo da do ispada- 
nja kose može doći zbog dodira s 
gušterom. Također se govorilo da će 
kosu izgubiti ljudi koji svakodnevno 
broje novac. Rodiljama se savjetovalo 
da se četrnaest dana nakon poroda ne 
češljaju jer će im inače ispasti kosa. —> 
Ćela. 


IVANJE (24. 06.) Prvobitno je to 
bio dan solsticija. Taj dan nije bio 
značajan samo za sakupljanje ljekovi- 


tog bilja (—> Kumin, —> Arnika), već 
i za ispunjenje svih —> želja. Kao 
preventivnu mjeru protiv vrućice tre- 
balo je jesti borovnice ubrane tog 
dana. Za obranu od —> kolika i —> 
napada kapi Ivanje je također bio 
značajan dan. Tog je dana trebalo i 
odstraniti sunčane pjege pomoću žab- 
ljih jaja. Ako je kukavica kukala još 
poslije Ivanja, to je bio znak loše 
žetve. —> Ivanjski kresovi, —> Ivanjsko 
bilje. 


IVANJSKO BILJE Taj naziv obu- 
hvaća različito bilje koje cvate na 
Ivanje i ima uglavnom žuti cvijet: 
bogorodičina trava, arnika, žuto 
ivanjsko cvijeće, pelin, margareta i 
bobovnjak. Vjerovalo se da ivanjsko 
bilje pomaže protiv svih vještičjih i 
demonskih čari, ali i protiv ljubavnog 
čaranja, munje i umora ( —> Otputo- 
vati). 


IVANJSKI KRESOVI na Ivanje (24. 
06.) ili uveče prije tog dana. Preska- 
kivanje vatre navodno je osiguravalo 
zdravlje kroz cijelu tu godinu, a oso- 
bitoj su se zaštiti ljudi nadali od 
vrućice, kolika i boli leđa. Gledanje u 
ivanjske kresove jačalo je navodno 
oči, osobito ako se gledalo kroz stru- 
čak kokotića ili kroz vijence od cvije- 
ća. 


IZLAZAK SUNCA je značio kraj 
vladanju demona i drugih, ljudima 
nesklonih duhova. To je vrijeme stoga 
bilo obavijeno tajnama, pa su se tada, 
prema narodnom vjerovanju, odigra- 
vale mnoge radnje od kojih su se ljudi 
nadali pomoći; tako se npr. moglo 
ozdraviti ako se prije izlaza sunca 
upotrijebi uskršnja, svibanjska i mlin- 


ska voda, ili su se tada stavljala žablja 
jaja protiv sunčanih pjega, ili se rezala 
kosa i nokti da bi se zaštitilo od 
nevolje. Vjerovalo se da se i na rast 
voćaka može utjecati prije izlaza sun- 
ca. Za niz takvih radnji dodatno se 
tražilo da čovjek bude —> natašte, da 
—> šuti ili da bude —> gol. 

IZMET je navodno imao čarobnu i 
ljekovitu moć - reaktiviranjem  sa- 
držanih životnih tvari. Tako se svinj- 
ski izmet preporučivao, kako protiv 
uboda pčela, tako i protiv sifilisa. 


Vrapčji se izmet upotrebljavao protiv 
kolika, bolesti sv. Vida i zubobolje. 
Topli izmet guske primjenjivan je za 
liječenje spolnih bolesti, a slučajno 
nađeni bijeli pasji izmet navodno je 
liječio čireve. —> Konjski izmet. 


IZUBIJANOST se, kako se tvrdilo, 
liječila pasjom mašću. 

IZVORI Kad bi se kod gnijezda crne 
žune zakopalo ogledalo u koje se 


prethodno pogledao pas, očekivalo se 
da će ogledalo otkriti skrivene izvore. 


JABUKA U staro doba jabuka se 
smatrala simbolom ljubavi, plodnosti, 
mladenačke snage i ljepote. Jabuku je 
trebalo guliti tako da se kora ne preki- 
ne. Kad bi se takva vrpca od kore 
bacila preko ramena, mislilo se da se 
iz kore koja leži na podu može proči- 
tati početno slovo imena budućeg ži- 
votnog druga. To je proroštvo često 
bilo vezano uz određena vremena. 
Vjerovalo se da će žena roditi lijepu 
djecu ako za vrijeme trudnoće bude 
jela mnogo jabuka. Protiv vrućice se 
preporučavala jabuka nadjevena 
zrncima papra. 


Cranach: Zemaljski raj 


Miroslav Šutej: Jabuka, crtež, tuš, 1975. Vjerovalo 
se da će se žena koju bole dojke izliječiti tako da u 
ponoć ode u crkvu, uzme malo olova s prozorskih 
ukrasa, načini od njega oblik srca koje onda oko 
vrata nosi na lančiću. 


Pomisao na jabuku pojedenu na 
Badnjak ili na Novu godinu navodno 
pomaže da se nađe pravi put ako se u 
toj godini zaluta. Jesti jabuke sma- 
tralo se zdravim i za pamćenje. S 
druge se strane vjerovalo da će se 
tokom godine dobiti toliko čireva ko- 
liko se pojelo jabuka na Novu godinu. 
—> Veliki četvrtak, —> Veliki petak. 


JAD I BRIGU ljudi su pokušavali od 
sebe odvratiti sklapajući ruke oko jed- 
nog ili oba —> koljena. 


JAGLACU su se pripisivale velike 
ljekovite snage. Tri progutana cvijeta 
navodno su mogla spriječiti vrućicu. 
Vjerovalo _ se da to cvijeće donosi 
sreću u kuću, a ako bi djevojka već u 
tjednu pred Uskrs našla jaglac, mislilo 
se da će se te godine udati. Jaglaci su 
se preporučali i kao sredstvo protiv 
žutice. 


JAJA Muškarci su jeli jaja da bi poja- 
čali svoju spolnu moć, pri čemu se 


Jabuka je stari biblijski simbol: njome je Sotona pranjem ili brisanjem, izaziva se đavao. Rene Ma- 
iskušavao Evu i Adama. Vjerovalo se: ako se  gritte: Poštanska karta, 1960. 
zagrize jabuka a da se prije toga dobro ne očisti 


osobito djelovanje pripisivalo kožici 
ispod ljuske jajeta. Za jaja kvočki 
koje nisu kod sebe imale pijetla, vje- 
rovalo se da mogu otkloniti čak i 
tvrdokornu neplodnost u žena. Jaja 
koja u kuću donosi mladenka na- 
vodno izazivaju svađu. Jaja snesena 
na Veliki četvrtak i blagoslovljena na 
Uskrs štitila su od bolesti —> Krstobo- 
lje, —> Kile—> kao i od munje. 


JAKOST se navodno mogla steći tako 
da se u proljeće uz prvu grmljavinu 
ponese komad puta neki težak pred- 
met, na primjer kamen. Ogromnu 
jakost stekli su, prema narodnom vje- 
rovanju, oni koji bi u proljeće gurnuli 
u mravinjak dobro zatvorenu bocu 
vina, pa je nakon godinu dana opet 
iskopali i to vino popili. Vjerovalo se 
da i posjedovanje —> belemnita daje 
natprosječnu snagu. Dalje se smatralo 
da se snaga devetorice muškaraca pre- 
nosi na onoga tko u noći solsticija 
(21. 06.) između jedanaest i dva- 
naest sati pronađe kravljak s devet 
cvjetova, skuha ga u vinu i to vino 
popije. Krtičino srce zamotano u lišće 
bobolja također je navodno davalo 
nadljudsku snagu pomoću koje se 
mogao pobijediti svaki neprijatelj. 
Trudnice su vjerovale da svojoj budu- 
ćoj djeci mogu već time uliti posebnu 
snagu što bi sebi za trbuh privezale 
malahit. Novorođenčadi su pokuša- 
vali uliti jakost i neustrašivost preko 
kobiljeg mlijeka. —> Snaga. 


JARAC u nekim se krajevima sma- 
tralo da pomaže čovjeku kod mnogih 
bolesti. Tako se vjerovalo da se dija- 
mant može smekšati u svježoj, toploj 
jarčjoj krvi, a tom su se krvlju na- 
vodno mogli rastopiti i bubrežni ka- 
menci. Ako se bolesnicima dalo da 


pojedu jarčji mozak, mogli su lako 
zaspati. Taj se mozak primjenjivao i 
za liječenje delirija. Ako se željelo da 
netko ružno sanja, stavljao mu se pod 
jastuk jarčji rog. Protiv —> glavobolje 
navodno je pomagala dlaka jarca. Im- 
potencija se liječila jarčjom krvlju, a i 
mast i žuč jarca igraju važnu ulogu za 
mušku —> spolnu moć. —> Kozorog. 


JAREBICA Tko bi sa jarebičjom žuči 
namazao sljepoočice, nadao se da će 
time steći dobro pamćenje. 


JASPIS Zeleni se jaspis, ako ga se 
nosilo kao amulet, smatrao sredstvom 
za jačanje želuca. Crvenom se jaspisu 
pripisivalo djelovanje na zaustavljanje 
krvi, s tim da se drži u ruci. Cesto su 
Mu pripisivali i moć da otjera sablasti 
i zle duhove. Pružao je navodno i 
pomoć kod očuvanja djevičanstva. Ja- 

Gravirana gema od crvenoga jaspisa. 


spis, prema narodnom vjerovanju, 
štiti prvenstveno ljude rođene u ožuj- 
ku, ali ponekad i one rođene u svib- 
nju. 


JASTREB Da bi se spriječilo jastreba 
da se približi kući, kružilo se palmi- 
nom grančicom triput oko kuće i 
dvorišta. —> Krug. 


JASTUK Ako se željelo da netko 
provede besanu noć, smatralo se da je 
dovoljno saviti mu jastuk na sva četiri 
ugla. Kokošje perje u jastuku na- 
vodno je donosilo tešku smrt, su- 
protno od jastuka punjenog slamom. 
Vjerovalo se da se umirućem može 
olakšati kraj, ako mu se oduzme ja- 
stuk, tako da mu glava leži na rav- 
nom. —> San. 


JAVOR Klinovi od javorovog drveta 
zabijeni u vrata i pragove staje na- 
vodno su priječili ulaz vješticama. 


JEDAN —> Dva, —> Brojevi. 


JEDANAEST Taj je broj bio simbol 
grijeha i neumjerenosti jer se smatralo 
da time što prelazi broj deset krši 
deset kršćanskih zapovijedi. S tim je 
u suprotnosti bio običaj da se bacaju 
korijandoli ( —> Korijander). Jeda- 
naest važi i kao sretan broj, jer sadrži 
dva puta jedinicu, simbol sloge (Poče- 
tak poklada svake godine 11. 11). 


JELA Kradljivcima jela proricalo se 
da će sami sebi odsjeći ruku. Tko 
bespravno posječe jelu, imat će na- 
vodno sedam godina nesreće. 


JELEN Amulet s okom jelena na- 
vodno je pojačavao mušku spolnu 
moć, dok su spolni organi jelena po- 
magali protiv impotencije. 


JELO Ako se za vrijeme obroka sve 
pojede, treba navodno očekivati lijepo 
vrijeme. Tko kod jela ispusti nož i 
viljušku, ne bi smio dalje jesti, jer se 
to smatralo znakom probavnih smet- 
nji. Ako nekome pri jelu ispadne 
iz ruke komadić hrane ili ako hrana 
padne na stomak, ako komadić zapne 
u grlu ili se čovjek zagrcne, vjeruje se 
da je uzrok svemu tome nečija nesklo- 
nost. Ako bi mjesec koji se smanjuje 
sjao nekome ravno u —> tanjur, na- 
vodno je trebalo očekivati tešku bo- 
lest zato što se usput jelo i mjesec koji 
nestaje. 


JETRA  Oboljenja jetre pokušavalo 
se liječiti uzimanjem razmrvljenog be- 
rila. Navodno je pomagalo i pijenje 
vlastitog urina. Kod začepljenja jetre 
narodna je medicina preporučivala da 
se popije topla volovska žuč. Ako se 
pojede ljudska jetra, postaje se na- 
vodno nevidljiv. 


JEZIK (dio tijela) Oboljenja jezika 
navodno su se mogla izliječiti noše- 
njem safira. 


JEZIK ŽIVOTINJA Budući da su 
mnogi ljudi vjerovali da životinje 
imaju dušu, a i danas još u to vjeruju. 
(>> Animizam, —> Pogovor str. 214), 
shvatljivo je da se željelo razumjeti 
jezik životinja, a narodno je vjerova- 
nje za to nudilo recepte: da se pod 
jezik stavi smaragd, da se uza se nosi 
sjeme paprati, pije zmijsku krv i jede 
zmijsko meso ili da se čarobnu vje- 
štičju mast kuha zajedno s krastačama 
u vrhnju. Knjige narodnih priča s 
germanskog područja izvještavaju o 
tome da je Siegfried, nakon što se 
okupao u zmajevoj krvi, mogao razu- 
mjeti jezik ptica. —> Badnjak. 


JUHA Prema jednoj staroj uzrečici 
vrlo će dugo živjeti onaj tko jede 
mnogo juhe. Ako je juha vrela još na 
stolu, vjerovalo se da postoji netko 
tko je zavidan nekome od prisutnih. 
Na pokladni utorak nije se smjelo 
jesti juhu jer će tada navodno onome 
tko je jede curiti nos. Presoljena juha 
odaje zaljubljenu kuharicu. —> Brak. 


JUTRO je oslobađalo od noći za 
koju se smatralo da je vrijeme demo- 
na, pa čak i vrijeme koje je neprijatelj- 
sko prema čovjeku: nije trebalo usta- 
jati prije nego što pijetao prvi put 
kukurikne, niti prije tog vremena izla- 
ziti iz kuće. Mnogo toga je trebalo 
učiniti ujutro, često i natašte ( —> 
Izlaz sunca, —> Natašte) jer se tada 


navodno moglo očekivati najbolje 
djelovanje za sreću i zdravlje. Karak- 
teristična je za to vjerovanje poslovica 
»Iko rano rani, dvije sreće grabi«. 
Ali, i mnogi slučajni jutarnji susreti 
smatrali su se odlučujućim za daljnji 
tok dana. Voda koja se pije 1. svibnja 
ujutro navodno je osobito zdrava, a 
jabuka koja se na Veliki petak rano 
ujutro pojede natašte, navodno cijele 
godine štiti od boli želuca. Ako čo- 
vjek ujutro i još natašte tri puta kihne, 
sreća će mu, prema mišljenju naših 
predaka, biti osobito sklona. Ako se, 
međutim, najprije ustane na lijevu 
nogu ili se dio odjeće zabunom obuče 
naopako, ili, ako se već ujutro otrgne 
dugme s odjeće, to se smatralo lošim 
znakom za daljnji tok dana. —> Pauk. 


K 


KAĆUN(AK) se prema narodnom 
vjerovanju mora iskopati na Ivanje 
(24. 06.) u podne ili u ponoć prije 
Ivanja, ne dodirujući korijenje ruka- 
ma. Tko tako ubranu biljku nosi uza 
se, imat će uvijek sreće u igri i novaca 
u lisnici. Ako se pojede mladi, čvrsti 
korijen kaćuna, smatra se da će pro- 
buditi ljubavnu želju te da jača mušku 
spolnu moć, dok stari korijen na- 
vodno izaziva neplodnost. Vjerovalo 
se da se trbušna kila može liječiti ako 
pacijentov kum posadi nehotice na- 
đen kaćun. —> Pogovor str. 214. 


KADULJA je, prema vjerovanju, 
zbog svog jakog mirisa tjerala duhove 
i demone, ako bi se stručak te biljke 
objesio na dovratak. 


KAĐENJE s određenom vrstom 
drveta i dodacima, na primjer s kleki- 
njama smatralo se jakom zaštitom od 
vještica i svih zlih duhova. U Starom 
zavjetu (2. knjiga Mojs. 30,1-10) već 
se propisivalo kađenje. Kasnije se pri- 
mjenjivalo kod —> egzorcizma i za 
skidanje čini. Klekovo se drvo oso- 
bito cijenilo kad je trebalo okaditi 
sobu u kojoj je netko umro. Kađenje 
sumporom navodno je liječilo razne 
bolesti. —> Mrtvački zubi, —> Mirisa- 
nje, —> Tamjan. 


KALCEDON Vjerovalo se da taj ka- 
men osigurava onom tko ga nosi po- 
bjedu u borbi. Za kalcedon se također 
tvrdi da svog vlasnika čuva od grijeha 
i da od njega odvraća zle duhove. 
Pripisivala mu se i moć da spusti 


tjelesnu temperaturu i da pomogne u 
prevladavanju tuge time što dijeli žuč. 
Općenito se smatralo da koristi u 
čuvanju tjelesne snage. Mjestimično 
kalcedon, pored ahata, važi kao ka- 
men koji je karakterističan za lipanj, 
pa navodno donosi sreću onima koji 
su se rodili u tom mjesecu i oslobađa 
ih od teških briga. U drugim se opet 
krajevima kalcedon smatra kamenom 
kolovoza. 


KALENDAR KORE LUKA U no- 
vogodišnjoj noći je trebalo staviti na 
tanjur dvanaest kora luka, odrediti 
svaku za jedan mjesec, posoliti i osta- 
viti da stoji preko noći. Po različitoj 
količini tekućine koja se ujutro stvo- 
rila u korama, zaključivalo se o rela- 
tivnoj količini kiše u pojedinim mje- 
secima nove godine. 


KAMEN MUDRACA —> Pogovor 
str. 214. 


KAMEN SLIJEPAK —> Češljugar. 


KAMENIKA Naziv tog bilja potječe 
odatle što rastu u brdima među kame- 
njem, te se čini da rastu iz kamenja. 
Još se u vrijeme antike tvrdilo da 
korijen kamenike namočen u vino 
može rastvoriti kamence u mjehuru. 


KAMENJE navodno tako dugo raste 
dok ostaje netaknuto ispod zemljine 
površine. To se vjerovanje odnosilo 
naročito na rudu. U narodnoj je me- 
dicini kamenje imalo posebnu funkci- 
ju: mislilo se da se na kamenje mogu 
prenositi bolesti ako se kamen stavi 
na bolesno mjesto ili se pak njime 
prijeđe ili zaokruži bolesno mjesto. 
Da bi se bolest koja je prešla na 
kamen učinila neškodljivom, bacili bi 
kamen u potok ili bi ga stavili pod 
odvod krovnog žljeba, da ga ispere 
voda. I pljuvanje po kamenu navodno 


je moglo uništiti bolest. Smatralo se 
da čovjek koji se tako oslobodio bole- 
sti, ne smije više vidjeti taj kamen, pa 
ga zato mora unatrag baciti daleko od 
sebe. —> Zubobolja, —> Drago kame- 
nje. 


KAMILICA navodno štiti od vještič- 
jeg čaranja ako se nosi uza se ( —> 
mirisati). Kamilicu je trebalo ubrati 
prije Ivanja (24.  06.), jer se tog dana 
navodno pretvara u pasju kamilicu. 


KAPUT Ako bi se nekome tko je 
odlazio u tuđinu ili u rat, pri rastanku 
negdje zakvačio kaput, vjerovalo se u 
njegov povratak. 


KARANFILE je trebalo posaditi u 
vrtu na Badnjak, Veliku gospu (15. 
08. ) ili u danima od 15. 08. 

do 08. 09., pa će navodno 
dobro uspijevati. Za sađenje karanfila 
navodno nije dobar Veliki petak ni 
vrijeme punog mjeseca. Kad se ugleda 
duga, treba brzo posijati karanfile jer 


će oni onda, prema vjerovanju, biti 
šareni. Ljudi su se bojali da bi trga- 
njem karanfila mogli privući munju. 


KARNEOLU se pripisivala moć da 
zaustavi svako krvarenje: iz nosa, 
zubnog mesa, krvarenje kod žena ili 
krvarenje iz rana. Smatralo se također 
da osvježava krv, te su ga smrvljenog 
upotrebljavali protiv gnojenja. Još se 
u doba antike vjerovalo da karneol 
može spriječiti da njegovim  vlasni- 
kom ovlada slijepi bijes. Zato su taj 
kamen nosili oko vrata, na prstenu ili 
narukvici, tim više što se vjerovalo da 
osim toga tjera i strah i čuva od zlih 
čari. Kod trudnica karneol, ako ga 
privežu uz trbuh, štiti plod i osigu- 
rava lak porod. Karneol se mjesti- 
mično smatra kamenom za srpanj, a 
mjestimično za rujan. 


KARNEVAL —> Poklade. 


Karneval u Kolnu. 


KARTANJE Tko se u nedjelju karta, 
bit će cijelog života svake nedjelje 
osuđen na to. Onaj tko je dijelio 
karte privezao bi crvenim koncem 
šišmiševo srce za nadlakticu, u uvjere- 
nju da će na taj način sebi osigurati 
povoljne karte. —> Sreća u igri. 


KAŠA Ako kuharici pregori kaša, 
uskoro će se udati. 


KAŠALJ U narodu se smatra da će 
onaj tko kašlje na Božić, umrijeti od 
sušice. Ako je službu božju na Silve- 
strovo često ometao kašalj, vjerovalo 
se da će naredna godina biti nemirna. 
Vjerovalo se da se mogu ublažiti jaki 
napadaji kašlja ako se spusti lijeva 
ruka. Protiv kašlja se preporučivalo 
uzimanje usitnjene dlake s leđa ma- 
garca, kao i mazanje tabana pečenim 
lukom. Također se smatralo da po- 
maže kuhani ovčji loj ako se popije s 
oporim vinom. Dalje se savjetovalo 
puzanje kroz grm kupina za sunčeva 
izlaska ili pak da se pljune kroz vrata 
i pođe natrag, ne okrećući se. Kod 
djece se kašalj pokušavao liječiti vješa- 
njem gavranove noge oko vrata. —> 
Hripavac. 


KATAR Za liječenje katara preporu- 
čivala se mast štuke. —> Hunjavica. 


KAVA Ako u šalicu kave padne ko- 
mad kruha ili kolača, treba očekivati 
goste. Hladna se crna kava pije za 
ljepotu. Onaj tko pijući kavu najprije 
nešto prolije, prvi će se oženiti ili 
udati. Djevojka koja u kavu stavi 
najprije mlijeko a tek onda šećer, 
ostat će stara djevojka. Pjena na rubu 
šalice navodno znači ranu smrt onoga 
koji pije kavu, a mnogo taloga u šalici 
znači mnogo suza. Kod štucanja je 
trebalo pojesti zrno kave, a protiv 


žgaravice bi se razgrizao i progutao 
neparan broj kavinih zrnaca. Protiv 
boli u stomaku poslije ručka navodno 
je pomagalo ako se uzme na vrh noža 
mljevene kave. Tko je pojeo kavin 
talog, mogao se izliječiti od slabokr- 
vnosti. Da bi se smanjila čežnja za 
domom stavljalo se u kavu malo zem- 
lje s groblja u rodnom mjestu, pa bi 
se sve zajedno popilo. Vjerovalo se da 
se psi i mačke brže naviknu na kuću 
ako se kava procijedi kroz krpu za 
pranje suđa. Vlasac je rastao najbolje 
kad bi ga se polijevalo kavinim talo- 
gom. —> Šalica. 


KĆI —> Djevojčica 
KESTEN Vjerovalo se da se mogu 
izbjeći reumatska oboljenja ako se u 


lijevom džepu nekog odjevnog pred- 
meta nose kesteni. — > Divlji kesteni. 


KIHANJE se u mnogim krajevima 
smatralo opasnim, pa se onome tko je 
morao kihnuti, preporučivalo da pred 
ustima napravi znak križa. Čak se i 
smatralo da je onaj koji kiše u đavoljoj 
moći, a tome se moglo doskočiti samo 
uzvikom »Bože pomozi«. Protiv pre- 
čestog i prejakog kihanja narodna je 
medicina preporučivala da se ruke 
peru toplom vodom, stopala i dlanovi 
trljaju četkom ili komadićem flanela, 
a isto tako oči i uši. 

KILA Tko pije iz napuknute čaše 
mora, prema narodnom vjerovanju, 
računati s kilom. Kao zaštitu od trbu- 
šne kile, radnici koji su obavljali teške 
fizičke poslove, jeli su meso crnih 
kokošiju, a među seljacima u raznim 
krajevima vjerovalo se da u tom slu- 
čaju pomažu jaja snesena na Veliki 
četvrtak. Za liječenje kile trebalo je u 
ponoć ili na Veliki petak pojesti guš- 


čje jaje. Izliječenju su se nadali i oni 
koji su se držali slijedećeg recepta: tri 
čuperka pacijentove kose trebalo je 
ušiti u čistu krpicu, a nju tako ucije- 
piti u mladu vrbu koja ne stoji na 
vlastitom zemljištu da krpica s kosom 
sraste s drvetom. —> Lom kostiju. 


KISELICA Tko jede kiselicu, dobit 
će, prema narodnom vjerovanju, uši. 
Noćnu poluciju pokušavali su sprije- 
čiti nošenjem amuleta sa sjemenom 
kiselice, koju su morali brati dječaci 
ili djevice. 

KISELI KUPUS - ako se jede sirov i 
ujutro natašte - navodno pomaže 
protiv glavobolje, a protiv krvarenja 
iz nosa ako se drži u ruci dok se ne 
zagrije. Tko ga pojede na badnje veče, 
umrijet će u slijedećoj godini. Djevoj- 
kama se zabranjivalo da nakon što 
pojedu kiseli kupus nešto popiju, jer 
će inače navodno roditi vanbračno 
dijete. —> Poklade, —> Nova godina. 


KIŠA se očekivala kad se mlijeko kod 
kuhanja ne bi dizalo, ili kad su se 
golubovi kupali u vodi, ili pak kad bi 
stajali u nizu na krovu, kad bi ribe 
skakale iz vode, kad bi magarac nako- 
striješšio uši ili hodao postrance, kad 
bi svrake mnogo brbljale ili kad bi 
komarci bili uzbuđeni i boli. I žune, 
vrapci i čaplje, kao i —> ptice uopće, 
vrlo su često služili kao najavljivači 
vremena. Osim toga, kiša se očekivala 
kad bi pas jeo travu ili imao prodoran 
zadah. Kad bi mjesec imao kolobar ili 
izgledao blijed i žut, to se isto tako 
smatralo predznakom kiše, kao i po- 
našanje puža koje navodno najavljuje 
jaku kišu ako se puž natovari zem- 
ljom. Ako se ubije puža, posljedica je 
kiša - isto kao i kad se ubije žabu. 


Vjerovalo se da se može izazvati kišu 
ako se zmiju objesi naopako na granu. 

Ako je kiša padala na Uskrs, Duho- 
ve, u nedjelju poslije Duhova, na dan 
sedmorice efeskih spavača (27. 06.) 
ili na Sv. Margaretu (13. 07.), sma- 
tralo se da će kišiti kroz dulji period. 
Ako netko trči po kiši, navodno će 
kiša postati još jača. Prestanak kiše 
mogao se postići ako se triput pljune. 
Ako je guska dok kiša pada pogledala 
u nebo, smatralo se da će uskoro 
prestati kišno razdoblje. Suho će raz- 
doblje navodno potrajati dulje ako se 
1. 05. nešto ispeče. 


KIŠNICA - što je moguće svježija i 
neposredno pala »s neba« - ima na- 
vodno veliku ljekovitu i magijsku sna- 
gu, koja se još pojačava ako je kiša 
pala na crkvene praznike ili na svete 
dane, npr. u Nedjelju svetog trojstva. 
Kišnica pomaže protiv bradavica, 
kurjih očiju, dječjih bolesti itd., bilo 
da je se pije ili da se upotrebljava za 
pranje. 

Kiša u svibnju navodno stimulira 
rast djece, a prvenstveno rast njihove 
kose ako se gologlavi izlože kiši. Ako 
se želi da djeca nauče brže i lakše 
govoriti, treba im navodno dati da 
popiju kišnicu sakupljenu za vrijeme 
oluje. Ako je u kući došlo do poreme- 
ćaja kućnog mira, savjetovalo se že- 
nama da svojim muževima skuhaju 
juhu s kišnicom. Ako je kiša padala u 
otvoreni grob, vjerovalo se da će po- 
kojnik postati blažen. 


KIŠOBRAN, SUNCOBRAN Tvr- 
dilo se da otvaranje kišobrana ili sun- 
cobrana u sobi donosi nesreću, i to 
prvenstveno razdor u obitelji. 


KITE CVIJEĆA nisu se smjele vezati 


crnim koncem ili vrpcom. Kite od 
devet vrsti raznog cvijeća štite, oso- 
bito ako su blagoslovene, od svakog 
zla i nesreće. 


KLANJE novim nožem ne smatra se 
dobrim jer onda navodno životinje 
ne mogu umrijeti. Prethodno je tim 
nožem trebalo bar narezati kruh. Na 
moru su savjetovali da se kolje za 
vrijeme plime, jer će se onda umnožiti 
slanina u smočnici. 


al 


KLEK je važio kao simbol plodnosti. 
Ako se, na primjer, mjesto u šumi na 
kojem rastu gljive, dotaklo prutom 
kleka, očekivalo se da će tamo narasti 
mnogo gljiva. Pred  klekovim je 
grmom trebalo skinuti šešir ili savi- 
nuti koljeno. Klekove grančice upo- 
trebljavale su se u mnogim prilikama 
za zaštitu čovjeka, životinja i kuće od 
čari i vještica. Klekinje su se nosile u 
amuletima protiv —> epilepsije i >» 
grčeva, a drvo kleka se upotrebljavalo 
za —» kađenje. Kleku se pripisivala i 
obrambena moć protiv kuge i ostalih 


Bobice kleke. 


pošasti kao i protiv bradavica. —> 
Otputovati. 


KLETI se nipošto nije smjelo u bli- 
zini pčela i kruha jer je oboje uživalo 
veliko poštovanje. Ako je na oranici 
raslo mnoštvo stričaka, smatralo se 
da je tome kriv neki mornar koji je 
psovao za vrijeme obrađivanja polja. 
—> Imena. 


KLJUC je navodno izazivao svađu 
među bračnim drugovima ako je ležao 
na stolu. 


KOBILJE MLIJEKO smatralo se 
osobito dobrim sredstvom za jačanje. 
Zbog toga su ga davali novorođenča- 
di, želeći im time uliti nesavladivost 
ili bar veliku snagu. Vjerovalo se da 
se pomoću kobiljeg mlijeka mogu 
odstraniti i sunčane pjege. —> Konj. 


KOCKANJE Za sreću u kockanju 
trebalo je kocke namazati praškom 
od gavranovih srdaca. — > Sreća u igri. 


KOKOŠI Da bi se kokoši zaštitile od 
lisice, zabijala bi se u tlo dvorišta u 
kojem su bile kokoši tri hrastova 
klina, do udaljenosti do koje su dopi- 
rali udarci čekića kod zabijanja, lisice 
nisu imale pristup. — > Kvočka. 


KOKOTIĆ ili GRANČICA još se 
od davnine upotrebljavao za zaštitu 
od očnih oboljenja. Vjerovalo se da 
će se u toku cijele naredne godine 
ostati pošteđeno od očnih bolesti ako 
se na Ivanje (24. 06.) gleda u ivanj- 
ske kresove kroz stručak kokotića ( 
—> Pogovor str. 214). Smatralo se da 
kokotić štiti i od munje. 

KOLA Smatralo se da donosi sreću 
ako se na Novu godinu sretnu kola sa 
zapregom. —> Mrtvačka kola, —> Smak 
svijeta. 


KOLERA se navodno može izliječiti 
ako se pije vodu, mlijeko ili vino u 
kojem je prethodno ugašeno užareno 
željezo. Kao preventivno sredstvo 
stavljao se na grudi komad sumpora. 


KOLIJEVKA Da bi se bolesti ali i zli 
duhovi držali daleko od djeteta, stav- 


ljala bi se u kolijevku potkova koja je, 
u slučaju oboljenja, djelovala i ljeko- 
vito. 


Prvoga __08., po predaji, đavao je bio zbačen 
s nebesa. Gustav Dore: Ilustracija za Miltonov 


»Izgubljeni raj«; bakropis, 1881. 


KOLIKA Preventivno sredstvo pro- 
tiv kolike bio je navodno nož s bijelim 
drškom koji je trebalo nositi uza se. 
Kao lijek protiv kolika preporučao se 
sok od konjskog izmeta, pomiješan s 
rakijom i začinjen jednom uši. Na- 
vodno je pomagalo i da se jedu lje- 
šnjaci, ali ih je trebalo ubrati na Ivanje 
(24. 06.) ili na Sv. Jakova (25. 
07.). Nadalje se savjetovalo da se 
palcem kruži oko pupka ili da se 
položi desni palac na desni palac bole- 
snika. Olakšanje se, konačno, očeki- 
valo i od uzimanja vrapčjeg izmeta. 


KOLOVOZ 1. 08. spada u naj- 
nesretnije dane u godini, budući da se 
govorilo da je tog dana vrag bio 
bačen iz neba (prema nekim drugim 
mišljenjima to se dogodilo 1. 04. 
ili na Pepelnicu). Zato se vjerovalo da 
rođeni 1. 08. vide duhove _ i 
vještice, ali da rano i neprirodno umi- 
TU. 


KOLJENO Sklapanje ruke oko jed- 
nog ili oba koljena smatra se još iz 
starine čarobnom gestom. U Engle- 
skoj se kaže: Ako zagrliš svoje kolje- 
no, vezuješ svoj jad. 


KOMARCI Tko je htio da ga poštede 
komarci, nije smio na Poklade niti na 
Veliki petak piti vode ili je morao 
košulju obući naopako. U sjeni bazge 
navodno se moglo spavati bez opa- 
snosti od komaraca. U mnogim se 
krajevima vjerovalo da se vještice i zli 
duhovi pojavljuju kao komarci. Uz- 
buđeni komarci koji jako grizu, nago- 
vještaju kišu, a komarci koji plešu 
lijepo vrijeme. 


KOMET Pojavljivanje kometa zna- 
čilo je navodno rat, kugu i glad. Još 


su 1977. dva britanska znanstvenika 
izjavila da su gripa i druge epidemije 
izvanzemaljskog porijekla i da ih na 
zemlju prenose kometi. Prije su se 
kometi dovodili u vezu i s božjim 
sudovima. Zaštitom se smatrao posti 
zvonjava zvona u podne. 


KOMONIKA je bilo ime za obični 
—> pelin. Pojas ispleten od tog raslinja 
navodno je čuvao od boli u leđima i 
krstima. 


KONDOR—> Orao, —> Jastreb. 


KONOPAC Konopcu kojim je neko 
obješen (—> Smaknuće) pripisivala se 
velika snaga; smatralo se da donosi 
sreću i čuva kuću od udara munje, 
ako se njime triputa udari po kućnom 
pragu. Kod kupovine krave, kupac je 
morao preuzeti i konopac bez uzlova, 
inače se vjerovalo da prodavač za- 
jedno s konopcem zadržava i mlijeko 
krave. 


KONJ je često važio kao čovjekova 
dojkinja, budući da se pilo —> kobilje 
mlijeko. Na konje se gledalo kao na 
životinje koje nose duše umrlih. —> 
Dječje bolesti. 


KONJSKI GNOJ — Konjskom se 
gnoju kao i drugom izmetu pripisivala 
ljekovita snaga. Smatralo se da po- 
maže protiv kolika, kao i protiv —> 
vrućice i —> proljeva. Mješavina soka 
svježeg konjskog gnoja i rakije davala 
se protiv muške impotencije, dok se 
za sunčane pjege preporučivalo pranje 
konjskom mokraćom. 


KONJSKO RZANJE navodno na- 
javljuje sreću. 


KOPAR je staro sredstvo protiv vje- 
štičjeg čaranja. Zato ga se daje novo- 


Konopac obješenoga donosi sreću i, osobito, čuva 
kuću od groma. Ivan Lacković-Croata: Krv nji- 
hova na selo naše; flomaster, papir, 1972. 


rođenčadi i mladenkama, obično s 
malo soli, kad idu na krštenje, odno- 
sno na vjenčanje. I inače se rado 


nosilo u džepu malo kopra. Mlade 
žene stavljale su kopar sa soli i goruši- 
com u džepove, čarape ili cipele, vje- 
Tujući da će ih tako muž slušati. Ako 
je babica dijete nakon prvog kupanja 
natrljala koprom, vjerovalo se da mu 
više nikada neće biti hladno. Protiv 
nesanice kopar navodno djeluje onda 


kad se bez znanja čovjeka koji želi 
zaspati, stavi pod njegov jastuk; po 
jednom se drugom vjerovanju time 
moglo spriječiti hrkanje. 


KOPILE Da vještica ne bi umjesto 
novorođenčeta u kolijevku stavila 
izobličeno kopile, trebalo je posteljicu 
rodilje ostaviti tri dana pod krevetom, 
a zatim je otplaviti tekućom vodom. 
Također se smatralo važnim da u 
kući uvijek gori svjetlo, ili, još bolje, 
tri svjetla. Takva bi vještičja kopilad 
živjela najviše sedam godina, a samo 
bi rijetko živjeli dulje od dvadesete 
godine - tješio se narod. 

Vjerovalo se da se pomoću školjaka 
može prisiliti zle duhove da vrate 
ugrabljenu djecu i odnesu sa sobom 
vještičje kopile, koje su ostavili u 
zamjenu. 


KOPITNJAK je prema vjerovanju 
naših predaka davao snagu i zdravlje. 
Od najstarijih je vremena smatran 
kao sigurna zaštita od —> zmija. Vje- 
rovalo se da se prutom kopitnjaka 
mogu nadvladati i druge opasne živo- 
tinje. Bičem od kopitnjaka odrezanim 
na Veliki petak navodno se moglo 
pogoditi svakog neprijatelja, ako se 
udari po dijelu njegove odjeće. Do- 
tična osoba navodno osjeća udarce 
čak i onda kad se već prilično udaljila. 
—> Gljive, —> Valpurgina noć. 


KOPNJENJE SNIJEGA nastupa na- 
vodno onda kad se svrake svađaju ili 
kad kućni pauk splete svoju mrežu u 
blizini prozora. Ako pas jede snijeg 
ii se u njemu valja, to se također 
smatra znakom kopnjenja snijega. 


KOPRIVA Ako 
rastu vrlo visoko, 


koprive ljeti i ujesen 
očekuje se vrlo 


kav 


Varivo od koprive smatralo se kultnim jelom. 
Zbog visokoga sadržaja vitamina C ono je i danas 
nezaobilaziv sastojak makrobiotske prehrane. 


hladna zima. Tuča se očekivala kad bi 
koprive već u proljeće imale probu- 
šeno lišće. U nekim se krajevima tvr- 
dilo da munja neće udariti tamo gdje 
raste kopriva, a u drugima opet da 
koprive odrezane na Veliki četvrtak 
čuvaju kuću od udara munje, a osim 
toga, za vrijeme oluje čuva vrčeve i 
bačve mladog piva da se ne izvrnu. 
Vjerovalo _ se da čovjek sebi može 
osigurati uspješnu godinu ako na 
Novu godinu pojede kolač od kopri- 
ve. 

Varivo od kopriva smatralo se kul- 
tnim jelom koje daje zdravlje i snagu. 
Ako je kopriva bila ubrana na Veliki 
četvrtak, garantirala je onome tko je 
jede osim toga još i imućnost. Tvrdi 
se da kopriva ne peče ako se pri 
dodiru s njom zadrži dah. Vjerovalo 
se da kopriva može izliječiti čak i rak 


maternice ako oboljela baci sjeme ko- 
prive prije izlaska sunca na sve četiri 
strane svijeta. Ako bi se sjeme koprive 
pojelo, poticalo je spolnu želju u mu- 
škaraca a žene činilo plodnima. Tako- 
đer se tvrdilo da će se kopriva osušiti 
ako je poliju mokraćom neplodne že- 
ne. 

Kopriva je služila i za liječenje ko- 
privnjače i to u obliku čaja koji je 
trebalo popiti, a u istu svrhu je trebalo 
i mokriti po koprivi. 


KOPRIVNJAČA se navodno može 
izliječiti ako se pije čaj od koprive. 
Izlječenje se može postići i mokre- 
njem na koprivu. 


KORALJI Vjerovalo se da se može 
protjerati svaka melankolija ako se 
oko vrata nose crveni koralji. 


KORIJANDER Ako se žena opirala 
da pojede kruh začinjen korijande- 
rom, smatralo se da je vještica. Poro- 
đaj se navodno mogao olakšati i ubr- 
zati ako je neka djevica zavezala za 
svoje bedro platnenu vrećicu s jeda- 
naest ili trinaest zrna korijandera. 


KOROV u vrtu i na poljima navodno 
se mogao uništiti tako da se u zemlju 
zakopa iverje drveta pogođenog mu- 
njom. 


KOSA, DLAKE Najkasnije od Sta- 
rog zavjeta postoji vjerovanje da je 
kosa centar života, duše i snage čo- 
vjeka ( —> Pogovor str. 214). Ako se 
čovjeku oduzme kosa, on će izgubiti 
snagu i slobodu (Samson i Dalila). 
Često se upozoravalo da se ne treba 
prečesto češljati, jer se tako tijelu 
oduzima previše snage. Isto je tako 
vladala prilična skepsa prema šišanju, 
kao i prema tome kuda s odrezanom 


Slika 1: Kosa grube i bezobzirne osobe i brada 
brutalne i teške osobe. B. Codes: »Physiognomo- 
nia«, drvorez. 


Slika 2: Kosa vrlo ohole osobe te stidljive i krhke 


osobe. B. Codes: »Physiognomonia«, drvorez. 


kosom ( —> Šišanje, —> Zaručnici). 
Ali, kada je u _ 08.mj. 1167.g. vojsku 
Friedricha Barbarosse u Rimu napala 
malarija, vjerovalo se da će šišanje 
vojnika pomoći. I, konačno, po kosi 
se pokušavalo zaključiti o mentalitetu 
i sudbini vlasnika, što pokazuje i uz- 
rečica: »Kakva kosa, takva duša«: 


Kovrčava kosa karakterizira odvažne 
ljude; 

Duga, meka i slaba kosa ukazuje na 
bojažljivost; 

Nakostriješena kosa je znak zdravlja; 
Osjetljiva kosa nagovještava ljubomo- 
TU; 

Jaka dlakavost obećava sreću ili bo- 
gato vjenčanje; 


Čvrsta kosa je obilježje zdrava čovje- 
ka; 

Kosa koja raste zrakasto pokazuje 
učenost; 

Gusta kosa pokazuje da će čovjek 
dugo živjeti; 

Ljudi s mekom, podatnom kosom 
ugodni su u društvu; 

Tko ima sjajnu kosu, poginut će u ili 
na moru; Zamršena kosa ukazuje na 
zbrkanu (omađijanu) ličnost; 
Čupava kosa ukazuje na konfuznost: 
takvi su ljudi svuda omiljeni i lako se 
bogate; 


Kosa koja se, kad se izvuče, kovrča, 
pokazuje da se radi o razdražljivoj 
osobi; 

Crvena kosa znači naprasitost, tu se 
radi o zlim, nevjernim ljudima za 
koje se često tvrdilo da imaju zao 
pogled; 

Dlake na jeziku i zubima ukazuju s 
jedne strane na pametne, a s druge 
strane na zlonamjerne ljude; 
Djevojke s mekom, nježnom kosom 
naći će bogatog muža; 

Mnogo dlaka na trbuhu ukazuje na 
poročnost; 

Mnogo dlaka na rebrima simbolizira 
smionost; 

Mnogo dlaka na prsima i trbuhu po- 
kazuje nerazumnost; 

Mnogo dlaka na ramenima i vratu 
ukazuje, kako na malodušnost, tako i 
na buntovnost i postojanost; 

Tko ima dlakav donji dio vrata, obo- 
gatit će se; 

Dlake na rukama signaliziraju bogat- 
stvo i zdravlje; 

Kovričica na čelu ukazuje na samo- 
ubojstvo; 

Djeca koja se rode s kratkom kosom 
postat će bogata; 

Djeca koja se rode s dugom kosom 
uskoro će umrijeti, ukoliko kosa brzo 
ne ispadne; 


Plava i crvena kosa pokazuju veću 
nadarenost nego crna; 

Sijedu dlaku ne smije se iščupati, jer 
će inače na istom mjestu izrasti više 
sijedih dlaka. 

Za vrijeme pasjih dana (kraj 07. do 
kraja 08.) bilo je zabranjeno 
pranje kose jer je postojala opasnost 
da je voda tih vrućih dana otrovana i 
da se može dobiti čireve. —> Urokljive 
oči. 

KOŠULJA Vjerovalo se da se može 
obraniti od svih mogućih opasnosti i 
da će bolesti krenuti nabolje ako se 
košulja, ili bar njezin lijevi rukav, 
obuče naopako. Mislilo se da čovjek 
može postati neranjiv ako košulju 
svuče preko glave i opet naopako 
obuče. Košulja koja se nosi naopako, 
navodno čuva i od čežnje za domom. 
Košuljama jakih ljudi pripisivala se 
velika ljekovita snaga, pa su ih zbog 
toga često nosili rekonvalescenti. Od 
grčeva je navodno oslobađala košulja 
u kojoj je netko umro i koju je trebalo 
omotati oko dijela tijela u kojem se 
pojavio grč. 

Protiv boli u želucu preporučivalo se 
da se u petak obuče čista košulja. 
Ukoliko se to učinilo na Novu godi- 
nu, prijetili su navodno čirevi. Ako se 
željelo osloboditi od komaraca, tre- 
balo je košulju obući naopako. Mi- 
slilo se da se može prevariti zloćudne 
vještice i demone, ako buduća majka, 
prigodom poroda, obuče košulju svog 
muža. 


KOVANI NOVAC koji čovjek nađe 
za vrijeme oluje navodno je pao s 
neba, pa se zato vješao oko vrata kao 
amulet. 

Određeni komadi novca, osobito oni 
s utisnutim raspelom ili majkom bo- 
žjom gutali su se ili cijeli ili njihovi 


“Ta ili) 
Ki [& tula : fabterranea 


ki M. abas m 
| Kerim, 
\ SKIN 
Fazari Črefe 


Kovine: s pomoću sunčane energije Bog u utrobi bakar, željezo i zlato, a desno kositar, živa i srebro, 
planina stvara metale. U sredini je olovo, lijevo je L. Ercker: »Aula subterranea«, Frankfurt, 1672. 


ostrugani djelići, u nadi da će to 
pridonijeti ozdravljenju od raznih bo- 
lesti. I kod poroda su se nadali takvoj 
pomoći. Budućoj majci kao i bolesni- 
cima pokušavalo se pomoći i tako da 
im se kovani novac stavi na tijelo. 
Vjerovalo se da novac kovan prestup- 
nih godina nosi sreću. Kovani se no- 
vac upotrebljava i za proročanstva 
tako da ga se baci uvis i onda postupi 
prema tome na koju je stranu novac 
pao. Novac se baca u razne bunare 
(prvobitno žrtva bogu vode) da bi se 
čovjeku ispunila neka želja. —> Novac, 
—> Oluja. 


KOVINAMA se u starini pripisivala 
magična snaga. Tako se u doba antike 
vjerovalo da se komadima kovine s 
površinom poput ogledala može od- 
biti svaka nesreća ( —> Pogovor str. 
214). Kasnije se čarobna moć pripisi- 
vala —> potkovi, —> čavlima i —> igla- 
ma. 


KOZOROG Kopita i dlaka iz brade 
kozoroga nosili su se kao amulet za 
koji se vjerovalo da čuva djecu od 
naglih grčeva. Protiv demona u žitu, 
u mnogim se krajevima vjerovalo u 
pomoć crnog kozoroga, kojeg je tre- 
balo držati u spavaćoj sobi. Tvrdilo 
se da će kod žena sasvim sigurno 
imati prednost onaj muškarac koji 
namaže penis lojem kozoroga. Isto je 
djelovanje navodno imala pomada od 
masti kozorogove žuči i čistog ulja 
kojom je muškarac trebao mazati mu- 
ški ud. —> Jarac. 


KOZA će navodno biti lijepa i bijela 
ako se obriše krpom kojom se čistio 
vrč za mlijeko. U istu se svrhu prepo- 
ručivalo pranje u snijegu 1. ožujka. 
Smatralo se da se time mogu spriječiti 


i sunčane pjege, a osim toga koža 
nakon takvog pranja navodno ne 
može pocrnjeti od sunca. Važno sred- 
stvo za njegu kože bila je i rosa. 
Pranjem žabljim jajima pred dan Sv. 
Jurja (23. 04.) — pokušavalo se od- 
straniti osip. Pomoću pojasa od stav- 
ljene ljudske kože, čovjek se navodno 
mogao pretvoriti u vukodlaka. Žuta 
boja kože smatrala se znakom bolesti 
i smrti. 


KOŽNE BOLESTI Uspješnom pre- 
ventivom protiv kožnih bolesti sma- 
tralo se jelo od graška na Novu godi- 
nu. 

Kozorog je imao značajnu ulogu u pučkoj medici- 
ni, jer su se svi dijelovi njegova tijela smatrali 
ljekovitima. Zato je u prošlom stoljeću već bio 
gotovo sasvim istrijebljen u Alpama, osim u dana- 
šnjem Nacionalnom parku Gran Paradiso u dolini 
Aoste, gdje je bio pod zaštitom savojske kraljevske 
kuće, te se, zahvaljujući njoj, danas opet može 
sresti u alpskim vrletima. 


KRASTAČE su se općenito smatrale 
otrovnima. Na dane između Velike i 
Male gospe (od 15. 08. do 8. 
09.) smatrale su se, međutim, ne- 
otrovnima, pa su ih zato lovili i ubija- 
li, vjerujući da će mrtve krastače pri- 
vući na se sav otrov. Spaljene krastače 
pretvorene u prašak, služile su kao 
lijek protiv različitih bolesti. 


KRASTAVCI se, prema jednom se- 
ljačkom pravilu, neće smrznuti ako ih 
se posije uveče prije Valpurginog (1. 
05.). Međutim, ne smije ih sijati 
ni saditi žena koja ima menstruaciju 
ii osoba koja je bosa, jer krastavci 
neće uspijevati. Vjerovalo se čak da će 
se krastavci sasušiti ako im dođe u 
blizinu žena koja ima menstruaciju. 
Osim toga se smatralo da se njihov 
rast usporava čim se u njihovoj blizini 
ostavi neki čelični predmet, npr. neko 
vrtno oruđe. Žetva krastavaca bit će, 
prema starom vjerovanju, dobra ako 
se za vrijeme cvata među krastavce 
stave stare cipele. 


KRAVA —> Mlijeko, —> Konopac, —> 


Djetelina. 


KRAVLJAK Za tu se biljku vjerovalo 
da daje tjelesnu snagu i mušku poten- 
ciju. Jeli su je i kao preventivno sred- 
stvo protiv zaraznih bolesti, a vjero- 
valo se da se pomoću nje čovjek može 
bolje je trebalo objesiti kravljak -oko 
vrata, a ako ga se objesi nad jedaći 
stol, nitko od prisutnih neće dobiti 
žgaravicu. Tvrdilo se da onaj tko u 
noći solsticija (21. 06.) nađe krav- 
ljak s devet cvjetova, skuha ga u vinu 
ito vino popije, stiče snagu devetorice 
muškaraca. Mladići su se nadali da će 
djevojke ispuniti sve njihove želje ako 


uza se nose kravljak i valerijan u 
crvenom vosku. Kravljak je, osim to- 
ga, služio i kao zaštita od udara mu- 
nje. 


KRHOTINE donose sreću - to je 
vjerovanje rašireno još i danas. 
KRISTAL Još u doba antike vjero- 
valo se da se iz komada »kristala« 
može razabrati budućnost. Kao »kri- 
stali« su služili sjajni predmeti koji su 
reflektirali ili propuštali svjetlost. U 
poput ogledala sjajni »kristal« trebalo 
je gledati tako dugo dok se ne povje- 
ruje da se vidi očekivana vizija buduć - 
nosti. —> Gorski kristal. 


Vračara proriče budućnost iz kristalne kugle. 


KRIVOKLETSTVO Da bi se izbje- 
gle posljedice krivokletstva,  savijalo 
bi se pri zakletvi palac ili bi se lijeva 
ruka držala iza leđa, odnosno ruka 
kojom se polagala zakletva okrenuta 


od tijela. Prema predanju bi se trava, 
na kojoj je stajao krivokletnik, osuši- 
la. Kad bi krivokletnik umro, njegov 
bi leš pocrnjeo i ne bi našao mira u 
grobu, već bi obilazio kao sablast. 
( —> Ustali iz groba). Krivokletnička 
ruka strši prema mnogim starim pri- 
čama iz groba. — > Uzetost i —> Pogo- 
vor str. 214. 


KRIZOLIT ili OLIVIN Od tog su 
dragog kamena njegovi vlasnici očeki- 
vali zaštitu od epilepsije, kuge, melan- 
kolije, ljubavne pohote, kao i ublaže- 
nje kod provala srdžbe. Ako je netko 
imao vrućicu, stavljali bi mu pod 
jezik krizolit da bi mu utažio žeđ. 
Samljeven se preporučivao astmatiča- 
rima jer se držalo da jača dah, a kad 
bi ga se probušilo i nosilo uza se, 
zajedno s jednom dlakom magarca, 
tjerao je navodno zle duhove. Trebalo 
ga je po mogućnosti nositi na lijevoj 
strani tijela, a mogao je čovjeku dati i 
mudrost. Negdje ga smatraju karakte- 
rističnim kamenom za rujan, a drug- 
dje za studeni. 


KRIŽ NA PUTU Iverje od takvih 
križeva — tako se pričalo — donosilo je 
svojim vlasnicima sreću u igri, a mo- 
glo je poslužiti i kao ljekovita čačkali- 
ca. 

KROV Ako s krova padne kamen ili 
ako na njemu sjedi sova ili vrana, 
vjeruje se da netko u toj kući mora 
umrijeti. U drugim se krajevima go- 
vorilo da će netko u kući oboljeti ako 
gavran - gavranovi i vrane su se često 
shvaćali kao ista vrsta - sjedi na kro- 
vu. Ako je preko krova pretrčala vje- 
verica ili je na krovu pjevao crvendać, 
smatralo se da će u kući ubrzo izbiti 
plamen. Da bi se spriječila ta nesreća, 
bacali su se, prigodom proslave stav- 


ljanja kuće pod krov, razni predmeti 
preko krova. 


KROVNI ŽLIJEB Budući da je vla- 
dalo uvjerenje da će tekuća voda ot- 
plaviti bolesti, stavljali su se najrazli- 
čitiji predmeti za koje se smatralo da 
izazivaju bolest pod krovni žlijeb: —> 
Kamenje, —> Grah. Vjerovalo se da se 
glavobolja može otjerati ako se pije 
voda iz žlijeba. 


KROVOPOKRIVAČI su se nadali 
da će se moći osloboditi od vrtogla- 
vice ako budu jeli meso i mozak 
vjeverice. 


KRSTASTI KOPITNJAK upotreb- 
ljavao se kod oboljenja jetre. Čaj od 
te biljke navodno je pomagao i kod 
iskašljavanja krvi. Vjerovalo se da ci- 
jelu godinu neće imati vrućicu onaj 
tko proguta prva tri kopitnjaka koja 
nađe u proljeće. 

KRSTOBOLJA Tko na Veliki četvr- 
tak prije izlaska sunca pojede umu- 
ćeno guščje jaje ili jaje crne kokoši, 
poduzeo je korake protiv krstobolje, 
tako se barem vjerovalo. I ples oko 
Ivanjih kresova (24. 06.) navodno 
je pomagao protiv takvih bolova. Da- 
lje se u takvim slučajevima savjetovalo 
da se u proljeće kod prve grmljavine 
pritisne leđa o stablo ili da se triput 
baci leđima na zemlju, tarući se o nju. 
Kao preventivno sredstvo djelovalo 
je navodno i nošenje slušne koščice 
svinje ili nošenje pojasa od pelina. 
Izlječenju se nadao i onaj tko bi 
objesio oko vrata kravljak. 


KRŠTENJE Ako se u proljeće naj- 
prije ugledalo žutog leptira, »sigurno« 
je predstojalo krštenje. Međutim, tre- 
balo je izbjegavati krštenja u vrijeme 
kad se mjesec smanjuje jer će se dijete, 


prema  rasprostranjenom vjerovanju, 
slabije razvijati nego kad je kršteno u 
periodu kad mjesec raste. Prije kršte- 
nja nije se djetetu smio pokazati no- 
vac jer se smatralo da će postati gram- 
zivo. Kad su djevojčicu krstili vodom 
kojom je već kršten dječak, proricali 
bi joj rast brade. Vjerovalo se i da 
djevojčice na krštenju moraju biti 
obučene u bijelo, jer će inače umrijeti. 
—> Rodilja, —> Imena, —> Pamćenje, 
—> Oči, > Sol. 


KRTICA je simbolizirala tajanstve- 
nost prirode, pa se vjerovalo da je u 
nekoj vezi s podzemnim blagom, ais 
novcem. Ako je krtica pred nekom 
kućom prorovala krtičnjake, ljudi su 
se bojali da bi jedan od stanara mogao 
umrijeti. Zato su se nadali da će je 


moći otjerati ako na Veliki petak ra- 
zore krtičnjake. Tko je rukom us- 
mrtio krticu, postigao je navodno da 
mu ruka ima ljekovitu moć. —> Jakost, 
—> Nesretni slučajevi. 


KRUG Smatra se da je - isto kao i 
kod prstena - ono što se nalazi u 
krugu zaštićeno i da se odbija ono što 
dolazi izvana. Tako se vjerovalo da se 
selo može zaštititi od kuge ako se 
oko njega povuče krug plugom. Ako 
se prošlo tri puta oko kuće i dvorišta 
s palminom grančicom u ruci ( —> 
Cvjetna nedjelja), vjerovalo se da ni 
lisica ni jastreb ne mogu ništa ukrasti 
iz tog kruga. Nasuprot tome, sma- 
tralo se da se može zaštititi od zmije 


Vjenčanje modernih vještica u čarobnom krugu. 


Čarobnjak u krugu koji ga štiti od demonskih sila. 


ako se  lješnjakovim prutom opiše 
krug oko nje. Isto se tako mislilo da 
se okruživanjem mogu liječiti kolike, 
ozebline i slično. Magični krug u —> 
novogodišnjoj noći navodno je omo- 
gućivao da se vidi budućnost. —> Po- 
govor str. 214. 

KRUH Tko rado jede koru kruha, 
uvijek će ga pratiti sreća, a sa zaloga- 
jem kruha u ustima čovjek je siguran 
da ga neće ujesti pas, tako su govorili 
naši stari. U prisutnosti visokopošto- 
vanog kruha nije se smjelo psovati. 
Tko bi krivo rezao kruh, navodno je 
prije toga lagao. A onaj tko hljebove 
kruha stavi naopako na stol, dopušta 
da zli ljudi dobiju moć nad kućom. 
Ako se kruh s narezanom stranom 
položi u smjeru vrata, sreća izlazi iz 
kuće. Kruh i sol nisu smjeli nedosta- 
jati kod useljenja u novi —> stan da bi 
ih i kasnije bilo dovoljno. Hljebove 
se ne smije poklanjati cijele jer inače s 
njima kuću napušta i blagoslov. Zato 
treba odrezati mali komadić i sam ga 
pojesti ili bar hljeb malo zamotati. 
Prvi odrezani komad kruha ne smije 
se dati strancu jer on po starom obi- 


čaju pripada domaćinu. Ako se na 
Silvestrovo počeo rezati zadnji hljeb 
u kući, postojala je opasnost da ga u 
novoj godini neće biti dovoljno. Kruh 
pečen na Veliki petak ( —> Pečenje) 
navodno je osiguravao blaženstvo lju- 
dima koji bi ga jeli. Tko ostavi nagri- 
-ene komade kruha, izgubit će prema 
starom vjerovanju razum. Onome tko 
bi gazio žito prijetilo se da će mu se 
kod kuće kruh upljesniviti. 


KRUH OD GRUBO MLJEVENE 
PŠENICE U 20. stoljeću su taj kruh 
i mladi sir dobili rang sredstava za 
ljepotu. 


KRUMPIR Tko jede previše krumpi- 
ra, taj će, prema narodnom vjerova- 
nju, oglupavjeti. Vjerovalo se da se 
nošenjem jednog krumpira uza se 
može zaštititi od reumatizma. Voda u 
kojoj se skuhao krumpir navodno je 
dobra protiv ušiju. Hripavac su poku- 
šavali liječiti udisanjem pare plavih 
krumpira. 


KRV Kao ljubavnu čaroliju ljubavnici 
bi jedno drugom pomiješali nekoliko 
kapi krvi - žene su uzimale i mens- 
trualnu krv - u piće, vjerujući da na 
taj način mogu osigurati vjernost svog 
partnera. Kod uloga i epilepsije na- 
vodno je ljekovito djelovala krv zdra- 
vog mladića dobivena puštanjem iz 
žile u svibnju. Vjerovalo se da se 
ljudskom krvi može liječiti guba, a 
jarčjom krvi impotencija. I kupanje u 
konjskoj krvi smatralo se lijekom 
protiv gube, a vrapčja se krv upotreb- 
ljavala protiv čireva na rožnici. Tko je 
želio po noći izgledati isto tako dobro 
kao po danu, namazao bi obrve krvlju 
šišmiša. Krv smaknutih navodno je 
donosila sreću u igri. Volovska krv 


pomiješana s medom i vinom bila je 
napitak starih Germana koji im je 
davao snagu. Tvrdilo se da karneol 
može osvježiti krv. Ako se sanja krv, 
to navodno znači požar ili skoru smrt 
nekogkrvnogrođaka. —> Vampiri, —> 
Majčina dušica. 

KRVARENJE IZ NOSA navodno 
se moglo zaustaviti ako se nosilo 
crvenu vrpcu oko vrata. Protiv akut- 
nog krvarenja iz nosa narodna je me- 
dicina predlagala da se kiseli kupus 
drži u ruci sve dok se ne zagrije. 
Osim toga se preporučivao i korijen 
različka, iskopan na Tijelovo, koji je 
trebalo dlanom držati uz nos sve dok 
se ne zagrije. Isto se tako vjerovalo da 
pomaže i pritiskanje polovice luka na 
vratnu žilu kucavicu. Krvarenje iz 
nosa bi također prestajalo kad bi se 
oko malog prsta - uglavnom lijeve 
ruke - omotao konac ili kad bi se pod 
jezik stavio bijeli papir. Dalje se savje- 
tovalo uvlačenje magarećeg izmeta u 
prahu u nos. Navodno je tu mogao 
pomoći i svježi topli izmet vepra. 
Vjerovalo se da se krvarenje iz nosa u 
žena može zaustaviti lišćem jabuke, a 
u muškaraca lišćem kruške. —> Za- 
ustavljanje krvarenja. 


KRVAVICA Tko bi na Tijelovo prije 
izlaska sunca pojeo krvavicu s ječme- 
nom kašom, imao bi navodno cijele 
godine dovoljno novaca i ne bi nikada 
dobio vrućicu. Ako se na Tijelovo 
jela krvavica s kiselim kupusom, sma- 
tralo se da se time mogu protjerati 
buhe. 


KRVOTOK —> Zlato. 


KUCANJE Da bi se izbjeglo nepo- 
voljno djelovanje spominjanja nečijih 
dobrih osobina ili događaja, treba tri- 


put pokucati prstom o drvo. Tako se 
želi spriječiti štetno djelovanje takvog 
spominjanja. U toj se praznovjerici 
uptorebljava protučarolija, budući da 
su i zli duhovi pokušavali potčiniti 
sebi ljude kucanjem. Također se sma- 
tralo da se čovjek može zaštititi od 
loših snova ako prije spavanja pokuca 
na drveni dio kreveta. 


KUĆA Kad bi štakori i miševi napu- 
stili kuću, smatralo se da će se ona 
uskoro srušiti. Ako je sa zida palo 
lastavičje gnijezdo, vjerovalo se da će 
stanovnici još iste godine otići iz ku- 
će. Gradnjom nove kuće trebalo je 
početi kad je mjesec u porastu ili za 
punog mjeseca ( —> Sretni dani), ali je 
temelje trebao iskopati dok se mjesec 
smanjuje jer će inače podrum na- 
vodno biti uvijek vlažan. Da bi se od 
kuće odvratila nesreće, bacali su se na 
svečanosti prigodom stavljanja kuće 
pod krov razni predmeti preko krova. 
—> Nesretni dani. 


KUGA Kao sigurno sredstvo protiv 
kuge važio je dugo vremena bedrinac 
(siljevina). Isto se tako zaštićenim od 
kuge smatrao onaj tko bi uza se nosio 
buniku, a na kuće su se za zaštitu od 
kuge vješale kitice stolisnika. 

Vjerovalo se da se stanovnike nekog 
sela može zaštititi od zaraznih bolesti 
ako bi se oko naselja plugom povukao 
zatvoreni —> krug. Osim toga se mi- 
slilo da kuga ne može prijeći preko 
vode.— > Hijacint. —> Pogovor str. 214. 


KUGLANJE Igrači su vjerovali da će 
imati sreću u kuglanju ako na unutra- 
šnju površinu ruke kojom bacaju ku- 
glu privežu srce šišmiša. Osim toga 
su na dan Sv. Petra i Pavla (29. 06.) 
ubijenog sljepića zakapali zajedno s 


graškom. Kad bi grašak niknuo i do- 
nio plod, stavljali bi što više mladog 
graška u džep, vjerujući da će pogo- 
diti odgovarajući broj čunjeva. Ali 
ako igrač čuje zavijanje psa, uvjeren 
je da će ga tokom dalje igre pratiti 
nesreća. Vjerovalo se da će protivnik 
loše igrati ako se iza njega, dok baca 
kuglu, razaspe pepeo cigare ili ako se 
u zatvorenu šaku utisne desni palac. 
Protivnik također neće imati sreće 
ako neka mlada osoba pretrči preko 
kuglane. Ako se prvi prednji čunj 
postavi najzadnji, slijedeći ga strijelac 
neće pogoditi. 


KUHANJE Ne smije se za vrijeme 
kuhanja uzimati hrana iz lonaca, jer 
se jelo inače navodno neće skuhati. —> 
Juha. 


KUHARICA Kad kuharica presoli 
juhu, znači da je zaljubljena, ali ako 
joj zagori kaša, uskoro će se udati. 
Kad bi kuharica morala dokuhavati 
jelo koje je već bila skinula sa štednja- 
ka, vjerovalo se da joj predstoje bati- 
ne. 


KUKAC Ako se u kući iznenada 
pojavi mnoštvo crnih kukaca, vjeruje 
se da će jedan ukućanin umrijeti. 


KUKAVICA se u mnogim krajevima 
smatra glasnikom proljeća, a Germani 
su je smatrali božjom pticom. Ako je 
se u proljeće čuje prvi put, broj njezi- 
nih kukanja najavljuje koliko će se još 
godina živjeti. Ako se dok kukavica 
kuka nema novaca u džepu, takva će 
situacija potrajati cijelu godinu, a ako 
se u tom času ima novaca, imat će se 
i tokom cijele godine. Ako se u času 
kad kukavica kuka osjeti glad, bit će 
kao i s novcem. Djevojke i mladići 


Kukanje kukavice s istoka donosi sreću, a sa 
zapada nesreću. 


pokušavaju iz kukanja kukavice sa- 
znati koliko će još godina ili mjeseci 
ostati neudate ili neoženjeni. Žene 
misle da će po kukanju znati koliko 
će imati djece. Ako je kukavica kukala 
nakon Ivanja (24. 06.) ili ako bi se 
približila kućama, očekivale su se loše 
žetve. Općenito se vjerovalo da prijeti 
nesreća ako kukavica uleti u selo. 
Ako se kukanje čulo s istoka, značilo 
je sreću, a ako je dopiralo sa zapada - 
nesreću. Ako kukavica zakuka za vri- 
jeme svadbe, brak će biti sretan. Da 
bi se s lica skinule sunčane pjege, 
trebalo je u proljeće, kod prvog zova 
kukavice, oprati lice u ribnjaku i uz 
to govoriti kukavici (koja je također 


pjegava): 


Kukavice, čujem tvoj zov, 
speri mi moje pjege 

tako da na tebi ostanu, 

a sa mene sasvim siđu. 


Kukavica je jednima važila kao nadze- 
maljsko biće, a drugima kao utjelov- 
ljenje đavola. Djelomično su je sma- 
trali suprotnošću orlu, pa je tada sim- 
bolizirala nešto manje vrijedno. 


KUMIN Ako bi se neka žena opirala 
da pojede kruh začinjen kuminom, 
smatrana je vješticom. S druge strane, 
kumin se smatrao zaštitnim sred- 
stvom protiv vještičjeg čaranja, te se 
zbog toga davao djeci, mladencima i 
mrtvacima da ga imaju uza se. Na- 
vodno je bio i vrlo efikasno sredstvo 
protiv boli želuca, ali samo ako je bio 
ubran na Ivanje (24.  06.), prije 
izlaza sunca ili dok je crkveno zvono 
zvonilo za podne. 


KUMSTVO se prvobitno smatralo 
uskom rodbinskom ili duhovnom ve- 
zom između kumčeta i kuma. U ne- 
kim su krajevima odnos kumstva po- 
kušavali stvoriti razmjenom uvojka 
kose. Kumova je košulja navodno 
štitila kumče od bolesti i demona. 
Kad bi djevojka u proljeće vidjela 
prvu rodu kako stoji, očekivala je da 
će je zamoliti da bude kuma. Trudne 
žene nisu smjele preuzeti kumstvo, 
jer se vjerovalo da je to opasno i za 
njihovo buduće dijete i za kumče. 


KUPANJE Najzdravijim se smatralo 
kupanje u svibnju. Vjerovalo se i u 
povoljno djelovanje —> ožujske vode, 
—> uskršnje vode, —> mlinske vode i 
—> kišnice ( —> Voda). Kupka u vinu 
navodno bi osigurala zdravlje novo- 
rođenčeta. Važno je bilo prvo kupanje 
dojenčeta jer se vjerovalo da se raznim 
dodacima vodi, dijete može zaštititi 
od raznih bolesti, npr. uloga, hlad- 
noće ( —> Kopar) i dr. Pokušavalo se 
utjecati i na boju kose ( —> plava 
kosa). Djevojčicama se u vodu stav- 
ljao miloduh, u želji da im se osigura 
kasnija sklonost muškaraca. I stari i 
mladi su vjerovali da se s malo grobne 
zemlje u vodi za kupanje mogu zašti- 


titi od osipa. Ali za vrijeme »pasjih 
dana« (od kraja srpnja do kraja kolo- 
voza) nije se smjelo kupati jer se 
vjerovalo da je u tom periodu voda 
otrovana, da se može lako utopiti ili 
dobiti osip. Na Veliku gospu je bilo 
zabranjeno kupanje u rijeci, jer je 
vladalo uvjerenje da rijeke tog dana 
zahtijevaju ljudske Žrtve. —> Nožna 
kupelj, —> Sretni dani, —> Valerijan. 


KUPINE Vjerovalo se da se čovjek 
može zaštititi od bolesti i čarolija ako 
se provuče ispod grma kupine. 

Kupine, uz ostalo, liječe reumatizam, hripavac i 
čireve. Premda im je plod ukusan, u nekim se 
zemljama, npr. u Francuskoj, nerado jede jer se 
vjeruje da joj boja potječe od vražjega udarca. U 
nekim se ruralnim područjima Engleske vjeruje da 
je đavao upao u kupinu i da ju je zato prokleo. 


KUPUS Ako se na Katarinino (25. 
11. ) zakopaju uveli listovi  ku- 
pusa ovijeni vunom, dobit će se na- 
vodno novo i bolje sjeme kupusa. 


KURJE OČI mogu se navodno spri- 
ječiti ako se u čarape stave lukovice 
mrazovca. Za odstranjivanje kurjih 
očiju bilo je mnoštvo recepata: da se 
neko vrijeme stoji ispod kleka, da se 
kurje oči mažu ušnom masti i da se na 
njih u vremenu kad se mjesec smanju- 
je, stavljaju kolutovi rotkve, da ih se 
trlja listovima graha, koje poslije toga 
treba zakopati ispod krovnog žlijeba. 
Preporučalo se i da se stane baš u 
lokvu kišnice u kojoj su se prethodno 
brčkale kokoši, te da se onda čarape 
navuku preko prljavih nogu i čet- 
rnaest dana ne skidaju. Nakon tog 
vremena kurje će oči nestati. 


KURVA Ako je medvjed, kad bi 
ugledao neku djevojku, jako zamum- 
ljao, to se uzimalo kao znak da je 


djevojka potajno kurva. Ako se ujutro 
kao prvu osobu vidjelo kurvu, očeki- 
vao se sretan dan, a kurva na Novu 
godinu ujutro značila je sreću za cijelu 
godinu. Djeca kurvi smatrala su se 
sretnijima od djece rođene u braku, te 
se vjerovalo da svojim kumovima do- 
nose sreću. S druge se opet strane 
govorilo da kurve imaju zao pogled 
koji može osobito naškoditi novoro- 
đenčetu. Za vanbračnu se djecu govo- 
rilo da će i sama roditi vanbračno, a 
tko bi razbio ogledalo, morao je na- 
vodno odgojiti dijete kurve. —> Pogo- 
vor str. 214. 


KVOCKA Vjerovalo se da jaja crnih 
kvočki štite čovjeka i zgrade od svake 
štete; ne samo od munje, već i od 
kile, krstobolje i ujeda zmije. Najbo- 
ljim jelom za porodilju smatrala se 
juha od crne kvočke. Vjerovalo se i 
da se pomoću crne kvočke može pri- 
Siliti —> kradljivca da vrati ukradenu 
stvar. — > Crno. 


LAGANJE Govorilo se da najviše 
lažu ljudi iz čije se odjeće kod pranja 
dižu mnogi mjehurići. Ljude tupog 
nosa sumnjičilo se da lažu. Dalje se 
govorilo da onaj tko dobro brusi 
noževe, dobro i laže, a tko krivo reže 
kruh, sigurno je prethodno nešto sla- 
gao. Vjerovalo se da se lažljivca može 
uhvatiti u laži pomoću trpuca ili —> 
berila. —> Priznanje. 


LAKOMISLENOST Po malim nok- 
tima na rukama može se zaključiti da 
su ljudi lakomisleni. Djeci koja se 
mnogo gledaju u ogledalo i rano s 
time počnu, proricalo se da će biti 
lakomisleni. Ako se prije svadbe za 
nabavku mladenkine haljine morao 
pozajmiti novac, par će navodno biti 
lakomislen. Svraka se smatrala simbo- 
lom lakomislenosti. 


LANOVO SJEME Kolač od lanovog 
sjemena s medom i paprom navodno 
je djelovao kao sredstvo za podražaj 
spolnog nagona. 


LAPIS LAZULI je navodno bio do- 
bro sredstvo protiv melankolije i ne- 
svjestice. Ako ga se uzimalo u obliku 
praha, očekivalo se smanjenje vrućice. 
Osim toga, u njegove je osobine spa- 
dala umirujuća snaga, a povoljno je 
djelovao i na jačanje srca. Praškom su 
se posipale bradavice, koje bi poslije 
toga navodno nestajale. Vješalo ga se 
i maloj djeci oko vrata, vjerujući da će 
im pomoći da prevladaju svoje straho- 
ve. 


LASICA Lasici se pripisivao zao po- 
gled kojim je mogla začarati zečeve i 


druge životinje. Kad bi lasica prešla 
čovjeku preko puta, vjerovalo se da 
predstoji nesreća. Zato je pod svaku 
cijenu trebalo izbjegavati lasicu; već 
se i samo njezino frktanje smatralo 
uzrokom svakog zla. Tvrdilo se da 
može otrovati čovjeka i životinju ako 
u njih dahne; pogođeni čovjek tada se 
»raspolovi«, oslijepi ili mu otekne 
lice, dok krave pogođene dahom la- 
sice daju krv umjesto mlijeka. Ali 
amulet s okom lasice smatrao se zašti- 
tom od zlog pogleda. Muda lasca 
služila su ženama kao amulet, a kao 
mast ili prašak navodno su sprečavala 
začeće. Razni dijelovi lasičinog tijela 
upotrebljavali su se protiv najrazličiti- 
jih bolesti. —> Epilepsija, —> Zmijski 
otrov, —> Zima. 


Lastavičje gnijezdo na kući odbija munju i svaku 
nesreću. 


LASTAVICE Smatralo se da pojavlji- 
vanje lastavica poslije zime nosi sreću, 
a da njihova gnijezda na kući odbijaju 
munju i svaku nesreću. Tko je u 
proljeće vidio prvu lastavicu mogao 
je navodno vodom iz lokve na smetli- 
štu ili gnojem oprati sunčane pjege 


Možda je najraširenije vjerovanje o leptirima da su 
oni duše pokojnika. Zato se od najstarijih vremena 
prema njima postupalo pažljivo i nježno. Tko 
ubije leptira, imat će godinu dana nesreće. Vidjeti 
tri leptira istodobno na listu znači: smrt. 


tako da nestanu. A kad bi se, spazivši 
prvu lastavicu, promiješao novac u 
novčarci, on bi se uskoro silno raz- 
množio. Ako se spali lastavičje gnije- 
zdo i pepeo pomiješa s lovčevom 
sačmom, lovac će uvijek pogoditi cilj. 
S istom se namjerom sačma miješala s 
osušenom lastavičjom krvi. 


LAVINE su se navodno spuštale na 
ona mjesta gdje su se okupljale vješti- 
ce. Vjerovalo se da vještice koje jašu 
na lavinama gube svoju moć kad za- 
zvone crkvena zvona. 


LEDENE ŠARE na prozorima to- 
kom dvanaest noći između 25. 12. 

i6. 01. navodno nagovje- 
štaju strašnu godinu. 


LEPRA —> Guba. 


LEPTIR Tko je u proljeće ugledao 
najprije bijelog, a zatim žutog leptira, 
nadao se sreći u novčanim stvarima, 
sivi leptir je navodno donosio nesre- 
ću, a crveni bolove u očima. Ako se 
prije Sv. Đurđa (23. 04.) — golom 
rukom ulovi bijelog leptira, smatralo 
se da se zna sretni broj za lutriju, koji 
bi se dobio tako da se datumu kad je 
leptir ulovljen, pribroji broj njegovih 
mrlja na krilima. Ako je pčelar u 
proljeće ulovio prvog leptira kojeg bi 
ugledao i pustio ga da odleti kroz 
rupu u rukavu negovog kaputa, vjero- 
vao je da će ljeti moći uloviti roj pčela. 


LICE Boja lica igrala je prije vrlo 
važnu ulogu: bljedilo se tumačilo kao 
bojažljivost, a žutocrna boja ukazi- 
vala je na nerazumnost i svojeglavost. 
Trudnica s mrljama na licu najvjero- 
jatnije će roditi dječaka, a s jednolič- 
nom bojom kože lica - djevojčicu. 


Ako je lice peklo ili bockalo, pretpo- 
stavljalo se da netko u toj osobi govo- 
Ti. 


LIJEČENJE MOLITVAMA  po- 
moću magičnih formula i sredstava 
oduvijek je bio sastavni dio pučke 
medicine. Cesto se pritom govorilo o 
»ljekovitim valovima« i »magnetskim 
ljekovitim snagama«. 


LIJEČNIK Posjet liječniku i razgo- 
vor s njim na Veliki petak navodno 
donosi mnogo sigurnije rezultate 
nego bilo kojeg drugog dana u godini. 
Onaj kome se odjeća krpala na tijelu, 
uskoro će trebati liječnika koji će na 
njemu takođerrezatiikrpati. —> Ope- 
racija. 


LIJENA će navodno postati djevojka 
koja u proljeće vidi prvu rodu kako 
stoji. 


LIJEPO VRIJEME nije se moglo 
očekivati samo onda kad su komarci 
plesali, već i tada kad bi se pri nekom 
obroku sve pojelo, kad je mjesec iz- 
gledao bijel i svijetao, kad se vidjelo 
puža koji je sa sobom nosio zeleni 
list, kad bi guska, dok je padala kiša, 
pogledala prema nebu i kad se maga- 
rac valjao u travi ili kad su se dva 
magarca igrala i plesala. S lijepim se 
vremenom računalo i kad su ptice 
letjele visoko ili kad su se vraćale 
ptice selice. Isto se tako pokušavalo 
saznati nešto o vremenu promatrajući 
vladanje —> paukova. 


LIJEVANJE OLOVA je osobito 
omiljeno na kraju godine, sa željom 
da se sazna što donosi nova godina. 
Pusti se da vruće olovo kapa u vodu, 
pa se onda pokušava protumačiti na- 


stale oblike: zvijezde navodno obeća- 
vaju sreću, križevi nevolje, čovječuljci 
ili oblik vreće bogatstvo, životinjice 
smrt. Kad učenik lijeva olovo, poku- 
šava se pogoditi njegovo buduće zani- 
manje. Naravno, i ljubav igra važnu 
ulogu: iz oblika sličnih slovima poku- 
šava se sastaviti ime budućeg partnera, 
a od drugih oblika njegovo zanima- 
nje. Vijenac najavljuje svadbu u go- 
dini koja dolazi, pravokutan se oblik 
može tumačiti kao lijes, pa znači smrt 
u roku od godine dana. —> Budućnost. 


LIJEVO U pretkršćansko je vrijeme 
lijeva strana važila kao povoljnija ( —> 
Ovce, —> Svjetlost lutalica). Pod utje- 
cajem Starog i Novog zavjeta pobije- 
dilo je suprotno shvaćanje ( —> De- 
sno). Tako se onda npr. ustajanje na 
lijevu nogu i oblačenje najprije lijeve 
čarape počelo tumačiti kao loš pred- 
znak, isto kao i kad je zvonilo lijevo 
uho ( —> Zvonjenje u ušima) i kad bi 
se gost spotaknuo lijevom nogom ili 
kad bi ga lijeva noga svrbjela. I mrlja 
na prstu lijeve ruke tumačila se kao 
predznak nesreće, dok se još danas 
kaže da će kad svrbi lijeva ruka biti 
novaca, a kad svrbi desna - izdataka. 
—> Djevojka, —> Zec, —> Hunjavica. 


LIKOVAC ili MASLINICA Prve 
cvjetove te biljke koja raste divlje, 
treba, prema vjerovanju, tražiti ne 
govoreći o tome. Tako nađeni cvje- 
tovi navodno su pružali zaštitu od 
raznih nesretnih slučajeva, ako se iz- 
govaraju ove riječi: 

Nađoh prvu maslinicu 

i držim je u ruci, 

a njome mogu spriječiti 

i krv i bol i vatru. 


Prema ponašanju likovca stvarali su 


se zaključci o najpovoljnijem  vre- 
menu sjetve: ako su se cvjetni klasovi 
rascvali najprije u gornjem dijelu, naj- 
unosnija će biti rana sjetva, a ako se 
rascvate donji dio, bit će uspješnija 
kasna sjetva. 


LIPA Vjerovalo se da amulet od lipo- 
vog lika štiti od čarolija i vještica. 
Tko sjedi pod lipom, navodno je sigu- 
ran od groma. Pod lipom u cvatu naći 
će starci i plućni bolesnici »zdrav 
zrak«. Pepeo lipe sipali su po orani- 
cama da ih očuvaju od štetočina. Sad- 
njom lipe oko kuće i unošenjem lipi- 
nog granja u dom, ukućani su se 
pokušavali obraniti od vještica. —> 
Zubobolja. 


LISICA Za zaštitu kokoši od lisice 
zabijali su u dvorište tri hrastova kol- 
ca, vjerujući da će se lisice zadržati na 
udaljenosti do koje dopiru udarci če- 
kića kojim su zabijeni kolci. —> Krug. 


LIŠAJEVI su se navodno mogli ods- 
traniti vodom od —> ožujskog snijega 
ili —> uskršnjom vodom. Isto se tako 
mislilo da ih se, kao i ostale vrste 
osipa, može izbrisati parom koja se 
zimi napravi na prozorima, a trebalo 
ih je mazati prstenjakom. 


LOĆIKA je navodno pomagala pro- 
tiv uzbudljivih i spolno nadražujućih 
snova. 


LOM KOSTI se, prema vjerovanju 
mogao izbjeći i kod najtežih padova 
ako se uvijek uza se nosi muškatov 
oraščić dobiven na poklon za Novu 
godinu. Vjerovalo se da slomljene ko- 
sti brže i bolje zarastaju kad ih se 
omota komadom kuhane slanine. 


LONCI nisu smjeli noću ostati nepo- 


klopljeni jer se inače navodno neće 
moći zaspati. 


LOPOČ Ako se jede korijenje bijelog 
lopoča, mogu se spriječiti spolno na- 
dražujući snovi. 


LOPOVI Vjerovalo se da je onaj tko 
uza se nosi vučju dlaku osiguran pro- 
tiv krađe. Isto se svojstvo pripisivalo 
i topazu, a granat je navodno odbijao 
lopove osobito na putovanju. Okra- 
deni su se nadali da će u snu vidjeti i 
prepoznati lopova ako pod glavu 
stave korijen cikorije ili pod desno 
uho ljutovnicu. Kad bi ulovili nekoli- 
cinu sumnjivaca, namazali bi crnu 
kokoš čađom, pa bi je onda svaki od 
njih morao opipati: čije ruke nisu 
pocrnjele, taj je lopov ( —> Božji sud). 
Lopova su također pokušavali pro- 
naći čarobnim prutićem, prelazeći 
njime po papiru s imenima sumnjivih. 
Mislilo se da se pomoću određenih 
manipulacija može lopova navesti na 
priznanje ( —> Priznanje). Ako se npr. 
zemlja s groblja ispržila u tavi, nepo- 
znati će lopov navodno vratiti ukra- 
denu stvar. Za istim se rezultatom 
težilo kad se u posudi sakupljala zem- 
lja na koju je stao lopov, pa se ta 
zemlja zatim promiješala čavlom iz 
lijesa, nađenim u ponoć na groblju. 
Lopov će tada, prema narodnom vje- 
rovanju, dobiti jake bolove na taba- 
nima koji će potrajati sve dok ne vrati 
svoj plijen. A ako se u tragove nogu 
lopova zabilo stare čavle s lijesa, lo- 
pov je morao umrijeti. 


Prema drugim mišljenjima okrade- 
ni, zajedno s crnom kokoši, nije smio 
jesti tokom devet petaka da bi na taj 
način prisilio lopova da vrati ukra- 
deno ili pak prouzrokovao njegovu 


smrt. Dalje se tvrdilo da lopov koji 
uspješno krade u novogodišnjoj noći 
cijele godine neće dolijati. — > Pone- 
djeljci su se smatrali povoljnima za 
lopove, jer su navodno u vezi s mjese- 
com koji se smatrao »lopovskim sun- 
cem«. Za ljude rođene u utorak sma- 
tralo se da su skloni krađi. Djeca koju 
su udarali po prstima ili kojima je 
majka rezala nokte umjesto da ih 
odgrize, postat će navodno lopovi. 


LOTO Preporučivalo se da se svi 
brojevi lota napisu na male papiriće i 
da se papirići stave u novi, još neupo- 
trebljeni lonac, pa da se onda unutra 
stavi pauk, najbolje pauk krstaš. On 
će navodno ispresti svoju nit na papi- 
riću sa sretnim brojem. 


LOV Tko je lovio u nedjelju, morao 
je, po vjerovanju vječno dalje loviti 
kao divlji lovac. Za ametist se vjero- 
valo da donosi posebnu sreću u lovu, 
a meci koji su se lijevali u novogodi- 
šnjoj noći navodno su uvijek pogađali 
cilj. Da se ni u narednoj godini nikada 
ne bi promašilo cilj, stavljala bi se na 
Božić bijela krpa pod noge i zatim se 
pucalo u mjesec. I igla kojom je pret- 
hodno bio ušiven mrtvac, zabijena u 
kundak, garantirala je navodno sigur- 
nost u gađanju. Lovci su se nadali 
istom uspjehu kad bi namazali metke 
golubinjom krvi ili pušku golubinjom 
ili žabljom krvi. Također se vjerovalo 
da se od prstena s kojim je bio obješen 
neki osuđenik mogu napraviti meci 
koji sigurno pogađaju cilj. Cilj se 
navodno mogao uvijek pogoditi i 
onda kad bi se u sačmu pomiješala 
sasušena krv lastavice ili pepeo od 
lastavičjeg gnijezda. Loptici od ne- 
probavljenih ostataka iz želuca divo- 

Luđak, Le Fol, s tarot-karata. Može poludjeti i 
onaj koji pojede riblju glavu. 


koze, također se pripisivalo izvan- 
redno djelovanje u lovu, samo ako je 
lovac uvijek nosi uza se. Još se govo- 
rilo: ako se pas na putu u lov valja, 
njegov će gospodar imati sreće. 


LOVITI RIBU u podne smatralo se 
lošim, jer se u to vrijeme navodno 
može uloviti ili sablasnog ogromnog 
raka ili vodenjaka u obliku velikog, 
bezrepog šarana. Ako se ipak ribarilo 
u podne, moralo se računati s time da 


će sablasti izazvati oluje i razne opsje- 
ne. 


LOVOR se u starini smatrao obra- 
nom od zaraznih bolesti, od čarolija, 
vatre i udara munje. Vjerovalo se i u 
njegovu moć da umiri luđake. 


LUDILO Vjerovalo se da se može 
poludjeti ako se pojede riblju glavu. I 
onaj tko ostavi nagrizene ostatke 
kruha koje onda pojede pas, može 
izgubiti razum. Isto će tako proći i 
ljudi koji dopuste da im se odjeća 
krpi na tijelu. Mislilo se da se nevjerna 
zaručnica može otjerati u ludilo ako 
se jedna dlaka iz njezine kose omota 
oko palmine grančice i oboje baci u 
vatru. Međutim, već se u davna vre- 
mena pokušavalo poludjele umiriti lo- 
vorom. I safiru su se također pripisi- 
vale djelotvorne snage protiv ludila, a 
isto tako i pijenju iz zvona. —> Bjesni- 
lo. 


LUKAV je želio postati onaj tko je 
jeo gavranovo meso. Kao lukavi su 
obično važili ljudi kratkog vrata. 


LUKOVICE Mišljenja o tome koja 
je mjesečeva faza najbolja za sađenje 
luka, oduvijek su se razilazila. Ali, 
ako se željelo pospješiti rast luka, 
trebalo je u ponoć za punog mjeseca 
šutke izaći iz kuće i gaziti po mladim 
stabljikama luka ili se na Ivanje (24.. 
06.) — valjati po gredici" luka. Ako se 
luk sadio u sazvježđu jarca (od 22. 
12. do 20. 01.), vjerovalo se 
da će narasti čvrst i tvrd luk; luk 
sađen u sazvježđu vodenjaka (od 21. 
01. do 18. 02.) bit će navodno 
gnjil, a onaj u znaku strijelca (od 23. 
11, do 21. 12.) ode u sje- 
me. Onaj tko bi posadio luk na Sv. 


Benedikta (21. 03.) ili na Tijelovo 
(40 dana poslije Uskrsa), dobio je 
navodno veliki, krupni luk. To se 
proricalo i onome tko se za vrijeme 
sađenja zbog bilo kojeg razloga ra- 
srdio. Ako bi se na Ivanje dvije cjev- 
čice luka odrezale u jednakoj visini i 
ako bi im se pridalo značenje sreće i 
nesreće, onda je cjevčica koja brže po- 
raste pokazivala što se može očekivati 
u toku te godine. Luk se upotreblja- 
vao i za pogađanje sretnih brojeva u 
lutriji. Luk su vješali na strop ili iznad 
vrata, vjerujući da odbija zlo i bolesti. 
Kad bi se objesio u staju, navodno je 
čuvao stoku od pošasti. Taj se luk 
morao nakon godine dana promijeni- 
ti. Ako se držalo luk u džepu, moglo 
se navodno računati sa zaštitom od 
vrtoglavice i nesvjestice, ali samo 
onda ako je luk kupljen bez cjenkanja 
ili ako ga se dobilo na dar. 

Razne lukovice - češnjak, gorčica, 
gladiole, perunike - navodno su da- 
vale otpornost na ubode i udarce. 
Bijela lukovica pod kapom odstra- 
njuje glavobolju i izvlači otrov iz svih 
rana - tako se bar pričalo. Rane su 
navodno zacjeljivale a krvarenje pre- 
stajalo ako se preko tog dijela tijela 
prešlo lukom koji se zatim bacilo u 
vatru. Kod krvarenja iz nosa preporu- 
čivalo se da se pola luka pritisne na 


vratnu žilu kucavicu, a kod kašlja da 
se tabani nataru prženim lukom. Na 
taj se način navodno mogu odstraniti 
i bradavice, Samo se nipošto nije 
smjelo zaboraviti da se luk poslije 
toga zakopa, šuteći, po mjesečini ili u 
sumrak.—> Snovi. 


LUMBAGO Post na Badnjak (24. 
12.) smatrao se najboljom pre- 
ventivom. Kako se lumbago smatrao 
vještičjom čarolijom, pokušavalo se 
protiv njega primijeniti neko protu- 
sredstvo, npr. da se na bolno mjesto 
stavi češnjak pomiješan s octom i 
ilovačom. 


LUTRIJA Petak je navodno bio naj- 
bolji dan za igranje na lutriji. Vjero- 
valo se da se može doći do sretnog 
broja ako se prije Đurđevdana (23. 
04.) rukom ulovi bijelog leptira i 
datumu kad je ulovljen pribroji broj 
njegovih mrlja. Vjerovalo se da se 
sretne brojeve može saznati i iz snova. 
Osim toga, luk se stavljao najprije u 
vodu a onda u zemlju, da bi se nakon 
osam dana iz spleta korijenja poku- 
šalo razabrati sretni broj. Vjerovalo 
se da se taj sretni broj može saznati i 
od mrtvaca, kad se otvori grob onoga 
tko je zadnji umro. Naročito su često 
lozove izvlačila djeca, jer se smatralo 
da ona imaju najviše sreće. 


LJ 


LJEKOVITO BILJE je prema narod- 
nom vjerovanju trebalo iskapati samo 
srebrnjakom ili srebrnim oruđem. 
Smatralo se da to pojačava njihovu 
ljekovitu snagu. Najboljim se vreme- 
nom za sakupljanje bilja i korijenja 
smatralo razdoblje rujna i listopada, i 
to kad se mjesec smanjuje, između 
ponoći i izlaska sunca, jer su tada 
navodno najljekovitiji. Prema jednom 
drugom vjerovanju biljke je trebalo 
brati uoči Ivanja (24. 06.) poslije 
ponoći ili pak na samo Ivanje do 
podneva jer u ostalo vrijeme po njima 
jašu vještice i tako uništavaju njihovo 
djelovanje. Prema nekim knjigama o 
ljekovitom bilju, naročito je djelo- 
tvorno bilje sakupljeno na Veliki pe- 
tak ili na Tijelovo (40. dana poslije 
Uskrsa). —> Ljekovitost i Pogovor 
str. 214. 


LJEKOVITOST se očekivala od naj- 
različitijih predmeta i radnji, kao na 
primjer od raznog ljekovitog bilja, ali 
i od onoga što je ostalo od mrtvih 
( —> Mrtvačka ruka, —> Mrtvački zu- 
bi), a naročito od smaknutih ( —> Kr- 
vnička sjekira, — > Konopac). I dragom 
se kamenju pripisivala ljekovita moć. 
U svemu što je bilo izvanredno i 
neobično, naši su stari vidjeli ljekovite 
ili obrambene snage, ali su često sma- 
trali da one djeluju samo u određeno 
vrijeme. Tako se košuljama jakih ljudi 
pripisivalo pozitivno zračenje i zato 
se preporučivalo rekonvalescentima 
da ih obuku. Ruka koja je usmrtila 
krticu također je važila kao ljekovita. 
Noć, koja se često smatrala čovjeko- 


vim neprijateljem, važila je u drugim 
krajevima kao naročito povoljna za 
razvijanje ljekovite moći. 


LJEPOTA Ako je žena za vrijeme 
trudnoće jela mnogo jabuka, mogla je 
navodno biti sigurna da će imati lijepo 
dijete. Lijepa su bila i djeca rođena 
dok je na nebu bila duga. Vjerovalo 
se da se može steći ljepota ako se 
umije rosom, osobito u svibnju, ili 
pak uskršnjom vodom, ožujskim sni- 
jegom ili sokom breze. Ljepoti je 
navodno koristilo i kad se jelo hladna 
kuhana jela i pilo hladnu crnu kavu. 
Dalje se smatralo da umivanja bijelim 
pivom  poljepšavaju kožu, a tko je 
želio pojačati mladenački sjaj kože, 
mazao bi lice konjskom masti. Velika 
se ljepota obećavala nakon kupelji u 
toploj volovskoj krvi ili u magarećem 
mlijeku. Prema novijem su vjerovanju 
najbolja sredstva za — poljepšavanje 
kruh od krupno mljevenog žita i 
svježi mladi sir. 


LJESTVE Govorilo se da na sebe 
navlači nesreću onaj tko prođe ispod 
ljestava. 


LJEŠNJAK Ako su u nekoj godini 
naročito dobro rodili lješnjaci, onda 
će se te godine, prema starom narod- 
nom vjerovanju, roditi mnogo van- 
bračne djece. Ali je mnogo lješnjaka 
bio i znak da dolazi oštra zima. 


LJUBAV Postojali su mnogi recepti 
kojima se htjelo izazvati ljubav osobe 
suprotnog spola. Najjači i najdjelo- 
tvorniji su navodno bili oni prema 
kojima je u jelo ili piće voljene osobe 
trebalo umiješati nešto od vlastitog 
tijela - kosu, nokte, znoj, krv, slinu, 
pa čak i muško sjeme i žensku men- 
strualnu krv. Da bi se stekla nečija 
ljubav, nosilo se uza se bijelo kamenje 


iz želuca crnog kokota. Ako je dragi 
nosio u amuletu tri dlake iz obrve 
svoje drage, mogao je navodno biti 
siguran da će mu ostati vjerna. Sreću 
u ljubavi ljudi su pokušavali osigurati 
cikorijom, = određenim — dijelovima 
vrapca i mnogim —> afrodizijacima. 
Ako su dvije osobe raznog spola isto- 
vremeno zijevnule, smatralo se da je 
to znak uzajamne sklonosti. Među- 
tim, narodna je mudrost pomagala i 
kad se radilo o nesretnoj ljubavi: 
savjetovala je da se odrezana kosa i 
nokti zakopaju u šumi jer će tako 
ljubav navodno odumrijeti. S istom 
se namjerom držao mrtvački zub na 
dimu koji je morao strujati oko ne- 
sretno zaljubljene osobe. —> Naklo- 
nost, —> Miloduh, —> Pogovor str. 
214. 


LJUBAVNICI ne smiju brisati ruke 
istim ručnikom, inače će se razdvojiti. 
Isto se tako dragi ne smije brisati o 


pregaču svoje drage, ako mu je stalo 
do toga da ne dođe do svađe; prema 
jednom drugom vjerovanju to će ga 
učiniti ovisnim o djevojci (—> Rup- 
čić). 


LJUBICA Vjerovalo se da će onaj 
tko na uskršnje jutro proguta tri prve 
ljubičice biti pošteđen od hladne gro- 
znice. 


LJUBOMORI su navodno osobito 
skloni ljudi s osjetljivom kosom i oni 
sa sraslim obrvama. Onaj koga je 
zasvrbjelo koljeno često je smatran 
ljubomornim, a muškarac koga su 
svrbjeli tabani navodno je bio ljubo- 
moran zbog vlastite žene. 


LJUŠTENI JEČAM Vjeruje se da se 
ne mora bojati kapi onaj tko nakon 
pojedene kaše od ljuštenog ječma ima 
u želucu ječmena zrna - sve dok su 
zrna u želucu. 


MAČKAMA se pripisivala krivnja za 
buduću nesreću, svađu i promjenu 
vremena ako ih se srelo prije nekog 
planiranog pothvata. U srednjem su 
se vijeku mačke smatrale vještičjim 
stvorenjima, pa su ih zato ubijali radi 
istjerivanja đavola i obrane od nesre- 
će, bacali s kula, spaljivali na otvore- 
noj vatri, pržili i pokapali žive na 
poljima i u građevinama da bi se 
spriječila šteta ( —> Žrtva građevini). 
Danas se smatra da mačke najavljuju 
posjet, slove i kao prognozeri vreme- 
na, ali i predskazuju sreću ili nesreću 
— naročito —> crne mačke -, na primjer 
smrtni slučaj u kući. Kod najave po- 
sjeta točno se razlikuje: ako se mačka 
čisti sprijeda, dolazi muškarac, ako se 
čisti otraga, dolazi stara žena; ako 
liže rep, posjet će biti nesimpatičan; 
ako liže cijelo tijelo, grebe se šapom 
iza uha i gladi se po nosu, treba 
navodno očekivati dobrodošao po- 
sjet. Mačje zavijanje najavljuje svađu, 
naročito petkom noću. Da bi se kup- 
ljena ili poklonjena mačka udomaćila, 
trebalo joj je odrezati nekoliko dlaka 
i staviti ih pod nogu stola ili procije- 
diti kavu kroz krpu za pranje suđa. 
Tvrdilo se da dijelovi mačke čine 
čovjeka neranjivim ili nevidljivim. U 
pučkoj se medicini upotrebljavaju 
mačji izmet, mokraća, krzno, pepeo i 
drugo protiv različitih bolesti. — > Slo- 
bodni zidari, — > Stolist. 


MADEŽI Ako je majka često brala 
borovnice, proricalo se da će dijete 
imati brojne madeže. Madeži na- 


vodno nastaju i ako žena za vrijeme 
trudnoće ne zadovolji neku svoju že- 
lu ili ako se prestrašena uhvati za 
jedno mjesto na tijelu. Da ne bi dijete 
unakazila madežem, majka se na- 
vodno mora, kad se preplaši, preven- 
tivno uhvatiti za stražnjicu gdje se 
madež kod djeteta neće vidjeti, ili pak 
mora što više ispred sebe ispružiti 
ruke. 

Od babice se tražilo da odstrani ma- 
dež prije no što bi ga itko vidio, ili 
tako da ga pritisne posteljicom, ili 
mazanjem menstrualnom krvi ili pak 
dodirivanjem — mrtvačevom — rukom. 
Osim toga se vjerovalo da se madeži 
mogu odstraniti pljuvačkom koju je 
trebalo uveče namazati i pustiti da se 
preko noći osuši. 

Madež u obrvi navodno je značio da 
će ta osoba biti obješena, a madež na 
ušima je bio predznak smrti utapa- 
njem. 


MAGARCI važe kao jedine životinje 
koje ne može pogoditi munja. Magar- 
čev loj kao i desno mudo magarca 
ako se skuha u vinu i pojede ili ako se 
nosi na narukvici, slovi kao sredstvo 
za spolno podraživanje. Žene se na- 
vodno moglo stimulirati kad bi im se 
pod jastuk stavila vuna namočena u 
magareću krv. Govorilo se da zubo- 
bolja nestaje ako se poljubi magarca, 
a da se bolesni bubrezi mogu izliječiti 
ako se pije magareća mokraća. Djeci 
su u kolijevku stavljali komade maga- 
Teće kože da bi se oslobodila straha. 
Kad bi magarac naćulio uši ili hodao 
postrance, očekivala se kiša. 


MAGLA za vrijeme adventa nagovje- 
štavala je dobar urod voća. Ali magla 
na Novu godinu znači mnogo bolesti 
u godini koja dolazi. Ako u siječnju 
ima magle, očekuje se mokro proljeće 


ili slana još i u svibnju, u kolovozu je 
magle bilo kad bi u ožujku bilo rose. 


MAGIJA —> Čarolije, —> Bajanje, —> 
Pogovor str. 214. 


MAGNETIZAM U 18. stoljeću se 
vjerovalo da se oboljeli dijelovi tijela 
mogu izliječiti ako se preko njih pri- 
jeđe magnetom. 


MAJČINA DUŠICA —> Timijan 


MAJČINO MLIJEKO navodno će 
obilno teći ako žena bude jela prepe- 
lčja jaja ili ako na grudima bude 
nosila komadić bedrinca. 


MAJKA Djeca mršavih majki na- 
vodno pretežno liče očevima, dok 
djeca debelih žena više liče majkama. 


MARK treba jesti na Badnjak ako se 
želi dobiti mnogo novaca. S druge se 
opet strane tvrdi da velike količine 
maka  zaglupljuju. 


MALAHIT Taj su ukrasni kamen 
oko vrata uglavnom nosila djeca, jer 
se vjerovalo da ih on štiti od svih 
mogućih opasnosti i bolesti. Žene i 
babice često su se ukrašavale prste- 
njem i lancima od malahita, jedne 
zato što su vjerovale da će tako njiho- 
voj djeci lakše rasti zubi, a druge jer 
su smatrale da će imati više sreće s 
mušterijama. 

Malahit je, osim toga, navodno štitio 
i od otrovanja. Amuleti od tog ka- 
mena navodno su štitili od —> zlog 
pogleda. Trudnice koje bi malahit 
tako svezale oko trbuha da leži na 
pupku, smatrale su da će dijete koje 
očekuju biti jače i imati veliku snagu. 
Za vrijeme porođaja malahit je morao 
biti zavezan da desno bedro »da bi 
dijete slijedilo kamen i rodilo se«. 


Mandragora je, zacijelo, jedna od najpopularnijih 
biljaka u praksi vještica i vještaca, osobito zbog 
opijatskih svojstava. Vjerovalo se i u to da će na 
mjestu umrijeti tko iščupa iz zemlje mandragoru. 


Kad bi se malahit privezao uz rane, 
navodno je zaustavljao krv i ublaža- 
vao bol. Vjerovalo se da može odstra- 
niti i kolike. 

MANDRAGORA Korijen mandra- 
gore navodno je onome tko bi ga 
nosio uza se osiguravao ljubav i no- 
vac. Tko je stavio novac uz korijen 
mandragore, očekivao je da će se no- 
vac narednog jutra udvostručiti. Vje- 
Tovalo se da taj korijen nosi sreću ako 
se za vrijeme igre drži u džepu. Kod 
operacija se kao narkotik preporuči- 
valo vino u kojem se kuhao korijen 
mandragore, a taj je korijen navodno 
olakšavao i porođaj. Kod seljaka je 
slovio kao sredstvo protiv bacanja 
čini na stoku. ( —> Pogovor str. 214) 


MARGARETA —> Kiša 


MARLJIVA će navodno postati ona 
djevojka koja u proljeće vidi prvu 
rodu koja leti. 


MASKOTA —>Talisman, —> Vozač 
automobila. 


MASLAC navodno ima ljekovitu 
snagu ako ga se pravi na Tijelovo (40. 
dana poslije Uskrsa) prije izlaska sun- 
ca, ne soleći ga. Vjerovalo se da neso- 
ljeni maslac, napravljen na Veliki 
četvrtak, liječi sve rane. —> Sušica. 


MASLAČAK Sedam ili devet kori- 
jena koji su bili iskopani na sv. Barto- 
lomeja (24. 08.) prije izlaska 
sunca i zatim se nosili u vrećici kao 
amulet, navodno bi pomagali protiv 
boli u očima. Kod zubobolje se savje- 
tovalo da se maslačak vješa oko vrata 
sve dok se ne osuši. 

Ranije su generacije mislile da će 
svatko tko dodirne maslačak dobiti 
rane na rukama. Vjerovalo se da se 


T rar 


Kad djevojka otpuhne glavicu maslačka, čekat će 
onoliko godina do udaje koliko sjemenaka otpuh- 
ne. Na slici br. 2: Maslačak, lišće i cvjetovi. 


mliječnim sokom maslačka mogu 
odstraniti bradavice, ukoliko se sok 
nanese trećeg dana smanjivanja mjese- 
ca. Tko bi u proljeće progutao prva 
tri pupoljka maslačka koja bi našao, 
ostao bi navodno cijele godine zdrav, 
a mnogo maslačaka najavljivalo bi 
plodnu godinu. Djeca upotrebljavaju 
ocvali maslačak za razne brojalice da 
bi saznali koliko će dugo živjeti, ko- 
liko će još godina proći do njihove 
svadbe i sl. 

MAST jakih i divljih životinja, pri- 
mjerice medvjeda ili vepra, upotreb- 
ljavala se za utrljavanje, u vjerovanju 
da će se tako steći snaga tih životinja. 


Obilje masti u želucu navodno ne- 
utralizira sav progutani otrov. Čap- 
ljina se mast uzimala protiv gluhoće, a 
mast štuke protiv nesanice. Pasja mast 
se preporučivala protiv plućnih obo- 
ljenja, a prepeličja protiv upale rožni- 
ce. Kao i drugim ostacima umrlih, i 
njihovoj se masti pripisivala velika 
ljekovita moć. —> Slanina. 


MATIČNJAK Tko se bojao uboda 
pčele, trebalo je da ljeti uvijek nosi u 
ruci matičnjak. Ispiranje usta s »vo- 
dom matičnjaka« navodno ublažava 
zubobolju. Ženama koje su željele 
djecu, preporučivali su taj eliksir za 
unutrašnju i vanjsku upotrebu. 


MECI Crni metak nađen u mravi- 
njaku navodno donosi  nalazniku 
sklonost voljene osobe. Takav metak, 
osim toga, štiti od vrućice i bolesti, te 
čini čovjeka zdravim i jakim. Trebalo 
ga je vješati djeci oko vrata jer na- 
vodno pomaže i kod rasta zubi. Upo- 
trebljeni meci, osobito oni izvađeni iz 
divljači, upotrebljavali su se kao pilule 
protiv crijevnih oboljenja. Spljošteni 
meci primjenjivali su se za oblaganje 
protiv mrtvih kosti, vrbanca, krvare- 
nja iz nosa i zubobolje. 


MED Sanjati o medu značilo je da će 
se onome tko sanja ostvariti želje u 
čije se ispunjenje nikada nije nadao. 
Međutim, onaj tko, jedući med, ne bi 
zamazao ruke i usta, uskoro će umri- 
jeti. Tko se želio riješiti svraba, nama- 
zao bi na Veliki četvrtak med između 
prstiju. Smatralo se da protiv proba- 
danja pomaže oblog od duhanovog 
lista namazanog medom. Staro ger- 
mansko piće za jačanje priređivalo se 
od volovske krvi, vina i meda. Na 
Veliki četvrtak trebalo je jesti med da 


bi se zaštitilo od ugriza otrovnih živo- 
tinja i bijesnih pasa. Ako se zabora- 
vilo na Veliki četvrtak pojesti med, 
moglo se dogoditi da se čovjek pre- 
tvori u magarca ili bar da mu narastu 
magareće uši. 


MEDENJACI su se upotrebljavali 
kao ljekovito sredstvo protiv vrućice 
ako se na njih napisu određene riječi 
i ako se pojedu, protiv boli u leđima 
ako se od Božića do Svijećnice (2. 
02.) komad medenjaka nosio u 
džepu i povremeno odgrizao koma- 
dić, protiv trakavice ako bi se skuhali 
kao kaša s rakijom od kvasca i upo- 
trebljavali kao oblozi koji se stavljaju 
na trbuh. U samostanima su se mede- 
njaci pekli s ljekovitim travama. 


MEDVJED Ako se željelo imati do- 
bro pamćenje, trljalo se sljepoočice 
medvjeđom mašću. Ta je mast na- 
vodno pomagala i protiv ispadanja 
kose. Vjerovalo se da se može osigu- 
rati plodnost mladenke ako se pod 
bračni krevet stave prženi medvjeđi 
bubrezi. To će navodno još sigurnije 
djelovati ako mlada žena u svadbenoj 
noći pojede medvjeđu žuč. 


MELANKOLIJA Navodno su _ joj 
skloni ljudi sa sraslim obrvama. Pro- 
tiv melankolije nosilo se drago kame- 
nje, kao npr. opali ili krizoliti, ali i 
safir, granat, hijacint i lapis lazuli. 
Dobrim su se sredstvom smatrali i 
koralji, kao i orasi. Također se vjero- 
valo da se melankolija ne može odu- 
prijeti zlatnožutom korijenu trave od 
Žuči, ako ga se nosi uza se zamotanog 
urupčić. —> Turobnost. 


MENSTRUACIJA Vodom u kojoj 
je oprana košulja koju je djevojka 


nosila za vrijeme prve menstruacije, 
polijevalo se ružin grm, vjerujući da 
se time djevojci može osigurati stalno 
zdravlje i redovita menstruacija. Pro- 
tiv pretjeranog krvarenja preporuči- 
vala se štukina mast, a ako je krvare- 
nje izostalo, pomagao bi čaj od crve- 
nih cvjetova hajdučke trave. Tvrdilo 
se da žene za vrijeme menstruacije 
imaju zao pogled kojim, između osta- 
log, mogu zamagliti ili čak probušiti 
ogledalo. Od tog su pogleda navodno 
venuli plodovi. Takve žene nisu 
smjele dodirnuti plodove prilikom 
ukuhavanja, niti soliti meso, jer bi se 
inače navodno sve pokvarilo. Isto se 
tako smatralo da žene za vrijeme 
menstruacije vrlo loše djeluje na kra- 
stavce. —> Jagode, —> Madež i —> 
Pogovor str. 214. 


MESTI poslije zalaska sunca i iznijeti 
smeće iz kuće, značilo je iznijeti iz 
kuće sreću. —> Metla. 


METLAMA se, kao vještičjem oruđu, 
pripisivalo — mnogostruko — magijsko 
djelovanje. Ako se metlu postavilo 
iza vrata, s drškom prema dolje, vje- 
rovalo se da je onemogućen pristup 
vješticama. Ako se stol i klupa po- 
metu metlom, u kući će se navodno 
pojaviti zarazne bolesti. Držanje bre- 
zove metle u krevetu slovilo je kao 
prokušano sredstvo protiv grčeva u 
listu. Ako nije bilo vjetra za jedrenje, 
trebalo je u vodu baciti metlu, i to u 
onom smjeru odakle se željelo da 
dođe vjetar. Tko je želio posjet, tre- 
balo je da zatakne tri metle u peć. —> 
Mesti. 


MIJEŠANJE pića nožem navodno će 
imati za posljedicu bolove želuca. 


MILODUH se često upotrebljavao 
kao sredstvo protiv čarolija i lijek za 
bolesti stoke. Stavljali su ga već malim 
djevojčicama u vodu za kupanje, da 
bi im kasnije osigurali naklonost mu- 
škaraca. Mladenke su uza se nosile 
korijenje i cvijeće miloduha. Grana 
na kojoj se odmarao roj pčela na- 
vodno je djevojci donosila mnogo 
plesača. Korijen je često bio sastavni 
dio ljubavnih napitaka. Jaki miris mi- 
loduha navodno je tjerao demone. 


MIR Vjerovalo se da će godina biti 
mirna, ako na Sveta tri kralja (6. 
01.) sja sunce. Tvrdilo se da 
crvendaćevo gnijezdo u kući njezinim 
stanovnicima garantira mir. Od ne- 
mirne se godine strahovalo kad bi za 
vrijeme službe božje na Silvestrovo 
mnogi ljudi kašlj ali. Kad bi se za 
vrijeme nekog rata našla vlat žita s 
dva klasa, smatralo se da je to znak 
skorog mira. —> Rat. 


MIRISI Biljke jakog mirisa, na pri- 
mjer valerijana, kopar, kamilica, milo- 
duh, ružmarin, kadulja, celer, slovile 
su već od starih vremena kao zaštita 
protiv demona i đavola. Osim toga 
kod svakog čaranja upotrebljavale su 
se za sprečavanje neke štete. U slučaju 
histerije pokušavalo se otjerati de- 
mona smradom spaljene kose i perja, 
a protiv epilepsije su navodno, pored 
ostalog, pomagale i smrdljive stjenice. 
—> Gorešnik, —> Pogovor str. 214. 


MIROLJUBIVOST ljudi koji ih nose 
navodno izazivaju safir i tirkiz. —> 
Opozicija, —> Svađa. 


MIRTA Vjerovalo se da se iz mirti- 
nog vijenca mladenke može skuhati 
čaj koji djeluje protiv svih bolesti. 


Čačkalica od mirtinog drveta na- 
vodno smiruje zubobolju i štiti od 
nje. 


MIŠEVI U mjesecima s dva puna 
mjeseca očekuje se najezda miševa, 
kao i poslije kiše na Duhove. Kad bi 
se masovno pojavili poljski miševi, 
vjerovalo se u skoro izbijanje rata, u 
period gladi i poskupljenje. Miševe se 
pokušavalo protjerati iz kuće tako da 
se na Uskrs zajedno svežu svi raspo- 
loživi ključevi, te da se njima u po- 
drumu zvecka sve dok zvone jutarnja 
ii podnevna zvona. Isto se pokuša- 
valo postići pomoću pepela jednog 
spaljenog miša. Bijegu miševa iz kuće 
ljudi su se nadali i onda kad bi na 
Badnjak oko ponoći u kući bubnjali. 
S druge strane, opet, vjerovalo se da 
će se kuća koju napuste štakori i 
miševi uskoro srušiti. Govorilo se da 
uškopljeni bijeli pijevac svojim kuku- 
rikanjem može otjerati sve miševe iz 
kuće ili ih pak može odvesti hodajući 
ispred njih. Miševe se nije smjelo 
proklinjati jer će se inače navodno 
previše razmnažati. Vjerovalo se da 
se miševi mogu držati pod kontro- 
lom, ako se na Badnjak u sva četiri 
kuta sobe stavi malo nekog jela od 
graška. 


MJEHUR Smatralo se da se bolesti 
mjehura najbolje mogu liječiti guš- 
čjom masti. —> Kamenika. 


MJESEC Još i danas svako njemačko 
dijete zna ovu priču: budući da čo- 
vjek koji se vidi na mjesecu jedanput 
nije poštivao nedjelju, nego je radio, 
mora sada zauvijek nositi svežanj drva 
na leđima. Vrijeme mjeseca u porastu 
i punog mjeseca smatralo se općenito 
povoljnim ( —> Sretni dani). Obje su 


se mjesečeve faze smatrale razdob- 
ljima plodnosti, pa je zato tih dana 
trebalo saditi kao i sijati raslinje koje 
raste na površini zemlje. Međutim, 
mjesec su dovodili u vezu i s nesre- 
ćom i nazivali ga »lopovskim sun- 
cem«, jer svijetli provalnicima koji 
rade noću. —> Mjesec koji ide u ma- 
njak,—> Mjesec koji se puni, —> Puni 
mjesec, —> Mladi mjesec i —> Pogovor 
str. 214. 

MJESEC KOJI IDE U MANJAK 
Za vrijeme te mjesečeve faze trebalo 
je prvenstveno raditi ono čime se želi 
postići neku redukciju, npr. suzbijati 
bolove i grčeve i liječiti rane. Isto bi 
tako u fazi smanjivanja mjeseca tre- 
balo kopati temelje za kuću da bi se 
potisnule podzemne vode. Slikarima 
se savjetovalo da u to vrijeme rade, 
jer se vjerovalo da se tada njihove 
boje najlakše suše. Djevojke, kojima 
se htjelo osigurati vitkost, trebalo je 
odvikavati od hrane u razdoblju kad 
mjesec ide u manjak. A za svo raslinje 
čiji se plod nalazi ispod zemlje, to je 
vrijeme navodno najbolje za sijanje i 
sađenje. Za sve ostalo što treba da 
uspijeva i raste, pogodnije je vrijeme 
kad se mjesec puni, kao npr. krštenje 
i odvikavanje djece, vjenčanje, jelo 
itd. 


MJESEC KOJI SE PUNI Vjerovalo 
se da sve što je započeto onih dana 
kad se mjesec puni, donosi porast i 
dobit. To je razdoblje općenito slo- 
vilo kao osobito uspješno i plodno, 
slično kao i razdoblje punog mjeseca 
(—> Sretni dani). Da bi se u braku 
nešto steklo, trebalo se ženiti ili uda- 
vati samo dok se mjesec puni. Sma- 
tralo se da ljudi rođeni u toj fazi 
imaju bolje perspektive za budućnost 


od onih rođenih kad mjesec ide u 
manjak. ( —> Porođaj, —> Krštenje). I 
u novi stan je trebalo useliti samo dok 
se mjesec puni, inače se u njemu 
navodno neće imati sreće. Ako se 
čovjek u to vrijeme ošišao, vjerovalo 
se da će poslije toga narasti osobito 
lijepa i bujna kosa. Za sijanje i sađenje 
taj se period također smatrao osobito 
pogodnim, prvenstveno za plodove 
što rastu iznad površine zemlje. —> 
Vrt. 


MJESEČARI su, prema narodnom 
vjerovanju, svi rođeni za punog mje- 
seca. Tako se i vjerovalo da se ne 
smije obući odjeća i rublje koje je 
cijelu noć visjelo izvan kuće jer će se 
inače postati mjesečar. Tvrdilo se da 
se mjesečar može izliječiti ako tokom 
deset mjeseci jede jela priređena s 
vodom u kojoj je prethodno, u fazi 
kad se mjesec puni, tri dana ležao 
ahat. 


MJESEČINA za vrijeme mjesečine 
nije se smjelo raditi, osobito ne presti, 
jer se tvrdilo da tada ispredena nit ne 
traje dugo. Govorilo se da onaj tko 
suši rublje na mjesečini priziva smrt, 
a da švelja na mjesečini šije svoju 
mrtvačku haljinu. Ni oruđe ni kola 
nije se smjelo ostavljati na mjesečini 
da ne propadnu. Tko pije iz zdenca ili 
potoka u koji sja mjesec, guta s vo- 
dom i mjesečinu, a to je u vrijeme kad 
mjesec ide u manjak navodno vrlo 
opasno. ( —> Jelo). Od predugog gle- 
danja u mjesec može se, navodno, 
dobiti guša, a onaj kome mjesec sja u 
kuhinju, razbit će mnogo suda. Tko 
pleše na mjesečini privlači duhove, 
budući da je u to vrijeme zemljin 
pokrivač navodno vrlo tanak. Mjese- 


čina nije smjela doprijeti ni do rane, 
jer tada navodno meso počinje trunu- 
ti. 

MLADI MJESEC Vrijeme mladog 
mjeseca slovilo je kao loš period ko- 
jem su se pridavala različita nepo- 
voljna značenja. Vjerovalo se da ljudi 
rođeni do šest sati prije i poslije mla- 
dog mjeseca neće dugo živjeti i da će 
osim toga biti impotentni. Upozora- 
valo se da se ne treba vjenčavati za 
mladog mjeseca ili mjeseca koji ide u 
manjak ako se ne želi izazvati nesreću, 
siromaštvo i sterilnost. Tvrdilo se da 
je dijete začeto u noći mladog mjeseca 
gotovo uvijek muškog roda i da će 
novčarka u koju zaviri mjesec biti 
uvijek puna novaca. Ali će se onome 
tko ne bude uza se imao srebrenjak, 
kad prvi put u tom razdoblju vidi 
mladi mjesec, dogoditi neka nesreća, 
dok će voćke posađene u vrijeme 
mladog mjeseca doduše cvasti, ali 
neće imati plodova. 


MLADI SIR Prema novijem su vjero- 
vanju kruh od grubo mljevenog žita i 
mladi sir najbolja sredstva za održava- 
nje ljepote. 


MLIJEKO Ako se mlijeko za vrijeme 
kuhanja ne digne, bit će navodno 
kiše; ako prevrije i isteče u vatru, 
vjerovalo se da će time izgorjeti vješti- 
ca. Često se namjerno spaljivala ko- 
žica na mlijeku, u uvjerenju da se 
spaljuje vještica. Tvrdilo se da krave 
daju kao krv crveno mlijeko ako im 
se odreže nekoliko dlaka iz repa, 
osmudi i pomiješa u krmu. — > Opeko- 
tine od sunca. 


MLINSKA VODA se preporučivala 
za pranje u ljekovite svrhe. Bolesnik 
je morao ustati prije izlaska sunca, 


obući čistu košulju, uzeti nov lonac 
koji je platio ne cjenkajući se, i poći 
do mlina. Pritom nije smio ni govoriti 
niti dopustiti da ga netko vidi. Zatim 
je morao crpsti vodu s mlinskog kola 
i oprati njome cijelo tijelo. Poslije 
toga će navodno ozdraviti. 


MLJEČARA ili KONOPLJICA bila 
je osobito cijenjena jer se pomoću nje 
navodno samim dodirom moglo 
otvoriti zaključana vrata i brave, raz- 
dijeliti stijene i olujne oblake, raski- 
nuti okove i ugasiti požar. Onaj tko 
je korijen te biljke nosio u desnom 
džepu smatrao se sigurnim od uboda 
i metka. Također se govorilo da taj 
korijen svom vlasniku može otkriti 
sva blaga ove zemlje. 


MOĆ Smatralo se da su ljudi rođeni 
pomoću carskog reza nadasve željni 
moći. Ako netko nađe odrezane 
nokte ili kosu nekog drugog čovjeka, 
steći će, prema vjerovanju, moć nad 
tim čovjekom. To se isto vjerovalo i 
u slučajevima kad bi se stalo u otisak 
nečijeg stopala ili ostavilo preko noći 
nož na stolu. Ako se hljeb kruha 
stavio naopako na stol, vjerovalo se 
da će zli ljudi zadobiti moć nad ku- 
ćom. Za vrijeme —> svadbe mladenci 
su gestama pokušavali osigurati bu- 
duću prevlast u braku. Kod muška- 
raca je —> pojas bio simbol snage i 
vlasti. 


MOKRAĆA Protiv difterije, jetrenih 
oboljenja i raka želuca preporučivalo 
se da bolesnik pije vlastitu mokraću. 
Ublaženje tegoba kod mokrenja po- 
kušavalo se postići napitkom od mli- 
jeka u kojem se kuhalo sedam crvi iz 
drva. —> Mokrenje, —> Pogovor str. 
214. 


MOKRENJE Onome tko nije mogao 
mokriti preporučivalo se da popije 
vodu u kojoj je ugašen užareni komad 
željeza. Ostale tegobe oko mokrenja 
ublažavali su kuhanjem sedam crvi iz 
drva u mlijeku koje je onda trebalo 
popiti. Pridržavanjem određenih pro- 
pisa kod mokrenja, muškarci su po- 
kušavali vratiti izgubljenu spolnu 
moć. Na taj se način liječila i —> 
grlobolja, —> živčana groznica i —> 
koprivnjača. —> Mokraća. 


MOKRENJE U KREVET Govorilo 
se da dijete mokri u krevet ako je 
okupano u posudi koja pušta vodu. 
Vjerovalo se da se ta tegoba može 
izliječiti ako se poslije zalaska sunca 
pojede spolni organ vepra ili kuhana 
zečja glava. Jedan drugi recept je pre- 
poručivao da se djetetu koje mokri u 
krevet na pupak veže komad slanine. 


MOLITVA Prema narodnom vjero- 
vanju djeca koja u kosi imaju crvene 
uši nerado se mole bogu. 


MOLJCI Tvrdilo se da se moljci neće 
zavući u odjeću koja je na Veliki 
petak visjela na suncu. 


MOZAK Veprov mozak je bio važan 
sastavni dio maziva za oružje ( —> 
Oružje). Vjeveričji mozak se jeo u 
vjerovanju da pomaže u oslobađanju 
od vrtoglavice. —> Prepelice. 


MRAVI Vjerovalo se da je najefika- 
nih oboljenja mravlja kiselina koju 
treba prirediti od naživo skuhanih 
mravi. Mravlja jaja navodno štite od 
vrućice. Ako se u proljeće u mravi- 
njak stavila začepljena boca vina i ako 
se to vino godinu dana kasnije popilo, 
očekivao se veliki porast snage. Ču- 


dotvorne snage i svojstva ima na- 
vodno i crni —> metak pronađen u 
mravinjaku. Budući da se u mnogim 
krajevima još vjerovalo da su mravi 
začarani bezbožnici, vladalo je uvjere- 
nje da ih se može rastjerati zvonjavom 
posvećenih zvona. 


MRAZ Predznakom mraza smatralo 
se kad pauk isprede mrežu u blizini 
peći. Ako je na Novu godinu bio 
mraz, u toku te godine se očekivalo 
zdravlje. —> Zima, —> Hladnoća. 


MRAZOVAC Nošenje lukovice 
mrazovca smatralo se garancijom pro- 
tiv zaraznih bolesti i zubobolje. Kad 
bi se te lukovice držale u čarapi, 
štitile su od kurjih očiju. Ako je 
mrazovac imao četiri latice, smatralo 
se da dolazi neplodna godina. Ako je 
bilo šest latica, očekivala se dobra 
godina. 


MRENA Očne bolesti 


MRKVE Tko na Staru ili Novu go- 
dinu jede mrkve, taj prema narodnom 
vjerovanju cijele godine neće ostati 
bez novaca. 


MRŠAVLJENJE Ako žena poželi da 
pomogne mužu da smrša, preporu- 
čuje se da namaže golo tijelo medom, 
da se valja u zrnima žita, te da zrna 
koja se prilijepe uz tijelo dade samljeti 
u mlinu, pazeći da se melje u smjeru 
protivnom sunčanom svjetlu. Nakon 
što je pojeo čarobni ljubavni kolač od- 
tog brašna, muž će navodno postati 
Vitkiji. Protiv bolesnog mršavljenja 
preporučivalo se slijedeći recept koji 
je trebalo primijeniti u vrijeme kad se 
mjesec puni: 


Kad čovjek ili životinja nestaje, 
daj mu da pojede devet ušiju, 


po tri na dan, na komadiću kruha, 
kad mjesec ima samo tri dana. 


MRTVA KOST Vjerovalo se da se 
mrtva kost na ruci može odstraniti 
tako da se ruka pritisne o stablo 
šljive. Pučka je medicina vjerovala da 
mrtve kosti nestaju ako se na njih 
stave upotrijebljeni, spljošteni, iz div- 
ljači izvađeni olovni meci. 


MRTVAČKA KOLA Sresti 
mrtvačka kola navodno je donosilo 
sreću; međutim, ako su kola bila pra- 
zna, trebalo se nadati nesreći. 


MRTVAČKA NOSILA Tko bez 
straha šest puta zaredom odspava na 
mrtvačkim nosilima na kojima su od- 
nesene do groba brojne časne djevice, 
naći će na groblju navodno zlatan 
ključ koji otvara vrata pakla. 


MRTVAČKA RUKA Vjerovalo se 
da se pomoću mrtvačke ruke mogu 
izliječiti, kako očne bolesti i deforma- 
cije kičme, tako i osip, madeži, čirevi 
i bradavice. 


MRTVAČKI ZUBI su se nosili uza 
se da bi s osigurala odvažnost i sreća. 
Smatralo se da se čovjek tako može 
obraniti i od gamadi kao i izliječiti od 
zubobolje i spriječiti ispadanje zubi. 
Mrtvački zubi su pomagali i kod rasta 
zubi u djece. Onaj tko je uza se nosio 
zub mrtvaca vjerovao je da je zaštićen 
od vršenja vojne službe, kao i da 
može prisiliti lopova da vrati neku 
ukradenu stvar. U mnogim se kraje- 
vima vjerovalo _ da mrtvački zubi 
mogu biti djelotvorni samo ako po- 
tječu od ljudi koji su umrli nasilnom 
smrću; ponegdje se smatralo da ih 
treba vlastitim zubima iščupati iz leša, 


ito po mogućnosti noću, između 
ponoći i jedan sat. 


MRTVI Vjerovalo se da se smeta 
mrtvace ako se o njima govori, pa je 
to zato trebalo izbjegavati. Prije svega 
o njima nije trebalo govoriti ništa loše 
jer će se inače navodno osvetiti. Dalje 
se vjerovalo da rublje umrloga treba 
što prije oprati jer inače neće naći 
mira. Odjeću i posteljinu umrloga 
nije trebalo upotrebljavati dok ne 
prođe šest sedmica od njegove smrti. 
Ako se tako ne postupi, ometa se 
navodno mrtvačev mir. I inače je 
vladalo uvjerenje da se priličan broj 
umrlih vraća među žive kao —> vam- 
piri ili kao —> ustali iz groba. —> 
Lutrija. 


MRZOVOLJAN je navodno bio 
onaj tko bi često ili uvijek ustajao iz 
kreveta na lijevu nogu. 


MRŽNJA Smatralo se da safir štiti 
čovjeka koji ga nosi od osjećaja 
mržnje. 

MUDROST —> Inteligencija. 


MUHE navodno nagovještavaju 
snježnu zimu ako ih ljeti ima vrlo 
mnogo. Ako muha nekom zuji u 
uhu, saznat će se neka novost. Muhe 
su se smatrale utjelovljenjem đavola, 
vještica i svega zla, vjerojatno zato 
što su prenosile zarazne bolesti. 
Sobne muhe zimi smatrale su se, me- 
đutim, donosiocima sreće, pa ih zato 
nije trebalo ubijati. Vjerovalo se da 
imitacija gamadi napravljena od ko- 
vine može uništiti gamad, pa su se 
zato protiv najezde muha upotreblja- 
vale mjedene muhe (—> Pogovor str. 
214). Ako je ljeti bilo mnogo modrih 
zujara, vjerovalo se da će slijedeća 
godina donijeti rat ili poskupljenje. 


Protiv ispadanja kose upotrebljavala 
se pomada od smrvljenih muha. 


MUNJA U narodu se vjerovalo da 
munju privlači onaj tko na nju poka- 
zuje prstom, pa će mu zato prst iz- 
gnjiliti ili otpasti. Za mnoge se biljke 
smatralo da privlače munju, npr. ro- 
dodendron, šumarica, prečica, režuha 
idr. I za pse se tvrdilo da dovlače 
munju. A odjeća koja se šivala na 
Tijelovo (40. dana poslije Uskrsa) ili 
koju je šivala rodilja, također je, vje- 
rovalo se, mamila munju. Za vrijeme 
nevremena nije se smjelo brzo jahati 
ili voziti se, niti plesati ili trčati, jer se 
vjerovalo da brze kretnje raspaljuju 
munje. 


Što se tiče zaštite od munje, sma- 
tralo se da je može pružiti lipa ako 
čovjek stane pod nju, ali i trnov grm 
pod koji se trebalo podvući jer njega 
navodno munja neće pogoditi zato 
što je od takvog grma napravljena 
trnova kruna Isusova. Munju su tako- 
đer odbijali bazga i kravljak, kao i 
kokotić i drvo ariša. Neki su mislili 
da do udarca munje dolazi voljom 
vještica pa da se zato ne može sprije- 
čiti, dok su drugi ipak vjerovali u 
razne obrambene čarolije: četveroli- 
sna djetelina u sobi štiti od munje isto 
kao i kad se uoči Sveta tri kralja (6. 
01.) baci jaje crne kvočke ili kad 
se uskršnje jaje baci preko krova. 
Zaštitu se očekivalo i ako se u kući 
držala kopriva, kao i kad bi se na 
kuću nabila magareća glava, budući 
da se u mnogim krajevima čvrsto 
vjerovalo da je magarac jedina životi- 
nja koju ne može pogoditi udar mu- 
nje. U drugim se regijama na vrata 
sjenika pribijala mrtva sova raširenih 
krila, u uvjerenju da će poslužiti kao 


J. Jordaens: »Suzana i muškarci«, Bruxelles, Kra- 
ljevski muzej. 


zaštita od munje. Vjerovalo se da 
zvonjava crkvenih zvona za vrijeme 
oluje može očuvati cijelo selo od 
udara munje. U mnogim se krajevima 
vjerovalo da se vatra izazvana mu- 
njom može najlakše ugasiti slatkim ili 
kiselim mlijekom. 

U drugim se, pak, krajevima vjero- 
valo u jedinstvenu moć gnoja da ugasi 
vatru nastalu od munje, osobito onda 
kad se radilo o požaru crkve. Iverje 


stabala koje je pogodila munja upo- 
trebljavalo se kao obrana od bolova, 
a također se smatralo da svojim vla- 
snicima daje veliku snagu. Zato se 
takvo iverje često nosilo kao amulet. 
Ponekad ga se i zakapalo da uništi 
korov ili da mu uopće ne dopusti da 
nikne. —> Veliki petak. 


MUŠKARCI Govorilo se da će se 
stari muškarci pomladiti ako ožene 
mlade djevojke, ali će mlade žene u 
tim slučajevima prije vremena ostarje- 
ti. —> Stari ljudi, —> Djeca. 


MUŠKA SNAGA —> Spolna moć 


MUŠKATNI ORAŠČIĆ Tko bi uza 
se nosio muškatni oraščić, smatrao se 
zaštićenim od lomova kostiju i od 
prištića. Oraščić je navodno štitio i 
od čireva. U mnogim se krajevima 
smatralo da oraščić mora biti novogo- 
dišnji poklon, jer inače nema ljekovito 
djelovanje. Muškatni oraščić upečen 
u kruh navodno je onoga tko ga 
pojede mogao očuvati od kapi. Mu- 
škarci su vješali oraščić oko vrata da 
bi pojačali potenciju. Prema narod- 
nom se vjerovanju impotencija može 
izliječiti ako se popije čaj od muškat- 
nog oraščića pomiješan s vlastitim 
urinom. Taj je oraščić bio i sastavni 
dio navodno najefikasnijeg ljubavnog 
eliksira: trebalo ga je progutati cijelog 
i zatim, kad bi prirodnim putem iza- 
šao, smrviti i ponovo pojesti s hra- 
nom. Tko bi tako postupio, smatrao 
je da mu nitko neće moći odoljeti. 


NADLANICA Smatra se da žile na 
nadlanici oblikuju neko slovo. U 
mnogim se krajevima vjerovalo da se 
na lijevoj nadlanici pojavljuje početno 
slovo budućeg ljubavnog partnera. 


NAĐENA STVAR Na nju je trebalo 
triput pljunuti da bi se odstranila 
eventualna vještičja čarolija. Inače se 
smatralo da nađeni predmeti imaju 
osobitu vrijednost, pa čak i čarobnu 
snagu, na primjer novčić, potkova, 
djetelina sa četiri lista, a prije i čavli iz 
lijesa. Kod nađenih igala tumačenja 
su bila različita. Nalaznik odrezanih i 
bačenih noktiju s ruke navodno stječe 
moć nad nekadašnjim vlasnikom. 


NAGLUHOST se navodno može 
ukloniti gavranovom žuči. Ako se 
upotrebljavala štukina žuč, morala se 
sasušiti i smrviti, te zatim pomiješati 
sa zečjom žuči i masti iz ženskog 
mlijeka. 


NAKLONOST voljene osobe mogla 
se navodno silom pridobiti ako bi se 
njezine upotrijebljene čarape skuhale 
u vodi i ta voda popila. Drugi je način 
010 da se obožavanoj osobi stavi u 
hranu u kruhu pečeno ili pulverizi- 
rano srce grlice ili da se srce grlice 
nosi uza se. Ako momak s grličinim 
jezikom u ustima poljubi djevojku u 
usta, ona mu više neće moći odbiti 
nijednu želju. S istim bi namjerama 
mladić svojoj djevojci — nastojeći da 
ona to ne primijeti — strpao grančicu 
bedrinca u džep, dok su djevojke u tu 
svrhu upotrebljavale svoje pregače ili 


rupčiće. Slično su se primjenjivali i —> 
miloduh i —> valerijana, kao i —> 
petoprstac i —> osinja gnijezda. I bi- 
jelo kamenje iz želuca crnog pijetla 
slovilo je kao sredstvo za stjecanje 
simpatija. Ljubavnoj se sreći nadao i 
onaj tko bi u mravinjaku slučajno 
našao crni metak. 


NAOPAKO Ono što je naopako, 
dakle, što ne odgovara pravilu, imalo 
je u praznovjerju oduvijek veliko zna- 
čenje. Tako bi, na primjer, čovjek 
koji naopako obuče košulju, navodno 
postao neranjiv, ali su se na taj način 
liječile i bolesti, tjerale opasnosti i 
ublažavala čežnja za domom. Za za- 
štitu od vještica trebalo je, osim košu- 
lje, naopako obući i čarape. Ako se 
hljeb kruha stavio naopako na stol, 
navodno će zli ljudi zadobiti moć nad 
tom kućom, a za stolom s naopako 
prostrtim stolnjakom gosti se neće 
moćinasititi. —> Unatrag, —> Očenaš. 


NAPAD KAPI mogao se (tako se 
vjerovalo) spriječiti ako se svako jutro 
redovito uzima nekoliko zrna goru- 
šice (senfa). I ljuštena zrna ječma 
služila su kao preventivno sredstvo 
protiv kapi, ali je to sredstvo djelovalo 
samo dok su zrna još bila u želucu. 
Mnogi su se pokušavali zaštiti od 
kapii pomoću —> muškatnog oraščića. 
Vjerovalo se da je čovjek 24 sata 
nakon kihanja siguran od kapi. Zaštita 
se očekivala i od korijena babljaka, 
iskopanog na Ivanje (24. 06.) u 
ponoć i ušivenog u platno, a trebalo 
ga je nositi na goloj koži. Sprečavanje 
kapi navodno se postizalo i kad bi se 
kokošja jaja iz gnijezda navečer boja- 
la u crno, vratila u gnijezdo te slijede- 
ćeg jutro popilo ono koje bi opet 
pobijeljelo. Smatralo se da se poslje- 
dice udara kapi mogu izliječiti ako se 


bolesniku drži pred nosom prigorena 
vrpca plave pregače. —> Govor. 


NAPRASITOSTI navodno  naginju 
ljudi crvene kose ili debelog vrata. I 
kratki, brzi koraci slove kao tipični 
za naprašite ljude. 


NAPUHNUTOST se navodno mo- 
gla ukloniti ako se pojedu oči štuke. 


NARAMENICE Ako je budući otac 
objesio naramenice kroz prozor, sma- 
trao je da time može postići rođenje 
sina. 


NASITITI SE gosti ne mogu ako 
jedu za stolom s naopako prostrtim 
stolnjakom. 


NASLJEDSTVO Tko u ponoć nađe 
djetelinu s četiri lista, dobit će veliko 
nasljedstvo. 


NATAŠTE Biti natašte bilo je od 
velike važnosti za djelovanje i uspjeh 
nekog nastojanja, isto kao i nespomi- 
njanje nečijih dobrih osobina i goloti- 
nja. Tako se vjerovalo da se - ako je 
čovjek natašte - ljekovite snage mogu 
pojačati, dok ljekovito bilje navodno 
bolje djeluje ako ga se iskopa ili pri- 
mijeni natašte. Vjerovalo se i da se 
može sačuvati vid ako se natašte 
kapke namaže slinom. Trudnice su 
ujutro natašte utrljavale pljuvačku u 
područje želuca da bi spriječile pretje- 
rani rast posteljice. Tko na Veliki 
petak ujutro natašte pojede jabuku, 
bit će osiguran protiv bolova u želu- 
cu, a triput kihnuti natašte smatralo 
se sretnim znakom. 


NAUŠNICE —> Ušne bolesti 
NAZDRAVLJANJE —> Piće. 


NEBESKA PISMA —> Pogovor str. 
214. 


NEČEDNOST Vjerovalo se da topaz 
kod ljudi koji ga nose suzbija nečed- 
nost. Isto se djelovanje pripisivalo i 
safiru i sardoniksu. Za smaragd se 
tvrdilo da će pući ako njegov vlasnik 
postupi nečedno. Osobita sklonost 
ka nečednosti pripisivala se ljudima s 
tupim nosom. —> Rutvica. 
NEDJELJA se općenito smatra sret- 
nim danom. Djeca rođena u nedjelju 
smatraju se djecom sreće, koja mogu 
Vidjeti i spoznati mnogo toga što za 
ostale ljude ostaje sakriveno. Prije se 
nedjelja zbog takvog vjerovanja rado 
odabirala kao dan vjenčanja. S druge 
pak, strane vjerovalo se da će onaj tko 
se razboli u nedjelju vrlo dugo bolo- 
vati. Skepsa je vladala i prema pri- 
zdravljenju koje bi nastupilo u nedje- 
lju, pa se zato rekonvalescentima na- 
kon dulje bolesti nije preporučivalo 
da prvi put ustanu u nedjelju. 
Govorilo se da rad u nedjelju donosi 
nesreću. U odjeći koja je sašivena u 
nedjelju čovjeku prijeti bolest ili udar 
munje (—> Brod), a košulja koja je 
sašivena u nedjelju jako će otežati 
umirućem smrt. 


Isto se tako vjerovalo da će drveće 
koje se obrezuje nedjeljom uginuti. 
Nijedan započeti posao nije smio 
preko — nedjelje ostati — nedovršen. 
Onome tko nikada nije radio nedje- 
ljom, obećavao bi se veliki blagoslov: 
da nikada nijedna ptica neće dodirnuti 
njegovo žito ni njegovo voće. 


NEFRIT Tom se kamenu pripisivala 
ljekovita moć u slučaju bubrežnih 
bolova, pa su ga zvali i »bubrežni 
kamen«. Nosio se kao kamen na pr- 
stenu, kao amulet oko vrata, na bedru 


ili, ušiven u odjeću, u predjelu bubre- 
ga. Od nefrita se općenito očekivalo 
jačanje bubrega i ublaženje bolova u 
bokovima. 


NEKROMANTIJA —>  Prizivanje 
mrtvih, —> Pogovor str. 214. 


NEOŽENJEN, NEUDATA ostaje 
osoba koja se za stolom smije u svoju 
čašu. Djevojke se navodno neće udati 
ako u šalicu kave stave najprije mli- 
jeko a onda šećer ili ako oko njihove 
kuće raste bršljan. Ako je neudata/ 
neoženjena osoba za stolom prva 
odrezala komad maslaca ili sira, sma- 
tralo se da će još dugo ostati sama. I 
pomoću pijeska se pokušavalo odre- 
diti sudbinu u tom pogledu. 

Kada će se netko vjenčati pokuša- 
valo se saznati i pomoću —> kukavice, 
—> prepelicei —> repe. —> Peršin. 


NEPLODNOST Smatralo se da će 
neplodna žena moći roditi ako pojede 
zeca koji nije bio rođen, već izrezan 
iz tijela zečice. Tvrdokornu neplod- 
nost navodno se moglo suzbiti ako se 
pojelo jaja kokošiju koje nisu imale 
kod sebe kokota. Kao sredstvo protiv 
neplodnosti preporučivala se i salata 
od klice hmelja, a u nekim su kraje- 
vima žene vezivale pelin uz bedra da 
bi postale plodne. Pomoć se, osim 
toga, očekivala i od —> brezovog soka 
i —> sjemena koprive. Prema narod- 
nom vjerovanju jedno od ženskih bli- 
zanaca bit će neplodno. 


NEPRAVDA Od nepravde je na- 
vodno štitio amulet s vučjim okom. 


NEPRAVEDNI su, prema starom 
vjerovanju, ljudi s malim, zgnječenim 
ušima. 


NEPRILIKE su ljudi pokušavali iz- 
bjeći amuletom od topaza. Očekivalo 
se da će neprilike imati onaj tko 
prospe sol. —> Suknja, —> Srdžba. 


NERANJIV je, prema starom vjero- 
vanju, postao onaj tko bi svukao ko- 
šulju preko glave, a onda je opet 
naopako obukao. Različito biljno ko- 
rijenje, a osobito lukovice, navodno 
su također pomagale da se postane 
otporan na ubod i udarac, na primjer 
češnjak, gorčac, gladiole, perunike, 
cikorija. 

Ali vjerovalo se i to da se neranjive 
može —> ubiti srebrnim dugmetom ili 
staklenim metkom. Prema jednom 
drugom vejrovanju smatralo se mogu- 
ćim da se neranjivost ukine oružjem 
namazanim usnom masti. —> Pogovor 
str. 214. 


NERJEŠIVI ZADACI —> Pogovor 
str. 214. 


NESAVLADIVIM je čovjek mogao 
postati ako nosi dijamant. Ali i onaj 
tko uza se nosi korijen mrtve koprive, 
iskopan na Tijelovo ili Veliku gospu, 
(40. dana poslije Uskrsa ili 15. kolo- 
voza), a zatim opran najprije vodom 
pa onda vinom, također je imao iz- 
gleda da postane nesavladiv.—> Pobje- 
da, —> Jakost. 


NESREĆA Proricalo se da će nesreća 
pogoditi onoga kojem puni mjesec 
najprije zasja preko lijevog ramena. 
Navodno se moglo u toku 4 tjedna 
očuvati od nesreće ako se pred punim 
mjesecom tri puta skinuo šešir, tri 
puta mu se poklonilo ili tri puta pred 
njim sagnulo koljeno ili mu pak ru- 
kom dobacilo tri poljupca. U drugim 
se krajevima vjerovalo da će se za to 


dobiti neki dar. Nesreću je navodno 
izazivalo i pogrešno ophođenje s —> 
iglama, —> čarapama i—> kišobranom 
ili suncobranom. Pored niza drugih 
navodnih predznaka nesreće —> Ne- 
sretni dani i —> Biranje dana - nesreću 
je domaćinu nosio i gost u ponedje- 
ljak prijepodne. — > Nevolja. 


NESRETNI DANI Dani kad mjesec 
ide u manjak slovili su kao nesretni. 
K tome su pridolazili - uz regionalne 
razlike - parni i neparni dani u mjese- 
cu, pri čemu su se pretežno neparni 
smatrali nesretnima. Osobito su ne- 
sretni navodno bili datumi koji su 
sadržavali broj sedam: 7,17. i 27. 
svakog mjeseca, ali najviše baš 7. kao 
i 28, budući da je djeljiv sa sedam, a 
naravno i 13. Od dana u tjednu naj- 
češće su se nesretnima smatrali pone- 
djeljak, srijeda i petak, a osim toga 
osobito Pepelnica i Veliki petak. 
Kršćanska je tradicija učinila ne- 
sretnim danima posljednji ponedjeljak 
u travnju, jer je navodno tog dana 
Kain ubio Abela, prvi ponedjeljak u 
kolovozu, kada su navodno razoreni 
gradovi Sodoma i Gomora i zadnji 
ponedjeljak u studenom, koji se sma- 
trao rođendanom Jude Iskariota. Ali 
ti datumi, a s njima i nesretni dani, 
nisu jedinstveno prihvaćeni. Prema 
drugim verzijama npr. 1. travnja slovi 
kao Judin rođendan, a povremeno i 
kao dan kada se objesio ili kad je 
navodno đavo protjeran iz neba. U 
vezi s tim posljednjim događajem 
spominje se i 1. 08.. Kao dan 
razaranja Sodome i Gomore poznati 
je il. 12. Svi su ti dani u 
pojedinim regijama slovili kao nesret- 
ni. I dan Sv. Petra i Pavla (29. 06.) 
proglašen je nesretnim danom »jer 


tada vladaju dvojica« - što nipošto ne 
može dobro svršiti. 

Posebni dani kada nije trebalo pu- 
tovati bili su - regionalno različito - 
3.03., 17.08. kaoi 1,2,i30. 
09. U prijašnjim su stoljećima bili 
u opticaju rukopisni i tiskani popisi i 
kalendari koji su 42 dana u godini 
proglasili nesretnim danima: 


Siječanj: 1, 2, 6, 11, 17, 18. 

Veljača: 8, 16, 17. 

Ožujak: 1, 12, 13, 15. 

Travanj: 3, 15, 17, 18. 

Svibanj: 8, 10, 17, 30. 

Lipanj: 1, 7, 10. 

Srpanj: 1, 5, 6. 

Kolovoz: 1, 3, 18, 20. 

Rujan: 15, 18, 30. 

Listopad: 15, 17. 

Studeni: 1, 7, 11. 

Prosinac: 1, 7, 11. 

I ti »nesretni« dani nisu bili svuda 
isti. Za te se dane općenito proricala 
nesreća, smatralo se da tada ništa ne 
polazi za rukom. Oni koji su tih dana 
rođeni navodno ne žive dugo ili ostaju 
siromašni i neuspješni. Svadbe na te 
dane treba izbjegavati jer su tada 
sklopljeni brakovi loši te donose sva- 
đe, siromaštvo i nevjeru. I putovanja 
na te dane svršavaju u bolesti ili nesre- 
ći, a ne završavaju dobro ni građevine, 
sijanje i sađenje započeto tih dana. 
Također se govorilo da kosa odrezana 
jednog od nesretnih dana neće više 
narasti. 


Takva su mišljenja o nesretnim da- 
nima dovela do toga da su ljudi po- 
svuda bili stalno u potrazi za sretnim 
danima ( —> Biranje dana) i da se često 
vjerovalo da se ovo ili ono ovog ili 
onog dana nikako ne može učiniti jer 
je unaprijed osuđeno na neuspjeh. 


NESRETNI SLUČAJEVI Od ne- 
sretnih se slučajeva čovjek navodno 
mogao zaštititi srcem krtice, zamota- 
nim u listove zmijinog mlijeka. —> 
Nesreća. 


NESTALNOST je smatrana osobi- 
nom ljudi tupog nosa. 


NESVJESTICA Kao preventivno 
sredstvo protiv nesvjestica nije se no- 
silo samo zlato u obliku prstenova i 
lančića, nego i lapis lazuli ili krizolit 
na lijevoj ruci, u kojem se u maloj 
rupici morala nalaziti jedna magareća 
dlaka. Da bi se osvijestilo onesviješte- 
nog, treba ga navodno trljati prstenja- 
kom. 


NEUDATE MAJKE Ako bi djevojka 
u društvu prevrnula pivsku čašu, pro- 
ricali su joj vanbračno dijete. —> Van- 
bračno. 


NEVEN Vjerovalo se da će djevojke 
voljeti one momke koji uza se budu 
nosili korijen nevena u ljubičastom 
svilenom rupčiću. Čaj od žutocrvenih 
cvjetova nevena pio se protiv žutice i 
crvenog vjetra. 


NEVIDLJIVOST se navodno mogla 
postići ako se pojede ljudska jetra, ali 
i ako se popije mlijeko sasvim crne 
krave koja ne smije imati ni jedne 
bijele dlake. Osim toga smatralo se da 
čovjek može postati nevidljiv ako uza 
se nosi određene predmete: belemnit, 
određena koščica u glavi bijele lasice, 
šišmiš, amulet s okom šišmiša, kamen 
iz svrakinog gnijezda, gnijezdo češlju- 
gara ili »kamen sljepac« iz tog gnije- 
zda. Tu čestu želju za nevidljivošću 
navodno je mogla ispuniti i navlaka 
za lijevi palac, načinjena od crne 
mačje kože na kojoj nije bilo nijedne 


bijele dlake. — > Mačka i —> Pogovor 
str. 214. 


NEVJERNOST U narodu se vjero- 
valo da safir čovjeka koji ga nosi 
može zaštititi od nevjerstva. Oduvijek 
se vjerovalo da su crvenokosi skloni 
nevjernosti. U nekim se krajevima 
vjerovalo da svadbe održane prvog 
dana mjeseca ožujka, travnja, kolovo- 
za, rujna i prosinca nužno vode do 
nevjerstva u braku. Smatralo se da na 
nevjeru ljubavnika ili muža ukazuju 
pljesnivi perec pečen na Veliki petak, 
slijepo ogledalo, izgubljena podvezica 
ili izgubljena pregača. Ako je žena 
bila nevjerna, sir koji je napravila, po 
narodnom vjerovanju, nije mogao 
ostati svjež. Govorilo se da se ne- 
vjerna žena može natjerati u ludilo 
ako se jedna vlas njezine kose ovije 
oko palmine grančice i baci u vatru. 


NEVJESTA Sretan brak se očekivao 
kad bi mladoženja nevjesti poklonio 
vjenčanu haljinu i cipele, i, obratno, 
kad bi nevjesta mladoženji darovala 
košulju i par cipela. Nasuprot tome, 
očekivale su se brige i nesreća ako je 
nevjesta morala sama sašiti svoju vjen- 
čanu haljinu. Ako haljina nije točno 
pristajala, smatralo se da je to pred- 
znak svađe među bračnim drugovima. 
Ako je za nabavku haljine trebao 
pozajmiti novac, taj će bračni par biti 
lakomislen, a ako nevjesta donese sa 
sobom u kuću jaja, treba očekivati 
česte svađe. Ako se ne želi ugroziti 
bračnu ljubav, mladenki ne treba po- 
klanjati ni škare ni nož, ali ni viljuške, 
žlice, šalice za kavu ili staklo. Nevje- 
stu su na svadbi obasipali graškom 
kao simbolom plodnosti, vjerujući da 
će tada imati mnogo djece. 


NEVJESTIN VEO —> Veo 


NEVOLJA Na _ nevolju navodno 
može upozoriti granat, time što pra- 
vovremeno izgubi sjaj. Amulet s vuč- 
jim okom navodno može čovjeka koji 
ga stalno nosi zaštititi od nevolje. —> 
Nesreća. 


NEVRIJEME Ljudi su se osjećali 
zaštićenima od nevremena kad su 
imali crvenu mačku ili stolist s ružiča- 
stim cvjetovima. Kad bi se na nebu 
pojavio olujni oblak u kojem su 
obično naslućivali vješticu, trebalo je 
dva puta puhnuti u ogledalo, govoreći 
»Azod, Ariel, Mirei« i držeći ogledalo 
prema oblacima. Vjerovalo se da će se 
vještica, pogledavši se u ogledalo, pre- 
strašiti i odjuriti, ne ostavljajući za 
sobom nikakvu štetu. —> Tuča, —> 
Oluja. 


NOĆ se često smatrala čovjekovim 
neprijateljem - vrijeme do kukurika- 
nja pijetla slovilo je kao opasno jer su 
u to doba vladali razni zli duhovi. 
(—> Noćnamora). Zato se smatralo da 
donosi nesreću ako se čovjek po noći 
kreće izvan kuće, zviždi ili radi. Pred 
Davolom je trebalo uvijek biti na 
oprezu. 

Međutim, po drugom je vjerovanju 
noć bila povoljno vrijeme u kojem su 
ljekovite snage bile osobito djelotvor- 
ne, a sijanje i uništavanje štetočina 
obećavalo najveće uspjehe. — > Zalaz 
sunca, —> Ponoć. 


NOĆI OD BOŽIĆA DO BOGO- 
JAVLJENJA (12 NOĆI) Te su se 
noći, između 25. 12. i 6. 01. 
smatrale vremenom kad se duše po- 
kojnih vraćaju na ovaj svijet, ali i 
vremenom kada se očekuju duhovi. 


Ljudi su se od toga štitili kađenjem i 
izbjegavanjem svih poslova koji nisu 
bili neophodno potrebni (npr. peče- 
nja). Vjerovalo se da će se ono što se 
sanja tih noći ostvariti u dolazećoj 
godini. Tko je u tom periodu jeo grah 
ili druge mahunarke, dobio je na- 
vodno čireve. Ako su se tih dana 
stvarale ledene šare na prozorima, 
očekivala se plodna godina. 


NOĆNA MORA Smatralo se da 
noćne more izazivaju vilovnjaci koji 
čovjeku sjedaju na prsa dok spava. 
Zato se protiv mora kao i protiv 
demona uopće preporučivalo uzima- 
nje petnaest crnih sjemenki božura. 
Vjerovalo se da pomaže i čvrsto savi- 
janje palca. —> Pentagram. 


NOGE Stavljanje noge preko noge 
smatralo se velikim zločinom jer se 
time navodno sprečavalo nečije rođe- 
nje (—> Prst). Protiv oticanja nogu 
preporučivala se juha od volovskih 
nogu i ljekovitog bilja u kojoj je 
trebalo kupati noge. 


NOGOMET —> Zemlja, —> Predgo- 
VOT. 

NOKTE treba, kao i kosu, rezati 
prije izlaska ili nakon zalaska sunca, a 
nikako ih se ne smije baciti nego ih 
treba zakopati ili spaliti jer inače onaj 
tko ih nađe zadobija moć nad nekada- 
šnjim vlasnikom. Jedno je drugo vje- 
rovanje govorilo da će onaj tko reže 
nokte samo petkom uvijek biti bogat. 


NOKTI RUKE Vjeruje se da oni s 
ravnim noktima na rukama žive dugo, 
a s krivima kratko, dok su ljudi krat- 
kih noktiju navodno  lakomisleni. 
Brojne niti kože na rubu noktiju uka- 
zuju na mnoge neprijatelje, neprilike 
i zavidnike. Bijeli polumjeseci na 


kraju noktiju navodno govore o bo- 
gatstvu svojih vlasnika: što više ta- 
kvih segmenata na noktima, to više 
novaca. Trudnice nisu smjele rezati 
nokte, već su ih morale odgrizati, 
inače će navodno roditi mrtvu djecu. 
Smatralo se također da majke moraju 
odgrizati nokte svojoj maloj djeci jer 
odrezani nokti navodno više ne rastu, 
pa će dijete postati lopov i samouboji- 
ca. Onaj tko nokte reže uvijek pet- 
kom, imat će novaca. Bijele točke na 
noktima ruke tumače se kao sretni 
znakovi. U nekim ih krajevima, već 
prema pojedinom prstu, različito tu- 
mače: 


Na palcu: zaljubljen ili darovi ili 
dobitak na lutriji; 

Na  kažiprstu: tužan ili uvreda ili 
neprilike; 


Na srednjem prstu: štovan ili mržnja 
ili neki proces; 

Na prstenjaku: 
skoro vjenčanje; 
Na malom prstu: omražen ili čast ili 
velika radost. 


željen ili ljubav ili 


NOS na temelju oblika nosa vrlo su 
se često stvarali zaključci o karakteru 
i inteligenciji vlasnika. Tako su šiljasti 
nos i šiljasta brada značili da se u 
čovjeku nalazi živi vrag; tupi je nos 
navodno odavao zlog, neiskrenog, ne- 
čednog, lažljivog i nestalnog čovjeka. 
Ljudi s kukastim i orlovskim nosom 
smatrah su se širokogrudnima, veli- 
kodušnima, elokventnima i ponosni- 
ma, ali i strogima, pametnima i zatvo- 
renima a isto tako i pravednima i 
milosrdnima. Za ljude s malim noso- 
vima govorilo se da su slugani, lopovi 
i dezerteri. Muškarcima s velikim no- 
som pripisivali su se i veliki spolni 
organi i obratno. U Aziji se smatra da 


su ljudi s velikim nosom čiji se otvor 
sprijeda ne vide nastrojeni vrlo mate- 
rijalistički i da ne znaju što je ljubav. 

Ako nos svrbi, saznat će se neka 
novost, dok drugi vjeruju da to znači 
svađu. Hunjavicu će dobiti onaj tko 
na Poklade bude jeo juhu. Ako se pak 
nekoj trudnici odbila želja za nečim 
kiselim, njezino će se dijete roditi bez 
nosa. 


NOŠENJE Vrlo su raznoliki bili 
predmeti koje je trebalo nositi uza se 
kao amulete ili talismane, ali i bez 
takvih oznaka, u želji da se sebi osi- 
gura sreća i zdravlje ili spriječi nesreća 
i bolest. 

NOVAC Na primljeni novac, oso- 
bito ako je prvi toga dana, tjedna itd., 
trebalo je pljunuti jer će se onda 
navodno umnožiti. Međutim, ako se 
novac prečesto broji, bit će ga sve 
manje. Onome tko bi svakodnevno 
brojao novac, proricalo se ispadanje 
kose. —> Blagostanje, —> Kovani no- 
vac, —> Oluja. 


NOVA GODINA Na _ dvanaesti 
zvuk ponoćnog zvona trebalo je sko- 
čiti sa stola ili stolice - onaj tko bi 
propustio taj sretni skok, odricao se 
buduće sreće. Pucnjavom i pucketa- 
njem bičeva tjerali su se zli duhovi 
koji bi inače ometali u novoj godini. 
Pucalo se preko žitnih polja i voćaka 
da bi se probudila plodnost. Tko se 
rodio na Novu godinu između dva- 
naest sati i jedan, neće do'duše doži- 
vjeti starost, ali će zato steći sposob- 
nost da vidi duhove i predznake rođe- 
nja ili smrti. Kako bude na Novu 
godinu, bit će navodno cijele godine : 
tko je tog dana imao novaca, imat će 
ga i tokom godine; tko na Novu 
godinu mnogo troši, trošit će i u 


godini koja nastupa, tko pozajmljuje, 
i dalje će pozajmljivati, tko rano usta- 
ne, ustajat će rano cijele godine, a tko 
se naspava do kasno u dan, spavat će 
dugo i tokom godine koja dolazi. 
Tko bi na Novu godinu krpao i šivao, 
mogao je biti siguran da će time 
nastaviti tokom cijele godine. Zato na 
dan Nove godine nije trebalo raditi 
nikakav ručni rad. 

Važnim se smatrao i prvi susret na 
Novu godinu: muškarac, a osobito 
mlađi ili dječak, donosi sreću, a žena, 
osobito stara, nesreću. Nesreću je do- 
nosio i susret s pismonošom, prosja- 
kom, zvonarom ili grobarom. Sreću, 
naprotiv, donosi ako se na Novu 
godinu sretnu kola sa zapregom, ili, 
prema jednom drugom vjerovanju, 
muškarac koji traži milodar. 


Tko je na Novu godinu jeo juhu od 
graška, vjerovao je da neće dobiti 
vrućicu, a tko nije, riskira teške bole- 
sti. Jela od graška navodno su naro- 
čito dobra za sprečavanje kožnih obo- 
ljenja. Čak i ako se nije jelo grašak, 
trebalo ga je svakako skuhati. Onaj 
tko na Novu godinu pojede mrkve, 
imat će cijele godine dovoljno novaca. 
Isto se tvrdilo i za druga jela, npr. 
ribu, za jela koja bubre (npr. ječam) i 
bijeli kupus. Svinjetina s kiselim ku- 
pusom navodno će zadržati sreću, a 
slatkiši će zasladiti novu godinu. Ko- 
lač od koprive na Novu godinu obe- 
ćavao je, prema vjerovanju, dobru 
godinu, pijenje piva je pomlađivalo, 
ali je onaj tko bi tog dana jeo jabuke, 
morao u godini koja dolazi računati s 
isto toliko čireva koliko je jabuka 
pojeo. 

Čestitanju se nije samo pridavao 
karakter uljudnosti, već ga se smatralo 


i sigurnom čarobnom snagom. Dodu- 
še, ako je najprije žena muškarcu 
čestitala Novu godinu, očekivala se 
neka nesreća. Slično kao kod —> lije- 
vanja olova, kapalo se loj ili vosak u 
vodu ili razbijalo jaja u kipuću vodu 
da bi se onda iz stvrdnutih oblika 
čitala sudbina. Ako se na Novu go- 
dinu na štednjak ili vruću lopatu sta- 
vio zimzelen, pa bi se lišće skvrčilo, 
vjerovalo se da slijedeća godina do- 
nosi sreću, a ako je lišće izgorjelo, 
očekivala se nečija smrt. Ono što se 
sanjalo u novogodišnjoj noći, na- 
vodno bi se uvijek ostvarilo. 

I vrijeme na Novu godinu ukazi- 
valo je na to kakvo će biti vrijeme u 
godini koja nastupa. Ako je bilo blago 
i bez vjetra, računalo se s umjerenim 
vremenom, ako je pak bilo olujno, 
vjerovalo se da će vrijeme tokom 
godine biti vrlo promjenljivo. Lijep 
novogodišnji dan značio je plodnu 
godinu. Ako je tog dana brzo svanuo 
dan, vjerovalo se u dobru godinu s 
»novcem, ljubavi i mirom u kući«. 
Ako je bilo vedro i hladno, u novoj se 
godini nadalo zdravlju; maglovito 
vrijeme ili jaki vjetar nagovještavali 
su često bolovanje. Jako jutarnje ru- 
menilo na Novu godinu navodno je 
najavljivalo rat, požare, bolesti kao i 
česte oluje. 

Početak godine bio je pun tajan- 
stvenog značenja i za pčelare ( —> 
Pčele), a tvrdilo se i da se može 
utjecati na —> uloge, —> začeće i —> 
sreću u lovu, kao i na zaštitu od 
lomova kostiju. —> Silvestrovo. 


NOVČIĆ SREĆE Ako se spremi 
nađeni novčić, on će - tako se vjero- 
valo - svom nalazniku donijeti sreću. 


NOVOROĐENČAD je trebalo ku- 


pati u vinu da bi im se sačuvalo 
zdravlje. Ako je majka željela plavo- 
koso dijete, stavljala bi u prvu kupelj 
malo bijele vune. Otac ili kuma bacali 
su novac u kadu, u želji da dijete 
kasnije postane štedljivo, sretno i bo- 
gato. Važni dodaci vodi za kupanje 
novorođenčadi bile su i peteljke bo- 
žura i miloduh. Poslije kupelji babica 
je morala dijete dobro istrljati ko- 
prom, jer se vjerovalo da mu tako 
nikada neće biti hladno. Vodu od 
prve kupelji prolili bi pod bazgu jer 
se smatralo da pogoduje napredova- 
nju djeteta. Da bi od djeteta odvratila 
—> urokljiv pogled, babica je morala 
tri puta pljunuti u vodu iz koje je 
izvadila dijete. Prvih dana moralo se 
paziti da nijedan stranac ne pogleda 
dijete da ga se ne bi izložilo opasnosti 
od urokljivog pogleda. Prije svega je 
trebalo paziti da u blizinu ne dođe 
kurva, jer se za njih naročito smatralo 
da imaju urokljiv pogled. Djeca koja 
su upadljivo ukočeno gledala prema 
gore (prema nebu), navodno će vrlo 
dugo živjeti. Novorođenu su djecu 
često polijegali na pod sobe ili na 
zemlju da bi tako zemljina snaga stru- 
janjem prešla na mladi život i ojačala 
dijete. U drugim se krajevima novo- 
rođenče stavljalo pod stol ili klupu, u 
očekivanju da će time postati uredno, 
ekonomično, dobrostojeće i marljivo, 
kao i da će se svuda dobro uklopiti, 
da neće osjećati čežnju za domom niti 
pasti u vlast zlih duhova. Da vještica 
ne bi zamijenila novorođenče ( —> 
Kopile), posteljica se ostavljala tri 
dana nakon poroda pod krevetom 
rodilje, pa je onda, prema staroj tradi- 
ciji, bačena u tekuću vodu. U kući je 


uvijek moralo gorjeti svjetlo - još je 
bolje bilo da gore tri svjetla - da se ne 
približe vještice. —> Oluja, —> Pogo- 
vor str. 214. 


NOŽ Ako bi se netko porezao no- 
žem, trebalo je nož zabiti u maslac ili 
slaninu ili ga pak namazati mašću i 
staviti na suho mjesto, jer se vjerovalo 
da se na taj način mogu smiriti bolovi 
i zaustaviti krvarenje. Oštri noževi u 
kući navodno su bili znak stroge vla- 
davine žene. Govorilo se da onaj tko 
dobro oštri noževe vješto i laže. Ako 
je netko ostavio nož preko noći na 
stolu, dospio bi navodno u utjecajnu 
sferu svog neprijatelja. Ako se za 
stolom nož položi s oštricom prema 
susjedu, smatralo se da se time provo- 
cira neprijateljstvo; ako se nož položi 
na stol tako da leži na poleđini, s 
oštricom prema gore, doći će do sva- 
đe. Noževe i ostale oštre i šiljaste 
predmete nije trebalo poklanjati, jer 
se time navodno prerezuje prijatelj- 
stvo ili ljubav, osim ako se istovre- 
meno daruje komad kovanog novca 
na kojem se primalac dara ne smije 
zahvaliti. Novim nožem nije se smjelo 
klati jer životinje navodno neće moći 
umrijeti, pa je zato novim nožem 
prethodno trebalo bar narezati kruh. 
—> Kolike, —> Štucanje. 


NOŽNA KUPELJ U narodu se pre- 
poručivalo da se voda za kupanje 
nogu prolije tek drugi dan jer se inače 
s vodom baca vlastita sreća. 


NOŽNI LISTOVI Vjerovalo se da 
listovi koji su u gornjem dijelu jako 
razvijeni ukazuju na = strašljivost. 
Grčevi u listovima —> Grčevi. 


NJ 


NJUH Tko bi na pogrebu mirisao 
cvijeće i vijence, izgubio bi, prema 
narodnom vjerovanju, njuh. 


OBLACI Ako se kod rođenja djeteta 
na nebu nalaze ovčice, novrođenče će 
imati sreće u životu. —> Nevrijeme. 


OBRAMBENE ČAROLIJE Vjero- 
valo se u cijeli niz radnji i sredstava 
pomoću kojih se moglo od sebe od- 
vratiti zle duhove ili nevolju: amuleti, 
voda, buka, samo su neka od tih 
navodno apotropejski tj. obrambeno 
efikasnih sredstava. —> Čarolije. 


OBROK Ako se sve do kraja pojede, 
drugog će dana navodno biti lijepo 
vrijeme. —> Jelo. 


OBRVE Za liječenje različitih bolesti 
upotrebljavale su se dlake iz desne 
obrve i vranina krv. Tri dlake iz 
obrve voljene koje se nose u amuletu 
navodno garantiraju njezinu vjernost. 
Ako se dlaka iz obrve zalijepila za 
kaput nekog drugog čovjeka, sma- 
tralo se da ga je vlasnik obrve začarao. 
Osloboditi se mogao samo ako spali 
dlaku iz obrve. Začaranim se smatralo 
i dijete čije bi obrve, kad ih se obliže, 
imale slan okus. U tom je slučaju 
dječje obrve trebalo oprati posveće- 
nom vodom. Opće je mišljenje bilo 
da će se čovjek ili žena toliko puta 
oženiti/udati koliko ima bora među 
stisnutim obrvama. Tamna poprečna 
žila među obrvama ukazivala je na- 
vodno na skoru smrt. Na temelju 
obrva stvarali su se zaključci o čovje- 
kovom karakteru ( —> Seksi): 


Jake, čekinjaste 
Duge 

Rijetke, tanke 
Iznutra prema dolje 


Iznutra prema gore 
Srasle 


misaoni ljudi koji su skloni melankoliji 
oholi i bezobzirni 

popustljivi i mekani 

nepromišljeni i nerazumni 

ambiciozni iponosni 

zatvoreni, zlovoljni, skloni ljubomori. 
često sa —> zlim pogledom. 


OČĆELAVJET će navodno onaj tko 
na Veliki petak dodirne svoju kosu. 
Noću se nije smjelo izlaziti nepokri- 
vene glave, jer bi se inače na glavu 
mogli pomokriti šišmiši, što dovodi 
do ćelavljenja. —> Ćela. 

OČENAŠ Ako se očenaš izgovori 
devet puta unatrag, navodno se može 
nekogausmrtiti. —> Pogovorstr. 214. 


OČI Koga prijepodne zasvrbi desno 
oko, vidjet će nešto što će ga obrado- 
vati, ako zasvrbi lijevo oko, dogodit 
će se nešto neugodno. Poslijepodne je 
obratno. Ako svrbe oba oka, čovjek 
će uskoro plakati. Vjeruje se da će 
djeca koja se krste tek dugo nakon 
rođenja imati osobito lijepe i velike 
oči. Za očuvanje vida premazivali su 
se kapci slinom, i to natašte. U narodu 
se vjerovalo da plave oči vide dalje od 
smeđih. Isto se tako vjerovalo da 
treba jesti oči ptica oštrog vida da bi 
se izoštrio vlastiti vid. Oči navodno 
izoštruje i smaragd koji se nosi oko 
vrata. Po crvenim, upaljenim očima 
navodno se vidi da se radi o zlim, 
okrutnim i nesimpatičnim ljudima. 
Tvrdilo se da smeđe oči u smrti za- 
državaju svoj sjaj, dok se plave oči 
ugase. —> Urokljive oči. 


OČNE BOLESTI su se, prema vrlo 
starom vjerovanju, mogle spriječiti 


Magijskom snagom osobito ženskih očiju izaziva 
se bolest, nesreća, čak i smrt. Vjerovanje u uro- 
kljive oči jedno je od najrasprostranjenijih u svije- 
tu. 


pomoću biljke kokotića. Naročito je 
korisno bilo da se na Ivanje (24. 
06. ) gleda kroz grančicu kokotića 


u otvorenu vatru ( —> Pogovor str. 
214). Ako se prvom visibabom koju 
se ugleda u proljeće prijeđe preko 
očiju, mogu se navodno izliječiti očne 
bolesti kao i spriječiti da se tokom 
godine pojave nove. Slično je djelovao 
i različak. Protiv očnih bolesti upo- 
trebljavala se i čapljina mast. Upaljene 
oči prale su se vodom od ožujskog 
snijega kojem se dodavao šećer i klin- 
čići. Ta je mikstura morala nekoliko 
dana stajati, a onda bi se njome oprale 
oči. 

Ljekovito za oči je navodno bilo i 
sedam ili devet korijena maslačka koje 
je trebalo iskopati na Sv. Bartolomeja 
(24. 08.) prije izlaza sunca i 
nositi u vrećici kao amulet. I valerijani 
se pripisuje ljekovita snaga u slučaju 
očnih bolesti. Dalje se smatralo da se 
očne bolesti mogu liječiti mrtvačkom 
rukom. Osim toga, ozdravljenje očiju 
pokušavalo se postići i ukapavanjem 
ženskog mlijeka, a protiv mrene se 
naročito preporučivalo mlijeko trud- 
nice. Vjerovalo se da se bol u očima 
može ublažiti vodom od zrna tuče. 
Protiv upale rožnice preporučivala se 
mast od prepelica, a protiv čireva na 
rožnici vrapčja krv. Ljekovito su na- 
vodno djelovala i ispiranja vodom u 
kojoj je ležao beril. Vjerovalo se da 
ametist, opal i safir, ako se nose kao 
amuleti, mogu ojačati oči ljudi koji ih 
nose. Kad bi se prešlo preko očiju 
rubinom, one bi navodno opet postale 
sjajne. Izlječenje se očekivalo i kada 
bi se u bolesno oko puhnuo prašak 
dobiven iz glave mačke spaljivanjem 
u novom loncu. Za zaštitu od očnih 
bolesti i osljepljenja nosio se amulet 
sa zečjim okom. I oči vrane koje su se 
nosile kao amulet oko vrata navodno 
su liječile očne bolesti. 


OČUH je trebao postati dječak koji 
je imao vrtlog u kosi na prednjem 
dijelu glave. 


ODBIJANJE OD SISE Djeca koja 
se odvikavaju od sise dok se mjesec 
puni, postat će navodno oprezni i 
smireni ljudi i cijelog života ih neće 
boljeti zubi. Međutim, djevojčice 
treba odvikavati dok se mjesec sma- 
njuje jer im to osigurava vitkost. U 
drugim se krajevima mislilo da djeci 
prilikom odvikavanja u toku devet 
dana treba objesiti češalj oko vrata da 
bi ih se sačuvalo od bolesti i naglog 
mršavljenja. Ako su se djeca odvika- 
vala za vrijeme kratkih dana u godini, 
postojala je bojazan da će kasnije 
postati sipljivi. Ako se dijete odbijalo 
od sise dok voćke cvatu, smatralo se 
da će rano posijediti. Naprotiv, vjero- 
valo se da će se dobro razvijati dijete 
koje se bude odvikavalo oko ponoći. 


ODJEĆA Ako se na Cvjetnu nedjelju 
ili na Uskrs, kada se cijela priroda 
obnavlja, obuče nova odjeća, to do- 
nosi sreću. Sreću će imati i onaj kome 
se u novoj odjeći nešto poklanja. Ako 
se u novoj odjeći još nalazi konac za 
jamčenje, znači da još nije plaćena. 
Tko na sebi ima novu odjeću, treba 
ga štipnuti da se štipanjem »istisne 
krojač«. Kad se prvi put objesi novu 
odjeću, to treba učiniti što je moguće 
više, jer će onda njezin vlasnik, prema 
narodnom vjerovanju, biti visoko ci- 
jenjen. Ako se neki dio odjeće ujutro 
slučajno obuče naopako, navodno će 
cijeli dan sve ići krivim putem. Ako 
se nekome odjeća popravlja na tijelu 
ii mu se prišije dugmad dok ima 
odijelo na sebi, postoji opasnost da 
dobije probadanje u slabinama ili čak 
da izgubi razum. Prema drugom vje- 


rovanju, uskoro će liječnik morati 
nešto »popravljati« na tom čovjeku. 
Smatralo se da će onaj tko obuče 
odjeću što je noću visjela izvan kuće, 
postati mjesečar. Dijete kojem se prva 
odjeća obuče u nedjelju, navodno će 
postati oholo. Govorilo se da će odje- 
ća, koja se zračila na Veliki četvrtak 
ili petak, biti pošteđena od moljaca i 
buha.—> Sretni dani, — > Bolesnici, —> 
Gamad. 


ODVAŽNOST Vjerovalo se da 
razno drago kamenje daje odvažnost 
ljudima koji ga nose: dijamant, gra- 
nat, karneol, oniks, rubin, safir i sar- 
doniks. Odvažan će navodno postati 
i onaj tko uza se nosi zub mrtvaca. 
Smatralo se da su ljudi s mnogo kose 
i s mnogo dlaka na rebrima odvažni. 


Slika 1: Ogledalo, empire. Poslije 11 sati navečer u 
ogledalu se, uza svoj lik, može vidjeti i đavao. 


Slika 2: H. Memling: »Taština«. Prečestim ogleda- 
njem u zrcalu djeca postaju lakomislena i ohola. 


Govorilo se da će bojažljivi postati 
oni dječaci kojima se kosa odreže 
prije nego što navrše sedam godina. 


OGLEDALO Dugo se vremena vje- 
rTovalo da se kao ogledalo sjajnim 
komadima kovine mogu odbiti nesre- 
ća, čari i bolesti. Tko se noću, poslije 
jedanaest sati, pogledao u ogledalo, 
ugledao bi navodno pokraj svog lika 
đavola, vješticu ili neku drugu naka- 
zu, dobio žuticu ili bi pak izgubio 
odraz u ogledalu. Ta je opasnost bila 
osobito velika za rodilje, pa su se zato 
sva ogledala u njihovoj okolini ukla- 
njala ili pokrivala. Vjerovalo se i to da 
će se stanje bolesnika pogoršati ako 
se pogleda u ogledalo. A okretanjem 


ogledala se navodno može izliječiti 
čak i padavica. Ako su se djeca pre- 
rano i prečesto gledala u ogledalo, 
postajala bi, prema vjerovanju, lako- 
mislena i ponosna, a osim toga bi 
pomalo gubila dar govora, pa bi na 
kraju samo još mucala. 


Tko razbije ogledalo, mora se na- 
vodno pomiriti s tim da će uskoro 
morati odgojiti dijete neke kurve. 
Ako se ručno ogledalo ostavilo da 
leži sa staklom prema gore ili ako bi 
čovjek sjeo pod zidno ogledalo, prije- 
tila je nesreća. Mislilo se da darivanje 
ogledala ugrožava ljubav. Kada bi u 
nekoj kući netko umro, ogledala bi se 
sve do nakon pogreba pokrivala bije- 
lom tkaninom da bi se spriječili daljnji 
smrtni slučajevi, kao i da se izbjegne 
da mrtvac dođe među ponovo rođene. 
Ako je ogledalo palo sa zida i razbilo 
se, smatralo se da vlasnika čeka sedam 
godina nesreće ili pak da će netko iz 
te kuće umrijeti. 


Priča se i to da će ogledalo u novo- 
godišnjoj noći samcima pokazati nji- 
hovog budućeg životnog druga. Kad 
bi ogledalo oslijepilo, smatralo se da 
time dokazuje nevjeru bračnog druga. 
Vjerovalo se da žene za vrijeme mens- 
truacije jednim čvrstim pogledom 
mogu zamutiti ili čak probušiti ogle- 
dalo. Ogledalom se navodno moglo 
spriječiti i —> nevrijeme, a tko bi 
pogledao u čarobno ogledalo od beri- 
la, mogao je u njemu razabrati svoju 
sudbinu. —> Pogovor str. 214. 


OGLEDAVANJE se uvijek smatralo 
lošim predznakom ( —» Pogovor str. 
221) Kad bi se mladenka ili mladože- 
nja ogledali, napuštajući roditeljsku 
kuću ili ulazeći u svadbenu kočiju, 


govorilo se da se ogledavaju za novim 
bračnim drugom, te da sadašnji brak 
neće dugo potrajati. Tvrdilo se da 
ogledavanje donosi čežnju za domom, 
pa se zato nema sreće u tuđini. Nije 
dobro ni ogledavati se dok čovjek 
stoji na vratima, a onaj tko se osvrne 
krećući u rat, navodno se više neće 
vratiti. Ako gost, odlazeći, često po- 
gleda unatrag, navodno će uskoro 
umrijeti. U mnogim se krajevima vje- 
rovalo da će uskoro nastupiti nova 
smrt ako se netko u pogrebnoj po- 
vorci osvrne. Tko se u crkvi, na putu 
prema oltaru, bude ogledavao, ugle- 
dat će đavola. —> Noć. 


OGROZD Ako se grm divljeg ogro- 
zda presađuje tri godine uzastopce, 
na Veliki četvrtak prije izalaska sunca, 
iz njega će se, prema starom vjerova- 
nju, razviti vrtni grm ogrozda. 


OHOLOST se proricala djetetu ko- 
jem prvo odijelo obuku jedne nedje- 
lje. —> Ponos. 


OKOVI se navodno bez poteškoća 
mogu skinuti pomoću —> mlječare ili 
pomoću >> cikorije. 

OKRUGLICE koje se pojedu na 
Badnjak navodno donose zdravlje i 
blagostanje, a sprečavaju i glavobolju. 


OKRUTNI su, prema vjerovanju, 
ljudi crvenih, upaljenih očiju. 


OLIVIN —> Krizolit. 


OLUJA Prema općepoznatom pra- 
vilu za određivanje vremena, godina 
će donijeti teške oluje ako snijeg brzo 
nestane pod sunčevim zrakama. Oluje 
se očekuju i ako se otrgne stabljika 
skakavice ili kad se čuje krik žune. 
Ljudi su se nadali da će zvonjava 
crkvenih zvona razbiti olujne oblake 


i da će oluja poštedjeti selo ako na 
Veliki petak bude neki sprovod. Vje- 
ruje se da dijete, rođeno za vrijeme 
oluje, mora očekivati mukotrpan ži- 
vot i smrt od udara munje. Opasnim 
se smatrala i brza vožnja ili jahanje za 
vrijeme oluje; po mogućnosti nije tre- 
balo ni plesati niti brzo trčati, jer brzi 
pokreti navodno privlače munju. Za 
vrijeme oluje trebalo je također izbje- 
gavati isparavanja kao što su para i 
dim (npr. duhanski dim) jer oni na- 
vodno privlače grom. U drugim se 
krajevima vjerovalo da se upravo di- 
mom mogu odbiti personificirana 
olujna bića. Kao zaštita od štete pro- 
uzrokovane olujom, preporučao se 
belemnit i sol zajedno s posvećenom 
vodom. Za vrijeme oluje nije trebalo 
ni jesti jer tada navodno postoji opa- 


snost udara groma ili gubitka zubi. 
Ako je za vrijeme svadbe bila oluja, 
zaključivalo se da će i u tom braku 
biti mnogo »oluja«. Tko bi za vrijeme 
oluje našao novčić, smatrao bi ga 
nebeskim darom i nosio sa sobom 
kao amulet koji donosi sreću. —> Ne- 
vrijeme, — > Munja, —> Vjetar. 


ONIKS je slovio kao lijek protiv 
šuge i svraba, a i u slučaju očnih 
oboljenja. Kao kamen zaštitnik služi 
ljudima koji su rođeni u kolovozu, te 
im daje živahan duh i odvažno srce. 
U nekim se krajevima smatra i kame- 
nom koji zaštićuje rođene u veljači. 


Dva zlatna prstena s graviranim gemama od 
oniksa. 
1601. 


Lijevo: Pobjeda, desno:  Pijetlovi. Delft, 


BP letio hall 


OPAL je dragi kamen za koji se 
smatralo da sigurno donosi sreću. Pri- 
pisivale su mu se i magijske ljekovite 
snage, naročito za jačanje srca i očiju, 
za tjeranje melankolije i čuvanje od 
otrovanja. Rođeni u listopadu očeki- 
vali su od opala, kao svog mjesečnog 
kamena, pomoć u nevolji i opasnosti; 
on im je navodno osiguravao naklo- 
nost drugih ljudi i čuvao ih od samo- 
ubilačkih misli. 

OPATICA Kad bi se ujutro kao prvu 
osobu srelo opaticu, smatralo se da će 
čovjeka cijeli dan pratiti nesreća i 
neuspjeh. Ako se opaticu vidjelo spri- 
jeda, trebalo je očekivati i svađu. 


OPČINJAVANJE Vjerovalo se npr. 
da se —> lisice mogu činima zadržati 
od kokoši, —> ose od sebe samih, a —> 
oluje spriječiti da zahvate određena 
područja. Lasicama, zmijama, da- 
ždevnjacima i mnogim ljudima pripi- 
sivala se sposobnost da svojim pogle- 
dom (—>urokljive oči) opčine druge 
životinje i ljude. U mnogim se kraje- 
vima vjerovalo da se takve čini mogu 
skinuti kađenjem - prvenstveno s kle- 
kovini drvetom. Opčinjenost se mo- 
gla razbiti i neobuzdanim, odvažnim, 
glasnim i veselim smijehom. —> Čaro- 
lije. 

OPEKOTINE Smatralo se da krv 
guštera čini čovjeka neosjetljivim na 
vatru. Mislilo se da se bol od opeko- 
tina može ublažiti ako se na njih 
stavljaju paučine, pomoću likovca i 
—> ožujske vode. Opečeni prst trebalo 
je držati uz usnu jagodicu, pa će onda 
bol navodno prestati. 


OPEKOTINE OD SUNCA neće 
navodno dobiti nitko tko na Pokladni 
utorak bude pio mlijeko. 


OPERACIJE Onoga tko je dopustio 
da mu se odjeća krpi na tijelu, uskoro 
će morati »kripiti« liječnik - tako se 
bar vjerovalo. Sve operacije koje bi se 
izvodile zlatnim instrumentima sma- 
trale su se bezopasnim jer se vjerovalo 
da je zlato srodno suncu i da sasvim 
sigurno djeluje na produljenje života. 
—> Bolnica. 


OPIJENOST je slovila kao stanje u 
kojem na opijenu osobu prelazi bo- 
žanska snaga. 


OPOZICIJA Da bi se kod sebe i kod 
drugih prevladalo svako suprotstav- 
ljanje, trebalo je između Velike i Male 
gospe (od 15. 08. do 8. 09.) 
sakupljati gluhu koprivu, namočiti je 
u jednogodišnjem čempresovom soku 
i dobro zatvorenu nositi uza se. Time 
se navodno može postati blag i do- 
broćudan. —> Miroljubiv. 


OPSJEDNUTOST To je značilo da 
nekom osobom vladaju zli —> duhovi, 
—> demoni, —> vještice, —> đavoli. Da 
bi se od toga zaštitilo, upotrebljavalo 
se razna sredstva i manipulacije, na 
primjer drago kamenje. Ako se sma- 
tralo da je netko opsjednut, vješali su 
mu oko vrata rosiku za koju se sma- 
tralo da joj đavoli, vještice i demoni 
ne mogu odoljeti, pa da zato moraju 
napustiti opsjednutog. I —> histerija 
se smatrala opsjednutošću. —> Egzor- 
cizam, —> Mačke —> Safiri —> Pogovor 
str. 214. 


ORANICA —> Polja. 


ORAO je zbog svoje veličine i veli- 
čanstvenosti uživao veliki ugled. Za 
orlove se govorilo da izazivaju vjetar. 
Orlovo paperje na šeširu značilo je da 
se čovjek koji nosi šešir nada da će 


Orao suri: Orlovi izazivaju vjetar. Vjerovalo se i 
to da onaj koji ukrade orlovska jaja neće nikad 
naći duševnoga mira. 


mu ono dati vid i odvažnost kao u 
orla. 


ORASI Smatralo se da se može pove- 
ćati plodnost orahova drveta ako prvu 
berbu obavi trudnica. Orasi koji su 
ubrani na Ivanje (24. 06.) ili na Sv. 
Jakova (25. 07.) navodno su dobri 
protiv kolika. Kaže se da će djeca 
koja jedu orahe bez kruha dobiti uši. 
Mnogo oraha na drvetu ukazuju na 
oštru zimu. Orahova grana iznad 
kućnih vrata upotrebljavala se kao 
zaštita od munje. 


ORUŽJE se podmazivalo mazivom 
za oružje da bi se njime sigurnije 
pobjeđivalo i točnije pogađalo cilj. 
Važan sastavni dio tog maziva bila je 
veprova mast kao i veprov mozak. 


Oružjem namazanim usnom masti 
moglo se navodno savladati i ljude 
koji su se inače smatrali neranjivima. 


OSAM Tom se broju često pripisi- 
valo magijsko djelovanje, budući da 
je sastavljen od dva kruga ili prstena 
te stoga sadrži dvostruku čarobnu 
snagu tih simbola. U staro je doba 
osam slovio kao savršeni broj. Tako 
se, primjerice, pretpostavljalo da ima 
osam strana svijeta i osam vjetrova. 


OSE Dugo se vjerovalo da ose nastaju 
iz trulog konjskog ili magarećeg mesa. 
Također se smatralo da se one, kao i 
drugi insekti (cvrčci, muhe, komarci), 
kao zli demoni gnijezde u glavama 
ljudi i ometaju rad mozga. O osama 
se pripovijedalo i ovo: Kad je Bog 
stvorio pčele, đavo se htio povesti za 
njim, ali mu je pošlo za rukom da 
stvori samo ose. 

Osinje gnijezdo u kući navodno je 
nagovještavalo požar ili smrt jednog 
člana porodice. Ako se sanjalo ose, 
značilo je da predstoji nesreća, i to 
naročito smrt od strane neprijatelja. 
Po drugom vjerovanju ose su slovile 
kao ljubavni glasnici: mladići i dje- 
vojke nosili su uza se osinja gnijezda, 
u nadi da će time steći nečiju ljubav. 


OSEKA —> Djetelina, —> Djevojka. 


OSIP se navodno mogao izliječiti ako 
se prao vodom koja se crpila prije 
zalaska sunca, posudom, iz potoka ili 
rijeke nizvodno. Poboljšanje se očeki- 
valo i od kupanja u rijeci na Veliki 
petak, prije zalaska sunca. Osip se, 
osim toga, mogao protjerati mrtvač- 
kom rukom, a isto tako i željeznom 
rđom, primijenjenom izvana i iznutra. 
Stavljala se i zemlja s groblja u vodu 


u kojoj se kupala oboljela osoba, a 
zatim se voda prolijevala na groblje. 
Prema jednom drugom pravilu tre- 
balo je prištiće mazati parom koja se 
uhvatila na prozoru i to prstenjakom 
kojem se pripisivala ljekovita moć. U 
mnogim se krajevima osip liječio pra- 
njem sa žabljim jajima, i to uoči 
Durđevdana (23.  04.), ili pak ku- 
panjem u rosi. Preventivnom mjerom 
protiv jakog osipa smatralo se pljuva- 
nje u vihor. Po narodnom mišljenju u 
vihoru su se sakrivale vještice koje su 
donosile osip. Vjerovalo se da osip 
dolazi i od dodirivanja daždevnjaka, 
a djecu su smatrali ugroženom ako 
netko u njih puhne. 


OSKORUŠE Ako oskoruša ima 
mnogo plodova, očekuje se oštra 
snježna zima, ali i mnogo djece. 


OSPICE su pokušavali liječiti trlja- 
jući bolesnika komadom slanine. I 
tirkizu se pripisivala ljekovita moć 
protiv ospica. U nekim su se mjestima 
djeca mazala graškovom juhom ili 
kuhanim bijelim vinom sa šećerom, 
koje je kod bolesnika trebalo izazvati 
znojenje i protjerati bolest iz tijela. 


OTAC —> Naramenice, —> Očuh, —> 
Majka. 


OTEKLINE su se, prema starim 
knjigama o ljekovitim biljkama, mo- 
gle liječiti korijenom perunike koji 
treba izvući lijevom rukom iz zemlje 
i pritom reći kome je namijenjen. 
Vjerovalo se da se otekline mogu 
odstraniti i mašću od spaljenog konj- 
skog kopita i ulja. Također se mislilo 
da će otekline splasnuti ako se na njih 
stavi komad konca ili pamuka koji je 
prethodno visio na kiši. Isti se efekt 


očekivao i od žute vune s ovnovih 
muda koju je najprije trebalo skuhati 
u mlijeku. Najboljim se lijekom sma- 
trao slučajno nađeni bijeli pasji izmet 
koji je navodno mogao odstraniti i 
stare otekline. Za hlađenje oteklina 
narodna je medicina savjetovala da se 
na njih stavi češalj. 

OTPORAN NA METAK —> Nera- 
njiv. 

OTPUTOVATI na određene dane, 
na primjer ponedjeljkom i petkom 
( —> Nesretni dani), nije bilo prepo- 
ručljivo, jer se smatralo da bi to mo- 
glo dovesti do nesreće. Nasuprot to- 
me, neki su se dani smatrali izrazito 
pogodnima za putovanje. Da bi se na 
putovanju zaštitili od umora, ljudi su 
prije izlaska sunca brali bogorodičinu 
travu i stavljali je u cipele, ili bi za 
šešir zataknuli grančicu kleka. I —> 
pelin je navodno štitio od zamora. —> 
Putovanje, —> Putnici pješaci, —> Put. 


OTROV Otrovni su se napici prire- 
đivali, između ostalog, od vina i pau- 
kova koji su se često smatrali otrovni- 
ma. I ljudska je slina često slovila kao 
jak otrov, a prilikom pomrčine sunca 
vladao je strah od otrovne kiše. Sma- 
ragd, ako se ostruže i strugotine poje- 
du, navodno također liječi otrovanja, 
kao i ahat, ametist, malahit, opal i 
rubin. Vjerovalo se da će dovoljna 
količina masti u želucu absorbirati 
svaki otrov. Najviše se vjerovalo u 
»sigurno« djelovanje vode koja se pije 
iz pehara od serpentina. Serpentin se 
preporučivao osobito protiv —> zmij- 
skog otrova. Tko se bojao da će ga 
netko otrovati, mogao se navodno 
zaštititi ako male količine pića ulije u 
pehar od serpentina, koji se, prema 


vjerovanju, raspukne ako piće sadrži 
otrov. Općenito se smatralo da su 
krastače otrovne. U vremenu od Ve- 
like do Male gospe (od 25. 08. 
do 9. 09.) nisu se smatrale otrovni- 
ma, pa su ih u tom periodu lovili i 
ubijali, vjerujući da mrtve privlače na 
sebe sav otrov. U drugim se krajevima 
isto tvrdilo za pauke. Vjerovalo se da 
bijele lukovice izvlače otrov i to oso- 
bito iz rana. —> Rutvica. 


OVAN Vjerovalo se da će glavobolja 
prestati, pomoću pepela dobivenog 
od spaljene vune koja raste između 
ovnećih rogova. Bolesnici će navodno 
lakše zaspati ako im se za jelo dade 


Ovan. 


mozak ovna. Delirije su pokušavali 
liječiti mozgom ovna koji se još nije 
pario. 

OVCE koje bi čovjek usput sreo, 
imale su različito značenje: ako ih se 
ugledalo na desnoj strani, mogla se 
očekivati radost, a ako su bile na 
lijevoj strani, dolazilo bi navodno do 
svađe i tuče. —> Kašalj i —> Rast zubi 
kod djece. 


OVČICE —> Oblaci. 


OZEBLINE su se navodno mogle 
izliječiti ako se noge operu u vodi u 
kojoj se kuhala svinja. Korisnim se 
smatralo i pranje urinom. Ozeblina 
će navodno proći ako se preko nje tri 
puta prijeđe  komadićem šljunka. 
Osim toga su se preporučivali oblozi 
s pasjom mašću i jagode. —> Smrznuti 
udovi. 


OZLJEDE Od ozljeda navodno štiti 
ako se korijen gorčice nosi oko vrata. 
—> Neranjiv. 


OŽUJAK Stara pravila za vrijeme 
kažu: Koliko rose u ožujku, toliko 
slane oko Duhova i toliko magle u 
kolovozu. 


OŽUJSKA VODA smatrala se ljeko- 
vitim i uljepšavajućim sredstvom, kao 
i sredstvom za uništavanje gamadi. 
Prvoj ožujskoj kiši pripisivale su se 
ljekovite snage koje pomažu u slučaju 
opekotina, pa se zato ta voda čuvala 
preko cijele godine. S druge strane, 
vjerovalo se da kiša u ožujku izaziva 
sunčane pjege, a da bi se one odstrani- 
le, trebao se 1. ožujka oprati na buna- 
ru. ( —> Snijeg u ožujku). Vjerovalo se 
da voda od snijega u ožujku liječi 
očna oboljenja i lišajeve. 


P 


PADAVICA —> Epilepsija. 


PADOVI navodno ne završavaju 1o- 
mom kostiju niti drugim ozljedama 
ako se uza se nosi muškatni oraščić, 
dobiven za Novu godinu, ili pak ko- 
šticu datule. —> Lom kosti, —> Gema. 


PAKAO su ljudi zamišljali kao 
ogromni labirint prostorija u kojima 
su se mnogobrojni grešnici nepre- 
stano i vječno mučili u vatrenoj vrući- 
ni. Osim toga su se izmišljale i razne 
druge muke prokletih. 


PAKUJAC se smatrao sredstvom za 
vraćanje izgubljene potencije u mu- 
škaraca. Trebalo ga je pripremiti kao 
čaj i popiti. 


PALAC Tom najjačem prstu pripisi- 
vale su se nadzemaljske snage. Da bi 
se zaštitili od vještica i more, ljudi bi 
u krevetu savinuli palac - smatralo se 
da osobito lijevi palac štiti od uroka. 
Vjeruje se da će imati sreće, osobito u 
igri, onaj kome se drži palac. Među- 
tim, kod —> kuglanja se pomoću palca 
može — prouzrokovati — protivnikov 
neuspjeh. Savijeni se palac smatrao i 
zaštitom protiv ugriza psa, a ako se 
palac čvrsto drži, navodno će proći 
probadanje. Palac je, prema starom 
vjerovanju, aktivno djelovao protiv 
kolika, zubobolje i —> epilepsije. Ako 
se držalo za prst čovjeka koji spava, 
moglo mu se navodno izmamiti svaku 
tajnu. Vjerovalo se da se igra s đavo- 
lom onaj tko vrti palcem. —> Grlobo- 
lja. 


PAMĆENJE Velike uši smatrale su 
se vanjskim znakom dobrog pamće- 
nja. Vjerovalo se da će dobro pamće- 
nje imati onaj tko natašte pojede ja- 
buke ili jetra pupavca ili pak toplo 
meso vjeverice. Uspjehu su se ljudi 
nadali također kad bi utrljali u slje- 
poočice medvjeđu mast ili žuč jarebi- 
ce. I onaj tko bi dva puta preko praga 
ušao u kuću i natraške opet izašao, 
nadao se da će mu se popraviti pamće- 
nje. Smaragd koji se nosio oko vrata 
izražavao je istu želju. Da bi se djeci 
osiguralo dobro pamćenje, stavljali su 
im prije krštenja ispisani list papira u 
haljinu za krštenje. Stavljajući prije 
spavanja knjigu pod jastuk, ljudi su se 
nadali da će »u snu« naučiti potrebno 
gradivo. Osim toga se vjerovalo da se 
pamćenje može mobilizirati i pljuska- 
ma. Pamćenje će se pogoršati onome 
tko pojede nađeni kruh, dopusti da 
mu se odjeća krpi na tijelu ili čita 
zapise na nadgrobnom kamenju. Ako 
se spali kosa nakon prvog sisanja 
djeteta, kaže se da mu se spalilo pam- 
ćenje. 


PAPAR Ako se prospe papar ili pa- 
prika, doći će navodno do veće svađe 
nego kad se prospe sol. Protiv povi- 
šene temperature preporučivalo se da 
pacijent pojede jabuku  nadjevenu 
zrncima papra. 


PAPRAT Sjemenke koje u Ivanjoj 
noći (24. 06.) u ponoć navodno 
ispadaju iz paprati, donose vlasniku 
sreću u ljubavi i igri, a čine ga i 
otpornim protiv udarca i uboda, a 
ako zaželi, može postati i nevidljiv a 
i steći veliko bogatstvo. —> Jezik živo- 
tinja, i —> Pogovor str. 214. 


PAPRIKA —> Papar. 


PAPUČA Ako se željelo zaboraviti 
nešto neugodno, bacila bi se papuča 
preko glave unazad. 


PAS Ako pas jede travu, pokvarit će 
se vrijeme. Kišu treba očekivati kad 
pas ima prodoran vonj. Ako jede 
snijeg i valja se u njemu, uskoro će 
zatopliti. Ako pas sam nemirno trči 
amo—tamo ulicom, na tom će mjestu 
ubrzo doći do svađe. Onaj za kim trči 
strani pas, a da ga nije pozvao, imat 
će navodno sreće. Kad se pas skliže 
na repu, znači da treba očekivati go- 
ste. Pas u snu donosi neprilike. Tvr- 
dilo se da će dobiti padavicu tko jaši 
na psu. Mislilo se da psi privlače 
munje. Ako netko namaze oči pasjim 
suzama, moći će navodno vidjeti du- 
hove. Tužno lajanje, cviljenje i tulje- 
nje psa najavljuje nesreću i smrt. Oso- 
bito se kuglaši boje nesreće u igri kad 
čuju da pas tuli. Ako je pas digao 
glavu gore, vjerovalo se da će uskoro 
biti požar. Ako se malo vlastite vode 
od pranja ulilo u pasju hranu, očeki- 
valo se da pas postane oštar i dobar 
čuvar, isto kao i kad mu se za Božić 
dade češnjaka. Ako pas kad je plima 
popije morske pjene, pobjesnjet će. 
Da bi se psa naviklo na kuću i gospo- 
dara, stavljala bi se jedna njegova 
dlaka u vlastitu cipelu ili bi mu se 
dalo nekoliko vlastitih dlaka iz pa- 
zuha da ih pojede između dvije kriške 
kruha s maslacem. Isto se tako cijedila 
kava kroz krpu za suđe, u želji da se 
psa veže za kuću. Pasji grob pod 
voćkom obećavao je dobru žetvu. 


PASJI DANI općenito su slovili kao 
nesretni dani. Ljudi rođeni u tim tjed- 
nima (između kraja srpnja i kraja 
kolovoza) bit će navodno nesretni, a 


vjenčanje održano tih dana dovest će 
do nesretnog braka. Čak se tvrdilo da 
drvo posječeno tih dana ne gori. Tih 
se dana nije smjelo ni kupati ni prati 
kosu, jer se trebalo bojati da je voda 
otrovana ili da će se dobit čirevi i 
utopiti se. 


Danas se pauk većinom smatra sretnim znakom, 
osobito ako vam sa stropa padne na lice. Ako puze 
po odjeći, može se uskoro očekivati novac. 


PAUK Te životinje, koje u prazno- 
vjerju igraju vrlo važnu ulogu, prema 
vjerovanju nastaju od sagnjilih pred- 
meta, osobito od gnjile prašine kao i 
od sline koju čovjek izbaci nakon 
jela. Djelomično su ih smatrali otrov- 
nima ( —> Otrov, —> Pljuvačka), a 
djelomično —> životinjama s dušom 
umrlih. U tom slučaju nije ih se 
smjelo ni ubiti ni potjerati. Vjerovalo 
se da će onaj tko ubije pauka razoriti 
svoju sreću. Sreću je prije svega dono- 
silo ako se crni pauk na svojoj niti 
spusti na tijelo čovjeka ili puže po 
njemu. Pritom se mjestimično kao 
uvjet za sreću smatralo da pauk puže 
po glavi ili prsima u smjeru srca. U 


sreću se vjerovalo kad bi pauk tri 
puta pretrčao preko ruke, a o sreći u 
vezi s paukom govori i vjerovanje da 
pauk ujutro donosi brige, uveče sreću, 
a u podne veselje trećeg dana. Ta se 
uzrečica prvobitno odnosila na prede- 
nje, te je tek kasnije prenesena na 
pauke. U Engleskoj se značenje, koje 
se pripisuje paucima, mijenja prema 
njihovom broju: 


Jedan donosi blagoslov, dva čine čovjeka vese- 
lim, 


tri nagovještavaju vjenčanje, a četiri skoru 


smrt. 

ako je pauk pretrčao preko kreveta 
bolesnika ili u njegovoj blizini po 
zidu, vjerovalo se u bolesnikovu brzu 
smrt. U kući su pauci navodno štitili 
od udara munje, osobito pauk krstaš 
kojeg su zbog znaka križa često sma- 
trali životinjom koja nosi sreću pa 
može, na primjer, očuvati mladića od 
vojne službe. U staji su pauci bili 
rado viđeni jer se vjerovalo da mogu 


zaštititi stoku od bolesti time što 
navodno privlače na sebe otrovne 
tvari iz zraka. Paučina u staji značila 
je mnogo dobra: smatralo se da tjera 
demone, a da je pogodna i za zaustav- 
ljanje krvi i kod povratne groznice. 
Ako se u mlijeku našao mrtvi pauk, u 
kući je navodno predstojala smrt. Vje- 
rovalo se da će se pauk krstaš, zatvo- 
ren u kutiju, nakon šest ili sedam 
godina pretvoriti u zlato ili drago 
kamenje. 

Pauci su slovili i kao vremenski 
proroci: lijepo se vrijeme očekivalo 
kad bi pauk krstaš preo svoju mrežu, 
hladnoća i mraz su se očekivali kad bi 
kućni pauk preo mrežu u blizini peći, 
a ako je preo mrežu u blizini prozora, 
značilo je da će biti toplo i da će se 
snijeg otopiti. 


Kad pčele postanu lijene i dokone, očekuje se neka 
nesreča; ako sve uđu u košnicu i dugo ne iziđu, 
očekuje se kiša. Kad pčela uleti u kuču, očekuje se 
skori posjet. 


PČELA Vjerovalo se da će duša 
onoga tko ubije pčelu pripasti đavolu. 
Očekivalo se da pčela neće ubosti 
onoga tko u ruci nosi matičnjak. Sma- 
tralo se da žalac neće ostati u tijelu 
ako se čovjek ne bude smijao dok ga 
pčela bode. Mislilo se da se bol pro- 
uzrokovana ubodom pčele može 
ublažiti svinjskim izmetom, kuhanim 
u octu ili rastopljenim u vodi. Ako je 
u novogodišnjoj noći sniježilo, sma- 
tralo se da je to znak da naredne 
godine treba računati s mnogobroj- 
nim rojevima pčela. Dobra se godina 
za pčele očekivala i ako je na Novu 
godinu sunce sjalo na oltar ili ako je 
prije svećenika došlo do propovjedao- 
nice. Ako je pčelar u proljeće ulovio 
prvog leptira kojeg bi ugledao i opet 
ga pustio da odleti kroz rukav svog 
kaputa, vjerovalo se da će ljeti moći 
uloviti roj pčela. Svoje je vlastite ro- 
jeve pokušavao spriječiti da odlete, 
vješajući u vrt koru hrasta pogođenog 
munjom. Pčelar se nadao da će to isto 
postići ako pčelama pokaže golu 
stražnjicu ili ako košnicu natrlja ma- 
tičnjakom. Ako se roj divljih pčela 
spustio na kuću, smatralo se da joj 
prijeti požar. 


PEĆI u petak navodno donosi svađu. 
Peći se nije smjelo ni na Veliki četvr- 
tak i u periodu od 25.12. do 6. 
01. . Ako je u kućanstvu ipak bio 
potreban kruh, žena je pri miješanju 
morala opasati pregaču jer se smatralo 
da inače postoji opasnost da se kruh 
raspadne. Vjerovalo se da kruh neće 
uspjeti ako se nareže kolač dok je 
kruh u pećnici. —> Tijesto, —> Kruh, 
—> Petak, —> Svibanj. 


PELIN Da se ne bi umorili, ljudi su 
u stara vremena stavljali u cipele pelin 


ii su ga pak nosili sa sobom. Od 
krstobolje i bolova u leđima ljudi su 
se pokušavali zaštititi noseći —> pojas 
od pelina. Pelin se već u srednjem 
vijeku upotrebljavao protiv uroka. 
Kao seksualni stimulans pelin se stav- 
ljao pod jastuk. U mnogim su kraje- 
vima žene vezivale pelin za bedra da 
bi postale plodne. 


PENTAGRAM (peterokutni lik) je 
od starih vremena magijski znak za 
obranu od bolesti. Sve do u novo 
vrijeme služi za zaštitu od vještica i 
duhova koji izazivaju noćne more, a 
pričvršćuje se na dječje kolijevke i 
bračne krevete. 

PEPELNICA je općenito slovila kao 
nesretan dan jer je tada navodno Luci- 
fer bio izbačen iz neba. Ako bi čovjek 
na Pepelnicu dopustio da ga izbičuju 
brezovim šibama, smatralo se da će 
cijele godine ostati pošteđen od buha. 
— Srijeda. 


PEPEO CIGARE —> Kuglanje. 


PERECE je trebalo jesti na Veliki 
četvrtak ili Veliki petak, i to natašte, 
jer to navodno sprečava groznicu. 


PERŠIN treba sijati smijući se, po 
mogućnosti srijedom. Međutim, u ne- 
kim se krajevima vjerovalo da za vri- 
jeme sijanja treba biti ljut. Govorilo 
se da će peršin cijele zime ostati zelen 
ako ga se posije na Sv. Petra (29. 
06.) ili na Ivanje (24. 06.). Ako 
se sijalo dok se mjesec smanjivao, 
očekivalo se da će peršin imati jako 
korijenje, a ako se sijalo dok se mjesec 
punio, izraslo bi navodno lijepo lišće. 
Ako peršin izraste bujan, sijač će 
dugo živjeti ili će njegova obitelj do- 
biti podmladak, a ako nikne loš per- 
šin, smatra se da sijač previše brblja. 


Peršin se ne smije presađivati jer će 
inače navodno netko umrijeti ili dje- 
vojka neće naći muža. Pomoću divljeg 
peršina kuhanog u vinu pokušavalo 
se stimulirati začeće. 


Pentagram. Vrlo drevan znak: često se nalazi na 
amuletima i talismanima i podjednako služi za 
zazivanje duhova i za zaštitu. Mnogo se upotreb- 
ljava u magiji. 


PERUNIKA ili IRIS Tko bi u us- 
kršnjoj noći iskopao korijen perunike 


i nosio ga sasušenog na goloj koži, 
nadao se da će ga to učiniti otpornim 
na udarce i ubode. Korijen iskopan u 
Ivanjoj noći (24. 06.) navodno je 
štitio od zubobolje. Već su Rimljani 
korijen irisa vješali oko vrata djeci 
kojoj rastu zubi, sa željom da im 
ublaže boli. Kad bi se korijen izvukao 
iz zemlje lijevom rukom, govoreći 
pritom kome je namijenjen, navodno 
je djelovao protiv guše, oteklina i 
otečenih — stidnih — dijelova. — Protiv 
grčeva se upotrebljavao korijen žute 
perunike, iskopan u srijedu prije izla- 
ska sunca, u znaku saturna, koji je u 
nedjelju trebalo ušiti u crveni baršun 
zajedno s istom količinom bijelog 
ahata i objesiti oko vrata. Žuta se 
perunika upotrebljavala i protiv žuti- 
ce. 


PET Taj je broj slovio kao savršen, 
kao simbol cjeline (pet prstiju jedne 
ruke, pet čovjekovih osjetila, pet kla- 
sičnih planeta, pet talenata, pet stu- 
pova pobožnosti u islamu). Smatralo 
se da broj pet štiti od svakog zla. 


PETAK U krajevima s germanskom 
kulturom petak se smatrao danom 
plodnosti (njem. Freitag prema imenu 
nordijske božice Freye), pa ga se zato 
često biralo za vjenčanja. Smatrali su 
ga  najsretnijim danom u tjednu. 
Prema tom vjerovanju je u petak sve 
najbolje polazilo za rukom, pored 
ostalog i tzv. simpatetske kure i igra- 
nje na lutriji. Djeca rođena u petak i 
krštena u nedjelju smatrana su jedna- 
kima djeci rođenoj u nedjelju. Vjero- 
valo se da žetva koja je započela u 
petak donosi bogat urod, a kosa i 
nokti koji se režu petkom navodno 
lijepo i uredno rastu, donose sreću i 


blagostanje i čuvaju od zubobolje. 
Kršćani su petak, dan Kristovog stra- 
danja, naravno smatrali najkobnijim 
danom u tjednu ( —> trinaest). Zato se 
savjetovalo da se tog dana ne kreće na 
putovanje, ne mijenja stan ni radni 
odnos niti da se poduzima išta važno 
jer navodno ništa ne može poći za 
rukom ( —> Pogovor str. 214). Prema 
tome će i brakovi sklopljeni u petak 
biti nesretni i bez djece. Djeci rođenoj 
u petak proricala se nesreća u životu. 
Pranje rublja u petak imat će navodno 
za posljedicu poplavu, a tko peče 
kruh u petak, doživjet će oskudicu. 
Ono što se u petak isprede neće dugo 
trajati. Onaj tko se u petak čsšljao, 
doprinosio je, prema tom vjerovanju, 
razmnažanju gamadi, a za svaku uš 
ubijenu u petak, stvorit će se devet 
novih. Zavijanje mačaka u noći na 
petak nagovještava svađu, a onaj tko 
petkom bere voće, izazvat će neplod- 
nost drveta. Kakvo je vrijeme u petak, 
osobito oko podne, takvo će navodno 
biti i u nedjelju. 


PETOPRSTAC Korijen te biljke koji 
se iskopa na Ivandan (24. 06.) prije 
izlaska sunca, donijet će navodno 
onome tko ga bude nosio uza se sreću 
i uspjeh kod voljene osobe. Ako se 
željelo nešto postići kod nekog čo- 
vjeka koji ima moć, trebalo je samo 
imati uza se petoprstac. Vjerovalo se 
da će onda moći spretno govoriti i da 
će se sve odvijati prema njegovim 
željama. Mislilo se da se guša može 
odstraniti ako se pije sok te biljke 
pomiješan s vodom. Ako se sok za- 
drži u ustima, izliječit će se navodno 
sve smetnje koje se tamo pojavljuju, 
čak i zubobolja. 


Petoprstac ima lako uočljiv cvijet. U pučkoj se 
medicini upotrebljava za uklanjanje želučanih 
smetnji. 


PIJANCI Vjerovalo se da su vještice 
prema njima nemoćne. —> Opijenost. 


PIJANSTVO Vjerovalo se da se čo- 
vjek može zaštititi od pijanstva ako 
na prstu ili pupku nosi ametist ili ako 
ga razmrvljenog jede. Ametist na- 
vodno u svakom slučaju sprečava di- 
zanje alkoholnih para u glavu. 


PIJAVICE Pučka je medicina vjero- 
vala da pijavice odstranjuju svu neči- 
stoću iz tijela. Mnogi su se nadali da 
će pomoću spaljenih i samljevenih 
pijavica stimulirati rast kose. 


PIJENJE Ako dvije osobe jedna dru- 
goj nazdravljaju, često time žele oja- 


čati svoje zajedništvo; u starim bi se 
vremenima na taj način u nekim kraje- 
vima zapečatilo čak i sklapanje braka. 
Vjerovalo se da će se formulom >»ži- 
vjeli« koja se upotrebljava kod na- 
zdravljanja, = stimulirati — obostrano 
zdravlje i sreće. Ako se, međutim, 
partneru nazdravljalo vodom, vjero- 
valo se da će taj dobiti uši. A ako 
netko pije iz roga kakve životinje, 
dobit će navodno nadzemaljsku snagu 
i osobito dobro zdravlje. Ako su dvije 
osobe pile iz iste posude, postojala je 
opasnost da među njima izbije svađa. 
Vjerovalo se da pijenje iz napukle 
čaše mora izazvati neki raskid i da će, 
osim toga, žena onoga tko tako neo- 
prezno pije rađati samo djevojčice. 
Posebno se značenje pripisivalo i po- 
stupku sa —> šalicom a još više pijenju 
na mjesečini. Vjerovalo se da se pra- 
vim napitkom može utjecati na razvoj 
—> govora u djeteta i na —> ljepotu. —> 
Dolijevanje. 


PIJESAK se smatrao mnogostrukim 
lijekom i sredstvom za pomoć u raz- 
nim situacijama. Tako se vjerovalo u 
njegovu moć kod boli u želucu, 
hladne groznice i bradavica. Ako se 
pijesak pospe po nečijim stopalima, 
ta će osoba navodno još dulje vrijeme 
ostati neoženjena ili neudata. 


PIJETAO Prije je na selu dan poči- 
njao kada bi pijetao ujutro prvi put 
kukuriknuo. On bi dokrajčio vlada- 
vinu noćnih demona, a prije toga se 
nije smjelo ni ustati niti izaći iz kuće. 
Za crne se pijetlove_ mislilo da se 
pretvaraju u daždevnjake ili Zmajeve, 
pa su ih zato brzo klali. Široko ras- 
prostranjeno je bilo i vjerovanje da 
onaj tko uza se nosi bijelo kamenje iz 


želuca crnog pijetla može zadobiti 
svačiju naklonost. 


PIVO Vjerovalo se da onaj tko na 
Poklade pije mnogo piva time produ- 
Žuje život, a da se onaj tko pije pivo 
na Novu godinu pomlađuje. Pranje 
bijelim pivom navodno je poljepša- 
valo kožu. Tegobe u želucu liječile su 
se tako da se pivo prelije preko nađe- 
nje, užarene potkove, pa da se zatim 
tako zagrijano pivo popije. Protiv po- 
sljedica zmijskog ujeda kuhalo se jase- 
novo lišće u pivu. Ako je netko sanjao 
pivo, u kući je navodno dolazilo do 
svađe. Tvrdilo se da će vještice zavla- 
dati onim koji ne otpuhne pjenu prije 
nego što počne piti pivo - osim ako 
je pijan. Ako se na svadbi dolije piće 
u čašu koja još nije potpuno prazna, 
onaj tko iz nje pije bit će nesretan u 
ljubavi. Ako je djevojka u društvu 
prevrnula pivsku čašu, vjerovalo se 
da će roditi vanbračno dijete. 


PJEGE BOJE JETRE —> Madež. 


PJEVANJE Kaže se da će onaj tko 
ujutro pjeva, navečer plakati. Vjero- 
valo se da će se moći lijepo pjevati 
ako se u nedjelju ujutro prije nego što 
zazvone crkvena zvona, ispije tri še- 
vina jaja. Navodno će dobri pjevači 
postati ona djeca koja rado piju vodu 
iz spužve za kupanje. 


PLAČ Govorilo se da tko ujutro 
pjeva, navečer plače, a tko prospe sol, 
mora očekivati neprilike i suze. Ako 
se u proljeće ugleda prvu žabu u vodi, 
tokom godine će se mnogo plakati, a 
na buduće suze ukazivala je i proli- 
vena voda i svrbež u —> očima. Vjero- 
valo se da na sprovodu ne treba pre- 
više plakati jer to ometa pokojnikov 


mir. Budući da su se biseri smatrali 
simbolom suza, mladenka u svom 
svadbenom nakitu nije smjela imati 
bisere. —> Kava. 


PLAMENJAČA (isprženost suncem) 
se navodno može izbjeći ako se na 
pokladni utorak pije mlijeko. 


PLANETI —> Horoskop, —> Astrolo- 
gija, —> Sretni dani. 


PLANINARENJE Da se ne bi zadi- 
hali, planinari bi na prsima nosili 
orlov jezik. 


PLAŠLJIVOST se kod djece na- 
vodno mogla spriječiti ako im se u 
kolijevku stave komadi magareće ko- 
že. Kasnije su se djeci vješali oko 
vrata amuleti sa sjemenkama božura. 
I safir je ljude, koji su ga nosili, 
navodno oslobađao od straha. 


PLAVA BOJA se djelomično smatra 
bojom čudesnog, ali i bojom ništavila, 
smrti i žalosti. Plavo simbolizira i 
vjernost, ustrajnost i umjerenost (>> 
Pogovor str. 214). Rašireno je bilo 
vjerovanje da plava boja doprinosi 
liječenju —> hripavca, —> zubobolje, 
—> usnoj boli, —> udaru kapi. Kad bi 
muškarac u proljeće najprije ugledao 
plavi cvijet, smatralo se da je to znak 
kojim se potvrđuje vjernost žene. Ali 
u snovima plava boja ima loše pred- 
znake: plave borovnice ili šljive na- 
vodno znače smrt. —> Različak. 


PLAVA KOSA Tko je želio plavo- 
koso dijete, stavio bi mu u prvu 
kupelj malo bijele vune. Vjerovalo se 
da su plavokosi nadareniji od crnoko- 
sih. 


PLESANJE na mjesečini 
prema starom vjerovanju, 


privlači, 
duhove, 


budući da je u to doba zemljina po- 
vršina navodno naročito tanka. 


PLESTI su djevojke morale u krug, 
ne prekidajući pletenje na kraju reda 
jer će im inače njihov prijatelj biti 
nevjeran. Žene koje pletu bile su 
imune protiv vještica jer su iglama 
uvijek oblikovale znak križa. 


PLIMA Narodna je mudrost upozo- 
ravala da će onaj tko za vrijeme plime 
ii dok otkucava sat pravi grimase, 
zauvijek ostati naceren. Ako žena za 
vrijeme plime zanese, dijete će na- 
vodno biti muško. Srkne li pas za 
vrijeme plime morsku pjenu, navodno 
će pobjesnjeti. Kad se za vrijeme 
plime klalo, očekivalo se da će biti 
naročito mnogo slanine. 


PLODNICA ili POSTELJICA Da 
bi se ograničio njezin rast, savjetovalo 
se trudnicama da svako jutro natašte 
trljaju područje pupka izrezanim i u 
vodi rastopljenim sapunom, s dodat- 
kom rakije od žita. Poslije poroda 
ostavljala se plodnica tri dana pod 
krevetom rodilje kako bi se spriječilo 
da kakva vještica zamijeni dijete (> 
Kopile). Poslije toga je plodnicu tre- 
balo otplaviti tekućom vodom. —> 
Madež. 


PLODNOST ŽENA Već je u starom 
vijeku i kod Germana jabuka slovila 
kao simbol plodnosti (Eva u raju !), te 
se vjerovalo da se ženska plodnost 
može izazvati i stimulirati različitim 
sredstvima: žene bi vezivale pelin uz 
bedra, jele ssemenke koprive, pile bre- 
zin sok, gutale zečje rodnice u prahu, 
itd. —> Začeće, —> Grašak, —> Bračni 
krevet. —> Plodnost muškaraca —> Će- 
la. 


PLUĆNA OBOLJENJA Za zaštitu 
od tih oboljenja nosila se oko vrata 
vrećica s ubijenim sljepićem ili samo 
njegovom glavom. Cesto se preporu- 
čivala i pasja mast, osobito mast crnih 
pasa. Muškarcima je navodno poma- 
gao ekstrakt crvene divlje ruže kao 
napitak, a ženama ekstrakt bijele div- 
lje ruže. Plućnim se bolesnicima pre- 
poručivao »zdravi zrak« pod lipom u 
cvatu. Ljekovitim se smatrao i oblog 
od zemlje s groblja koju je trebalo 
donijeti na Badnjak, između ponoći i 
jedan sat. Protiv probadanja u plu- 
ćima jelo se smrvljeno staklo. 


PLJUSKA Njoj se pripisivala i moć 
da zaštiti od svakojakog zla i sposob- 
nost da mobilizira pamćenje. 


PLJUVAČKA je djelomično slovila 
kao jak otrov, te se vjerovalo da se 
njome mogu ubijati zmije i škorpioni. 
Međutim, također se vjerovalo da 
pljuvačka sadrži ljekovitu snagu koja 
djeluje, primjerice kod guše ili grlo- 
bolje; navodno se pomoću pljuvačke 
mogu odstraniti i madeži, a ako se 
njome namazu očni kapci, vjerovalo 
se da će se moći sačuvati oštar vid. 
Također se vjerovalo da se može 
uza se privezati voljena osoba ako se 
u njezinu hranu umiješa nešto vlastite 
pljuvačke, dok se za pljuvačku muža 
smatralo da stimulira začeće kod že- 
ne. —> Pljuvanje i— > Pogovorstr. 214. 


PLJUVANJE Na nađeni je predmet 
trebalo triput pljunuti da se spriječe 
čarolije. Pljunuti je trebalo i da bi se 
spriječile posljedice — > urokljivih oči- 
ju. Ako se pljune na primljeni novac, 
osobito ako je prvi, novac će se na- 
vodno množiti. Prema vjerovanju ta- 


kođer se moglo učiniti da prestane 
kiša i da se ne ostvari nesreća koju je 
najavio gavran ako se triput pljune. 
Ali, ako netko pljune u rijeku, otplo- 
vit će svoje zdravlje. —> Kamenje, —> 
Vatra, —> Pljuvačka. 


POBAČAJ Da bi izazvala pobačaj, 
žena je morala skuhati iglice ariša u 
vodi u kojoj se namakao brus i zatim 
taj napitak popiti. I razmrvljeni divlji 
hren, slanutak i jedna vrsta divljeg 
luka imali su navodno abortivno dje- 
lovanje. —> Zumbul, —> Sprečavanje 
začeća. 


POBJEDA Prema starom vjerovanju 
ahat, kalcedon i dijamant osiguravaju 
ljudima koji ih nose pobjedu u svim 
vrstama raspri i razmimoilaženja. Lu- 
kovice gladiola navodno su onoga, 
tko bi ih nosio uza se, u borbi štitile 
od ranjavanja (>> Neranjiv). Tko bi 
uza se nosio bočicu vode za krštenje 
također se smatrao nadmoćnim u sva- 
koj tučnjavi. —> Nesavladiv. 


PODBELJ ili LOĆIKA Toj se biljci 
pripisivalo — preventivno — djelovanje 
protiv uzbudljivih i seksualno nadra- 
žujućih snova. 


PODBRADAK (BRADA) Prema ši- 
ljastom se podbratku navodno moglo 
zaključiti da se radi o zlom čovjeku. 
Nasuprot tome, okrugla brada s rupi- 
com u sredini, prema jednoj azijskoj 
sentenci, karakterizira ugodnog čo- 
vjeka s erotskim strastima. 


POČETAK novog dana, tjedna, go- 
dine, posjete ili pothvata smatrao se 
odlučujućim za njihov daljnji tok i za 
rezultate. Kad bi se gost, ulazeći u 
kuću, spotaknuo desnom nogom, vje- 
rovalo se da je dobrodošao, a ako se 


g, 


Podbelj se u pučkoj medicini upotrebljava za poja- 
čavanje iskašljavanja. Ime je dobio po bijeloj oblozi 
na naličju lista. 


spotaknuo lijevom nogom, bilo je bo- 
lje da se vrati. Ženama koje su šepale 
kao i starim ženama pripisivalo se da 
nose nesreću ako se na njih kao prve 
naiđe nekog dana, tjedna itd. Za dim- 
njačara, vjevericu ili kurvu smatralo 
se da nose sreću. Vjerovalo se da se 
znakove koji nagovještavaju nevolju 
može učiniti neškodljivima ako se 
pljune (> Pljuvačka). —> Ovce, —> 
Stan, —> Nova godina, —> Crna mač- 
ka, —> Pogovor str. 214. 


PODNE Vrijeme oko podneva, oso- 
bito između jedanaest i dvanaest sati, 
često se smatralo opasnim jer se vjero- 
valo da tada obilaze zli duhovi. Djeca 
rođena u to vrijeme smatrala su se 


nesretnom. Onome tko se u podne ne 
bi odmorio od posla, navodno je pri- 
jetio strah od podnevnih duhova. Isto 
tako oko podne nije trebalo kretati na 
put, niti loviti ribu, a pogotovo se 
nije smjelo ići na —> groblje. Onome 
tko bi obukao odjeću skrojenu oko 
podne, navodno je čak prijetila smrt. 

PODOKNICA Određeni dani _ u 
tjednu smatrali su se nepodesnima da 
se dolazi dragoj pod prozor, među 


Podzemno blago: Traženje podzemnoga blaga ra- 
šljama. Drvorez iz djela S. Miinstera »Cosmographia 
universalis«, Basel, 1544. 


njima naročito petak, ali i ponedjeljak 
i srijeda. 

PODVEZICA Ako se podvezica na 
čarapi razriješi, znači da na djevojku 
misli njezin dragi. Kad bi djevojka ili 
žena izgubile podvezicu, vjerovalo se 
da im je prijatelj ili muž nevjeran. 
Ako je na dan vjenčanja mladoženja 
svezao nevjesti podvezice, smatralo 
se da će nevjesta kasnije imati lagan 
porod. I inače se vjerovalo da podve- 
zica štiti od mnogih bolesti, osobito 
kad je bila napravljena od zmijske 
kože (smeđeg guža) ili kad je potjecala 
od umrle osobe. —> Sumpor. 


PODZEMNO BLAGO Vjerovalo se 
da će ruda tako dugo rasti dok ostane 
netaknuta pod zemljom. Već se u 
stara vremena pričalo da se bogato 
podzemno blago nalazi na mjestu gdje 
se duga spušta na zemlju. I zvijezda 
koja na Valpurgino (1. 05.) u 
ponoć padne s neba, navodno poka- 
zuje put prema velikom podzemnom 
blagu, a i onaj tko, ne bojeći se 
opasnosti, za vrijeme pomrčine sunca 
raskopa zemlju, naići će, prema vjero- 
vanju, na mnogo novaca. Također se 
vjerovalo da se pomoću čarobnog 
prutića može naći zakopano i još 
nepronađeno blago. 


POGREBNA KOLA Susret s po- 
grebnim kolima navodno nosi sreću; 
ali, ako su pogrebna kola prazna, 
treba očekivati nevolje. 


POJAS Vjerovalo se u ljekovitu snagu 
pojasa koji bi djevica napravila ženi 
ili dječak muškarcu. Ti su pojasevi 
morali biti napravljeni od kože ovna 
ili ovce koje je razderao vuk. Pojasevi 
su kod muškaraca simbolizirali snagu 


i vlast, a kod žena ljubav, čistoću i 
čednost. Vjerovalo se da pojas može 
osloboditi od —> boli u leđima kao i 
od crvi. Rašireno je bilo i mišljenje da 
nošenje pojasa olakšava —> porođaj. 
Jakob Grimm piše da su trudnice 
izmjerile stijenjak prema nekoj sve- 
tačkoj slici, pa ga onda zavezale oko 
trbuha. Vjerovanje u zaštitnu funkciju 
pojasa podsjeća na vjerovanje o —> 
krugu i —> prstenu. Jedan mračni 
aspekt dolazi do izražaja u predodžbi 
da pojas od stavljene ljudske kože 
može čovjeka pretvoriti u —> vukodla- 
ka. 


POKLADE Tko bi na Pokladni uto- 
rak prije izlaska sunca pojeo prosenu 
kašu s krvavicom, vjerovao je da mu 
je do kraja godine osigurano blagosta- 
nje. Drugdje se opet vjerovalo da se 
na taj način do kraja godine može 
osigurati dobro zdravlje. Tko je na 
Poklade u podne pojeo krvavice s 
kiselim kupusom, spasio se buha. Na 
Poklade nije trebalo jesti juhu jer će 
inače kapati nos, ali tko u to vrijeme 
pije pivo, produžuje život. Ako se 
željelo spriječiti da čovjeka ljeti isprži 
sunce i da dobije plamenjaču, trebalo 
je na Pokladni utorak piti mlijeko. 
Tko na Poklade ili na Veliki petak 
pije vodu, zaštitio se navodno od 
komaraca. Ako je na Pokladni utorak 
padao snijeg, vjerovalo se u bogati 
urod šljiva. —> Jedanaest. 


POKUĆSTVO  Škripanje pokućstva 
vrlo se često smatralo lošim znakom. 


POLAGANJE RUKU na glavu kao 
i na bolesne dijelove tijela, navodno 
je donosilo ozdravljenje i općenito 
sreću. Polaganje ispružene, otvorene 


ruke ujedno je i sastavni dio raznih 
religioznih obreda. 


POLUCIJA —> Kiselica. 


POLUDI navodno čovjek ako pojede 
riblju glavu. Nevjernu zaručnicu se 
pokušavalo otjerati u ludilo time što 
se jednu vlas njezine kose omotalo 
oko palmine grančice i bacilo u vatru. 
—> Ludilo. 


POLJA —> Stričak, —> Gusjenice i —> 
Pogovor str. 214. 


POMIRLJIVIMA je ljude koji su ga 
nosili činio, prema starom vjerovanju, 
—> tirkiz. —> Miroljubiv. 

POMRČINA SUNCA Za vrijeme te 
pojave ljudi su se bojali otrovne kiše 
i otrovne rose, pa su stoga pokrivali 
bunare i ostajali u kućama. Rublje 


Polaganje ruku: Harry Edwnads, iscjelitelj, ruko- 
polaganjem liječi bolesnicu. 


koje je za vrijeme pomrčine sunca 
bilo obješeno izvan kuće smatralo se 
okuženim. Prošireno je bilo i mišlje- 
nje da pomrčine sunca nagovještavaju 
—> smak svijeta. Mislilo se da se te 
brojne opasnosti mogu otkloniti bu- 
kom (udaranjem jednim predmetom 
od kovine o drugi) i vikom, ali i tako 
da se u vatru bace tri pupoljka palme 
ili tri mrvice kruha. Onim ludo smio- 
nima, koji bi za vrijeme pomrčine 
sunca izašli iz kuće i raskopali zemlju, 
praznovjerje je obećavalo gomile no- 
vaca. —> Pogovor. 


PONEDJELJAK Govorilo se da će 
cijeli tjedan biti onakav kako počne 
ponedjeljak. Ipak je — ponedjeljak 
uglavnom slovio kao nesretan dan. U 
ponedjeljak zato nije trebalo započeti 
ništa što je moralo biti trajno: nije se 
smjelo useliti u novi stan, a još manje 
vjenčati se, ali niti početi radom na 
novom radnom mjestu ili poslati di- 


jete prvi put u školu. Vjerovalo se da 
se daje od sebe sreća za cijeli tjedan 
ako se u ponedjeljak nešto pozajmi ili 
ako se potroši veća svota novaca. 
Nije trebalo ni prati rublje ni krenuti 
na putovanje, niti započeti žetvene 
radove. Smatralo se da gost u pone- 
djeljak znači posjete tokom cijelog 
tjedna. A gosti u ponedjeljak prije- 
podne donose domaćinu nesreću. Po- 
nedjeljak se, zbog svoje veze s mjese- 
com, noći i mrakom, smatrao i danom 
pogodnim za lopove. S druge strane, 
vjerovalo se da je ponedjeljak dobar 
dan za rad u vrtu i na polju jer mjesec 
koji se puni slovi kao simbol plodno- 
sti. 


PONOĆ Govorilo se da će djeca 
rođena u to doba biti nesretna. Onoga 
tko u ponoć ode na groblje, odnijet 
će smrt. U uskršnjoj noći postojali su 
izgledi da se steknu novi talenti au —> 
Valpurginoj noći da se dobije neko 
blago. Vodi koja se crpla u ponoć 
pripisivale su se osobite snage koje su 
djelovale na ljude i životinje. —> Noć, 
—> Badnjak, —> Nova godina. 


PONOĆKA Vjerovalo se da će u 
godini koja dolazi umrijeti onaj tko 
se posklizne na Badnjak na putu s 
ponoćke kući. 


PONOS Da je čovjek ponosan na- 
vodno se vidjelo po zavinutim ob- 
rvama i kukastom nosu. Ako se dijete 
prerano i previše gledalo u ogledalo, 
postat će prema vjerovanju ponosno. 
—> Oholost. 


POPLAVE prema vjerovanju prijete 
ako u proljeće na livadama raste 
mnogo režuhe. Poplave će navodno 
biti i onda kad žena u petak pere 
rublje. 


POROĐAJ Ako je mladoženja ne- 
vjesti na dan vjenčanja zavezao po- 
dvezice, žena će imati lak porođaj. 
Jednostavan se porođaj navodno oče- 
kuje i onda ako buduća majka za 
vrijeme poroda navuče košulju ili 
obuje papuče svog muža. Trudnicama 
se preporučivalo da od dragog kame- 
nja nose dijamant ili karneol, a u 
odlučujućem času je neka djevica mo- 
rala oko svog bedra omotati platnenu 
vrećicu s jedanaest ili trinaest zrna 
korijandera, jer se smatralo da će to 
olakšati porod. Ista će se želja na- 
vodno ostvariti ako se rodilji stavi u 
ruku belemnit ili ako se na goli trbuh 
rodilje tri puta spusti glog. Nadalje se 
smatralo da će žena lakše roditi ako 
preko nje prekorači neka djevica i 
spusti na nju svoj —> pojas. Porođajni 
bolovi se navodno mogu ublažiti rosi- 
kom, ali majka za vrijeme porođaja 
nije smjela zatvoriti oči, jer će joj 
inače dijete oslijepiti. Da rodilja ne bi 
izgubila krv iz srca, stavljali bi joj 
pod krevet sjekiru. Ako je porođaj 
bio za vrijeme mjeseca koji se puni, 
vjerovalo se da će žena imati još 
djece. Djeca rođena u tom razdoblju 
navodno se i fizički i psihički bolje 
razvijaju od one rođene dok mjesec 
ide u manjak ili za vrijeme mladog 
mjeseca. —> Oluja, —> Divokoza, —> 
Kovani novac. 


POSAO —> Trgovci. 


POSJET Tko je želio posjet, trebalo 
je da u peć zatakne tri metle. Posjet 
treba očekivati ako nekome sapun 
ispadne iz ruke. I svrake i mačke 
određenim ponašanjem — nagovješta- 
vaju goste, s kojima se računa i onda 
kad listići čaja plivaju po površini čaja 


ii kad u šalicu kave padne komad 
kruha ili kolača. Kad bi se oštar nož, 
škare ili neki drugi oštar predmet, 
nakon što je pao, zabio u zemlju ili 
pod, i to se smatralo znakom da će 
doći gosti. Gostima u —> ponedjeljak 
pripisivalo se posebno značenje. —> 
Gost. 


POSKUPLJENJE navodno predstoji 
kad ima mnogo modrih zujara ili 
mnogo poljskih miševa. Ljudi su vje- 
rovali da i nicanje mnogih gljiva u 
šumi najavljuje skupoću. —> Glad. 


POSTELJINA Perine je trebalo pu- 
niti za vrijeme punog mjeseca, budući 
da će, prema općem mišljenju, samo 
tako ostati mekane. Ako se željelo 
spriječiti da se u posteljinu zavlače 
komarci i buhe, trebalo je posteljinu 
zračiti na Veliki četvrtak ili Veliki 
petak. Ako se preko dana ostavila 
raspremljena postelja, govorilo se da 
će u nju leći duh. Ako se iz kreveta 
ustalo istovremeno na obje noge ili 
najprije na lijevu nogu, bio je to loš 
znak za cijeli dan. Lošim se znakom 
smatralo i škripanje drveta od kojeg 
je napravljen krevet. Veliko se znače- 
nje pridavalo i prvom snu u novom 
krevetu. Da bi se u snu razabrao 
budući ili buduća, treslo se krevet ili 
udaralo tri puta nogom u donji dio 
kreveta. To se osobito često činilo na 
Sv. Andriju (30. 11.) ili Sv. 
Tomu (21. 12.). 


POSUDITI se nije smjelo nikome 
ništa u ponedjeljak jer se vjerovalo da 
se time daje iz kuće blagoslov. 


POSUĐE Staro pravilo domaćice ka- 
že: tko dopusti da mjesec sja u kuhi- 
nju, razbit će mnogo suđa. To će se 


isto navodno dogoditi i djevojci koja 
u proljeće najprije ugleda rodu koja 
klepeće kljunom. 


POŠTAR Susret s poštarom u novo- 
godišnje jutro smatrao se lošim zna- 
kom za godinu koja počinje. 


POTENCIJA —> Spolna moć. 


POTKOVE Smatra se da nađene pot- 
kove nose sreću i odbijaju nevolje. 
Treba ih pribiti na vrata kuće ili staje 
ii na brodovima na jarbol, a prema 
nekim se vjerovanjima pritom ne 
smije govoriti. Potkova štiti od munje 
i vatre, a trgovcima donosi mnogo 
mušterija i dobru zaradu. U nekim se 
krajevima maloj djeci u kolijevku kao 
zaštita od bolesti i zlih duhova stavlja 
potkova. 


POVRATNA (NASTUPNA) 
GROZNICA navodno će popustiti 
ako bolesnik pojede paučinu u šećeru, 
na kruhu s maslacem ili s mješavinom 
od zobnog kruha, meda, soli i vinskog 
octa. Protiv povratne groznice pio se 
i sok iscijeđen iz konjskog izmeta, 
pomiješan s rakijom i začinjen jed- 
nom uši. Bolesnici su očekivali pomoć 
i od stavljanja malih vrećica sa stoli- 
snikom na srce i na noge. 


POVRTNICU je trebalo  strugati 
prema dolje, jer se onda od nje na- 
vodno ne podriguje. U medicinskoj 
domeni povrtnice su se preporučivale 
protiv guše i kurjih očiju; u prvom je 
slučaju trebalo piti sok, a u drugom 
stavljati komade _ na nožne prste. 
Utorkom i četvrtkom nije trebalo si- 
jati ni saditi povrtnice, jer su ti dani 
bili zloglasni kao »crvljivi dani«. 


PRANJE Tko ujutro nije oprao ruke, 
dolazio bi u vlast vještica. A ako se 
ruke nakon zalaska sunca pralo hlad- 
nom vodom, bilo je navodno sigurno 
da na njima neće ispucati koža. —> 
Šaka. 


PREDENJE Subotom uveče svaka je 
žena morala do kraja ispresti vunu s 
vretena jer se vjerovalo da inače vje- 
štice nastavljaju s predenjem ili da će 
đavo u nedjelju namatati vunu. Ono 
što bi žena isprela u subotu navečer 
nije više vrijedilo i smatralo se da će 
noću biti uništeno ili oduzeto. Govo- 
rilo se i da žena u to vrijeme prede 
svoj konopac za vješala. Prema narod- 
nom vjerovanju bila je bezvrijedna i 
svaka nit ispredena na mjesečini. 


PREDZNACI SMRTI U najrazličiti- 
jim prilikama vjerovalo se da se vidi 
ili razabire neki predznak smrti; bilo 
je vrlo mnogo takvih predznaka, kad 
ne bi dobro ispao rođendanski kolač, 
kad bi se na prstima stvorile žute 
mrlje, kad bi se našlo iglu za šivenje 
sa crnim koncem i kad bi se zida palo 
ogledalo ili slika, kad bi se začulo 
neobjašnjivo  zveckanje ili zvonjava, 
kad su se u kući gnjezdile ose, kad je 
vrana sjela na krov kuće ili kad bi 
gavrani proletjeli iznad kuće ili pak 
kad bi neka druga ptica zalutala u 
kuću. U predznake smrti vjerovalo se 
i kada se netko, jedući med, ne bi 
pokapao ili kad se razbilo staklo. I 
pauci, sove, kukci i druge životinje 
navodno su nagoviještali smrt. U ne- 
malom broju slučajeva - na primjer u 
mjesecima —> travnju i —> kolovozu — 
unaprijed se prorokovala skora smrt 
djece rođene određenih dana ili u 
određenom razdoblju. 


hi 
Premda se ubijanje prepelica smatralo grijehom, 


one su takav gastronomski specijalitet da su na 
nekim područjima istrijebljene. 


PREGAČA Kad bi djevojka ili žena 
izgubila pregaču, govorilo se da ih je 
dragi ili muž iznevjerio i da će doći 
do svađe s njim. —> Ljubavnici, —> 
Napad kapi, —> Rupčić. 


PREGOVARANJE 
tnost. 


PREHLADE su se ljudi pokušavali 
riješiti useknjujući se u zeleno lišće i 
bacajući zatim lišće guskama, u uvje- 
renju da će se tako prehlada prenijeti 
na te životinje. 


PREPELICE Koliko bi puta djevojka 
ili mladić čuli zov prepelice, toliko će 
godina navodno još ostati neudate, 
odnosno neoženjeni. Ubijanje prepe- 
lica smatralo se grijehom. Vjerovalo 
se da prepelice čuvaju polja na kojima 
se gnijezde od tuče. Njihova jaja na- 
vodno jačaju mušku potenciju i čine 
da žene imaju više mlijeka. Mozak 
prepelice cijenio se kao sredstvo pro- 
tiv epilepsije i žutice, mast prepelice 


—> — Elokven- 


protiv upala rožnice, a juha od prepe- 
lice je navodno omekšavala trbuh i 
bila dobra za bubrege. 


PRESLICA Ekstraktom te biljke tre- 
balo je prati glavu, pa onda navodno 
ne ispada kosa. Još se u našem stoljeću 
vjerovalo da preslica pomaže protiv 
medljike na ružama. 


PRIBADAČA Kad bi pribadača pala 
na pod, očekivala se svađa. Tko digne 
nađenu pribadaču s poda, podiže na- 
vodno svoju nesreću. Čireve je tre- 
balo probati pribadačom jer igle za 
šivenje navodno mogu izazvati bole- 
sti. 


PRIJATELJSTVO je u opasnosti ako 
se poklanjaju šiljasti ili oštri predmeti, 
jer se njima prijateljstvo može lako 
probosti ili prerezati. —> Igla, —> Sim- 
patija, —> Naklonost. 


PRIJESTUPNE GODINE prema 
vjerovanju donose nesreću. Vjeruje se 
da će malo toga što se poduzme u 
prijestupnoj godini doživjeti uspjeh. 
Još se danas ljudi za vrijeme prijestup- 
nih godina boje lošeg vremena i neus- 
pjele žetve. Smatralo se da će svi 
ljudi, rođeni 29. 02., biti vidoviti. 
Međutim, za kovani novac izdan u 
prijestupnoj godini smatralo se da 
donosi sreću. 


PRIJEVARA Vjerovalo se da se čo- 
vjek može zaštititi od prijevare ako 
uza se nosi gavranovu glavu. 


PRIST Vjerovalo se da se od prišteva 
čovjek može zaštititi ako oko vrata 
nosi muškatni oraščić kao amulet. 
Osim toga se preporučivao i sok isci- 
jeđen iz konjskog izmeta i pomiješan 


s rakijom, te začinjen jednom uši. —> 
Zeludac. 


PRISTIĆI —> Osip. 


PRIZIVANJE MRTVIH, NEKRO- 
MANTIJA —> Pogovor str. 214. 


PRIZNANJE Mislilo se da okrivlje- 
nik više neće moći zadržati za sebe 
ono što zna i da će morati sve priznati 
ako mu se, prije nego što zaspe, pod 
glavu stavi guščji jezik. Osumnjiče- 
nima su također davali da pojedu 
jezike punoglavaca, vjerujući da će 
tako kod njih izazvati brbljavost žaba 
i tako saznati istinu. Mislilo se da će 
lopov priznati krađu ako mu se u piće 
dodaju trenjem skinuti djelići kože s 
cjevanice mrtvaca. —> Sud, —> Krivo- 
kletstvo, —> Laganje. 


PROBADANJE pod rebrima i u 
području slezene može se navodno 
spriječiti ako se određenih dana jede 
—> šipak. Tvrdilo se da se akutno 
probadanje može spriječiti pritiskom 
palca. Vjerovalo se da će probadanje 
dobiti svi oni koji nađu šivaću iglu i 
podignu je s poda, a isto tako i oni 
koji dopuste da im se odjeća krpi na 
tijelu ili da im se prišije dugme na 
odjeći koju imaju na sebi. Probadanje 
navodno prestaje ako se podigne ka- 
men, pljune na njegovu donju stranu 
i onda ga se položi na isto mjesto 
odakle ga se podiglo. Sredstvom koje 
pomaže smatralo se i stavljanje siro- 
vog, ribanog hrena ili medom nama- 
zanog duhanovog lista na mjesto pro- 
badanja. Isto se tako mislilo da po- 
maže pranje vodom u kojoj je pret- 
hodno bio opran jezičak zvona. Po- 
moć se, konačno, očekivala i od 
zrnaca kužnjaka. 


PROBAVA Za stimuliranje probave 
preporučivalo se nošenje kože orla na 
trbuhu i želucu. —> Zeludac. 


PROKLET će, prema vjerovanju, biti 
mrtvac ako na njegovom grobu izra- 
ste stričak. Vjerovalo se da se prokleti 
pretvaraju u gavrane. 


PROLJEĆE U vrijeme obnavljanja 
prirode smatralo se da se na temelju 
mnogih znakova mogu razabrati po- 
daci za godinu koja slijedi, na primjer 
prema tome gdje bi se ugledala prva 
—> žaba, koji je leptir bio prvi, prema 
vremenu u ožujku, itd. Ljudi su bili 
uvjereni da će na svoju sudbinu, a 
prvenstveno na zdravlje moći utjecati 
sami ako pojedu prva tri nađena pro- 
ljetna cvijeta, npr. jaglace, kopitnjake 
i pastirske torbice. Prema oblikovanju 
budućnosti bili su usmjereni i običaji 
za Poklade u Uskrs, kao i pravila za 
postupanje na Veliki četvrtak i Val- 
purginu noć, te na ostale važne dane. 
Vjerovalo se da se u proljeće može 
razabrati —> blagostanje u godini koja 
slijedi i osigurati ga vlastitim djelova- 
njem. 


PROLJEV su ljudi pokušavali izlije- 
čiti nizom sredstava: jabuku je tre- 
balo guliti u smjeru prema cvijetu, pa 
onda pojesti oguljenu koru (obrnuto 
guljenje je navodno pomagalo kod 
opstipacije); crno vino koje je trebalo 
kuhati s kandis šećerom u šipkama; 
isto se tako smatralo da pomaže ako 
se pojede smrvljeni sardoniks. 


PROMATRANJE Rasprostranjeno 
je bilo mišljenje prema kojem je već 
samo promatranje nekih biljki izazi- 
valo određena djelovanja. Tako se 
vjerovalo da se može zaustaviti krva- 


renje ako se promatra pastirska torbi- 
ca, dok je gledanje u kravljak čuvalo 
od žgaravice. 


PROMUKLOST Kad bi se čovjek iz 
sve snage pridružio prvom kreketanju 
žaba u proljeće, ne bi navodno mogao 
promuknuti. Pomoć se očekivala i 
kad bi se vlastito ime napisalo na 
zvono. 


PROROČANSTVO je u mnogim 
religijama božja izreka koja određuje 
—> sudbinu i —> budućnost čovjeka ili 
neke ljudske zajednice. U širem smi- 
slu to nije samo sentenca božanskog 
porijekla, već opće —> gatanje. 


PROSENA KAŠA Vjerovalo se da 
obrok od prosene kaše, prije svega na 
Novu godinu i na Poklade, osigurava 
blagostanje. 


PROSINAC Rođeni u tom mjesecu 
smatrani su djecom sreće - osim onih 
koji su se rodili 1. prosinca jer su tog 
dana navodno porušene Sodoma i 
Gomora. Tirkiz je navodno rođenima 
u tom mjesecu donosio bogatstvo i 
blagoslov. Sobne biljke koje se obrežu 
u prosincu, navodno će osobito bo- 
gato cvasti. 


PROSJAK Susret s prosjakom na 
Novu godinu ujutro smatrao se lošim 
predznakom za godinu koja dolazi 
(—> Početak). 


PROTIVURJEČENJE —> Opozicija. 


PROVALA KRVI se navodno mogla 
spriječiti ako se mali prst lijeve ruke 
omota uzicom. 


PROVLAČENJE ispod mladice ku- 
pine navodno je čuvalo od bolesti i 
čarolija, a kad bi paralizirani čovjek 


puzao kroz procjep hrasta, navodno 
bi ozdravio. 


PROZOR Ako jedan član porodice 
uđe ili izađe kroz prozor, navodno će 
iz kuće nestati sreće. Ali ako je mu- 
škarac izgubio već nekoliko žena, 
onda slijedeća žena treba da uđe u 
kuću kroz prozor a ne kroz vrata. 
Para koja se uhvatila na prozoru sma- 
trala se ljekovitom, na primjer protiv 
—> osipa. 


PRSTEN je, isto kao i krug, simboli- 
zirao nešto u sebi zatvoreno, zaštitu 
za unutrašnjost i obranu od vanjskog. 
Prstenjak je navodno imao direktnu 
vezu sa srcem i stoga osobitu ljeko- 
vitu moć, a osim toga i jaku vezu sa 
zlatom koje se opet smatralo srodnim 
suncu. Sijač je trebao nositi zlatni 
prsten. Bračni prsten je simbol zajed- 
ništva, ali i zaštite i obrane. Nije ga 
trebalo ponijeti u grob u slučaju da 
jedan partner umre prije drugoga (> 
Vjenčanje). Prstenjem su se ljudi po- 
kušavali zaštititi od mnogih bolesti, 
primjerice od nesvjestice, otrovanja, 
žutice, epilepsije i ušnih oboljenja. 
Ono je igralo ulogu i kod ponovnog 
stjecanja — čarolijom izgubljene —> 
spolne moći. Magičke su se snage 
pripisivale ne samo prstenju od zlata 
i srebra, već i onom napravljenom od 
čavala lijesa i od različitog granja ili 
bilja (npr. od pelina). —> Pojas i —> 
Pogovor str. 214. 


PRSTENJAK Dugo se vremena vje- 
rovalo da od prstenjaka jedna žila 
vodi direktno prema srcu. —> Lišajevi, 
—> Zubobolja. 


PŠENICA Da bi žito postalo žuto, 
trebalo je da ga seljak sije sa zlatnim 
prstenom na ruci. 


PTICE Ponašanje ptica, osobito nji- 
hov let, slovilo je od davnine kao 
predznak za buduće događaje. Ako je 
ptica letjela udesno, to se smatralo 
sretnim znakom, ako bi ptica uletjela 
u kuću, očekivao se smrtni slučaj, ako 
su ptice letjele visoko ili su se ptice 
selice rano vratile, očekivalo se lijepo 
vrijeme. 

Znak skore kiše bio je kad bi ptica 
mastila perje ili kad bi sjela na prozor- 
sku dasku ili se okupala. Ako se više 
ptica spustilo na prozorsku dasku, to 
se smatralo znakom predstojeće gladi. 
Ako je ptica kljucala o prozor, sma- 
tralo se da će u kući netko umrijeti ili 
pak da će doći pismo. Čovjek kojem 
bi doletjela ptica, smatrao je to sret- 
nim znakom. I različito ptičje perje, 
na primjer od gavranova i čaplji, slo- 
vilo je, ako ga se nađe, simbolima 
sreće. Mrtva ptica na putu nagovješta- 
vala je nesreću. Kad bi ptice prezrele 
zrna sjemena na polju, smatralo se da 
je to predznak skore smrti sijača, ali 
se to isto očekivalo i onda kad bi 
ptice pojele svo sjemenje. Ljudi su 
raznim postupcima pokušavali sprije- 
čiti da ptice pojedu —> sjeme. —> 
Pogovor str. 214. 


PTICE GRABLJIVICE —> Orao, —> 
Jastreb. 


PUHANJE u nekoga ili nešto opće- 
nito se smatralo opasnim: djeca od 
toga navodno dobivaju osip, u ptič- 
jem gnijezdu trunu jaja. Ljudi su se 
bojali —> lasice koja puše i frkće. 
Međutim, sve bolesti i nevolje, iza- 
zvane puhanjem, mogu se navodno 
opet otpuhnuti. 


PUNI MJESEC Među četiri mjese- 
čeve faze puni je mjesec općenito 


slovio kao najpovoljnije vrijeme za 
čovjeka. Dani punog mjeseca smatrali 
su se sretnim razdobljem, a vjerovalo 
se da će se moći očuvati od nesreće do 
slijedećeg punog mjeseca ako se pred 
»noćnim« suncem skine šešir ili tri 
puta sagne koljeno. Dani punog mje- 
seca smatrali su se periodom plodno- 
sti koji je za biljke osobito povoljan i 
osigurava bogatu žetvu. I perine je 
trebalo puniti samo u vrijeme punog 
mjeseca jer će navodno samo onda 
ostati meke i rastresite. 

Međutim, znalo se i za loše strane 
—> mjesečine, a na svadbama nije bilo 
svejedno da li je mlada žena puni 
mjesec vidjela najprije izvan kuće ili 
kroz prozor. —> Cvijeće. 


PUNOGLAVCI Njihove su jezike 
davali osumnjičenima da bi iz njih 
izmamili priznanje. 


PUPAVAC Vjerovalo se da će dobro 
pamćenje imati onaj tko pojede nata- 
šte jetra pupavca. 


PUPČANA KILA se navodno može 
izliječiti ako pacijentov kum posadi 
slučajno nađeni kaćun. Dalje se vjero- 
valo da se kila može odstraniti i mazi- 
vom sa crkvenih zvona, kao i osovi- 
nama kotača. 


PUPČANU VRPCU je trebalo briž- 
ljivo sačuvati. Kad bi je se dalo svom 
djetetu poslije njegovog šestog rođen- 
dana, sasjeckanu u kajgani, smatralo 
se da će to stimulirati djetetov razum. 
Ako je se stavi djetetu na prsa kad 
prvi put krene u školu, navodno će 
lakše učiti. Osim toga su pupčanu 
vrpcu čuvali u platnenoj vrećici i ka- 
snije je razrezali na komadiće kad se 
radilo o dječaku, ili izboli kad se 


radilo o djevojčici, vjerujući da će 
tako ti ljudi u životu postati spretni i 
praktični. 


PUSTARA Ako je cvijet koji raste u 
pustari - erika - vrlo bujno cvao, 
smatralo se da će zima koja dolazi biti 
vrlo oštra. 


PUŠTANJE KRVI Vjerovalo se da 
će određenih dana puštanje krvi biti 
naročito uspješno, tako na primjer na 
Veliki petak, na Sv. Bartolomeja (24. 
08.), na Sv. Martina (11. 11.) 
kao i svih dana pod znakom 
koji ima veze s vodom (vodenjak, 
ribe, rak). Vjerovalo se da je puštanje 
krvi pomoću zlatnih instrumenata 
potpuno bezopasno. —> Krv. 


PUT Ako se na putu našlo dvije 
ukrštene slamke ili ako bi neposredno 
ispred nekoga protrčala crna mačka, 
zec ili lasica, očekivala se nesreća. I 
mrtva ptica na putu tumačila se kao 
predznak smrti, dok je pojedino per- 
je, na primjer gavranovo i čapljino, 
slovilo kao sretni znaci. I vuk koji 
prijeđe preko puta navodno nosi sre- 
ću. —> Ovce na putu imale su različito 
značenje, a —> sljepić na putu bio je u 
najmanju ruku sumnjiv. 

Strah je izazivala igla s crnim koncem 
jer se taj nađeni predmet smatrao 
znakom smrti. Onaj tko je zalutao 
trebalo je da se sjeti jabuke koju je 
pojeo za Božić ili Novu godinu, pa će 
onda navodno naći pravi put. —> Ce- 
sta, —> Otputovati. 


PUTNICI PJEŠACI stavljali bi kao 
obranu od umora u cipele —> bogoro- 
dičinu travu, ubranu prije izlaska sun- 
ca. Stavljali su i —> češnjak u džep da 
bi mogli što bolje hodati. Da bi sprije- 


čili »vuka« (natrljanost između beda- 
ra) nosili su na pješačenjima uza se i 
orahovo lišće ili klek na šeširu. 


PUTOVANJA su se morala planirati 
tako da se izbjegnu određeni dani za 
koje se smatralo da garantiraju neus- 
pjeh svakog pothvata. (>> Nesretni 
dani). Općenito se vjerovalo da puto- 
vanja koja se započnu u podne moraju 
završiti nesretno. Ali ako se u cipele 
ii na komad kruha, koji je trebalo 
ponijeti sa sobom, posulo malo soli, 
vjerovalo se da će to poslužiti kao 
zaštita od nesreće. Ista se pomoć oče- 
kivala i od češlja ponesenog sa sobom 
na putovanje. Kad bi se za vrijeme 
putovanja ugledalo vepra, bio je to 
dobar znak, dok su ovce koje bi 
netko ugledao nosile sreću samo ako 
su pasle lijevo od puta. Kao dobar 
znak slovile su i vrane koje grakću i 
prelijeću put s lijeve strane. Granat ili 


hijacint koji putnik nosi sa sobom 
navodno će ga zaštititi od svake nepri- 
like. 


PUŽEVI Smatralo se da sve rane i 
tjelesna oštećenja liječi ulje koje se 
dobiva od velikih, crnih puževa koje 
treba sakupljati u svibnju, u jutarnjoj 
rosi, u staklenu posudu. Onome tko 
bi štipao puževe za ticala ili ih inače 
mučio, prorokovala se bolest. U dru- 
gim se krajevima opet čvrsto vjero- 
valo da će se puževi bačeni o zid 
ubrzo pretvoriti u novac. Kad bi se 
uočilo puža koji nosi zeleni list, mo- 
glo se zaključiti da dolazi lijepo vrije- 
me. Ali ako je puž nosio zemlju, 
trebalo je očekivati kišu. Kiša se oče- 
kivala i kad bi netko ubio puža. Ako 
se puža izvađenog iz vode položilo 
leđima na dlan i nasulo desno i lijevo 
zemlje, vjerovalo se da se tom gestom 
može spriječiti tuča. 


RAĐANJE —> Porođaj. 


RAHITIS Preporučivalo se da dijete 
protiv te bolesti pije ekstrakt od bije- 
log pasjeg izmeta. Izlječenje se očeki- 
valo i kada bi se dijete, uz blagosivlja- 
nje, njihalo prema sva četiri ugla sobe. 


RAK Vjerovalo se da protiv raka 
pomaže pepeo spaljene lasice. Prepo- 
ručivalo se i da se magareće mlijeko i 
sol sprže u prašak te pojedu pomije- 
šani s lisičjom masti. Dalje se smatralo 
da pomaže ako se na oteklinu od raka 
stavi vrapčje meso; za rak lica je 
navodno bio dobar safir, a za rak 
želuca vlastiti urin. I hijacint su ubra- 
jali u ljekovita sredstva, dok je kod 
raka maternice bolesnica, da bi ozdra- 
vila, morala prije izlaska sunca baciti 
sjemenke koprive na sve četiri strane 
svijeta. — > Otekline. 


RAK MATERNICE liječio se prema 
starom vjerovanju tako da je oboljela 
žena prije izlaska sunca bacila sje- 
menke koprive na sve četiri strane 
svijeta. —> Rak. 


RAK ŽELUCA se navodno mogao 
izliječiti ako pacijent popije vlastiti 
urin. 


RANE prema vjerovanju zarastaju u 
vrijeme kad mjesec ide u manjak, ali 
ih se nije smjelo izlagati mjesečini jer 
je inače postojala opasnost da meso 
počne brzo trunuti. Mislilo se da 
trulo meso u ranama »jede« neka 
srebrna mast, koja navodno i stišće 
rane. Bilo je raznih sredstava kojima 


se pokušavalo postići zarastanje rana, 
npr. da se na ranu stavi 77 listova 
bršljana, ili ukršteni palci, ili da se 
ranu u obliku križa namaže usijanim 
čelikom. Nesoljeni maslac napravljen 
na Veliki četvrtak liječio je navodno 
sve rane. Smatralo se da se sva tjelesna 
oštećenja mogu odstraniti uljem koje 
se dobiva od velikih, crnih puževa 
koje u svibnju, u jutarnjoj rosi, treba 
sakupljati u staklenu posudu. Osim 
toga za liječenje rana preporučivala se 
guščja mast i valerijana, te kitica ili 
grozničavka. Ljekovita snaga tih dviju 
trava činila se ljudima toliko velikom 
da su tvrdili da one čak mogu učiniti 
da »sraste meso u loncu«. Od lišća i 
korijena arnike, koja se brala na Iva- 
nje (24. 06.) navečer, priređivala se 
ljekovita tinktura za rane. Isto se tako 
preporučivalo da se rana protrlja —> 
lukom, pa da se ovaj baci u vatru. —> 
Bolesnici, —> Bolesti. 


RASKRŠĆE Putovi koji su se ukršta- 
vali ili račvali često su se smatrali 
sastajalištem duhova, vještica i drugih 
nadnaravnih bića. Zato su se na tim 
mjestima naročito rado obavljala čara- 
nja i liječenja bolesti. Iako se crkva 
borila protiv tog vjerovanja, dovodili 
su se upravo —> Badnjak i —> uskršnja 
noć u vezu s raskršćima. Ta su ras- 
kršća često bila mjesta suđenja i smak- 
nuća. —> Grba. 


RAST KOSE U Starom se zavjetu 
preporučivalo da se glava trlja pasjim 
mlijekom. Spominjao se i prašak od 
spaljenih pčela, pomiješanih s me- 
dom. Drugi su recepti bili sastavljeni 
od medvjeđe masti ili štukine masti, 
ulja morskog luka ili razrjeđenog či- 
stog alkohola i medvjeđe masti. I 
ekstrakti čičkovog korijena ili koprive 
te spaljenih i pulveriziranih pijavica 


navodno su stimulirali rast kose. Vje- 
rovalo se da pomaže i voda iz korijena 
zimzelena. Ako su djevojke željele 
imati dugu kosu, morale su odrezati 
nekoliko vlasi i zajedno s vrežama 
hmelja zakopati u zemlju. Zajedno s 
hmeljem, tada će navodno rasti i nji- 
hova kosa (—> Šišanje). Rast kose se 
pokušavao spriječiti primjerice eks- 
traktom od pepela jelenjih rogova, 
pomiješanim s auripigmentom smr- 
vljenim u tekućoj vodi. 


RASTANAK Ako se više osoba me- 
đusobno opraštalo, nisu smjeli ukr- 
stiti ruke jer će inače, prema vjerova- 
nju, jedna od njih uskoro umrijeti. 


RASTENJE ZUBI _KOD DJECE 
pokušavalo se olakšati vješajući im 
oko vrata lukovicu trave od žuči ili 
pak amulet od mrtvačevog zuba. Sma- 
tralo se da je za dječje zube dobar 
ovčji mozak pomiješan s medom. 


RATA su se ljudi bojali kad bi se 
pojavila veća količina svraka. Rat je 
značilo _ i pojavljivanje kometa, a 
mnogo modrih zujara i miševa ljeti 
navodno je ukazivalo na rat i poskup- 
ljenje u narednoj godini. Ako su se u 
zraku borila dva gavrana, i to se 
smatralo predznakom rata, kao i jako 
jutarnje rumenilo na Novu godinu. 
—> Badnjak, —> Kaput, —> Oružje, —> 
Nesavladiv. 


RAZDRAŽLJIVI su navodno ljudi 
crvene kose, ali i oni čija se kosa kod 
povlačenja kovrča. 


RAZLIČAK iskopan s korijenom na 
Tijelovo navodno je mogao zaustaviti 
krvarenje iz nosa, ako ga se u stisnu- 
tom dlanu pridržava uz nos sve dok 

Cvijet je različka omiljen osobito zbog nebesko- 
plave boje, a vjeruje se da pridonosi čvrstoći 
karaktera i trezvenosti. Na slici pod br. 3: Razli- 
čak. 


se ne zagrije. Ako se prvim različkom 
nađenim te godine prijeđe preko oči- 
ju, one će navodno ojačati i neće 
oboljeti. 


RAZUM Vjerovalo se da se može 
otvoriti razum djeteta ako mu se na- 
kon šestog rođendana dade da pojede 
svoju pupčanu vrpcu izrezanu u kaj- 
gani ili ako mu se ona, kad prvi put 
krene u školu, položi na prsa. —> 
Inteligencija. Razum će navodno iz- 
gubiti onaj tko ostavi  nagrižene 
ostatke kruha koje poslije toga pojede 
pas. Varijanta 20. stoljeća na tu temu: 
»Čaj s limunom oštri razum.« —> 
Ludilo, —> Poludi čovjek. 


RĐA Tvrdilo se da je željezna rđa 
uspješan lijek protiv osipa kao i protiv 
čireva, u oba slučaja s unutrašnjom i 
vanjskom primjenom. 


REPA Mislilo se da kod sađenja repe 
treba imati na glavi velik šešir širokog 
oboda jer će se onda navodno dobiti 
veliku repu. Repu je trebalo sijati u 
srijedu jer će se inače rascijepiti; osim 
toga, u vrijeme kad mjesec ide u 
manjak jer je to vrijeme bilo najpo- 
voljnije za svo raslinje koje ima plod 
pod zemljom. Ako djevojka posadi 
istovremeno repu i korabicu i obje 
dobro napreduju, uskoro će se udati. 
Ali ako jedna od tih dviju biljaka 
uvene, ostat će dugo, ili zauvijek, 
neudata. Tko jede sirovu bijelu repu, 
dobit će uši, ali je kod ozebina dobro 
oblagati ih smrznutom bijelom re- 
pom. 


REUMATIZAM Lijekom proti reu- 
matizma smatralo se ulje od hruštevih 
ličinki kojim je trebao mazati bolna 
mjesta. Ljudi su vjerovali da se mogu 
zaštititi od reume ako uza se nose 
kesten ili krumpir. Ljekovitim se sma- 
trao i bršljan kao dodatak vodi za 
kupanje. Vjerovalo se da se reuma- 
tična bol može prenijeti na životinje, 
pa su ljudi zato uzimali k sebi u 
krevet vjeverice ili zamorce, ili su pak 
u rukama držali grlice. I za čavle iz 
lijesa smatralo se da privlače reumat- 
sku bol i tako oslobađaju čovjeka 
boli. Mislilo se da će dobiti trganje u 
nogama onaj tko preko noći ostavi 
čarape na stolu. —> Mravi. 


REZBARENJE Drvo stabla obore- 
nog u kasnu jesen dok je mjesec išao 
u manjak, navodno je osobito po- 
godno za rezbarenje. 


REŽUHA ili SKAKAVICA Kad je 
u proljeće na livadama bilo mnogo 
režuhe, smatralo se da će u jesen doći 
do velikih poplava. Režuha se ubra- 
jala u cvijeće koje privlači munju, pa 
je zato nisu trgali niti unosili u kuću. 


RIBA Tko na Silvestrovo ili na Novu 
godinu jede ribu, imat će cijele godine 
dovoljno novaca. Kad ženi pođe za 
rukom da na Božić razreže riblji rep 
u dvije jednake polovice, postat će još 
jednom djevica. Za onoga tko bi jeo 
riblju glavu, govorilo se da će polu- 
djeti. Kosti pojedene haringe koristile 
su protiv vrućice i kod crijevnih obo- 
ljenja. Kad bi se kosti ribe, pojedene 
na Badnjak, stavile pod voćku, očeki- 
vao se osobito bogat urod. Seljačko 
pravilo glasi: Ako riba skače iz vode, 
bit će kiše. —> Snovi. 


Žena koja na Božić uspije riblji rep razrezati na 
jednake polovice, postat će opet djevica. Na slici: 
Komarča. 


RODA Za rodu se često smatralo da 
donosi sreću, pa je u mnogim kraje- 
vima još i danas rado viđeni gost. 
Tvrdilo se da štiti kuću na kojoj je 
sagradila gnijezdo od vatre i munje, 
te da donosi djecu. Često su se rode 
smatrale začaranim ljudima (—> Slo- 
bodni zidari), pa su zato uživale po- 
sebnu brigu. 


Međutim, roda nije slovila kao vje- 
snik sreće bez ograničenja: vjerovalo 
se da dolazi nesreća ako se ugleda 
rodu kako stoji, dok je sreću nosilo 
ako je se promatra u letu. Ako bi je 
djevojka prvi put u proljeće ugledala 
kako stoji, bit će lijena ili će je netko 
zamoliti da mu bude kuma, ako vidi 
rodu koja leti, bit će marljiva ili će se 
uskoro udati, a ako je vidi kako kle- 
peće kljunom, vjerovalo se da će u 
periodu koji slijedi porazbijati mnogo 
suđa. I promatranje rode koja se čisti 
navodno donosi nesreću. Ali ako se u 
trenutku kad se ugleda prva roda ima 
novaca u džepu, znači da će blagosta- 
nje potrajati tokom cijele godine. A 
onom tko popije rodine krvi, na- 
vodno je suđen dug i sretan život. 


RODILJA Isto kao i novorođenče, 
smatrali su i njegovu majku sve do 
krštenja krajnje ugroženom demoni- 
ma, vješticama i đavolom. —> Ženske 
trave u krevetu rodilje smatrale su se 
efikasnom = zaštitom. — Rodilja nije 
smjela napustiti sobu, budući da je 
čak odlazak u podrum ili ambar mo- 
gao donijeti nesreću. Od toga su rodi- 
lju mogli zaštititi malo slame u cipeli 
ili pratnja starijih ljudi, osobito žena. 
Dalje se preporučivalo da se u rodiljin 
krevet stavi češalj ili na krevet muške 
hlače, da bi se zavarali duhovi. Najbo- 
lje jelo za mladu majku bila je na- 
vodno juha od sasvim crnog pijevca. 
Prvih četrnaest dana nakon porođaja 
nije se, po mogućnosti, smjela češljati 
jer će joj inače navodno ispasti kosa. 
Da bi imala dosta mlijeka, rodilja je 
morala jesti prepeličja jaja ili nositi na 
grudima malo bedrinca. Kod upale 
dojki navodno je koristilo polaganje 


češlja ili nošenje češlja od slonovače 
oko vrata. —> Pogovor str. 214. 

ROĐENDAN Neće imati sreće onaj 
kome se prerano čestita, a ni onaj 
kome roditelji ili braća i sestre česti- 
taju tek poslije podne. Ako se pred 
dijete na njegov prvi rođendan stavi 
jaje, kovani novac i knjiga, ono će 
navodno pokazati svoju buduću sklo- 
nost time što posegne za jednim od 
tih predmeta. Nevrijeme za rođendan 
navodno najavljuje nevesele događaje 
u novoj godini života. Snovi koji su 
se sanjali u rođendanskoj noći na- 
vodno će se ispuniti. Ako je rođen- 
danski kolač ispao dobro, očekuje se 
da će svečar dugo živjeti i da će u 
životu biti sretan. Ali, ako rođendan- 
ski kolač ne ispadne dobro, postoji 
bojazan da mu je to zadnji rođendan. 
Vjeruje se da svečarova smrt predstoji 
i onda ako se zaboravi jedna od ro- 
đendanskih svijeća, koje su se prema 
običaju postavljale do 14. godine Žži- 
vota. Svijeća života u sredini morala 
je izgorjeti prva, jer dijete inače na- 
vodno neće doživjeti slijedeći rođen- 
dan, a nikako je se nije smjelo ugasiti 
puhanjem. Već se u starom vijeku 
smatralo osobitom srećom kad je 
netko umro na svoj rođendan. 


ROĐENJE Ako se za vrijeme nečijeg 
rođenja na nebu nalaze ovčice, smatra 
se da će novorođenče biti blagoslov- 
ljeno srećom. Međutim, smatralo se 
da je vrijeme oko podneva i oko 
ponoći za novorođenče nepovoljno; 
za rođene u podne smatralo se da 
neće dugo živjeti. Djeca rođena za 
mladog mjeseca navodno će postati 
vampiri i čarobnjaci, a ona rođena za 
punog mjeseca mjesečari. Vjerovalo 


se da će novorodenčad ubrzo umrijeti 
ako se kod njihovog rođenja u kući 
nalazio mrtvac ili ako je dijete odmah 
nakon rođenja bilo položeno nogama 
prema vratima. Tvrdilo se da će se 
»nerođena« djeca, dakle, djeca, rođena 
pomoću carskog reza, razviti u ljude 
svjesne svoje moći. —> Porođaj, —> 
Novorodenčad. 


ROGOVI BIKA —> Zaustavljanje kr- 
varenja. 


ROSA čisti kožu, odstranjuje sun- 
čane pjege i groznicu - tako se bar 
govorilo. Rosom su se ljudi prali, 
valjali se u njoj i pili je. Hodati bos 
po rosnoj travi značilo je riješiti se 
svake tjelesne nečistoće. Nakon kupe- 
li u rosi djevojke i žene očekivale su 
da će se silno proljepšati. Osobito 
intenzivno djelovanje pripisivalo se 
rosi na Valpurgino (1. 05.) ilvan- 
dan (24. 06.) kao i na Božić. Vjero- 
valo se da će onaj tko se bude valjao 
gol u rosi ili koji je prije izlaska sunca 
sakupi krpama i njome protrlja tijelo 
ili opere lice, ukloniti svaku nečistoću 
kože, osip isl. —> Hemoroidi. 


ROSIKA ili MUHOLOVKA Trud- 
nicama je preporučivano da piju kapi 
dobivene od te biljke jer će im to 
navodno olakšati trudove i porođaj. 
Žvakanjem rosika navodno se mogao 
ublažiti zamor kod posla i dugog 
hodanja. Toj biljci, prema starom vje- 
rovanju, ne može odoljeti ni sam 
đavo, pa su je zbog toga vješali op- 
sjednutima oko vrata, vjerujući da će 
to natjerati đavola da izađe iz njih. 
Također se vjerovalo da se može do- 
biti sudski postupak ako se svako 
jutro pojede pet vršaka rosike. 


RUBIN Vjerovalo se da taj dragi 
kamen ljude koji ga nose zaštićuje od 
uroka i da ih svojim zatamnjenjem 
upozorava na opasnosti. Smatralo se 
da rubin onemogućava ostvarenje zlih 
namjera drugih ljudi kao i djelovanje 
đavola, a da su njegovi vlasnici sigurni 
od svih podzemnih sila, zlih duhova i 
ostalih napasti. Isto se tako smatra da 
rubin može pokazati koje su biljke 
nejestive, te da privlači na sebe sve 
otrove i nezdrava isparavanja. On na- 
vodno jača srce, protjeruje melanko- 
lju i obnavlja istrošene snage. Tko 
želi da mu oči budu opet jasne, neka 
preko njih prijeđe rubinom. Hans 
Jakob Chr. von Grimmelshausen je 
smatrao da rubin sprečava bojažlji- 
vost i da čovjeka čini veselim i sret- 
nim. Kao kamen karakterističan za 
određeni mjesec, navodno štiti one 
koji su rođeni u lipnju. 


RUBLJE se nije smjelo prati pone- 
djeljkom jer se vjerovalo da tog dana 
ništa ne polazi za rukom. Pod kršćan- 
skim predznakom nije trebalo prati 
rublje u petak; onome tko se tome ne 
bi pokorio prijetilo se čak poplavom. 
Trudnice su u vezi s pranjem rublja 
morale voditi računa o različitim upo- 
zorenjima. Ako je pralja htjela da 
bude lijepo vrijeme, trebalo je da se 
nasmije u gaće. Tko suši rublje na 
mjesečini, navodno priziva smrt. —> 
Pomrčina sunca. 


RUDNO BLAGO —> Podzemno 


blago. 


RUKA Vjerovalo se da su ljudi s 
kratkim rukama i šakama često zlob- 
ni. Ako se noću udarilo mačku de- 
snom rukom, smatralo se da će se ta 
ruka ukočiti. 


RUMENILO ZORE najavljuje  - 
prema vrlo proširenom vjerovanju - 
loše vrijeme. Za jutarnje rumenilo na 
Novu godinu kaže se da obećava rat, 
bolest, požar i česte oluje. — > Pogovor 
str. 214. 


RUPČIĆ Ako djevojka dopusti da 
mladić obriše ruke njezinim rupčićem 
ili pregačom, navodno će ga privezati 
uza se. 


RUSOMAČA ili PASTIRSKA 
TORBICA Tom se biljkom, prema 
vjerovanju, moglo zaustaviti krvare- 
nje ako je se drži u ruci ili stavi na 
stopala - a ponekad je bilo dovoljno 
samo pogledati rusomaču. Djeci su u 
proljeće davali da pojedu tri prve 
rusomače da bi ih zaštitili od bolesti. 


RUTVICA Ta biljka sadrži ulje in- 
tenzivnog mirisa, pa joj se u starom 
vijeku pripisivala djelotvornost protiv 
otrova trubeljike, a u srednjem vijeku 
i protiv zmijskog otrova. Vjerovalo 
se da trljanje stopala rutvicom i peli- 
nom odbija zmije, a vino pomiješano 
s vrtnom rutvicom, navodno djeluje 
kao antiafrodizijak. 


RUŽMARIN Već je Plinije korijen 
ružmarina preporučivao protiv hemo- 


roida i kao sredstvo za liječenje rana. 
Sok ružmarinovog grma navodno je 
pomagao protiv žutice i jačao oči, a 
sjeme u vinu upotrebljavalo se protiv 
podagre/uloga/ i za odstranjivanje 
sunčanih pjega. Za ubijanje buha i 
moljaca služilo je lišće ružmarina, 
smekšano u vodi i pretvoreno u pra- 
šak, kojim se prskalo po insektima. 
Stihovi iz 1588. godine preporučivali 
su: 


ljupki _cvjetak 
miriše, 


Tu ćeš naći 
koji perkrasno 
a najjači je miris kad se osuši, 

on tada jača glavu i mozak, 

a zajedno s vinom osigurava pamće- 
nje. 


Ako  popiješ takvo vino, 

izliječit ćeš slezenu i bubrege, 

svatko to može sam isprobati. 

U vinu je dobar i pomiješan s peli- 
nom, 

tada ugodno hladi tvoj želudac. 
Stavi taj cvjetak medu odjeću, 
ženama je to dobro poznato. 

Zato drži ružmarin uvijek uza se 


za tvoju korist i dobit. 


U naše vrijeme kite i vijenci ružma- 
rina igraju važnu ulogu u ljubavi i 
kod vjenčanja (>> Mirisi). Vjerovalo 
se da će brak biti sretan ako grančica 
ružmarina koju je mladi par zataknuo 
u zemlju pusti korijenje. 


SADITI je u većini slučajeva trebalo 
kad se mjesec puni ili za punog mjese- 
ca. Te su mjesečeve faze slovile kao 
periodi plodnosti (>> Voćke). Za sa- 
đenje se osobito preporučivao pone- 
djeljak. Smatralo se da će najbolje 
uspijevati ono što je posađeno ili posi- 
jano na Veliki petak. Vjerovalo se, 
međutim, i u niz —> nesretnih dana 
kad navodno sijanje ni sađenje ne 
može poći za rukom. —> Sijanje, —> 
Vrt. 


SAFIR Tom se kamenu pripisivala 
velika moć protiv svih bolesti tijela i 
duše. Vjerovalo se da će svom vla- 
sniku darovati miroljubivost i očuvati 
ga od nevjere, mržnje i strahova. Da- 
lje se smatralo da se njegovom pomoći 
može nadvladati zavist i zadobiti ve- 
selo i odvažno srce u kojem nema 
mjesta za tugu. Mislilo se i da pomaže 
protiv opsjednutosti, kao i drugo 
drago kamenje, da stimulira čednost 
osobe koja ga nosi i čuva je od nečed- 
nih postupaka jer inače navodno do- 
biva mrlje ili puca. 

Osobito se djelovanje pripisivalo sa- 
firu u liječenju čireva, te oboljenja 
očiju i bubrega kao i bolesti jezika. 
Navodno je liječio i rak lica. Smatrali 
su ga kamenom za rujan (prema dru- 
gim verzijama za travanj ili lipanj), a 
slovio je i kao simbol vjernosti i 
postojanosti. 


SAMOUBOJSTVO Buduće se sa- 
moubojice, prema starom vjerovanju, 
moglo prepoznati po uvojku kose 
nad čelom ili po dva vrtloga u kosi. 


Safir optočen dijamantima 


Od samoubojstva čovjeka navodno 
može očuvati opal ako ga se uvijek 
nosi uza se, a to vrijedi osobito za 
ljude rođene u listopadu. Kad bi pu- 
hao jaki vjetar, tvrdilo se da se netko 
objesio ili da đavo odlazi s nečijom 
dušom. Vjerovalo se da će se vjetar 
stišati tek kad samoubojica bude po- 
kopan. Oduvijek se mislilo da samo- 
ubojice neće imati mira u grobu, već 
da se uvijek moraju vraćati na mjesto 
svoje smrti (>> Ponovno rođeni). Vje- 
rovalo se i to da su samoubojice 
osuđeni da toliko dugo koliko su 
Živjeli lutaju uokolo u liku crnog psa. 
Nadalje se tvrdilo da se leš samoubo- 
jice ne raspada, već da se stvrdne. 


SAN je navodno donosila jabuka sna 
- mahovinasta izraslina na divljoj ru- 
ži, koju je trebalo staviti pod jastuk. 


Jabuka pod jastukom garantirala je i 
pravodobno buđenje. Pripisivali su 
joj i ugodne snove, ali se mislilo da 
gubi svoju djelotvornost ako je se 
prenese preko vode. 


Kao sredstvo za spavanje upotreblja- 
vala se i štukina mast, kao i prljavština 
iz uha magarice koju je trebalo nama- 
zati na čelo. I čaj od hajdučke trave 
smatrao se sigurnim sredstvom za do- 
bar san, a za bolesnike se vjerovalo da 
će najlakše zaspati od ovnećeg roga. 
Protiv nesanice se preporučivalo da 
se pod jastuk stavi svježi kopar, ali 
osoba koja nije mogla zaspati nije 
smjela o tome ništa znati. Prema Pli- 
niju je kod besanice pomagalo da se 
oko čela zaveže čapljin kljun ušiven u 
magareću kožu. Ako je čovjek noću 
stalno mislio na neku osobu, savjeto- 
valo se da prevrne jastuk, pa će onda 
ta osoba misliti na njega. Maloj će 
djeci pomoći da zaspu ako im se pod 
jastuk stave borove šiške. 

Ljudima koji su u snu govorili pre- 
poručalo se da pod jastuk stave kost 
iz kosturnice nekog groblja. Uzro- 
kom lošeg sna često su se smatrali 
lonci koji su noću ostajali nepoklop- 
ljeni. Isto se tako smatralo da jastuci 
punjeni golubinjim perjem ne dopu- 
štaju dobar san ni mirnu smrt. Ako je 
čovjek poželio da netko koga ne voli 
loše sanja, stavljao bi mu pod —> 
jastuk jarčev rog. 


SAPUN Ako ljubavnici jedno dru- 
gom poklanjaju sapun, uskoro će se 
rastati. Dalje se vjerovalo da će onome 
kome sapun padne iz ruke uskoro 
doći gost. 


SARDONIKS Već se u starom vijeku 
vjerovalo da taj kamen štiti od čara- 


nja, te da čak i najvećim kukavicama 
daje odvažnost. Osim toga, smatralo 
se da ljude koji ga nose štiti od nečed- 
nosti i oholosti. Razmrvljen se uzi- 
mao protiv krvarenja i proljeva. Ljudi 
rođeni u kolovozu nadali su se da će 
sardoniks učiniti njihov brak sretnim. 
U drugim krajevima sardoniks se 
smatrao kamenom koji štiti ljude ro- 
đene u listopadu. 


Čaša izdubljena u jednom komadu sardoniksa na 
pozlaćenom stalku ukrašenom dragim kamenjem. 
1140. godina. 


SASA U mnogim se krajevima vjero- 
valo da sasa uzrokuje upale očiju ako 
joj se čovjek previše približi. Drugdje 
se opet smatralo da se sasom mogu 
izliječiti očna oboljenja. Ako se sasu 
donese u kuću, ona će navodno pri- 
vući munju. 


SEDAM Taj broj već tisućljećima 
služi kao simbol sreće i savršenstva. 
Uzrok tome su sedmodnevni mjese- 
čevi periodi. Za Babilonjane, Perzi- 


jance i židove sedmica je bila značajna 
u sedmodnevnom tjednu u 49. godini 
(sedam puta sedam) kao jubilarnoj 
godini. Veliku ulogu igra sedmica i u 
Starom i Novom zavjetu, npr. u Stva- 
ranju i u Apokalipsi po Ivanu. Tal- 
mud spominje sedmo nebo kao mje- 
sto najvećeg mogućeg blaženstva. 

Zbog tog je vrednovanja broju se- 
dam pripala važna funkcija i u pra- 
znovjerju. Tako na primjer u vezi s 
bršljanom, maslačkom, —> ogledalom, 
—> jelom, —> Žžuticom itd. Dani u 
mjesecu koji su sadržavali sedmicu 
(7, 17.127.) smatrali su se nesretnima. 
I u drugom se pogledu brojka sedam 
povezuje s nekim zlom: kad npr. 
padne ogledalo sa zida, za njegovog 
vlasnika navodno slijedi sedam godina 
nevolje, kiša koja padne prve nedjelje 
iza Duhova nagovještava sedam kišo- 
vitih nedjelja, a tko se poveže s đavo- 
lom moći će ga se osloboditi tek 
nakon sedmogodišnje apstinencije od 
pranja i češljanja. 


SEKSI su, prema azijskoj sentenci, 
ljudi s obrvama u obliku srpa. Zna- 
kom seksepila smatraju se i lijepo 
zavinute trepavice, a za žene s puknu- 
tim žilicama u očima smatra se da su 
u ljubavi maštovite i vatrene. —> Pod- 
bradak. 


SEKSUALNE —NADRAŽAJE ljudi 
su očekivali od anisa, valerijane, peli- 
na, guščje masti, sjemena koprive, 
lanovog sjemena, muškatnog oraščića, 
celera, magarećeg i jarčjeg loja kao i 
od ostalih —> afrodizijaka. I desna 
mošnja magarca navodno ima sigurno 
djelovanje ako se pojede s vinom ili 
nosi na narukvici. Da bi se u žena 
izazvalo seksualno uzbuđenje, stav- 


ljala im se pod glavu vuna natopljena 
magarećom krvi. 


SERPENTIN Voda koju se popije iz 
pehara od serpentina »sigurno« dje- 
luje protiv otrova, bolesti spavanja, 
glavobolje, išijasa i povratne groznice, 
a stimulira i znojenje. Vjerovalo se da 
će žlice i pehari od sepentina pući čim 
dođu u dodir s otrovom te da tako 
serpentin ljude upozorava na otrov. 

Serpentinu se pripisivalo i ljekovito 
djelovanje kod ujeda zmije: u tom ga 
je slučaju trebalo ugrijati i položiti na 
ranu. Ugrizenom je navodno poma- 
gao i gutljaj vina iz serpentinskog 
pehara u kojem je neko vrijeme ležao 
komad serpentina. Taj se kamen sma- 
trao djelotvornim i kod bubrežnih 
oboljenja, pa su ga zato držali na 
tijelu, u predjelu bubrega. 


SESTRE Kad bi se dvije sestre udale 
istog dana ili iste godine, vjerovalo se 
da će im brakovi biti nesretni. —> 
Blizanci. 


SIFILIS Protiv sifilisa navodno po- 
maže svinjski izmet, spaljen u pepeo. 
—> Spolne bolesti 


SIJANJE Vjerovalo se da biljke koje 
donose plodove na površini zemlje 
treba sijati dok se mjesec puni, a 
biljke s gomoljikama i repaste biljke 
kad mjesec ide u manjak. Najbolje 
vrijeme za sijanje moglo se preporu- 
čiti i na temelju ponašanja likovca: 
kad bi se njegovi cvjetovi u obliku 
klasa najprije rascvali u gornjoj polo- 
vici, najpovoljnijom se smatrala rana 
sjetva, a ako je cvat počeo dolje, 
vjerovalo se da će uspješnija biti kasna 
sjetva. U nekim se krajevima mislilo 
da je za sjetvu osobito povoljna noć. 


Prednost se davala i Velikom petku, 
kao i drugim ustaljenim sretnim dani- 
ma, dok su se takozvani —> nesretni 
dani izbjegavali. Vjerovalo se da će 
biljke dobro uspijevati ako sijač za 
vrijeme sijanja bude nosio zlatni pr- 
sten. Sijač je prema ponašanju ptica 
na obrađenom polju mogao razabrati 
kakva će mu biti sudbina. —> Sjeme. 


SILVESTROVO (Stara godina) Tko 
na Silvestrovo pojede ribu koja ima 
ljuske, imat će prema starom vjerova- 
nju cijele slijedeće godine dovoljno 
novaca, kao i onaj tko na Staru godinu 
pojede jelo od mrkve ili leće. Među- 
tim, ako se na Silvestrovo nareže zad- 
nji kruh u kući, cijele naredne godine 
neće biti dovoljno kruha. Dobrim 
znakom za novu godinu smatralo se i 
zijevanje na Silvestrovo. U novogodi- 
šnjoj noći nije se smjelo ostaviti viseće 
ili razapete konope jer se vjerovalo da 
će se po njima u novu godinu dovući 
nevolje. Svoju je buduću sudbinu na- 
vodno mogao saznati onaj tko bi u 
novogodišnjoj noći na otvorenom 
oko sebe opisao —> krug. Isto se tako 
vjerovalo da se sudbina u novoj go- 
dini može saznati pomoću lista —> 
zimzelena. 


SILJEVINA ili BEDRINAC na- 
vodno je djelovala kao obrana od 
kuge. Međutim, ona se dovodi u vezu 
i s ljubavnim čarolijama. Kad bi je 
muškarac neprimjetno stavio djevojci 
u džep, ona bi navodno postajala 
ovisna o njemu. S druge su strane 
žene vjerovale da bedrinac djeluje 
protiv začeća, pa su ga u tu svrhu 
nosile sa sobom. Dalje se vjerovalo da 
siljevina pomaže da se poveća količina 
mlijeka ako se nosi na grudima. 


SIMILIA — SIMILIBUS — CUREN- 
TUR —> Pogovor str. 214. 


SIMPATIJA Vjerovalo se da različito 
drago kamenje ljudima koji ga nose 
pribavlja simpatije njihove okoline: 
—> granat, —> ametist, —> ahat, —> 
hijacint, —> opal, —> topaz. 


SIN —> Dječaci 


SIR se kao jelo preporučivao onima 
koji su se dosađivali - on će navodno 
rastjerati dosadu. Ako  nevjenčana 
osoba za stolom nareže sir ili maslac, 
još se dugo neće udati/oženiti. Kozji 
se sir smatrao štetnim za epileptičare. 
Vjerovalo _ se da se brakolomnica 
može prepoznati po tome što se sir 
koji je napravila ne drži. 


SIVA BOJA smatrala se bojom smrti 
i duhova ( —> crna i —> plava boja). 


SJEME Govorilo se da neće niknuti 
sjeme koje se stavi na stol. Da bi se 
sjeme na poljima sačuvalo od ptica, 
sipalo se prije sijanja kroz stare hlače 
ili mušku košulju. —> Sijanje, —> Kise- 
lica. 


SJETU je navodno mogao potisnuti 
kalcedon ili rubin ako ih se nosilo uza 
se. —> Melankolija. 


SKANDAL Smatralo se da će doći 
do skandala ako se puhanjem ugašena 
svijeća još neko vrijeme dimi. 
SLAMKA Postojalo je vjerovanje 
prema kojem nesreća prijeti onome 
tko na svom putu nađe dvije ukrštene 
slamke. 


SLANINA Kao i svakoj —> masnoći, 
i slanini se (osobito kod Germana) 
pripisivalo ljekovito, magijsko djelo- 


vanje. Oni koji su mokrili u krevet, 
vezivali bi komad slanine za pupak, u 
nadi da će to spriječiti noćno mokre- 
nje. Slaninom su se, osim toga, mazale 
i bradavice, a slaninu je poslije tog 
postupka trebalo objesiti na stablo; 
crno dimljena slanina koristila je kod 
boli u želucu, a kod ospica i šarlaha 
se preporučivalo trljanje bolesnika 
slaninom. Vjerovalo se da se čak lo- 
movi kostiju mogu izliječiti tako da 
se odgovarajući dio tijela ovije kuha- 
nom slaninom. U krajevima uz more 
običavalo se klati u vrijeme plime jer 
se očekivalo da će onda biti naročito 
mnogo slanine. 


SLAVUJ Vjerovalo se da slavujev 
pjev ublažuje bolove bolesnika i da 
pospješuje njihovo ozdravljenje, dok 
umirućima — navodno — omogućava 
blagu smrt. 


Slavuj mali. 


SLEZENA Smatralo se da kod obo- 
ljenja slezene treba uzimati smrvljeno 
staklo, kao i vodu, mlijeko ili vino u 
kojem je prethodno ugašeno željezo. 


SLIKARI su, prema = vjerovanju, 
smjeli raditi samo u vrijeme kad mje- 


sec ide u manjak, jer se smatralo da se 
inače boje neće osušiti. 


SLIKE ZA GUTANJE —> Pogovor 
str. 214. 


SLOBODNI ZIDARI ili MASONI 
Pričalo se da su kandidate za slobodne 
zidare u crnom lijesu, zajedno s mač- 
kom, spuštali u duboku raku i da su 
tamo morali položiti zakletvu. U 
mnogim su krajevima rode smatrali 
začaranim masonima. 


SLIJEPO će navodno biti dijete ako 
majka za vrijeme porođaja zatvori 
oči. Vjerovalo se da amulet s okom 
zeca može zaštititi od očnih oboljenja 
i sljepila. Do  osljepljenja navodno 
može doći ako u nekoga puhne lasica, 
a oslijepit će i oni koji muče gatalinke. 
—> Pogovor str. 214. 


SLJEPIĆ Ako sljepić puže preko pu- 
ta, uskoro će padati kiša. Onome tko 
na njega stane, sljepić će se navodno 
probiti kroz tijelo. Ako se razdraži 
sljepića, ugrist će navodno na devet 
mjesta, a svakoj od devet rana trebat 
će po godinu dana dulje da zacijeli; 
kad posljednja rana zacijeli, ugrizeni 
će navodno umrijeti. Vjerovalo se da 
ubijeni sljepić koji se osuši u dim- 
njaku može poslužiti kao čarobni šta- 
pić, jer ima magične snage. Dalje se 
vjerovalo da nošenje ubijenog sljepića 
ili njegove glave u vrećici oko vrata 
stvara otpornost prema žutici, crve- 
nom vjetru, alkoholizmu i plućnim 
oboljenjima. Kuglaši bi pokapali slje- 
pića ubijenog na Sv. Petra i Pavla (29. 
06.) zajedno s graškom. Ako je 
grašak niknuo i donio plod, trpali bi 
što više zrna u džep, vjerujući da će 
pogoditi toliko čunjeva. 


SMAK SVIJETA Pomrčine sunca i 
mjeseca, padovi meteorita, zemljo- 
tres, loše žetve, poplave i slične kata- 
strofe smatrale su se predznacima 
smaka svijeta. Još se u 19. stoljeću 
vjerovalo u vezu pomrčine sunca sa 
smakom svijeta. Dugo se vremena 
govorilo: »Kad se kola budu vozila 
cestama bez konja, uskoro će kucnuti 
Čas.« 


SMAKNUĆE Čovjeku kojeg je tre- 
balo smaknuti vezivali bi oči, vjeru- 
jući da njegov pogled može naškoditi 
prisutnima. Za stvari koje bi ostale 
iza smaknute osobe smatralo se da 
nose sreću, a ponegdje i da imaju 
ljekovito djelovanje. —> Mast, —> Ko- 
nopac, —f Krvnička sjekira, —> Sreća 
U igri, —> Trgovci, —> Lov, —> Madež 
i —> Pogovor str. 214. 


SMARAGD Vjerovalo se da taj dragi 
kamen djeluje protiv epilepsije, gro- 


Maharadža Runjit Sing drži brojalicu od smarag- 
da. Smaragd se ne Istoku smatra antidotom protiv 
svih otrova. 


znice i otrova, te da jača pamćenje i 
oči. Također se vjerovalo da će se 
kamen raspući ako osoba koja ga nosi 
postupi nečedno. Isto se tako vjero- 
valo da će se kamen raspući ako ga se 
stavi na grudi teškom bolesniku i 
time pokazati da će bolesnik umrijeti. 
Tko je htio razumjeti govor životinja, 
stavljao bi smaragd pod jezik. U ne- 
kim se krajevima smaragd smatrao 
kamenom koji štiti ljude rođene u 
svibnju, a u drugim one rođene u 
srpnju. 


SMIJEH Vjerovalo se da će nevjenčan 
ostati onaj tko se kod stola bude 
smijao u svoju čašu. Ali, pouzdavalo 
se iu to da se čini mogu razbiti 
neobuzdanim, odvažnim i glasnim 
smijehom. Tako se smatralo da se 
prigodom darivanja igala davalac i 
primalac moraju jedan drugome smi- 
jati da bi time odvratili nesreću koja 
prijeti. Kad bi žena željela da bude 
lijepo vrijeme kako bi mogla sušiti 
rublje, savjetovalo joj se da se smije u 
muške gaće. Smijati se trebalo i kod 
sijanja peršina. Međutim, ako se 
netko smije do suza, bit će navodno 
svađe, a nipošto se nije smjelo smijati 
kad nekoga ujede pčela jer se samo 
tako moglo spriječiti da ostane žalac. 


SMOLA Vjerovalo se da se smolom 
ariša, pomiješanom s bijelim, neopra- 
nim maslacem, mogla izliječiti sušica. 
—> Nesreća. 


SMRAD —> Miris 
SMREKA —> Klek. 
SMRT —> Umiranje. 


SMRZNUTI UDOVI su se navodno 
mogli izliječiti oblozima od jagoda. 


Kod smrznutih su stopala navodno 
pomagali oblozi od gavranovog mo- 
zga ili od smrznute bijele repe. —> 
Ozebline. 


SNAGU i jakost se pokušavalo dati 
djetetu, stavljajući ga nakon rođenja 
na zemlju ih na pod sobe da bi snaga 
zemlje prešla na mladi život. Vjero- 
valo se da dijete može dobiti snagu i 
od —> bazge. Isto se tako vjerovalo da 
pomaže ako se uza se nose trijeske 
drveta pogođenog munjom. Tko je 
težio za nadzemaljskom snagom, pio 
bi iz roga neke životinje. Nošenje 
raznog dragog i poludragog kamenja 
davalo je navodno ne samo snagu 
nego je čovjeka činilo i nesavladivim. 
—> Jakost, —> Kosa. 


SNIJEG Stari su govorili da će biti 
snijega kad goveda kišu. Vjerovalo se 
da snijeg nagovještavaju i vrapci kad 
lijeno i tromo sjede, kao i zov žune. 
Govorilo se da će snijeg koji padne na 
Sv. Andriju (30. 11.) trajati sto 
dana i naškoditi sjemenu. Ako je sni- 
jeg padao za Novu godinu, vjerovalo 
se da će godina donijeti mnoge rojeve 
pčela. I danas se još kaže da će se 
vratiti snijeg što ga otopi sunce. 


SNIJEG U OŽUJKU Govorilo se da 
se gamad može protjerati iz kuće, ako 
se soba pomete ožujskim snijegom. 
Dalje se vjerovalo da otopljeni ožujski 
snijeg daje lijepu kožu i odstranjuje 
sunčane pjege. Zato se ta voda čuvala 
tokom cijele godine i često upotreb- 
ljavala. 


SNOVI ( —> Pogovor str. 214) Vjero- 
valo se da se najistinitiji snovi sanjaju 
poslije ponoći, pred buđenje. Prema 
drugom su vjerovanju najznačajniji 


snovi u prvoj noći nakon punog mje- 
seca, ah i u božičnoj ih novogodišnjoj 
noći te uopće u razdoblju od 25. 
12. do_ 6. 04.. Osobito se 
značenje pridavalo i snovima u no- 
vom ili tuđem krevetu, kao i u novom 
stanu. Govorilo se da će se snovi 
ispuniti ako ih se sanja tri puta ili u 
rođendanskoj noći. Ako se u ponoć 
pojede riba, slijedeći će se san na- 
vodno ispuniti. Uopće je vladalo mi- 
šljenje da će se prije ispuniti snovi 
nakon ponoći nego oni prije ponoći 
(—> Žuna). Vjerovalo se da će ugodne 
snove osigurati jabuka —> sna, dok se 
raznoliki snovi navodno mogu postići 
ako se pod jastuk stavi ahat. Ako se 
željelo da netko koga se ne voli loše 
sanja, stavio bi mu se pod jastuk jarčji 
TOg. 


Vjerovalo se da se čovjek može 
zaštititi od loših snova ako uveče, 
prije spavanja, pokuca na drveni okvir 
kreveta. Vjerovalo se da loćika, kao i 
korijenje bijelog lopoča, djeluju pre- 
ventivno protiv seksualno nadražuju- 
ćih snova, dok se za celer smatralo da 
izaziva takve snove. Djevojke su stav- 
ljale pod jastuk ili lanovo sjeme ili 
djetelinu sa četiri lista ili pak nedodir- 
nuti vijenac (koji su plele pomoću 
rascijepljenog drveta), ta su na temelju 
toga očekivale da će u snu vidjeti svog 
budućeg muža ( —> Posteljina). Kad 
se čovjek probudio, nije bilo dobro 
da priča o lošim snovima jer se vjero- 
valo da bi se oni tada mogli ispuniti - 
ali ni dobre snove nije trebalo pričati 
jer je postojala bojazan da se u tom 
slučaju neće ispuniti. Značenje pojedi- 
nih predmeta i motiva koji su se 
pojavljivali u snovima nije jedinstve- 
no, budući da tu po svoj prilici važnu 


ulogu igraju regionalne razlike. Popis 
koji slijedi samo je izvadak iz mnoštva 
simbola snova i njihovih interpretaci- 
ja. 

Bijele stvari u snu najavljuju smrtni 
slučaj. 

Biseri u snu najavljuju suze. 
Borovnice obećavaju tugu i bolest. 
Brašno: svađai ljutnja. 

Crne i smeđe stvari: melankolija i 
crna žuč 

Češalj: predstoje velike neprilike. 
Djeca, gola, ili ako malo dijete uđe 
kroz, vrata: svađe i nevolje. 
Gavranovi znače svađu, neprijatelj- 
stvo, gubitak, brigu i smrt. 

Grah najavljuje svađu, ljutnju i nu- 
ždu. 

Gubitak zuba ukazuje na smrtni slu- 
čaj u bližoj okolini. 

Jabuka, ako se sanjala ljeti, značila je 
najavu smrti, a po drugom vjerovanju 
- ljubavnu sreću. 

Jagode: treba očekivati siguran no- 
vac. 

Jaja najavljuju svađu, osobito ako su 
trula; prema drugom tumačenju, sa- 
njati jaja znači sreću. 

Konji: konji bijelci znače smrt u 
bližoj okolini, a konji vranci svađu ili 
pismo. 

Kosa ili dlaka: njezin gubitak najav- 
ljuje smrtni slučaj. 

Krhke stvari ukazuju na svađu i 
srdžbu. 

Krov: tko padne s krova, narast će. 
Kruh, nepečen, i svježe meso: netko 
će umrijeti. 

Kruh s maslacem: 
pismo. 

Krumpir najavljuje nesreću. 

Kruške, žute, znače smrt među naj- 
bližom rodbinom. 


treba očekivati 


Krv najavljuje požar ili smrt krvnog 
rođaka. 

Leš: predstoji vjenčanje. 

Luk: Ako bolesnik sanja da jede 
mnogo luka, ozdravit će; ali, ako 
sanja da jede malo luka, umrijet će 
»jer umrli malo plaču«. Ako netko 
sanja da ga okrunjuju lukom, to znači 
dobit, ali za ljude koji su mu bliski, 
štetu. 

Mačke znače svađu i srdžbu. 

Med obećava stvari kojima se čovjek 
prije nije mogao ni nadati. 

Meso, svježe i nepečeni kruh: Netko 
će umrijeti. Ako netko u snu jede 
meso koje je sam priredio, znači da će 
biti sretan. 

Miševi: svađa i ljutnja. 

Muzika: svađa koja se ništa ne tiče 
onoga koji sanja; ali, ako on sam 
sudjeluje u muziciranju, svađa će ga 
se ticati. 

Novac znači svađu i ljutnju. 
Novčići: smrt u bližoj okolini. 
Obrok: veliki obrok ukazuje na smrt 
u bliskoj okolini. 

Ocat: ako se pije, svađa i ljutnja. 
Odjeća: ako se ne nalazi vlastitu 
odjeću, željet će se nekamo otići, ali 
se onamo neće stići. 

Orla, dva, 
dvije oluje. 
Ose znače nesreću, a prvenstveno 
smrt od neprijateljske ruke. 

Para najavljuje pogreb. 

Peć: ako se peć uruši, u bližu okolinu 
dolazi smrt. 

Pijavice obećavaju financijsku dobit. 
Pijanstvo znači zlo, sramotu i porok; 
u drugim se krajevima, međutim, tu- 
mači i kao bogatstvo. Opijenost bez 
vina znači nesreću, a opijenost slatkim 
vinom sreću. 


navodno su obećavala 


Pijenje —> Voda, —> Pijanstvo. 
Pijesak, bijeli najavljuje skori smrtni 
slučaj u obitelji. 

Pivo donosi svađu. 

Ples ukazuje na skoru smrt ili na to 
da treba očekivati neprilike. 
Promjena stana znači nesreću. 

Psi znače svađu i ljutnju. 


Ribe, male, najavljuju svađu i ljutnju. 
Tko u snu ulovi trulu ribu, predstoji 
mu svađa koja će loše završiti, ako je 
riba svježa, kraj svađe će biti sretan. 
Prema drugom vjerovanju će se imati 
posla sa zmijama. Sanjati o ribama 
značilo je i skoru smrt poznanika ili 
ukućana: ako je riba mala, umrijet će 
dijete, ako je velika netko od odraslih. 
Ako trudnica sanja ribu, vjeruje se da 
će joj dijete umrijeti. Drugdje se opet 
vjerovalo da snovi o ribama najavljuju 
dobre vijesti, pa i novac. Ponegdje su 
takvi snovi najavljivali kišu. 

Rublje: svađa i ljutnja, kao i smrt u 
bližoj okolini. 

Ružmarin: smrt u bližoj okolini. 
Sijeno donosi svađu i ljutnju. 

Smeđe i crne stvari: melankolija i 
crna žuč. 

Sol: ako padne na pod, znači svađu i 
ljutnju. 
Svadba: 
krugu. 
Svađa: ako netko tko je upleten u 
neku svađu čuje u snu trube, bit će 
pobjednik u toj svađi. 

Svećenik: svađa i srdžba. 

Svrake znače nesreću. 

Šljive, plave slove kao predskazivanje 
smrti. 

Trešnje, crne: smrt u bližoj okolini. 
Trube koje sviraju znače pobjedu u 
nekoj svađi. 

Umrli ukazuju na smrtni 


smrtni slučaj u najbližem 


slučaj u 


bližoj okolini ili predstavljaju opo- 
menu da se treba moliti za umrloga 
koji se pojavio u snu. 

Uši: svađa i srdžba. 

Vatra, s dimom: svađa i ljutnja, ta- 
kođer i batine; ali, prema drugom 
vjerovanju sreća i velika radost. 
Vino: pijanstvo. 

Voda ukazuje na svađu i ljutnju, 
mutna voda na smrt u užem krugu; 
ako se pije hladna voda, treba očeki- 
vati nešto dobro, ako je voda topla, 
treba se bojati bolesti i poslovnog 
gubitka. 

Vrane: ako se sanja da se ulovilo 
vranu, trebalo je očekivati žalost i 
nemir; ako se vidjelo više vrana, pred- 
stojao je smrtni slučaj, ali ako je bila 
samo jedna, moglo se računati s ne- 
kom dobiti. Vidjeti u snu vrane na 
stablima, značilo je skori susret s 
rođacima; ako se čulo njihovo krešta- 
nje, trebalo je očekivati loše vijesti. 
Vuk: predstoje nesreća, bolest, pre- 
pad, smrt i ubojstvo. 

Zelena boja ukazuje na neki leš. 
Zlato obećava sreću. Zlatnici poklo- 


njeni siromašnima najavljuju veliko 
blagostanje. 
Zmije: svađa i srdžba kao i smrt u 


bližem krugu. 
Zviždanje donosi svađu. 


SOBNE BILJKE koje se obrežu u 
prosincu navodno će osobito bogato 
cvasti. 


SOL se u prošla vremena smatrala 
svetom, te se vjerovalo da daje i odr- 
žava život, pa prema tome djeluje i 
protiv demona i čarolija, đavola i 
vještica (—> Pogovor str. 214). Mnoga 
od tih vjerovanja održala su se do na- 
ših vremena, na primjer da se novoro- 


đenčadi stavi sol na jezik, ili da im se 
da kao poputbina kad idu na krštenje, 
ili pak kad parovi na svadbi nose sol 
u džepu, ili kad se prigodom useljenja 
u novi stan daruje sol, ili kad se na 
početku putovanja sol uspe u cipele. 
Smatra se da prosipanje soli uvijek 
donosi nesreću, osobito na dan 
svadbe za cijeli bračni život, a na 
Silvestrovo za cijelu godinu koja dola- 
zi. Ali kad bi se kruh i sol bacila 
unatrag u potok ili rijeku, vjerovalo 
se da se time može otplaviti bolest. 
Kao obranu od urokljivog pogleda 
kojeg su se svi toliko bojali ušivali bi 
sol u odjeću. Kad se bližilo nevrijeme, 
naši su preci prskali svetu vodicu i sol 
u plamen ognjišta da bi tako odvratili 
opasnost koja prijeti — vjerovalo se da 
se vatra upaljena munjom može uga- 
siti pomoću tanjura soli. Djevojke 
koje bi zaboravile posoliti jelo sma- 
trali su pobožnima, a za onoga tko bi 
uzeo mnogo soli, tvrdilo se da je 
zaljubljen, kao što se vjerovalo da je 
zaljubljena i kuharica koja presoli ju- 
hu. 


SOVE su slovile kao glasnici smrti: 
ispred kuće ili na njoj najavljuju svo- 
jim kreštanjem smrt jednog stanov- 
nika te kuće. Simboliziranje zova sove 
kao najave smrti prastaro je. Ali, s 
druge strane, seljaci su na vrata sje- 
nika prikivali mrtvu sovu raširenih 
krila da bi držali na udaljenosti đavo- 
la, vještice, zle duhove i munju. Ako 
u ponoć u šumi čuje ćuka, čovjek se 
može osloboditi groznice. 


SPAVAĆA SOBA Krevet je morao 
biti uvijek tako postavljen da onaj 
koji spava-suprotno od običaja prema 
kojem su iznosili mrtvace - leži gla- 


Sovuljaga  buljina. 


Zbog 
grobnog pjeva sova je u mnogim zemljama glasnik 
nesreće. Uz ostalo se vjeruje da će onaj koji joj 
pogleda u gnijezdo biti nesretan do kraja života. 


samotničkog života i 


vom ili nogama prema vratima. Da li 
će se mrtvac iznijeti s glavom ili 
nogama prema naprijed, ovisilo je o 
pojedinim regijama. 


SPOLNA MOĆ Njoj se, naravno, 
pripisivalo vrlo veliko značenje, tim 
više što je i crkva glavnom svrhom 
braka smatrala začinjanje djece. Naj- 
veće jačanje muške spolne moći oče- 
kivalo se od jaja, pri čemu je navodno 
naročito djelotvorna bila kožica pod 
korom jajeta. I češnjak, kravljak, pre- 
peličja jaja, muškatov oraščić oko vra- 
ta, ekstrakt od korijena pakujca ili 
šalica mlijeka mlade žene koja doji - 
sve je to navodno jačalo ili vraćalo 
spolnu snagu muškarca. 

Potenciju je stimulirao i amulet s 
okom jelena, a isti se cilj navodno 


mogao postići ako se u listopadu ili 
svibnju jede jelenje meso. Vjerovalo 
se da se nijedna žena neće moći odu- 
prijeti muškarcu koji svoj spolni or- 
gan natrlja lojem jarca. Istom su se 
djelovanju muškarci nadali kad bi pe- 
nis namazali pomadom od masti, jar- 
čje žuči i čistog ulja. 

Smatralo se da se muškarcu može 
oduzeti spolna moć ako se na mjestu 
gdje se pomokrio s tri udarca noge 
zabije u zemlju hrastova grančica. 
Grančica je morala rasti na južnoj 
strani hrasta, prema gore, a odrezati 
je se moralo nožem protiv sunca. 
Ako je netko vjerovao da je spolnu 
moć izgubio zbog čarolije, pokušavao 
bi je ponovno steći mokreći kroz 
bračni prsten, kroz prsten oblikovan 
od palca i malog prsta ili kroz vijenac 
od brezovih grana. Svima koji su 
rođeni za mladog mjeseca prijetila je 
impotencija. 

Međutim, vjerovalo se da protiv im- 
potencije pomaže niz recepata: tre- 
balo je popiti sedam ili devet kapi 
soka iz svježeg konjskog izmeta, po- 
miješanog s rakijom, ili je na Veliki 
petak trebalo pojesti mjehur haringe, 
a vjerovalo se i u pomoć od u trku 
ustrijeljenog zeca prvog petka u ožuj- 
ku, od jarčje krvi ili od mošnji kunića. 
Impotentni su muškarci pokušavali 
svoju nemoć ukloniti i sjemenom ili 
spolnim organom spolno zrelog jele- 
na. I, konačno, u tim se slučajevima 
pio ekstrakt muškatnog oraščića, po- 
miješan s vlastitim urinom. —> Afrodi- 
zijaci. 

SPOLNE BOLESTI su ljudi poku- 
šali izbjeći time što su na prsima 
nosili nekoliko vlasi male, nevine dje- 
vojčice. Muškarci su vjerovali da 


spolne bolesti mogu izliječiti opće- 
njem s djevicom. Smatralo se da po- 
maže i topli izmet guska. —> Sifilis. 


SPOTICANJE gosta pri ulasku u 
neku kuću: smatralo se da je dobro 
došao ako se spotaknuo desnom no- 
gom, a ako se to desilo s lijevom 
nogom, bilo je bolje da se vrati. 


SPREČAVANJE ZAČEĆA U sred- 
njem su vijeku mnoge žene vjerovale 
da dodirivanjem letvi u javnim kupe- 
ljima mogu isključiti začeće: svaki je 
dodir navodno mogao osigurati go- 
dinu dana bez začeća. Isto je tako 
ženu trebao čuvati od začeća prst 
abortiranog djeteta obješen oko vrata. 
Na isti je način djelovalo i nošenje 
komadića bedrinca (siljevine) ili zeč- 
jeg izmeta u vrećici oko vrata; nemo- 
gućnost začeća navodno se mogla po- 
stići i kad bi se uza se nosila muda 
mačka u koži mazge. 

Vjerovalo se da će žena postati 
neplodna ako pojede uveli korijen 
kaćuna. Šaputalo se i o receptima kao 
što su ocat s puščanim prahom, urin 
s mašću iz uha malih djevojčica, kao i 
urin zeca ili ovna, pa se preporučivalo 
da se takve tinkture popiju. Mislilo se 
da se neželjeno začeće može spriječiti 
ako se menzes žene trlja spolnim 
Organima umrlog muškarca. —> Trud- 
noća. 


SPROVOD Ako se na sprovodu 
mnogo plakalo, time se navodno 
ometao pokojnikov mir, pa je posto- 
jala bojazan da se on pojavi među 
ponovno rođenima. Nasuprot tome 
se vjerovalo da će mrtvac biti blažen 
ako za vrijeme sprovoda bude padala 
kiša; tako bi u grob pala nebeska 
voda. Mislilo se da će onaj tko za 


vrijeme sprovoda miriše cvijeće i vi- 
jence izgubiti osjetilo mirisa. 


SRCE Protiv svih vrsta srčanih te- 
goba (i protiv nesvjestice) preporuči- 
valo se nošenje zlata; tako se, na 
primjer, protiv nervoznog lupanja 
srca na predio srca vezivao komad 
zlatnog lima. Prema mišljenju naših 
predaka za jačanje srca bili su dobri i 
srebro, hijacint, rubin, krizopraz, gra- 
nat i opal. Lapis lazuli je djelovao i na 
jačanje i na umirenje srca. 


SRDOBOLJA se navodno može izli- 
ječiti ako se pojede fino strugano 
zlato u kokošjoj juhi. Preporučivan je 
i napitak od soka konjskog izmeta s 
rakijom i jednom uši kao začinom. 
Pomoć se očekivala i od kuhanog i 
pulveriziranog vjeveričjeg mesa, kao i 
od juhe u kojoj se to meso kuhalo. 
Osim toga se savjetovalo uzimanje 
dimljenog i kuhanog ili u prašak sa- 
gorjelog goveđeg mesa u vinu. —> 
Proljev, —> Gorski kristal. 


SRDŽBA Krizolit, karneol i topaz 
bili su poznati po tome što su na- 
vodno djelovali umirujuće prilikom 
provala bijesa osoba koje su ih nosile. 
Ljudi debelog vrata slovili su kao 
razdražljivi i skloni bijesu (što se 
može objasniti žlijezdom štitnjačom). 
—> Opozicija. 


SREBRO Prema starom je vjerovanju 
vrlo loš znak ako se uza se nema 
srebrnjak kad se prvi put ugleda mladi 
mjesec. Prstenovi od srebra (i oni u 
uhu) navodno su imali ljekovito dje- 
lovanje. Toj su se plemenitoj kovini 
pripisivale osobite snage protiv bje- 
snila i za jačanje srca ( —> Zlato). 
Ljekovite je biljke trebalo iskapati 


srebrnim alatom, jer se vjerovalo da 
se time pojačava njihovo djelovanje. 
Protiv različitih bolesti (i protiv onih 
nastalih zbog uroka) trebalo je jesti 
ostrugane djeliće naslijeđenog srebra. 
To se osobito preporučivalo protiv 
grčeva i epilepsije. Naročito se ljeko- 
vitim smatrala srebrnina koja se na- 
sljeđivala tokom više generacija. 


SREĆA U IGRI Ljudi su se tješili 
time da će onaj tko izgubi u igri imati 
sreće u ljubavi. Protiv loše sreće u igri 
navodno je pomagalo kad bi netko 
držao igračev palac. Mislilo se da se 
nesretni tok može prekinuti i pomica- 
njem -stolice ili njezinim okretanjem 
naslonom prema stolu; onaj tko je 
htio biti sasvim siguran, uzeo bi 
drugu stolicu. Šansa da se sačuva hiro- 
vita sreća u igri postojala je navodno 
i kad bi igrač uza se imao sjeme —> 
paprati ili djetelinu sa četiri lista, ali i 
korijen kaćuna ili jaja snesena na Ve- 
liki petak. 

Čarobne su se snage pripisivale i 
vrlo traženoj krvi smaknutih osoba, 
primjerice rupčiću natopljenom ta- 
kvom krvi. Igrači su se također nadali 
sreći kad bi uza se imali korijen man- 
dragore ušiven zajedno s četveroli- 
snom djetelinom u kesu od krtičine 
kože. Kod kartanja i kockanja na- 
vodno je osobitu sreću nosila igla 
kojom je prethodno bio  ušiven 
mrtvac i koju je igrač žabo ispred 
sebe u donji dio stola. Također se 
smatralo da sreću u igri donosi trije- 
ska s križa na putu. —> Kockanje, —> 
Kartanje. 


SREĆU SU ljudi, što je razumljivo, 
oduvijek tražili, pa su pokušavali da 


.vepe.e 


li je imati: iz ponašanja ptica kao i iz 
pogrebnih kola u prolazu; isto tako 
se očekivao neki znak na temelju 
ophođenja s kruhom, koji je bio vi- 
soko cijenjen, kao i na temelju odjeće, 
koja je opet utjecala na lično djelova- 
nje. Dani kao Silvestrovo i Nova go- 
dina, kao i navodni sretni dani ( —> 
Biranje dana) još se i danas smatraju 
odlučujućima za sreću, zdravlje i us- 
pjeh. A samo se po sebi razumije da 
se veliko značenje pripisivalo i tome 
da li je nešto bilo lijevo ili desno. Na 
sreću su također utjecali i pauci, vje- 
verice, cvrčci, nasljedstvo smaknutih 
osoba itd. Isto se tako vjerovalo da se 
sreća može regulirati kihanjem i —> 
nožnom kupelji. —> Početak, —> Želje, 
—> Svadba. 


SRETNI DANI Kao što odgovara 
ljudskoj prirodi, sretni se dani nikada 
nisu toliko isticali kao tzv. —> nesretni 
dani. Među danima u tjednu samo su 
se utorak i nedjelja smatrali izrazito 
sretnim danima. Vrijeme mjeseca koji 
se puni i punog mjeseca općenito se 
smatralo povoljnim, osobito za radnje 
koje zahtijevaju fizičku snagu. Radovi 
kod kojih se radilo o nekom reducira- 
nju vršili su se, po mogućnosti, u 
vrijeme kad mjesec ide u manjak. 
Sretni su dani naročito pogodni za 
slijedeće radnje: useljenje u novi stan, 
početak gradnje kuće, hodanje po pri- 
rodi, kupovinu i prodaju, radove s 
vatrom, sijanje i sađenje, prvo oblače- 
nje nove odjeće, šišanje, puštanje krvi, 
uzimanje lijekova i sredstava za čišće- 
nje, kupanje, vjenčanje i putovanje 
brodom. Pomoć u tim pitanjima 
pruža knjiga planeta koja spominje 
pedeset dva sretna dana: 


Siječanj: 1, 3, 10, 27, 31. 
Veljača: 7, 8, 18. 
Ožujak: 5, 9, 12, 14, 16. 
Travanj: 5, 17. 

Svibanj: 1, 2, 4, 9, 14. 
Lipanj: 3, 5, 7, 9, 12, 25. 
Srpanj: 2, 6, 10, 23, 30. 
Kolovoz: 5, 7, 10, 14, 20. 
Rujan: 6, 10, 13, 18, 30. 
Listopad: 15, 16, 25, 31. 
Studeni: 1, 15, 25, 30. 
Prosinac: 10, 20, 29. 


Po katoličkom kalendaru su najsret- 


niji dani: — Blagovijest (25.  03.), 
Valpurga (1. 05.), -— Velika gospa 
(15. 08.), Sv. Mihajlo (29. 09.) 

Martinje (11. 11.), Sv. An- 
drija (30. 11.), Sv. Barbara (4. 
12.), Sv. Toma _ (21. 12.) 


kao i nedjelja Sv. Trojstva koja se 
slavi prve nedjelje nakon Duhova i u 
narodu naziva »zlatnom nedjeljom«. 


SRIJEDA se smatrala nesretnim da- 
nom kada nije trebalo ništa započinja- 
ti, prije svega ništa važno i ništa što bi 
moralo biti trajno. Tog se dana nije 
smjelo sijati ni gnojiti. Mjeseci koji su 
počinjali srijedom donose navodno 
loše vrijeme. Za djecu rođenu srije- 
dom smatralo se da su nesretna, da ih 
je teško odgajati i da su glupa. Dijete 
koje prvi put pođe u školu srijedom, 
sigurno neće ništa naučiti. Tko bi u 
srijedu obukao novu odjeću, proro- 
kovala mu se glavobolja. Također se 
vjerovalo da svadba u srijedu donosi 
nesreću i da će se žena ubrzo vratiti 
svojim roditeljima. A ako netko u 
srijedu umre ili ako tog dana bude 
otvoren neki grob, uskoro će još 
netko umrijeti. 


SRNA Vjerovalo se da amulet sa 
srninim okom čuva od zubobolje. 


SRPANJ Ako 13. 07. (Sv. Marga- 
Teta) pada kiša, kišit će navodno če- 
trnaest dana uzastopno. 


STAJA Vjerovalo se da se nesreću i 
zle duhove može odbiti od staje po- 
moću nafte. Pauci su u staji bili rado 
viđeni, budući da se vjerovalo da 
mogu obraniti stoku od bolesti jer 
navodno  usisavaju otrovne tvari iz 
svoje okoline. Mislilo se da paučine 
u staji tjeraju neprijateljske demone. 
Luk obješen u staji navodno je mogao 
spriječiti pošasti, dok su javorove ži- 
ške, zabijene u vrata staje, služile za 
tjeranje vještica. 


STAKLO Ako pukne staklo (boca, 
prozorsko staklo i drugo), smatra se 
da to znači nesreću, a prije svega smrt 
bliskog srodnika. Vjerovalo se da će 
osoba čija čaša pukne na Badnjak, 
umrijeti u roku od godine dana. Sma- 
tralo se da će uslijediti neki raskid ili 
lom ako se bude pilo iz napukle čaše. 
Nasuprot tome, govorilo se i ovo: 
ako muškarac bude pio iz napukle 
čaše, žena će mu roditi samo djevojči- 
ce, ili će neko dijete dobiti bolove u 
želucu. Nesreću navodno donosi ako 
se turi prst u čašu, a onaj tko se smije 
u čašu, ostat će nevjenčan. Protiv 
bolesti slezene ili probadanja u plu- 
ćima kao i protiv —> trakavice na- 
vodno je pomagalo uzimanje smrvlje- 
nog stakla. —> Dolijevanje pića u čašu. 


STAN U novi se stan trebalo useliti 
samo u vrijeme kad se mjesec puni jer 
samo on navodno može donijeti sreću 
za kojom čovjek u takvoj prilici če- 
zne. Međutim, prema drugom su vje- 


rovanju ponedjeljak i petak slovili 
kao dani nepogodni za preseljenje. 
Prigodom useljenja u novi stan dari- 
vala se sol (koja je od ranih vremena 
slovila kao sveta i djelotvorna protiv 
uroka i demona) zajedno s kruhom 
kako ubuduće ne bi nedostajalo ni 
jedno ni drugo. Posjet mlade djevojke 
ili mladića u novom stanu smatrao se 
sretnim znakom, dok je posjet stare 
žene značio nesreću. —> Sretni dani. 


STARICE Vidjeti stare žene ujutro, 
na Novu godinu ili u novom stanu, u 
većini se krajeva smatralo vrlo lošim 
znakom. —> Početak. 


STARI LJUDI su se nadali da će im 
priteći nove snage ako budu spavali 
zajedno sa zdravom djecom koja do- 
bro napreduju. Slabim se starcima 
preporučivalo zadržavanje pod li- 
pama u cvatu, gdje će navodno naći 
»zdrav zrak«. —> Vrelo mladosti, —> 
Život. 


STEPENICE Smatralo se da će sreću 
imati osoba koja padne niz stepenice. 
Ako se to dogodilo djevojci, obećavali 
su joj novog ljubavnika. Škripanje 
stepenica, kao i škripanje namještaja i 
sličnih predmeta, općenito se sma- 
tralo lošim znakom. 


STJENICE Vjerovalo se da je mo- 
guće riješiti se stjenica ako se tri 
stjenice stave u lijes neke djevice. 
Epileptičari su smatrali da se pomoću 
stjenica mogu osloboditi svoje bolesti. 
—> Epilepsija, —> Gamad. 


STOL Tko sjedne na stol, dobit će 
navodno čireve (—> Pogovor str. 214), 
a tko stavi boso dijete na stol izazvat 
će kod njega bolesti nogu. Dalje se 
smatralo da metenje stola i klupe 


istom metlom donosi u kuću zarazne 
bolesti, a da onaj tko stol briše papi- 
rom umjesto krpom, izaziva rječkanja 
i svađe. Također se smatralo da bub- 
njanje po stolu izaziva nevolju. —> 
Reumatizam. 


STOLISNIK je kao povrće, sok ili 
čaj navodno pomagao protiv svih bo- 
lesti, pod uvjetom da je ubran između 
jedanaest i dvanaest sati. Čaj od bije- 
lih cvjetova upotrebljavao se protiv 
želučanih bolova, a čaj od crvenih 
cvjetova kod izostanka menstruacije. 
Protiv povratne groznice stavljale su 
se vrećice sa stolisnikom na predio 
srca ili na stopala. Stolisnik je kao 
ljekovita biljka svakako morao biti 
sastavni dio juhe na Veliki četvrtak. 
Na kuće su se protiv kuge vješale 
kitice stolisnika. 


STOLNJAK Ako se stavi na stol 
naopako, gosti se neće nasititi. Ako 
se ostavi prostrt preko noći i ako 
miševi pojedu preostale mrvice, osobi 
koja bude s istog stolnjaka doručko- 
vala istrunut će zubi. 


STOPALO Vjerovalo se da ustajanje 
na lijevu nogu donosi nesreću, a na 
desnu sreću. Ljudi koji češće ili pre- 
težno ustaju na lijevu nogu, smatraju 
se zlovoljnima. Ako je nekoga dok je 
išao u posjet, svrbjela desna noga, 
vjerovao je da će biti dobrodošao, a 
ako ga je svrbjela lijeva noga, obratno. 
Rane na nogama će dobiti navodno 
onaj tko u proljetnim noćima čuje 
kreštanje vrane. Međutim, ako se za 
šešir zatakne hrastov list, noge se 
neće izranjavati od hodanja. Tko 
preko noći ostavi čarape da leže na 
stolu, dobit će trganje u nogama. Ako 


je netko hodao jednom nogom u ci- 
peli a drugom bos, vjerovalo se da će 
mu umrijeti neki srodnik. Kad bi 
trudnice ustale najprije na lijevu nogu, 
proricali su im djevojčicu, a kod usta- 
janja na desnu nogu, dječaka. Vjero- 
valo se da će djetetu oboljeti noge ako 
ga se postavi boso na stol. Tvrdilo se 
i da će nestati bradavica ako se preko 
nje prijeđe tri puta desnim stopalom. 


STRAH Bojažljivima su se smatrali 
ljudi upadljivo meke kose, ali i ljudi 
kratke kose koja strši, ljudi blijedog 
lica i dugog vrata kao i oni s listovima 
koji su u gornjem dijelu jako razvije- 
ni. Za zaštitu od straha nosilo se 
razno drago kamenje, na primjer: di- 
jamant, hijacint, karneol, lapis lazuli, 
rubin i sardoniks. Od straha je na- 
vodno čuvala i pribadača iz plahte 
kojom je bio omotan leš. Narodno je 
vjerovanje obećavalo: Tko uza se nosi 
lukovicu trave od žuči, ne mora se 
noću ničega bojati. 


STRAŽNJICA Pokazivanje gole 
stražnjice štitilo je ne samo od uro- 
kljivog pogleda, već je i sprečavalo 
pčele da se razlete. Pozivajući nekoga 
da mu poliže stražnjicu, čovjek je 
htio od sebe odvratiti štetu, a da ne 
mora zaista ogoljeti stražnjicu. —> 
Gol, —> Pogovor str. 214. 


STRIČAK se ostavljao na poljima jer 
se vjerovalo da se njime tjeraju vješti- 
ce. Međutim, ako je na polju raslo 
mnoštvo stričaka, smatralo se da je 
tome kriv seljak koji je psovao obra- 
đujući polje. Vjerovalo se da stričak 
koji je izrastao na grobu pokazuje da 
je pokojnik proklet. 


STUDENI Snijeg na Sv. Andriju (30. 
11.) zadržat će se, prema seljač- 
kom kalendaru, sto dana i naškodit će 
sjetvi. 


SUBOTA se jasno smatrala zadnjim 
danom tjedna: subotom se nije smio 
započinjati novi posao, nije se smjelo 
sijati ni gnojiti, a niti nastupiti na 
novom radnom mjestu ili krenuti na 
putovanje. Prelje su u subotu navečer 
morale do kraja ispresti vunu sa svojih 
vretena jer će inače navodno vještice 
nastaviti s predenjem ili će u nedjelju 
đavo namotati vunu. Ono što bi prelja 
prela u subotu navečer, nije se više 
priznavalo, te se smatralo da će po 
noći opet nestati. O takvim se pre- 
ljama govorilo: sama sebi plete kono- 
pac za vješanje. 


Subotom nije trebalo kupovati niti 
novu odjeću. Djeca koja se rode u 
subotu navodno su sklona licemjer- 
stvu i pohoti, ili su pak vidovita. Ako 
je Nova godina pala u subotu, očeki- 
vala se oštra zima. 


SUD Da bi se imalo uspjeha na sudu, 
uzimalo se rano ujutro pet vršaka 
režuhe. I onaj tko bi uza se nosio 
granat, također je vjerovao da će sud- 
ski spor završiti u njegovu korist. 
Amuletu s okom supa pripisivala se 
snaga da odagna brige u vezi sa sud- 
skim procesom. —> Priznanje, —> Kri- 
vokletstvo, —> Govor. 


Sukub kako ga je vidio engleski prerafaelitski 
slikar švicarskoga podrijetla J.H. Fussli, ili Fuseli. 
Sukub (succubus) jest demon koji se mogao mate- 
rijalizirati radi općenja s ljudskim bićima. 


SUJEDICE su kod djece pokušavali 
odstraniti mazanjem kašom od kuha- 
nog kupusovog strička i kvasca. 


SUKNJA Ženska suknja koja bi se 
straga podigla, navodno je najavljivala 
ljutnju. —> Copor djece. 


SUKUBUS je bilo ime za ženskog 
đavola koje je vladalo u starom i 
srednjem vijeku, te su ga propovije- 
dali i Sv. Augustin i knjiga o vješti- 
cama »Hexenhammer« iz 1487. godi- 
ne. S tim je bilo povezano i vjerovanje 
u inkubusa, muškog duha, koji je kao 
»đavo jašio žene«. Navodne su se 
vještice često optuživale zbog odnosa 
s inkubusom, pa je to nerijetko bio i 
povod njihovom spaljivanju na loma- 
či. 

SUMANUTOST je navodno mogla 
biti izazvana juhom od svračjeg mesa. 
—> Ludilo. 


SUMPORU su se pripisivale različite 
ljekovite snage: protiv žutice nosila 
se sumporača kao lijeva podvezica. 
Od kolere je trebao štititi komad 
sumpora na grudima. Od crvenog je 
vjetra navodno liječio sumporni cvijet 
koji je trebalo nositi u vrećici oko 
vrata. Bolesne dijelove tijela liječili su 
sumpornim parama. Vješanjem  sa- 
svim crvenog sumpora oko vrata obo- 
ljeli su se nadali ozdravljenju od bogi- 
nja, vrtoglavice i vrbanca. Komad 
sumporove šipke navodno je spreča- 
vao grčeve šake i stopala, a komadić 
sumpora u džepu hlača grčeve u listu. 


SUNČANE PJEGE prema narod- 
nom vjerovanju ne može dobiti nitko 
tko se 1. ožujka opere snijegom. Sun- 
čane pjege dobit će onaj tko bude 
mirisao gorešnik ili brojao tuđe sun- 


čane pjege. Brojati se nije smjelo ni 
vlastite pjege jer će ih inače navodno 
biti još više. Tvrdilo se da se pjege 
mogu isprati konjskim urinom ili 
gnojem, u proljeće kad se ugleda prva 
lastavica. Prema jednom drugom sa- 
vjetu trebalo je lice trljati crnim pu- 
žem ili oprati vodom koja bi se sku- 
pila u starom panju. Nadalje se protiv 
sunčanih pjega preporučivala žablja 
ikra koju je na pjege trebalo staviti na 
Ivanje (24. 06.) prije izlaska sunca, 
voda iz gnojne jame u trenutku kad 
se ugleda prva lastavica, kao i krv 
golubova i lastavica. Navodno je po- 
magalo i mlijeko kobile nakon prvog 
ždrebeta koje je trebalo upotrijebiti 
prije nego što ga je podojila. U recep- 
tima za odstranjivanje sunčanih pjega, 
za koje se očito smatralo da veoma 
štete ljepoti, uvijek su bili zastupljeni 
ožujski snijeg i sok breze, koji je 
trebalo upotrebljavati u svibnju, kao i 
rosa, koja je također bila osobito 
efikasna u svibnju i kad bi potjecala s 
polja raži. —> Kukavica. 


SUP Amulet s okom supa navodno je 
svom vlasniku osiguravao naklonost 
njegovog gospodara, a oslobađao bi 
ga i briga oko sudskog postupka. 


SUŠICA se navodno mogla liječiti 
smolom ariša, pomiješanom s bijelim, 
neopranim maslacem. Efikasno je na- 
vodno bilo i svinjsko mlijeko. Sušiča- 
vima se, osim toga, preporučivalo da 
jedu brašno od crvi iz drveta s raznim 
dodacima. Vjerovalo se da će umrijeti 
od sušice onaj tko na Božić bude 
kašljao. A postojala je i pjesmica: 


Kad se čovjek ili stoka suši, 
daj im da pojedu devet uši, 


tri na komadu kruha dnevno, 
kad je mjesec star samo tri dana. 


SUZE Tko prospe sol, imat će nepri- 
lika i prolijevat će suze, a tko se smije 
do suza, uskoro će se s nekim posva- 
diti. Biseri su bili simboli suza, pa 
zato mladenke u svom svadbenom 
nakitu nisu smjele imati biserje. —> 
Plač. 


SVAĐA U kući će navodno doći do 
svađe ako se čuje kreštanje svraka ili 
ako se sanja pivo. I prosuta se sol 
smatrala najavom svađe, ali se takva 
svađa mogla spriječiti ako se sol brzo 
bacila preko lijevog ramena i zatim 
spalila, ili kad bi se malo soli bacilo 
kroz prozor, ili kad bi se ruke polile 
vinom. Međutim, svađa koja navodno 
slijedi nakon što se prospe papar ili 
papriku, mnogo je gora od one kad se 
prospe sol. Ako je na stolu stajala 
zdjela ili ako je zimzelen dospio u 
jelo kao i kad bi se u sobi razapeo 
kišobran, moralo je, prema vjerova- 
nju, neminovno doći do svađe među 
bračnim drugovima. Sukob je na- 
vodno trebalo očekivati i onda kad bi 
dvije osobe jele iz istog tanjura ili kad 
bi dvoje ljubavnika brisalo ruke u isti 
ručnik. Ali time nije završeno nabra- 
janje mogućih uzroka svađa. Ima ih 
još mnogo: 


Kad se kod metenja soba prska vru- 
ćom vodom; 

Kad netko piše po prozoru na kojem 
se uhvatila para; 

Kad se čuje kreštanje gavranova i 
vrana i zavijanje mačaka, osobito pet- 
kom noću; 

Kad se ugleda malog pauka; 

Ako mlada žena donese u kuću jaja; 
Kad se petkom peče; 


Kad se u stanu nađe perje pauna; 
Kad se usput ugleda ovce desno od 
puta; 

Ako netko uđe u sobu sa zalogajem u 
ustima; 

Kad se nož položi na stol poleđinom; 
Kad bi vatra u peći pucketala; 

Kad se čovjek smijao do suza; 

Kad bi nekoga svrbio nos; 

Kad bi pribadača pala na pod; 

Kad bi negdje ležale grablje sa zup- 
cima prema gore; 

Ako bi netko pogledao kroz vrata ne 
ušavši, muž će tući ženu. 

Izmirenje u svađama očekivalo se od 
—> tirkiza, osobito kad se radilo o 
sukobu među bračnim drugovima. —> 
Pas. 


SVECI su imali funkciju da čuvaju i 
zaštićuju. Tako sv. Ana slovi kao 
zaštitnica rudara, sv. Dorđe je poma- 
gao konjanike, za sv. Laurencija se 
vjerovalo da pomaže posebno kod 
reumatizma, sv. Apolonija je bila za- 
dužena za zubobolju, a sv. Blaž za 
oboljenja grla. Sv. Balbini molili su se 
zbog guše, sv. Sebastijan i sv. Roko 
navodno su štitili od kuge, sv. Barbara 
od udaraca munje, dok se od. sv. 
Antuna očekivala zaštita svinja, a od 
sv. Gala gusaka. U svrhu suzbijanja 
bolesti gutale su se svete slike. Crkva 
se često pokušavala boriti protiv ta- 
kvih vjerovanja u narodu. —> Pogovor 
str. 214. 


SVEKRVA Djevojka će dobiti zlu 
svekrvu ako za vrijeme jela bude sje- 
dila na uglu stola. I osoba koja je pila 
iz čaše u koju se dolijevalo piće prije 
nego što se ispraznila, morala je raču- 
nati sa zlom svekrvom ili punicom. 


SVETA TRI KRALJA Ako je na taj 
crkveni praznik (6. 01.)  sjalo sun- 
ce, vjerovalo se da će godina biti 
mirna. Ako navečer toga dana bude 
mraza, bit će ga i tokom narednih šest 
tjedana. Na Sveta tri kralja otvarali bi 
u ponoć širom vrata vjetru jer su se 
od njega nadali blagoslovu. Velika 
ljekovita snaga pripisivala se vodi 
koju bi se crpio u ponoć toga dana. 
Ako se do tog dana ne pojede kolač 
isprečen za Božić, trebalo je navodno 
očekivati nesreću. 


SVIBANJ Govorilo se da na 1. 05. 

ne treba ništa peći jer inače neće 
biti kiše. Kupelj na 1. 05. — smatrala 
se osobito pogodnom za zdravlje. Ra- 
nije je bilo vrlo prošireno vjerovanje 
da ljudi rođeni 1. 05. — pripadaju 
vješticama. 


SVIJEĆA Vjerovalo se da predstoji 
skandal kad se ugašena svijeća još 
neko vrijeme dimi. 


SVINJA Smatralo se da je mlijeko 
krmače dobro protiv alkoholizma, ali 
da pomaže i kod zatvora i vrtoglavice. 
Protiv mnogih se bolesti preporuči- 
vao svinjski izmet, djelomično pržen 
i pretvoren u prašak, npr. protiv sifili- 
sa, djelomično kuhan u octu, protiv 
posljedica uboda pčele, a djelomično 
i u vinu, pivu ili rakiji. Pomoću svinj- 
ske masti pokušavalo se odstraniti 
crve u mozgu. Smatralo se da svinjska 
žuč potpomaže začeće. —> Krstobolja. 
U kršćanskoj simbolici svinje su se 
smatrale utjelovljenjem đavola, ali su 
ipak često morale priječiti pristup u 
crkvu zlim duhovima. 


SVJEDOCI Vjerovalo se da se svje- 


docima može dokazati lažno svjedo- 
čenje ako im se u ruku dade beril, 
koji navodno pocrni kad osoba koja 
ga nosi slaže. —> Laganje. 


SVJETLOST LUTALICA što se 
može vidjeti u močvarnim predjelima, 
smatrala se dobrim znakom kad bi 
bljesnula lijevo od promatrača. Vjero- 
valo se da je se može privući moli- 
tvom i tako je učiniti korisnom, dok 
je se kletvom može otjerati. Svjetlost 
lutalica često se smatrala dušom umr- 
log, a njezino se pojavljivanje u mno- 
gim krajevima smatralo predznakom 
smrti nekog rođaka. Vjerovalo se da 
lutajuće svjetlo pomaže ljubaznim lju- 
dima, a neljubazne vodi na put kojim 
će zalutati. —> Duhovi. 


SVRAB se navodno ne može dobiti 
ako se na Veliki četvrtak među pr- 
stima ruke razmaže med. Izliječiti se, 
prema starom vjerovanju, može pra- 
njem u vodi u kojoj je prethodno 
ugašen komad užarenog željeza. Co: 
vjeku koji ima svrab savjetovalo se da 
vodu u kojoj se okupao prolije na 
groblje, i to prije izlaska sunca, pa se 
onda može nadati da će biti oslobo- 
đen te tegobe. 


SVRAKA je simbolizirala lakomisle- 
nost, brbljavost i svadljivost. Krešta- 
nje svraka nagovještavalo je svađu, a 
kad bi se vidjelo veći broj svraka, 
vjerovalo se da predstoji rat. Kad bi 
svrake neobično uzbuđene letjele oko 
kuće, računalo se s posjetom pozna- 
nika i rođaka. Kad bi netko sanjao 
svraku, prijetila mu je navodno nesre- 
ća. Ako su svrake bile brbljave, očeki- 
vala se kiša, a ako su se svađale, 
uskoro će se otopiti snijeg. Kad bi 


svrake savijale gnijezda visoko na sta- 
blima, očekivala s mokra godina, a 
kad bi njihova gnijezda bila u sredini 
krošnje, vjerovalo se da će godina biti 
suha. Vjerovalo se da se pomoću ka- 
mena koji je ležao u svračjem gnije- 
zdu može postati nevidljiv, dok juha 
od svračjeg mesa navodno izaziva su- 
manutost. 


Svraka je simbol lakomislenosti, brbljavosti i svad- 
ljivosti. Vjerovalo se da je to jedina ptica koja nije 
htjela ući u Noinu lađu. 


S 


ŠAKA Kratke ruke i šake navodno 
odaju zluradog čovjeka, dok umje- 
reno dugi prsti ukazuju na dobar 
karakter. Za duge se šake smatralo da 
svjedoče o razboritosti i čak mudro- 
sti, a za kratke da su znak ludosti, 
dok se čovjek sklon jakoj srdžbi na- 
vodno mogao prepoznati po malim 
šakama. Ako je malo dijete većinom 
držalo otvorene šake, vjerovalo se da 
će kasnije biti darežljivo, a zatvorene 
su šake nagovještavale škrtost. Ako 
svrbi lijeva ruka, u kuću će stići no- 
vac, a ako svrbi desna, trebat će nešto 
platiti. Hladne ruke su navodno znak 
za iskreno srce, a onome tko opere 
ruke na pumpi, umrijet će životni 
drug. Ako se ruke peru zajedno s 
nekim drugim u istoj vodi, bit će 
svađe. Ta se svađa, međutim, mogla 
spriječiti ako netko pljune u tu vodu. 
Kad su se nekome tresle ruke, sma- 
tralo se da je vjerojatno jednom ukrao 
kokoš ili udavio mlade pse ili mačke. 
Vjerovalo se da ljekovite snage ima 
ruka kojom je zgnječena i ubijena 
krtica. — > Mrtvačkim se rukama pripi- 
sivala također ljekovita snaga, pa se 
vjerovalo da one mogu liječiti očna 
oboljenja, deformacije hrptenjače, či- 
reve, osip i bradavice. —> Gatanje iz 
ruke. 


ŠALICA Ako netko nepažnjom po- 
kuša piti iz prazne šalice, navodno 
treba očekivati žednog gosta. Ako 
nekome ispadne komad kruha ili ko- 
lača u šalicu kave, uskoro će doći 
gosti. —> Kava, —> Čaj, —> Svekrva. 


ŠARLAH ili SKRLET su pokušavali 
liječiti tako da bi bolesnika trljali 
slaninom. 


ŠEVA Vjerovalo se da će lijep glas za 
pjevanje dobiti onaj tko u nedjelju 
ujutro prije crkvenih zvona ispije tri 
ševina jajeta. 


ŠILJASTE I OŠTRE PREDMETE 
kao što su noževi, škare, igle itd., ne 
treba poklanjati prijateljima ni rođa- 
cima jer se inače navodno presijeca ili 
probada prijateljstvo. Kad bi šiljasti 
predmeti pali i ostali zataknuti u pod, 
vjerovalo se da treba očekivati posjet. 


Aubrey Beardsley: »Škare«. Darovani šiljasti pred- 
meti prekidaju prijateljstvo. 


ŠILJASTO KAMENJE Ljudi su za- 
mišljali da je takvo kamenje nastalo 
udarcem munje ili grmljavinom. Zato 
se vjerovalo da ono sprečava nesreću 
i prvenstveno zaštićuje od štete koje 


prouzrokuje nevrijeme. Prema narod- 
nom se vjerovanju vlasnik takvog ka- 
mena mogao učiniti nevidljivim i steći 
golemu snagu. 


ŠIPAK je navodno bio osobito djelo- 
tvorno sredstvo za zaštitu od nesreća 
i bolesti u godini koja dolazi kad bi se 
na Badnjak, na drugi dan Božića (26. 
12.), na Silvestrovo i, prije svega, 
na Novu godinu natašte pojela tri 
njegova ploda. Taj se šipak dodavao 
kroz prozor članovima obitelji, prija- 
teljima i poznanicima, ne govoreći 
pritom ni riječi. Vjerovalo se da ta tri 
šipka najbolje djeluju kao zaštita od 
grlobolje, probadanja sa strane, boli u 
želucu, uloga i vrbanca. Ekstrakt 
šipka ubranog na Badnjak i pretvore- 
nog u prašak navodno je pomagao 


protiv kamenaca i pijeska u bubrezi- 
ma, žuči i drugim organima. 


ŠIŠANJE Kosu je trebalo šišati u 
vrijeme kad se mjesec puni, jer se 
vjerovalo da će onda osobito brzo i 
bolje rasti. Oduvijek se najpovoljni- 
jim danom za šišanje smatrao Po- 
kladni utorak. Vjerovalo se da šišanje 
u petak osigurava lijepu kosu i služi 
kao preventiva pritiv ušnih i očnih 
oboljenja. Preporučavalo se šišanje na 
Veliki petak jer to navodno stimulira 
rast kose i sprečava glavobolju. U 
drugim se krajevima opet prijetilo 


Šišmiš. F. Goya: Bakropis iz mape »Sramote rata«, 
1810-1813. Šišmiš je široko rasprostranjen rđav 
znak. Možda je najčudnije vjerovanje ovo: ako se 
šišmiš zaplete u žensku kosu, ne može se nikako 
otplesti, nego kosu treba ošišati. 


glavoboljom pa čak i ćelavljenjem i 
gubitkom sreće ako se na Veliki petak 
bude šišala kosa i rezala brada. 


ŠIŠMIŠ Amulet s okom šišmiša na- 
vodno je štitio od —> urokljivih očiju. 
Mislilo se da će se noću moći vidjeti 
isto tako dobro kao danju ako se 
obrve namažu krvlju šišmiša. —> Ku- 
glaši i —> kartaši su vjerovali da će im 
srce šišmiša donijeti sreću u igri. 


ŠIVENJE Ako se djevojka pri šivenju 
ubode u prst, netko će je još istog 
dana poljubiti. Tko je šivao između 
Božića i Nove godine, navodno bi 
mu se ognojili prsti. A za osobu koja 
šije pri mjesečini, smatralo se da šije 
svoju odjeću za lijes. 


ŠKAKLJIVE su, prema vjerovanju, 
bile samo one djevojke, koje su djevi- 
ce. 


ŠKILJENJE Za razroke se ljude vje- 
rovalo da imaju —> urokljive oči. 


ŠKOLA Mislilo se da će lako učiti 
djeca kojoj se, kad prvi put krenu u 
školu, na prsa stavi njihova pupčana 
vrpca. Djeca ne smiju početi sa ško- 
lom u srijedu jer inače navodno neće 
ništa naučiti. Niti u ponedjeljak ni- 
jedno dijete ne bi trebalo poći prvi 
put u školu jer se tog dana nije smjelo 
započinjati ništa što je moralo biti 
trajno. <I za četvrtak se tvrdilo da kao 
prvi dan škole donosi nesreću. —> 
Inteligencija, —> Glup. 


ŠKOLJKE je trebalo nositi kao amu- 
let da bi se čovjek zaštitio od uroklji- 
vih očiju, ali i od čarolija i bolesti. 
Ljušture školjki navodno su prisilja- 
vale zle duhove da vrate ugrabljenu 
djecu i da odnesu sa sobom —> kopile 


koje su prethodno ostavili umesto 
djeteta. 


ŠKRILJAC —> Trijeska 


ŠKRIPANJE ili PUCKETANJE na- 
mještaja, poda u sobi, stepenica, vrata, 
krevetnog okvira i drugih drvenih 
predmeta općenito je slovilo kao loš 
znak. 


ŠKRTOST Slutilo se da će malo di- 
jete koje većinom drži stisnutu šaku, 
kao odrasla osoba biti škrto. Kao 
protumjera se preporučivalo nošenje 
krizopraza. —> Gramzivost. 


ŠLJIVE Smatralo se da će šljive dobro 
roditi ako na Pokladni utorak bude 
padao snijeg. 


ŠTAKORE su pokušavali otjerati ko- 
rijenom čička koji je trebalo iskopati 
na Valpurgino (1. 05.) u podne, 
ne govoreći ni riječi, i zatim ga staviti 
na razna mjesta u kući. Međutim, kad 
bi iz kuće nestali miševi i štakori, 
vjerovalo se da će se kuća ubrzo 
srušiti. 

ŠTUCANJE govorilo se da kad netko 
štuca, netko drugi misli na njega. 
Štucanje će navodno prestati ako čo- 
vjek sasvim intenzivno pomisli na 
neku osobu ili stvar. U tu se svrhu 
osobito savjetovalo misliti na tri će- 
lava muškarca s gušom ili na tri stare, 
zle žene. Tu je navodno pomagalo i 
obećanje da će se nekoj trećoj osobi 
dati poklon, a i gutanje zrna kave kao 
i izvlačenje jedne dlake iz trepavice ili 
ako se nož drži oštricom prema želu- 
cu. Olakšanje navodno donosi ako se 
popije voda u kojoj je ležao beril, ili 
se popije voda preko poleđine noža, 
ili pak, devet gutljaja hladne vode i 


istovremeno savijanje srednjeg prsta 
lijeve ruke. 


ŠTUKA Njezina je mast preporuči- 
vana kao sredstvo za spavanje ali i 
protiv  prejake — menstruacije. Oči 
štuke su navodno smanjivale napuh- 
nutost. Protiv nagluhosti navodno 
pomagala je mikstura koja je sadrža- 
vala štukinu žuč. 


ŠUTKE su se morale obavljati mnoge 
radnje ukoliko se željelo da budu 
djelotvorne ( —> Cikorija). Nerijetko 
se smatralo velikim zlom kad bi se 
govorilo o nekoj osobi ili stvari ili 
kad bi se spominjale nečije dobre 
osobine. To vjerovanje izražava i po- 
slovica »Govorenje je srebro, šutnja 
je zlato«. 


I 


TABAN Vjerovalo se da je dokaz 
visokog porijekla ako taban tvori ta- 
kav luk da ispod njega može protje- 
cati voda. Protiv prečestog kihanja 
(koje se smatralo opasnim) trebalo je, 
između ostalog, masirati tabane čet- 
kom ili flanelom. 


TALISMAN je općenito bio predmet 
koji donosi sreću, kao i amulet. 
Obično se simboli sreće koji se nose 
na tijelu označavaju kao amuleti, a 
oni koji se drže u autu, na brodu, u 
kući, kao talismani ili maskote. 


TAMJAN je već u pretkršćanskim 
kulturama služio za obranu od zlih i 
neprijateljskih demona. U Starom za- 
vjetu (2. knjiga Mojs., 30,1-10) propi- 
sano je kađenje na oltaru. —> Kađenje, 
—> Mirisi. 


x u 
Heinrich Douvermann: Anđeo s kadionicom na 
Marijinu oltaru u Katedrali sv. Viktora u Xante- 
nu, 1530-35. 


TANJUR Ako je dvoje jelo iz istog 
tanjura, navodno je dolazilo do svađe. 


TEGOBE U DONJEM TRBUHU 
kod žena navodno su se mogle izlije- 
čiti ako se pila voda, mlijeko ili vino 
u kojem je prethodno ugašeno uža- 
reno željezo. 


TEKUĆINA U KOJOJ SE »GASI- 
LO« ŽELJEZO primjenjivala se za 
liječenje mnogih bolesti, na primjer 
—> želuca, —> tegoba u donjem trbuhu, 
tegoba kod —> mokrenja. 


TIJESTO Tvrdilo se da se tijesto 
neće dignuti ako se kvasac prije mije- 
šanja stavi na stol. 


TIKVA se mora sijati na dan prije 
Spasova (40. dan poslije Uskrsa) dok 
zvone večernja zvona koja najavljuju 
praznik, jer će onda plodovi biti na- 
vodno naročito veliki. 


TIMIJAN ili MAJČINA DUŠICA 
često se upotrebljavao za kađenje, a 
spadao je među pet —> ženskih biljaka. 
Tvrdilo se da od ekstrakta timijana 
zgrušana krv može opet postati teku- 
ća. 

TIRKIZ Tom su se dragom kamenu 
pripisivale pomirljive snage, osobito 
u svađama između muža i žene. Tvr- 
dilo se da ljude koji ga nose čuva i od 
vrtoglavice, naročito na planinama. 
Kao amulet oko vrata tirkiz se nosio 
protiv krvarenja. Osim toga vjerovalo 
se da pomaže i kod žutice, ospica, 
boginja kao i kod zatvora. Njegov se 
odnos prema čovjeku koji ga nosi 
smatrao tako bliskim da bi kamen 
promijenio boju i postao olovnožut 
kad bi se čovjek razbolio, a ponovno 
poprimio staru boju kad bi ovaj 
ozdravio, dok bi u slučaju čovjekove 
smrti pukao. Smatrali su ga božičnim 


kamenom koj je navodno donosio 
sreću i bogatstvo ljudima koji su se 
rodili u prosincu. 


TJEDAN Vjerovalo se da će se cijeli 
tjedan odvijati onako sretno ili ne- 
sretno kao što je počeo ponedjeljak. 
Smatralo se da će novi tjedan biti 
sretan kad bi najmlađe dijete u obitelji 
u subotu navečer u krevetu kihnulo. 


TOPAZU se pripisivala sposobnost 
da obuzda srdžbu i nečednost, kao i 
da čuva od razbojnika i lopova. Na- 
vodno je također oslobađao od pesi- 
mizma i tuge, te se smatrao sigurnim 
sredstvom za smirivanje žuči i žučnih 
napadaja. Međutim, smatralo se da 
treba obratiti pažnju na to da snaga 
topaza ovisi o mjesečevim fazama. 
Topaz slovi kao dragi kamen karakte- 
rističan za studeni (a ponegdje i za 
siječanj) te se smatra da posebno lju- 
dima rođenim u tim mjesecima osigu- 
rava prijateljstvo i ljubav i obuzdava 
njihovu srdžbu i maštu. 


TRAG STOPALA Naši su preci tvr- 
dili da će onaj tko stane u otisak 
tuđeg stopala zadobiti vlast nad tim 
čovjekom. Ako se u trag nekog lo- 
pova zabilo stare čavle iz lijesa, vjero- 
valo se da prijestupnik mora umrijeti. 


TRAVA OD ŽUČI ili PETRO- 
VACA Vjerovalo se da žuta lukovica 
te biljke liječi od melankolije, ako je 
se nosi u krpici na tijelu. Vjerovalo se 
da đavo ima moć nad osobom koja 
uza se nosi korijen trave od žuči. 
Osim toga je sok lukovice navodno 
bio dobar protiv bubrežnih oboljenja. 
Govorilo se da se noću neće nikoga 
bojati onaj tko uza se ima korijen te 
biljke. —> Rastenje zubi. 


TRAVAMA koje bi ljudi nabrali na 
Spasovo (40. dan nakon Uskrsa) nata- 
šte i šutke, pripisivalo se sigurno lje- 
kovito djelovanje. Vjerovalo se da 
rubin, ljude koji ga nose, štiti od 
nejestivih trava. —> Ljekovito bilje. 


TRAVANJ Prvi se travanj često sma- 
trao nesretnim danom jer je tada na- 
vodno rođen Juda, a po jednom dru- 
gom vjerovanju, jer se tada objesio. 
Smatralo se da su rođeni u travnju 
nesretni, osobito ako su se rodili 1. 
travnja. Vjerovalo se da je te ljude 
teško odgojiti, da postaju bogalji, ne 
žive dugo, ne mogu ništa napraviti 
kako treba, te da će cijelog života biti 
nesretni. Često im se proricala i nepri- 
rodna smrt. Alat koji je napravljen 1. 
travnja navodno će donijeti nesreću 
onima koji njime rade. —> Dijamant. 


TRBOBOLJA —> Bol želuca, Želu- 
čana bol. 


TREPAVICA Kad bi nekome ispala 
trepavica, stavio bi je na poleđinu 
ruke i zaželio nešto. Ako nije mogao 
otpuhnuti dlaku, vjerovalo se da će se 
želja ispuniti. Da bi se zaustavilo 
štucanje, trebalo je navodno iščupati 
trepavicu. —> Seksi. 


TRGOVCI vjeruju da će imati 
mnogo mušterija i veliku dobit ako 
na svoja kućna vrata pribiju nađenu 
potkovu. Isto su tako vjerovali da će 
im donijeti sreću ako u novčarki budu 
nosili kost smaknute osobe. —> Sretni 
dani, —> Bunika. 


TRI u mnogim krajevima slovi kao 
sveti broj, na primjer Trojstvo u 
kršćanstvu i u ranijim religijama. Ra- 
šireno je bilo vjerovanje da treba pro- 
gutati tri proljetna cvijeta ili biljke 


( —> sasa,kopitnjak, jaglac, pastirska 
torbica, maslačak i druge) da bi se 
osiguralo zdravlje u godini koja dola- 
zi. Tri prve nađene gljive ili jagode 
trebalo je žrtvovati šumskim duhovi- 
ma, pa će se onda naći svega u obilju. 
Tri puta natašte kihnuti znači sreću, 
isto kao i kad se tri puta pljune, 
također u svrhu skidanja čini ( —> 
Gavranovi). Broj tri bio je važan i 
kod borbe protiv prehlade, štucanja, 
zubobolje kao i uopće protiv najra- 
znovrsnijih nevolja ( —> Pomrčina 
sunca, —> Đavo). Tri dlake iz obrve 
drage trebalo je da garantiraju njezinu 
vjernost, dok je pauk koji bi tri puta 
pretrčao preko ruke, nosio sreću. —> 
Brojevi, —> Pogovor str. 214. 


TRIJESKA ili TRN koji se zabio u 
meso izašao je navodno sam ako bi 
čovjek pojeo zrno trpuca, ubrano na 
dan Sv. Osvalda (5. 08.). Zato 
su tu biljku zvali i »trnovo sjeme«. 
Vjerovalo se da se iverje može bez 
poteškoća izvući ako se pojede kori- 
jen cikorije bijelog cvata, iskopan 
šutke zlatnikom na Sv. Jakova (25. 
07.). Također se vjerovalo da se 
trn može izvući zelenim spunom 
kojim je trebalo prijeći preko krpe, a 
krpu položiti na mjesto gdje je ušao 
iver. Nakon što je trijeska sretno 
odstranjena, bilo je važno da se raz- 
grize jer se onda vjerovalo da ne 
može nanijeti daljnju štetu i da rana 
neće ni boljeti ni gnojiti se. 


TRINAEST se smatra nesretnim bro- 
jem, jer slijedi iza spasonosne brojke 
dvanaest i razara babilonski duodeci- 
malni sistem ( —> Jedanaest). Još se i 
danas mnogi ljudi boje svega što ima 
neke veze s brojem trinaest, a osobito 


udvostručenja nesreće u petak, trinae- 
stog. Za židove iz Starog zavjeta tri- 
naest je većinom bio sretan dan 
(Knjiga o Esteri 8,12 i 1. knjiga o 
Makabejcima 7,43 i d.). Trinaestica je 
imala pozitivno značenje i u mnogim 
starim običajima. —> Korijander. 


TRNOV CVIJET Vjerovalo se da se 
može spriječiti groznica ako se u pro- 
ljeće proguta prva tri trnova cvijeta. 


TRNJE koje je ušlo u meso navodno 
se moglo lako izvaditi ako se pojede 
komadić korijena cikorije s bijelim 
cvatom. Ali je taj korijen trebalo isko- 
pati na Sv. Jakova (25. 07.), šutke, 
pomoću zlatnika. Trnje i trijeske su 
navodno sami od sebe izalazili iz rane 
ako je čovjek pojeo zrno trpuca, na- 
đeno na dan Sv. Osvalda (5. 08. 
Izvučeni trn je trebalo razgristi, 
jer se vjerovalo da rana tada neće 
boljeti ni gnojiti se. —> Djevojka. 


TROVANJA —> Otrov 


TRPUTAC Ako se list trpuca raskine 
poprijeko, vjeruje se da žilice lista 
koje strše pokazuju broj grijeha poči- 
njenih tog dana ili pak broj djece koju 
treba očekivati ili broj godina koje će 
čovjek još poživjeti. Ako je nekome u 
meso ušao trn ili trijeska, savjetovalo 
mu se da pojede zrnce iz plodnice 
trpuca, ubranog na Sv. Osvalda (5. 
kolovoza), pa će onda trn navodno 
sam izaći. Također se tvrdilo da trpu- 
tac zaustavlja krvarenje ako se u lije- 
voj ruci drži biljka s korijenom. 


TRUDNICE prema starom vjerova- 
nju ne smiju sebi uskraćivati nikakva 
jela kojih se zažele, jer se govorilo da 
inače njihovo dijete kasnije neće moći 
jesti ta jela i da će dobiti madeže. 


Osobito se trudnici nije smjelo odbiti 
nešto kiselo, jer se vjerovalo da će se 
inače dijete roditi bez nosa. Ako je 
buduća majka jela iz lonca, prijetili su 
joj da će joj dijete mucati. Ako je pila 
iz posude s nepotpunim rubom, vje- 
rovalo se da će dijete imati zečju 
usnu. Ako je poželjele ribu, postojala 
je bojazan da će prerano roditi. Ako 
je trudnica jela srasle plodove, mogla 
je očekivati blizance, a ako je jela 
mnogo jabuka, mislilo se da će roditi 
lijepo dijete. 

Rođenje bijelog djeteta  (albina) 
prorokovalo se trudnicama koje su za 
vrijeme trudnoće bijelile rublje. Pro- 
laženje ispod konopca za rublje do- 
vodi navodno do toga da se dijete u 
utrobi zadavi pupčanom vrpcom, a 
kad bi se žena u krevetu čošljala, 
opominjali bi je da dijete neće dugo 
Živjeti. Trudnicama su savjetovali da 
svako jutro natašte trljaju pljuvačkom 
predio želuca da bi spriječile pretje- 
rani rast posteljice. Da bi svojoj djeci 
dale osobitu snagu, buduće bi majke 
često vezivale malahit na pupak. Za 
vrijeme porođaja malahit je trebalo 
privezati za desno bedro, jer se vjero- 
valo da će dijete »slijediti kamen i 
tako se roditi«. 


Govorilo se da će žena roditi mrtvo 
dijete ako bude rezala nokte umjesto 
da ih odgrize. Kad bi trudnica ustala 
najprije na lijevu nogu, smatralo se da 
će roditi djevojčicu, a ako je ustala na 
desnu nogu, dobit će dječaka. Dječaka 
je trebalo očekivati i ako je trudnica 
imala mrlje na licu, dok se u slučaju 
jednolične boje lica očekivala djevoj- 
čica. —> Pogovor str. 214. 


TRUDNOĆA će, prema vjerovanju, 
u svakom slučaju nastupiti ako oboje 


bračnih drugova osam dana prije na- 
stupanja ženine periode popiju eks- 
trakt, priređen od tri grane imele koja 
se tri minute kuhala u pola litre bije- 
log vina s nešto šećera. Kao kontra- 
cepcijsko sredstvo žene su nosile kao 
amulet mošnje lasice ili su pak trljale 
vanjske spolne organe mašću naprav- 
ljenom od lasičjih muda. Osim toga 
su se lasičja muda pretvarala u prah i 
uzimala s malo vode, u nadi da se 
time može spriječiti začeće. —> Zače- 
će, —> Sprečavanje začeća. 


TUČA ili GRAD Starij i su vjerovali 
da do tuče dolazi kad kopriva već u 
proljeće ima probušeno lišće. Za 
obranu polja i vrtova od tuče i nevre- 
mena stavljala se pred kuću košarica 
za kruh. Također se vjerovalo da 
arnika čuva kuću i polja od grada, ai 


Tuča, ili grad, velika kao naranča. 


Razni oblici tuče. 


to da ostaju pošteđena polja na kojima 
se gnijezde prepelice. Osim toga, vje- 
rovalo se da se može obraniti od tuče 
ako se puža, izvađenog iz vode, po- 
loži leđima na ruku, pa zatim desno i 
lijevo od njega naspe zemlje da se 
Životinja ne može okrenuti. Za porije- 
klo tuče se mislilo da je proizvode 
vještice od odbačenih dlaka. U seljač- 
kim se kalendarima spominju  »vje- 
štičje« tuče koje se moglo prepoznati 
po tome što je u zrncima tuče bilo 
dlaka i čavala iz cipela. —> Žuna. 


TUČNJAVA Tko je sa sobom nosio 
bočicu vode za krštenje, smatrao je 
da će u svakoj tučnjavi biti premoćan. 
I različito je drago kamenje svojim 
vlasnicima navodno osiguravalo —> 
pobjedu u razračunavanjima. 

Dvije vještice prizivaju nevrijeme s tučom. (Prema 
Molitorisu, 1508.) 


TULIPANI i ostali cvjetovi s lukovi- 
cama navodno donose smrt ako ih se 
preko noći ostavi u spavaćoj sobi. 


TUROBNOST se navodno može po- 
tisnuti kalcedonom ili rubinom ako 
ih se nosi uza se. —> Melankolija. 


TVRDOGLAVOST se navodno mo- 
gla vidjeti na licu: ljudi s pepeljastim 
i tamnim sjenama na licu navodno su 
tvrdoglavi. 


U 


UBIJATI su, prema vjerovanju, mogli 
ljudi s takozvanim urokljivim očima. 
Također se tvrdilo da se može nekoga 
ubiti ako se devet puta unatrag izmoli 
Očenaš. A još je papa Ivan XXII u 
14. stoljeću vjerovao u to da se čo- 
vjeka može ubiti ako se njegov lik 
oblikuje u vosku i u njega zabode 
nekoliko igala ( —> Pogovor str. 214). 
Ali je i protiv toga postojao niz mani- 
pulacija pomoću kojih je čovjek na- 
vodno mogao postati —> neranjiv. — > 
Dugme. 


UBOD IGLOM Rana prouzroko- 
vana ubodom iglom navodno će brzo 
zacijeljeti ako se igla odmah zatakne 
u vosak. —> Ubijati. 


UČENJE Za djecu rođenu u srijedu 
govorilo se da su glupa, a i djeca koja 
prvi put pođu u školu u srijedu na- 
vodno neće mnogo naučiti. Mislilo se 
da se djeci ne smije krpiti odjeća na 
tijelu jer ni onda neće ništa naučiti i 
ostat će glupa. Dijete će navodno 
lakše učiti ako u vrećici oko vrata 
bude nosilo zimzelen. Aktiviranje 
dječjeg razuma i pomoć u učenju 
očekivalo se i od pupčane vrpce. 
Osim toga se govorilo: tko noću 
stavi knjigu pod jastuk, ujutro će 
znati zadano gradivo. —> Pamćenje. 


UČINITI OTPORNIM u smislu ot- 
pornosti na tane, udarac i ubod, —> 
neranjiv, —> nesavladiv. 


UDOVAC Ako je udovac već mislio 
na novi brak prije nego što se njegova 
umrla žena ohladila, navodno više 


neće naći ženu. Ako je muškarac više 
puta obudovio, nova žena nije u kuću 
ulazila kroz vrata nego kroz prozor. 
—> Udovica. 


UDOVICA Tko bude ruke prao pod 
pumpom, navodno će obudovjeti. 
Ako se udovica željela udati za udov- 
ca, trebalo je da na svog izabranika 
baci zemlje s groba svog pokojnog 
muža, pa će tada navodno postići svoj 
cilj. Osim toga se u narodu mislilo: 
ako se udovica ponovo uda, mora na 
dan vjenčanja pokrpiti muške hlače. 


UGRIZ PSA Od njega su se ljudi 
pokušavali zaštititi dijamantom koji 
su nosili uvijek uza se, ali i solju i 
kruhom u džepu ili korom kruha u 
ustima. Preporučao se i zub crnog 
psa kao i gorčica iskopana između 
Velike gospe (15. 08.) i Male 
gospe (8. 09.). Preventivom se sma- 
trao i med koji treba pojesti na Veliki 
četvrtak. Zaštitom se smatralo i savi- 
janje palca, a ako je pas bio bijesan, 
trebalo se ugristi u palac. Ugriz psa 
samo će onda potpuno zacijeljeti, ako 
se na ranu stavi dlaka psa koji je 
ugrizao. 


UHO Tvrdilo se da se na temelju 
ljudskih uši mogu izvlačiti razni za- 
ključci, osobito u vezi s karakterom. 
Tako su navodno ljudi velikih ušiju 
doduše glupavi, ali zato dugo žive. 
Prema drugom se vjerovanju govorilo 
da takvi ljudi imaju dobro pamćenje i 
da su pažljivi. Male, usko pripijene 
uši navodno karakteriziraju zle, pod- 
mukle i nepravedne ljude. 

Kasnije se u malim ušima vidio nago- 
vještaj bogatstva, a u klempavim 
ušima znak kratkog života. Muškarac 
sa slobodnim, nepriraslim uškama 
oženit će, prema narodnom vjerova- 


nju, udovicu. U Aziji je prošireno 
mišljenje da male uške ukazuju na 
slabu aktivnost u ljubavi. 


ULICA Ako je dvoje ljudi išlo uspo- 
redo ulicom, nisu smjeli propustiti 
nikoga između sebe jer će im inače taj 
čovjek odnijeti sreću. —> Put. 


ULOZI Već su se novorođenčadi u 
prvu kupelj stavljale peteljke božura, 
u nadi da tako nikada neće dobiti 
uloge. S istom se namjerom dijete 
pralo krpom koja je prethodno ležala 
pod grmom božura. Osim toga se 
preko —božurovog grma  polijevala 
voda za krštenje. Smatralo se da će 
uloge dobiti onaj tko pije iz čaše u 
koju se dolijevalo piće, iako još nije 
bila prazna. Oslobođenju od uloga 
ljudi su se nadali i od čapljine ili 
lasičine masti. Drugi su opet vjerovali 
u ljekovitu djelatnost pepela od spa- 
ljene lasice. Vjerovalo se i to da se 
lijek protiv uloga može napraviti od 
krvi zdravog mladića, koja se mora 
izvaditi u svibnju. 

Ozdravljenje od uloga očekivalo se 
i kad bi se određenih dana pojeli 
plodovi —> šipka kao i ako se kap 
bolesnikove krvi stavi u šipak, koji 
onda treba zatvoriti i strpati u rupicu 
izdubljenu u stablu. U tom su slučaju 
bolest pokušavali prenijeti na stablo, 
a to se događalo i onda kad bi bole- 
snik tri puta optrčavao oko stabla 
kruške. Vjerovalo se također da će 
ozdraviti od uloga onaj tko u novogo- 
dišnjoj noći između 23 i 24 sata ode 
gol na groblje i uzme mahovinu s 
drvenih križeva. —> Mravi, —>> Bunika. 


ULJE Vjerovalo se da prolijevanje 
ulja donosi nesreću, pa čak i smrt. Sve 
rane navodno zacjeljuju od ulja koje 


se dobiva od crnih puževa, dok se 
ulje od hruštevih ličinki preporučava 
protiv reumatizma. —> Staja. 


UMIRANJE Ako bolesnik nasmrt 
ne može da umre, vjerovalo se da će 
se njegove muke skratiti kad se ola- 
bavi crijep na krovu, ili kad se odignu 
tri opeke ili se pak otvori prozor da 
bi duša mogla odletjeti ( —> Životinje 
s ljudskom dušom). Slavujev pjev na- 
vodno će umirućem olakšati smrt. 
Nasuprot tome, umiranje će biti 
mučno ako je bolesnikov jastuk napu- 
njen golubinjim ili kokošjim perjem. 
Isto se tako tvrdilo da je teško umri- 
jeti u košulji sašivenoj u nedjelju. 
Ako se željelo da smrt nastupi što 
kasnije, bolesnika se trljalo rakijom 
od crne trešnje. Osobitom se srećom 
smatralo kad bi netko umro na svoj 
rođendan. 


UMOR su ljudi pokušavali prevladati 
žvakanjem lišća rosike; tvrdilo se da 
to brzo osvježava i jača. Umor od 
hodanja nastojali su spriječiti pelinom 
u cipelama. 


UNATRAG je trebalo bacati različite 
predmete, a tome su se pridavala 
razna značenja. Kad bi se bacala —> 
sol i —> kamenje, time se željelo oslo- 
boditi kakve bolesti. Bacanje —> pa- 
puče preko glave unatrag imalo je 
svrhu da definitivno odstrani sve ne- 
ugodnosti, a započetu se svađu poku- 
šavalo smiriti time što se preko lijevog 
ramena brzo bacila sol i zatim spalila. 
Ako djevojke bace traku od oguljene 
kore jabuke preko ramena da bi sa- 
znale tko će im biti budući partner, to 
bacanje kore naglašavalo je magijski 
postupak. A bacanje triju najprije na- 
đenih šumskih jagoda unatrag značilo 


je da se radi o žrtvi u korist šumskih 
duhova. Hodanje unatrag (»stražnji- 
com prema naprijed«) trebalo je da 
izazove zaštitnu funkciju ( —> Pogo- 
vor str. 214). 


URINIRANJE —> Mokrenje. 


UROK Spominjanje dobrih osobina 
nekog čovjeka kao njegovog zdravlja, 
njegove sreće i slično, izaziva, prema 
vrlo raširenom vjerovanju, suprotno 
od spomenutog, jer se time (kao što 
se prije mislilo) izaziva zavist zlih 
demona ili bogova. Protiv uroka je 
navodno pomagalo kad bi se u čašu 
vode bacilo devet komada kruha i 
devet komada ugljena, pa se onda na 
dva puta dva suprotna mjesta (u- 
nakrst) pilo iz te čaše, a ostatak vode 
polilo po stožeru vrata. Vjerovalo se 
da od uroka štiti i gorski kristal, kao 
i savijanje lijevog palca. Od uroka se 
ljudi zaštićuju i kucajući tri puta na 
drvo i govreći pri tom »Ne bilo uro- 
ka!«. —> Pogovor str. 214. 


UROKLJIVE OČI Tu se radi o vrlo 
raširenom — vjerovanju u magijsku 
snagu ljudskog oka. Pojedinim se lju- 
dima (osobito onima sa sraslim obrva- 
ma, crvenokosima, škiljavima, kurva- 
ma, ženama za vrijeme menstruacije) 
pripisivala čarobna moć da intenziv- 
nim pogledom izazovu bolest ljudi i 
životinja i da ih čak ubiju. Od toga su 
onima s naslikanim okom ili s očima 
lasice ili vuka. Pokušavalo se dakle 
pogled urokljivih očiju učiniti neefi- 
kasnim pomoću neke vrste protupo- 
gleda. I amuleti sa školjkama, malahi- 
tom i sardoniksom, te geste kao ispru- 
žena ruka, prolaženje palcem između 
srednjeg prsta i kažiprsta, pljuvanje i 


pokazivanje gole stražnjice - sve su 
to bila sredstva kojima su se navodno 
mogle spriječiti "posljedice pogleda 
urokljivih očiju. 

Kao obrambeno sredstvo nosio se i 
zlatni obruč oko vrata ili sol u odjeći. 
Prokušano sredstvo je bilo i da se tri 
puta protrljaju sljepoočice. Da bi se 
djeca zaštitila od urokljivih očiju, ba- 
bica je morala tri puta pljunuti u prvu 
kupelj novorođenčeta nakon što bi iz 
nje izvadila dijete. Novorođenče pr- 
vih dana nije smio pogledati nijedan 
stranac, pogotovo ne neka kurva, 
kako bi se spriječilo da ga se urekne 
pogledom. Smatralo se da se dijete 
može zaštititi i time da se brižljivo 
spremi kosa s kojom je rođeno. U 
nekim se krajevima djeci oko vrata 
vješao čuperak crne kose, u uvjerenju 
da ih se tada neće moći ureći pogle- 
dom. —> Smaknuće, —> Pogovor str. 
214. 


USKRS Vjerovalo se da oblačenje 
nove odjeće na Uskrs i Cvjetnu nedje- 
lju, kad se cijela priroda obnavlja, 
sigurno donosi sreću. Ako je na Uskrs 
padala kiša, vjerovalo se da će tako 
biti svih šest nedjelja iza Uskrsa. A 
po jednom drugom pravilu vjetar će 
do Spasova ili do Duhova puhati 
odande odakle puše na Uskrs. Ljudi 
su smatrali da će ih poštedjeti hladna 
groznica ako na Uskrs ujutro progu- 
taju prve tri ljubičice koje nađu. Us- 
krsni buketi od vrbinih macica i is- 
puhnutih jaja, smatrani su zaštitom 
od vještica. Tko bi u uskršnjoj noći 
iskopao korijen perunike i nosio ga 
osušenog na goloj koži, vjerovao je 
da će ga to učiniti otpornim na udarac 
i ubod. 

Kad bi se u uskršnjoj noći između 
jedanaest i dvanaest sati leglo na ras- 


kršće, koje je ujedno bilo i mrtvački 
put, i kad se tamo, usprkos neugodnih 
pojava, ne smije i ne plače, ne moli i 
ne govori, tada će se navodno pojaviti 
đavo u liku lovca i ispuniti tom čo- 
vjeku mnoge želje. 


USKRŠNJA VODA se crpla na Us- 
krs prije izalska sunca šutke iz potoka 
i rijeka, protiv struje. Pripisivala joj 
se osobita ljekovita snaga za liječenje 
svih bolesti, a prvenstveno očiju, liša- 
jeva i osipa. Tko se okupao u us- 
kršnjoj vodi, mogao je navodno biti 
siguran da cijele godine neće oboljeti 
i da će se, osim toga, proljepšati. Ako 
se ta voda poprska po kući, protjerat 
će svu gamad. Ako se uskršnja voda 
sačuva, ostat će navodno cijele godine 
svježa i nepokvarena. 


USNICE navodno neće pucati kad ih 
se oblizuje za vrijeme dok pas vrši 
veliku nuždu. 


USTA I po ustima su se prosuđivale 
osobine i karakter čovjeka. Velika su 
usta, naravno, imali ljudi koji mnogo 
jedu, te koji su nespretni i glupavi. O 
tim se ljudima čak govorilo da su 
bestidni i neobuzdani. Mala su usta 
navodno svjedočila o suprotnom. Pri- 
rodna je medicina smatrala da se sve 
upale i rane u ustima mogu izliječiti 
ispiranjem sokom petoprsca. —> Zije- 
vanje. 


USTAJATI ujutro nije se smjelo prije 
prvog kukurijekanja pijetla, jer je tek 
time završavala vladavina noćnih de- 
mona. —> Krevet. 


USTALI IZ GROBA Mrtvaci koji 
nisu našli mir, na primjer krivokletni- 
ci, ubojice i samoubojice, navodno su 
od vremena do vremena ustajali iz 


svojih grobova. Ljudi su se bojali 
takvih »povratnika«, pa su u slučaju 
smrti pokrivali sva ogledala do poslije 
sprovoda, ili pak bacali češljeve (če- 
šljeve za vunu), pokušavajući time 
spriječiti da se mrtvac privremeno 
vrati na zemlju i ponese sa sobom još 
jednog čovjeka. Mrtvace na pogrebu 
nije trebalo previše oplakivati, jer 
mače navodno neće naći mira, pa će 
se vraćati na zemlju. —> Vampiri, —> 
Pogovor str. 214. 


UŠI su se u nekim krajevima smatrale 
srećonošama. Tvrdilo se da čovjek 
može dobiti uši ako nazdravlja vo- 
dom, jede nezrelo voće ili pije kiselo 
vino. Također se vjerovalo da uši 
dolaze od toga što netko pojede kise- 
licu ili sirovu bijelu repu. Kod djece 
se ugnijezde navodno onda kad djeca 
jedu orahe bez kruha. Uši neće dobiti 
onaj tko s groblja na kojem je bio 
prvi put, devetog dana u mjesecu 
prije izlaska sunca uzme zemlje koju 
onda nosi uza se na desnoj strani. 
Djecu se od njih može navodno zašti- 
titi ako se novim češljem očešlja naj- 
prije neka životinja (pas ili mačka), a 
onda dijete. Ako se ima uši, onda 
navodno pomaže voda u kojoj je ku- 
han krumpir. Ljudi su mislili da se 
mogu osloboditi ušiju ako jednu ulo- 
ve, zavežu za konac i objese u dim- 
njak. Međutim, nije se smjelo ubiti uš 
u petak jer će inače na njeno mjesto 
doći devet drugih. —> Gamad, —> Suši- 
ca. 


UŠICA IGLE Kroz ušicu igle kojom 
je bio ušiven mrtvac moglo se, prema 
narodnom vjerovanju, vidjeti stvari 
koje su inače bile skrivene ljudskom 
oku. —> Vidovitost. 


UŠNA BOL se prema 
mogla izliječiti kad bi se 
napisalo plavom kredom 
zvono u crkvenom tornju. 
boja. 


vjerovanju 
svoje ime 
na veliko 
— > Plava 


UŠNA MAST je navodno imala više- 
struko djelovanje: tako je, na primjer, 
služila za odstranjivanje kurjih očiju, 
a ako je bila iz ušiju malih djevojčica, 
pripisivalo joj se kontracepcijsko dje- 
lovanje. Čak se smatralo da je moguće 
svladati neranjivu osobu ako se oružje 
namaze usnom masti. —> Pogovor str. 
214. 


USNE BOLESTI Protiv njih su se 
nosile zlatne naušnice, osobito ako se 
radilo o gnojenju uha. 


Naušnice. Dubrovnik, Knežev dvor, 19. st. 


UTAPANJE Ljudima sjajne kose i s 
madežom na uhu proricalo se da će se 
utopiti. Dalje se tvrdilo da će u vodi 
pasti onaj tko na Veliki petak obuče 
opranu ili okrpljenu odjeću. Vjero- 
valo se da se utopljenike može pro- 
naći pomoću jajeta snesenog na Veliki 
petak. —> Kupanje. 


UTORAK je slovio kao osobito po- 
voljan dan za vjenčanja, i uopće je to 
bio dan kad je trebalo obavljati ugo- 
vorne i sudske poslove. Takvo je vje- 
rovanje bilo prošireno prvenstveno u 
Germana jer se u germanskim jezi- 
cima taj dan zove prema germanskom 
bogu mača i suda ( —> Pogovor str. 
214). Osim toga, utorak je navodno 
bio povoljan i za nastupanje na no- 
vom radnom mjestu i za čarobne ku- 
Te. Međutim, mislilo se da su ljudi 
rođeni u utorak skloni krađi. Utorak 
je slovio i kao »dan crvi«, pa se tada 
nije smjelo sijati ni saditi repu. 


UZETOST se smatrala božjom ka- 
znom za krivokletstvo. Vjerovalo se 
da se može izliječiti čapljinom mašću. 
—> Ruka, —> Provlačenje. 


VALERIJANA Ako muškarac i žena 
zajedno piju vino s malo valerijane, 
smatra se da to stimulira simpatiju i 
uzajamnu naklonost. Mladići su se 
nadali da će djevojke ispuniti sve nji- 
hove želje ako uza se budu nosili 
kravljak i valerijanu u crvenom vosku. 
Za zaštitu protiv bolesti valerijanu su 
dodavali u vodu za kupanje male 
djece. Valerijani se pripisivala i ljeko- 
vita moć kod očnih oboljenja. Govo- 
rilo se da je djelovanje valerijane u 
liječenju rana tako jako da će od nje 
čak »zarasti meso u loncu«. Korije- 
nom valerijane, koji ima neugodan 
miris, pokušavali su tjerati vještice i 
đavola. 


VALPURGINO se kod kršćana sma- 
tra sretnim danom (1. 05.). Tko 
se tog dana oprao u seoskoj lokvi, 
vjerovao je da će postati i ostati mlad 
i lijep. Ako je netko u Valpurginoj 
noći (noć na 1. 05.) vidio kako 
zvijezda pada s neba, trebalo je da 
kopa na mjestu gdje je zvijezda pala, 
pa će navodno naći veliko blago. Vje- 
rovalo se da jednogodišnja lješnjakova 
šiba, slomljena u Valpruginoj noći 
između jedanaest i dvanaest sati, štiti 
onoga tko je nosi sa sobom od pada 
u provaliju. Ako u toj noći bude 
padala kiša, sve će osobito dobro 
roditi. Polja i stabla će navodno biti 
plodna ako do njih dopre sjaj vatre 
zapaljene u slavu tom danu ili ako 
preko njih prijeđe dim od te vatre. — > 
Krastavci. 


VAMPIRI su navodno ljudi—> ustali 
iz grobova, koji teže za krvlju živih 


ljudi. Vjerovalo se da će vampiri po- 
stati oni koji se rode u vrijeme mladog 
mjeseca. I onaj tko pojede janje koje 
je zagušio vuk, izlaže se navodno 
opasnosti da postane vampir. Slikom 
vuka na nadgrobnom kamenu poku- 
šavalo se zadržati mrtvace u grobu. 
Prema drugim izvještajima to se mo- 
glo postići samo kad ih se nabolo na 
kolac ili im lopatom odrezalo glavu 
koju je trebalo smjestiti  mrtvacu 


među noge. —> Imena. 


Vampiri će postati oni koji se rode za mladoga 
mjeseca. Ch. Meryon: »Vampir«, 1853, bakrorez. 


VANBRAČNO Ako je djevojka u 
društvu prevrnula pivsku čašu ili po- 
pila pivo poslije jela od kiselog kupu- 
sa, proricali su joj da će roditi van- 
bračno dijete. Govorilo se da van- 
bračna djeca i sama dobivaju van- 
bračnu djecu. Također se tvrdilo da 


mnogo lješnjaka jedne godine najav- 
ljuje velik broj vanbračne djece. Do- 
kaz vanbračnog porijekla bio je kad 
dječak ne bi mogao rukom obuhvatiti 
zapešće druge ruke. —> Kurva, —> 
Neudate majke. 


VATRA Ako vatra u ognjištu pucke- 
ta, smatra se da će doći do svađe, ali 
se ona može spriječiti ako se pljune u 
vatru. Vjerovalo se da će doći do 
izbijanja požara u kući u kojoj se 
gnijezde _ ose ili preko čijeg krova 
pretrči vjeverica i na čijem krovu 
pjeva crvendać. I guske koje visoko 
lete slovile su kao najava požara. Ali 
u kući u kojoj su živjeli crni pijetao, 
crna mačka i crni pas navodno nije 
mogao izbiti požar. Ljudi su se poku- 
šavali zaštititi od požara tako da su na 
Silvestrovo odrezali bazgine grane, 
savinuli ih u obruč i objesili u kući. 
Smatralo se da će se vatra izazvana 
udarom munje ugasiti, ako se u nju 
baci tanjur soli. Isto je tako vladalo 
uvjerenje da će se vatra ugasiti ako se 
u nju šutke baci košulja koju je neka 
djevica nosila za vrijeme menstruacije. 
U 17. i 18. stoljeću vjerovalo se da 
samo takozvani flogiston može učiniti 
da tvari gore. —> Pogovor str. 214, —> 
Daždevnjak, —> Pas. 


VATROMET —> Buka. 


VEČERNJE RUMENILO smatra se 
pretečom lijepog vremena. 


VELIKI ČETVRTAK Vrlo je raši- 
reno mišljenje da onaj tko tog dana 
jede svježe povrće i salatu, unosi u 
sebe snagu proljeća. U nekim se kraje- 
vima vjerovalo da se onda cijele go- 
dine ima dovoljno novaca. Drugdje 


su opet, umjesto povrća i salate, jeli 
leću i ječam. Nesoljeni maslac, na- 
pravljen na Veliki četvrtak, navodno 
je liječio sve rane. Za taj su se dan 
posebno čuvale jabuke koje su se 
onda jele na Veliki četvrtak da bi 
čovjek cijele godine bio zdrav. Tako- 
đer se vjerovalo da tog dana treba 
natašte jesti perece jer to navodno 
sprečava groznicu. Za jaja, snesena na 
Veliki četvrtak, vjerovalo se da štite 
od loših posljedica dizanja i nošenja 
te da (ako ih se zakopa), čuvaju kuću, 
dvorište i polja. Tko tog dana ne 
bude jeo meda, postat će navodno 
magarcem ili će barem dobiti maga- 
reće uši. —> Kopriva, —> Ogrozd. 


VELIKI PETAK Tko je tog dana jeo 
mesa, dobio bi, prema vjerovanju, 
bradavice po rukama i cijelo bi ga 
ljeto pretjerano boli komarci. Co= 
vjeku koji bi na Veliki petak preko 
dana pio vode, prorokovalo se da će 
cijele godine žeđati. Tko bi nosio 
odjeću opranu ili popravljenu na Ve- 
liki petak, taj će, kako se govorilo, 
pasti u vodu. Za rođene na Veliki 
petak tvrdilo se da će umrijeti nasil- 
nom smrću. Tog se dana nije smjelo 
ubiti neku životinju, čak ni muhu, 
ako se nije željelo da takve životinje 
čovjeka muče cijele godine. Ali, tko 
je na Veliki petak ujutro natašte pojeo 
jabuku, ne bi navodno cijele godine 
imao bolove u želucu. Kao i na Veliki 
četvrtak, tako i na Veliki petak natašte 
pojedeni pereci djeluju preventivno 
protiv groznice. Kupanje na Veliki 
petak prije zalaska sunca navodno je 
uklanjalo osip. A ako se na Veliki 
petak očiste cipele, čovjek će postati 
otporan protiv ujeda zmije. Kruh, 


ispečen na Veliki petak, navodno je 
ljude činio blaženima. Kad bi se na 
Veliki petak odjeća objesila na sunce, 
vjerovalo se da u nju neće ući moljci. 
Ako se tog dana, kad sat udari dva- 
naest, odreže mladicu lipe i s njom 
malom djetetu priredi prvu kašu, di- 
jete navodno nikada neće zaboljeti 
zubi. Krtice se navodno moglo pro- 
tjerati ako im se na Veliki petak ra- 
zore krtičnjaci. Smatralo se da će 
odlično uspijevati sve što je tog dana 
posijano ili posađeno. Liječnički pre- 
gled, izvršen tog dana, donijet će 
navodno sigurnije dijagnoze nego u 
bilo koje drugo vrijeme. Ljekovita 
snaga mnogog korijenja povećavala 
se. kad bi se ono iskopalo na Veliki 
petak. Ljudi koji tog dana umru, po- 
stići će navodno blaženstvo. Vjero- 
valo se također da se kuća cijele go- 
dine ne mora bojati udara munje ako 
se u njoj na Veliki petak nalazio leš, a 
cijelo će selo navodno biti pošteđeno 
nevremena ako se u njemu na Veliki 
petak održi sprovod. 

VEO koji je blagoslovljen na crkve- 
nom vjenčanju ima, prema narodnom 
vjerovanju, ljekovitu snagu. Kad bi se 
veo za vrijeme vjenčanja slučajno po- 
derao, zaključivalo se da će brak biti 
sretan. 


VEPAR Njegovu su snagu ljudi že- 
ljeli iskoristiti na različite načine. Mo- 
zak i mast bili su važni sastavni dije- 
lovi kreme za koju se vjerovalo da 
oružje čini osobito efikasnim. Ve- 
prova muda, pretvorena u prah, na- 
vodno su kod žena djelovala stimula- 
tivno na začeće. Prevelike —> grudi 
žene su pokušavale smanjiti pomoću 
veprovih muda. Ljudi koji su mokrili 
u krevet nadali su se da će se izliječiti 


ako budu jeli pečene spolne organe 
vepra . Kad bi se za vrijeme putovanja 
ugledalo vepra, smatralo se da će pu- 
tovanje biti sretno. —> Epilepsija. 


Vepar ili divlja svinja svojom je fizičkom snagom 
potakao mnogo vjerovanja. 


VESELJE se, između ostalog, očeki- 
valo i onda ako se uz put, na lijevoj 
strani puta, ugledaju ovce, ili ako se u 
proljeće vidi prvu žabu u travi. I za 
razno se drago kamenje vjerovalo da 
svojim vlasnicima ili ljudima koji ga 
nose donosi veselje. Ako se prolilo 
vino, i to je bio znak da predstoje 
veseli događaji. —> Žaba. 


VID Ljudi su vjerovali da će im se vid 
izoštriti ako budu jeli oči ptica oštra 
vida. 


VIDOVITOST je bila dar za koji se 
vjerovalo da ga imaju svi koji su 
rođeni na Novu godinu između po- 
noći i jedan sat, kao i oni koji su 
rođeni 29. 02. — Vidovitost se obe- 
ćavala i djeci rođenoj u nedjelju, kao 
i onoj koja su prva krštena nad novom 
krstionicom. »Normalni ljudi« su se 
nadali da će steći taj dar ako uza se 
budu nosili četverolisnu  djetelinu, 
ako oči namažu pasjim suzama ili ako 
gledaju kroz ušicu igle kojom je pret- 
hodno zašiven mrtvac —> Duhovi. 


VIHOR bi se navodno mogao za- 
ustaviti ako bi netko bacio kapu pro- 


tiv njega. Preventivnom mjerom pro- 
tiv osipa smatralo se pljuvanje u vi- 
hor, jer se vjerovalo da se tamo nalaze 
vještice koje uzrokuju osip. 


VILE koje suodbačene bez razmišlja- 
nja zupcima prema gore, najavljivale 
su, prema jednom narodnom vjerova- 
nju, strašnu kišu, a prema drugom 
svađu. 


VILJUŠKA U narodu se kaže da 
onaj tko udari viljuškom o stol, iza- 
ziva nesreću. Viljuške su dugo slovile 
kao oruđe đavola i vještica. Ako je 
nekome ispala viljuška ili nož, morao 
je prestati jesti jer se vjerovalo da 
neće moći probaviti hranu. 


VINO Smatralo se da će se novoro- 
đenčetu osigurati zdravlje ako ga se 
okupa u vinu. Ako se za stolom 
prolilo vino ili voda, očekivalo se 
skoro krštenje djeteta. Po drugom je 
vjerovanju proliveno vino značilo ra- 
dost, a prolivena voda suze. Ako se 
kod ulijevanja vina u sredini čaše 
pojavi okrugla pjena, čovjek ili žena 
koji piju, dobit će još istog dana 
poljubac ili poklon. Vino u koje je 
udario grom postat će navodno kiselo 
i čak otrovno. Tko bi pio kiselo vino, 
morao je računati s ušima. A onome 
koga ujede zmija, može pomoći vino 
ako ga popije iz čaše od serpentina u 
kojoj je prethodno neko vrijeme ležao 
serpentin. Ako se u proljeće boca 
vina stavila u mravinjak, a poslije 
godine dana opet otkopala, smatralo 
se da će to vino onome tko ga popije 
dati veliku snagu. Staro germansko 
piće koje je navodno ulijevalo naro- 
čitu snagu sastojalo se od vina miješa- 
nog s volovskom krvi. U mnogim je 
slučajevima vino služilo kao podloga 


U mediteranskim se zemljama vjeruje da se nevera, 
oluja na moru, može smiriti ako se malo vina 
prolije u more. Inače, proliveno vino znači radost. 


ili dodatak za ljekovite, osnažujuće i 
stimulirajuće napitke, tako na primjer 
s kandis šećerom protiv proljeva, s 
goveđim mesom protiv srdobolje, sa 
svinjskim izmetom protiv različitih 
bolesti, s valerijanom kao afrodizijak, 
s peršinom za sprečavanje začeća, a s 
rutvicom kao antiafrodizijak. 


VISIBABE Vjerovalo se da prvom 
visibabom koju se u proljeće ugleda 
treba prijeći preko očiju da ih se ili 
izliječi ili tokom cijele godine zaštiti 
od bolesti. 

VITKOST se djevojčicama osigura- 
vala tako da su ih majke odvikavale 
od sise u vrijeme kad mjesec ide u 
manjak. 


Henri Rousseau Carinik: »Seoska svadba«, 1905. VJENČANJE Tvrdilo se da svibanj 

nije povoljan mjesec za vjenčanje jer 
VIVAK Tko nije imao novaca kad [da su u tom mjesecu svi magarci 
prvi put u jednoj godini začuje zov BB zaljubljeni. Slični stav proizlazi i iz 
vivka, bit će tokom cijele te godine [Bl uzrečice: »Između Uskrsa i Duhova 
bez njega. vjenčavaju se nesretnici.« Određeni 


se dani smatraju sretnima ili nesret- 
nima za zasnivanje životnog zajedni- 
štva, ali tu postoje prilične regionalne 
razlike. Jedni su mislili da će u braku 
doći do nesreće i nevjere ako se za 
vjenčanje odredi prvi dan ožujka, 
travnja, kolovoza, rujna i prosinca. U 
mnogim su krajevima srijeda i petak 
smatrani nesretnim danima za vjenča- 
nje, u drugima se opet davala pred- 
nost petku kao i utorku. Znalo se i za 
niz —> nesretnih dana kad se nije 
trebalo  vjenčavati. Braku, skloplje- 
nom za vrijeme »pasjih dana« (kraj 
srpnja do kraja kolovoza) kao i za 
vrijeme dok mjesec ide u manjak i za 
mladog mjeseca, proricala se nesreća, 
siromaštvo i jalovost. Kao loš znak 
slovilo je da se psi grizu prije svadbe. 
Smatralo se da se vjenčati treba u 
vrijeme kad se mjesec puni, jer će 
onda brak navodno biti dobit. 


Veza će biti sretna i ako se svadbeni 
kolač lijepo digne, ako se mladenkin 
veo slučajno podere, ako se začuje 
zov kukavice i ako se nosi komad 
novca u cipeli. Vedro nebo na dan 
vjenčanja također je ukazivalo na sre- 
tan brak, dok je kiša značila tmurnu 
situaciju u braku, nemir i batine za 
ženu. U drugim se krajevima smatralo 
da će par biti sretan i bogat ako na 
mladenkin vijenac bude padala kiša. 
Interpretacije sežu od nevremena na 
dan vjenčanja koje znači oluju u bra- 
ku, do magle koja se tumači kao 
predznak mučnog života u svađi i 
nemiru. Također se smatralo da je 
bračni mir ugrožen ako mladenci, dok 
razmjenjuju prstenje, gledaju jedan 
drugome u prste. Nesreću je mogla 
izazvati i mladenka ako se osvrnula 
na putu prema oltaru. Ako je za 


vrijeme obreda jedno od mladenaca 
kihnulo, to se također smatralo ne- 
sretnim znakom. Loš je znak bio i 
ako je nad glavama mladenaca na 
putu u crkvu proletio par golubova. 
Ali ako su mladenci, izlazeći iz crkve, 
najprije ugledali golubove, ili ako su 
golubovi ili lastavice za vrijeme svad- 
benog ručka letjeli oko kuće, smatralo 
se da će brak biti sretan. Mladenci su 
već na vjenčanju pokušavali da svatko 
u svoju korist odluči o budućoj pre- 
vlasti u braku, time što su oboje 
nastojali da im ruka za vrijeme obreda 
bude iznad ruke partnera i što je muž 
klečeći pokušavao da rub ženine suk- 
nje gurne pod svoje koljeno ( —> 
Kopar). Govorilo se da žuto cvijeće 
na vjenčanju donosi nesreću kao i da 
će stakleni predmeti razrezati brak i 
da darovane šalice za kavu imaju za 
posljedicu muževljeve udarce. Poslije 
sklapanja braka mladi je par morao 
zataknuti u zemlju grančicu ružmari- 
na: ako se grančica primila, vjerovalo 
se u sreću tog braka. Isto se tako 
vjerovalo da će brak biti sretan ako 
mlada žena poslije vjenčanja vidi prvi 
puni mjesec na otvorenom, u protiv- 
nom treba očekivati nemir, između 
ostalog i zato što će ona razbijati 
mnogo posuda. Bračno prstenje nije 
trebalo nikada obnavljati, a bračnom 
drugu koji prvi umre trebalo je ski- 
nuti prsten s ruke jer će inače na- 
vodno živi partner biti povučen u 
grob. 


VJERNOST Ako je prvi cvijet što bi 
ga muškarac našao u proljeće bio 
plav, to se smatralo znakom ženske 
vjernosti. Muškarci su pokušavali osi- 
gurati vjernost žena time što su uza se 
nosili amulet s tri dlake iz obrve 


voljene žene. Djevojke su vjerovale 
da —> pletenjem mogu sačuvati vjer- 
nost ljubavnika. S nekoliko kapljica 
krvi u piću oboje zaljubljenih željelo 
je jedno drugome garantirati vjernost. 
—> Nevjera. 


VJEŠTICE su se, prema narodnom 
vjerovanju, nalazile u vihoru koji su 
one navodno i uzrokovale. Također 
se vjerovalo da se vještice i drugi zli 
duhovi često pojavljuju u liku koma- 
Taca. Vješticama su smatrali žene koje 
su se ustručavale da jedu kruh, zači- 
njen kuminom ili —korijanderom. 
Ljudi čupavih obrva navodno su u 
vezi s vješticama i demonima. Tko je 
spavao s vješticama ili mu je pošlo za 
rukom da im uzme malo krvi, sma- 
trao se sigurnim od njihovih čarolija. 


Unutrašnjost vještičje kuće. 


Vještičji Sabat. 


Vještičji objed na Sabatu. 


One ne mogu opčiniti ni onoga tko ih 
prvi pogleda ili nagovori. Loše je 
mogao svršiti susret s vješticama i za 
onoga tko je imao prljave cipele ili 
tko ujutro ne bi oprao ruke. Smatralo 
se da vještice ne mogu ući ako se 
metlu postavi s drškom prema dolje 
ili se iza kućnih vrata objesi komad 
odjeće. Na stajskim su vratima taj 
zadatak izvršavali zabijeni čepovi od 
javora. Također se vjerovalo da se 
vještice može protjerati bukom, na 
primjer pucketanjem biča. Ljudi su se 
zaštićivali od vještičjeg čaranja, noseći 
uza se sol ili kamilicu ili pak jedući 
meso žune. Naročito dobru zaštitu 
od vještica pružale su navodno lipe, 


Spaljivanje Urbaina Grandiera u Poitieru 1654. 


Vještica opći s đavlom. 


pa se zbog toga oko kuće sadilo to 
drveće, u kuće su se stavljale lipove 
grane, a nosili su se i amuleti od 
lipovog lika. Za zaštitu od vještica 
ljudi bi oblačili košulju ili čarape nao- 
pako, nosili dvije razne čarape ili 
cipele ili pak stavljali cipele s vrho- 
vima prema krevetu. Ispuhana jaja i 
vrbove macice također su se smatrale 
sredstvom za zaštitu od vještica. —> 
Sukubus, —> Tuča,—> Stričak, —> La- 
vine, —> Mlijeko i —> Pogovorstr. 214. 


VJEŠTIČJE ČAROLIJE Bilo je niz 
sredstava koja su navodno štitila od 
čaranja vještica: od naslikanog penta- 
grama preko gorskog kristala, kopra, 
lipovog lika, kamilice, kumina, pre- 
čice do naslijeđenog i ostruganog sre- 
bra. Košulju i čarape je, za zaštitu od 
vještica, trebalo navlačiti —> naopako, 
a kao zaštitna sredstvo djelovali su i 
uskršnji buketi s ispuhanim jajima i 
macicama. Vjerovalo se da su ljudi 
neuredne kose začarani. Čari su se 
navodno mogle ukinuti i ako se po- 
jede žuna ili ako se tri puta pljune. 
Tvrdilo se da se ljudi, pretvoreni u 
druga bića, mogu opet vratiti u svoj 
prvobitni lik ako ih se pozove njiho- 
vim pravim —> imenom. —> Vještice, 
—> Čarolije. 


VJEŠTIČJU MAST su vještice sebi 
navodno utrljavale pod pazuh da bi 
mogle letjeti i pretvarati se u životinje. 
Sastavni dijelovi te masti bile su 
otrovne biljke pomoćnice, kao npr. 
velebilje, bunika i kužnjak, koje su 
vjerojatno izazivale halucinacije. 


VJETAR Ako je za Novu godinu 
bilo vjetrovito, vjerovalo se u bogat 
urod voća u godini koja dolazi. Vjetar 
na Sveta tri kralja (6. 01.) smatrao 


Vještica iz En Dora koja je uspjela zazvati Samuela 
da se ukaže Šaulu (1 Sam 28,7-25). 


se najpovoljnijim, pa su se zato u 
ponoć otvarali prozori i vrata da vje- 
tar donese sreću u kuću. Vjetru se 
pripisivala i sposobnost da odnese 
bolesti. Vjerovalo se da će iz pravca u 
kojem bi mačka grebla i frktala slije- 
dećeg dana puhnuti vjetar. Smjer vje- 
tra utjecao je na uspjeh žetve. Ako se 
kod vožnje jedrenjakom htjelo iza- 
zvati vjetar, bacala bi se u vodu metla, 
i to u smjeru iz kojeg se željelo da 
puhne vjetar. Isti se efekt očekivao 
kad bi se u željenom smjeru bacila 
prašina. 

Da bi se raspoložili i ublažili du- 
hovi vjetra, sipalo bi se brašno, zrnca 
žita i druge stvari koje lako lete u 
vjetar ili bi se stavljale na mjesta koja 


su bila naročito izložena vjetru. U 
vezi s tim se govorilo o »hranjenju 
vjetra«.—> Oluja, —> Orao. 


VJEVERICA Kad je vjeverica pretr- 
čala preko krova, vjerovalo se da će 
u kući uskoro izbiti požar. Ali kad bi 
netko ugledao vjevericu ujutro, na 
početku tjedna, smatralo se da to 
donosi sreću. Tko se želio riješiti 
reumatizma, uzimao bi vjevericu u 
krevet. Meso vjeverice jelo se protiv 
srdobolje, difterije, vrtoglavice i za 
stjecanje dobrog pamćenja. 


VLASAC ako se željelo imati u vrtu 
lijep vlasac, trebalo ga je isprositi ili 
ukrasti. Također ga se nije smjelo 
saditi dok mjesec ide u manjak, jer će 
ga inače biti sve manje. Vjerovalo se 
da vlasac najbolje napreduje ako se 
posadi uoči sv. Đorđa (23._04.) i 
gnoji talogom kave. Ali se govorilo i 
to da je vlasac ljepši što je zločestija 
domaćica. 


VOĆE ako je na Novu godinu bilo 
vjetrovito, očekivao se dobar urod 
voća. A ako je na Duhove padala 
kiša, voće će već prije zrenja otpasti s 
drveta. Vjerovalo se da —> daždevnjak 
može otrovati voće. Tko je jeo ne- 
zrelo voće, dobio je navodno uši, a 
tko na dan Adama i Eve (24. 12.) 
jede mnogo voća, dobit će čireve. 
Voće je trebalo brati u vrijeme dok se 
mjesec puni. Smatralo se da žene za 
vrijeme menstruacije (kad su navodno 
imale — > urokljive oči) izazivaju suše- 
nje plodova, pa zato kod ukuhavanja 
nisu smjele dodirnuti voće jer bi se 
inače navodno sve pokvarilo. 


VOČĆKE je trebalo saditi ili opleme- 
njivati samo u vrijeme punog mjeseca. 


Stabla posađena za mladog mjeseca 
doduše su cvala, ali navodno nisu 
donosila plodove. Također se vjero- 
valo da voćke uspijevaju ako se pod 
njima pokopa mrtvi pas. Ujesen se 
često ostavljalo nekoliko plodova na 
stablu, kao garancija za dobru berbu 
u narednoj godini. Vjerovalo se da će 
voćke biti plodnije i ako se oko njih 
razaspu kosti ribe pojedene na Badnju 
veče. Za Novu godinu pucalo se u 
voćke da bi se povećala njihova plod- 
nost. 

Smatralo se da se može stimulirati 
Tast voćaka ako se na Veliki četvrtak 
prije izlaska sunca oko njih zaveže 
vrpca koju bi prethodno provukli 
kroz med. Snijeg se nije smio tresti s 
drveća jer inače navodno neće dobro 
roditi. Dalje se vjerovalo da gusjenice 
neće uništavati voćke ako ih se po- 
mete na Veliku subotu dok zvone 
crkvena zvona. Osim toga se tvrdilo 
da će voćka postati neplodna ako se 
obere u petak ili ako se obrezuje u 
nedjelju. 


VODA Njoj se svuda pripisivala ve- 
lika ljekovita moć, na primjer —> ožuj- 
skoj vodi, —> svibanjskoj vodi, —> 
uskršnjoj vodi, —> mlinskoj vodi i —> 
kišnici. Osobito se zdravom smatrala 
tekuća voda jer navodno otplavljuje 
bolesti (npr. —> osip). Smatralo se da 
se njezina ljekovita snaga može poja- 
čati ako je se lijeva kroz izdubljene 
rupe nekog ljekovitog drveta i zatim 
popije. I vodi koja se crpla u ponoć, 
pripisivane su ljekovite snage za ljude 
i životinje, prije svega ako se takva 
voda pila određenih dana ili ako se 
čovjek njome prao. Dalje se mislilo 
da kuga ne može prijeći vodu - jezera 
i rijeke. 


Za daždevnjaka se tvrdilo da truje 
vodu. Ali, nezdrava voda više nije 
bila opasna kad bi se u nju bacile 
mrvice kruha. Ako se noću pila voda, 
nije se smjelo zaboraviti tri puta puh- 
nuti u čašu da čovjekom ne ovlada 
đavo koji u njoj sjedi. Tvrdilo se da 
će rano umrijeti onaj tko bude hodao 
preko prolivene vode. Vodom se ne 
smije nazdravljati,jerćeinače dotičnu 
osobu napasti uši. —> Pogovor str. 
214. 


VODA ZA KRŠTENJE —> tučnjava, 
—> Pogovor str. 214. 


VODENU BOLEST su pokušavali 
liječiti čajem od različka. 
VODOPIJA —> Cikorija 


VOJNA SLUŽBA Izgleda da i u 
prijašnja vremena taj period za mnoge 
nije baš bio poželjan, pa su se od 
poziva ljudi u vojsku pokušavali za- 
štititi noseći uza se živog pauka krsta- 
ša. Isti su cilj pokušavali postići i 
pomoću zemlje s groblja ušivene u 
košulju. I onaj tko je u džepu nosio u 
ponoć iskopane zube mrtvaca, nadao 
se da ga neće pozvati u vojsku. 


VOJNICI —> vojna služba 


VOL Tko se okupao u toploj volov- 
skoj krvi, postat će navodno vrlo 
lijep. Ako je netko imao otekle noge, 
preporučalo se da se volovske noge 
kuhaju sa zelenjem te da se u toj 
tekućini kupaju noge. Protiv začeplje- 
nja jetre navodno je pomagao napitak 
od tople volovske žuči. Protiv srdo- 
bolje preporučalo se uzimanje dimlje- 
nog i kuhanog ili u prašak spaljenog 
volovskog mesa zajedno s vinom. 


VOSAK se od starine veoma cijenio, 
zbog toga što je potjecao od pčela 


koje su se veoma poštovale, kao i 
zbog svoje podatnosti koja je omogu- 
ćavala modeliranje. Mladići su se na- 
dali ispunjenju svih svojih želja kod 
djevojaka kad bi uza se nosili kravljak 
i valerijanu zamotane u crveni vosak. 
Rana izazvana ubodom igle navodno 
će brzo zacijeljeti ako se igla odmah 
zatakne u vosak. —> Ubijanje. 


VOZAČ AUTOMOBILA se nada 


da ga talisman (maskota) može saču- 
vati od nevolja i saobraćajnih nesreća. 
On nerijetko daje automobilu ime od 
milja i tako ga uzdiže na razinu bića 
koja imaju dušu ( —> Animizam, Po- 
govor str. 214). —> Smak svijeta. 
VRAG —> Đavo. 


Plašenje vraga golotinjom 


Vrag zahtijeva ispunjenje ugovora. 


VRANE Ako se vrana spustila na 
krov, vjerovalo se da u toj kući netko 
mora umrijeti. Tko u proljetnim no- 
ćima začuje vranu, dobit će navodno 
rane na stopalima. Vjerovalo se da 
amulet s okom vrane djeluje ljekovito 
protiv svih oboljenja očiju. Bolove u 
ručnom zglobu pokušavali su liječiti 
oblikujući krajem vunene niti tako- 
zvanu »vraninu nogu« i omotavajući 
ga uveče prije spavanja oko zgloba. 
—> Putovanje, —> Obrve. 


VRAPCE su smatrali prognozerima 
vremena: ako bi ujutro sjedili nako- 
striješeni, smatralo se da će biti kiše; 
kad bi zimi došli čupavog perja u 

blizinu kuća, računalo se s velikom 
hladnoćom, a kad bi im perje bilo 
glatko i poleglo, smatralo se da će 
vrijeme biti blago; ako su lijeno i 
tromo čučali uokolo, bio je to znak 
oluje i kiše, zimi snijega, a ako su se 
valjali po prašini i upadljivo mnogo 
cvrkutali, i to se smatralo znakom 
kiše. 

Mislilo se da vrapci imaju osobito 
intenzivan ljubavni život, pa su ih 
zato uzimali kao pomagače ljudske 
ljubavi. Njihova krv i njihovo meso, 
a naročito, naravno, njihovi spolni 
organi bili su često sastavni dijelovi 
ljubavnih napitaka. 

Protiv raka stavljali su se bolesniku 
oblozi od svježeg vrapčjeg mesa. Pro- 
tiv čireva na rožnici ukapavala se 
vrapčja krv. Protiv kolika i bolesti sv. 


Vida primjenjivao se čak vrapčji iz- 
met, a protiv zubobolje u uho se 
stavljala mješavina vrapčjeg izmeta i 
ulja. 


VRAT Vjerovalo se da su ljudi krat- 
kog vrata lukavi i podli; ljudi dugog 
vrata slovili su kao glupani, bojažljivi 
i bespomoćni, a oni debelog vrata kao 
nagli i naprašiti. 


VRATA se navodno moglo otvoriti 
pomoću sjemena —> papratii —> ciko- 
rije. Škripanje vrata, stepenica ili dru- 
gih drvenih predmeta općenito se 
smatralo lošim znakom. 


VRBANAC ili PLAMENIK Tko 
nije želio oboljeti od vrbanca, držao 
bi u kući crvenu zimovku ili bi na 
Poklade ujutro pojeo dimljenu krva- 
vicu. 


VRBOVE MACICE Kita vrbovih 
macica s ispuhanim jajima smatrala se 
sredstvom za zaštitu od vještica. —> 
Cvjetna nedjelja, —> grlobolja. 


VRELO MLADOSTI Tko se na Val- 
purgino (1. 05.) opere u seoskoj 
bari, navodno će se pomladiti i po- 
ljepšati i takav ostati. —> Stari su se 
ljudi nadali da će doći do novih snaga 
ako budu spavali zajedno s dobro 
razvijenom djecom. —> Život, —> Mu- 
škarci i —> Pogovor str. 214. 


VRIJEME su ljudi pokušavali proreći 
iz najrazličitijih događaja i postupaka 
životinja. To je važilo za vrapce i 
žune kao i za ptice uopće, za mačke, 
pse, pauke pa i razne biljke ( —> 
Zima). Smatralo se da se nevrijeme 
može odbiti pomoću ogledala. —> Ki- 
ša, —> Lijepo vrijeme. 


VRIJES Ako vrijes osobito bujno 
cvate, očekuje se oštra zima. 


VRT biljke koje donose plod nad 
zemljom trebalo je sijati ili saditi u 
doba kad se mjesec puni. Sve biljke 
koje rastu pod zemljom navodno će 
bolje uspijevati ako se iskopaju u 
vrijeme kad mjesec ide u manjak, na 
primjer krumpir, repa i luk. Također 
se tvrdilo da ne uspijeva ništa što se 
posije u trenutku mjesečevog obrata. 
Rotkve se nije smjelo sijati utorkom i 
četvrtkom, jer će inače navodno biti 
crvljive. Ponedjeljak se općenito sma- 
trao nepovoljnim za rad u vrtu, a 
ponegdje se za taj rad preporučivalo 
noćne sate. —> Korov. 


VRTOGLAVICA se navodno mogla 
spriječiti bijelom, a ponegdje i daro- 
vanom lukovicom u džepu. Vrtogla- 
vicu navodno neće dobiti ni onaj tko 
jede srce, jetra i krv divokoze, a 
plesači na žici, krovopokrivači i 
brdski lovci vjerovali su u preven- 
tivnu snagu jela od vjeveričjeg mesa i 
mozga. Ljudi koji su živjeli u plani- 
nama ili mnogo planinarili pouzdavali 
su se u djelovanje —> tirkiza. Ali 
navodno je bilo još bolje imati pri 
sebi crveni sumpor, jer on ne djeluje 
samo preventivno već liječi i vrtogla- 
vicu. Lijekom protiv akutne vrtogla- 
vice smatralo se i mazanje sljepoočica 
guščjom masti. —> Gorski kristal. 


VRUĆICA Vjerovalo se da se čovjek 
cijele godine može zaštititi od vrućice 
ako na Novu godinu pojede graškovu 
juhu ili u proljeće proguta prve cvje- 
tove jagode, crnog gloga, sase, kopit- 
njaka ili jaglaca. Preventivno je djelo- 
vanje navodno bilo postignuto i kad 
bi se pojele borovnice, ubrane na Sv. 


Ivana (24. 06.) ili ječmena kaša s 
krvavicom na Pokladni utorak prije 
izlaska sunca. Dalje se vjerovalo da i 
zakapanje kruha i soli pod bazgu 
može zaštititi od vrućice, isto kao i 
ako se na Veliki četvrtak ili na Veliki 
petak natašte pojedu pereci ili mravlja 
jaja. Zaštitnom mjerom smatrali su i 
post na Veliki četvrtak. Tko na Uskrs 
ujutro proguta tri prve ljubičice, neće 
cijele godine dobiti hladnu groznicu. 


Kad bi se osjetilo da se približava 
vrućica, trebalo je odmah na leđa 
privezati mali ručni mlinski kamen i s 
njim što je brže moguće potrčati uz- 
brdo, sve dok se ne padne od iscrplje- 
nosti; poslije toga se navodno nije 
mogla dobiti vrućica. Vrućicu koja je 
već izbila pokušavali su oslabiti uzi- 
manjem praška ostruganog sa sma- 
ragda ili lapis lazulija. Također se 
vjerovalo da pomažu strugotine od 
zvona, a za haringine kosti smatralo 
se da odnose vrućicu. Preporučivano 
je i da se razreže devet izdanaka 
hajdučke trave i da se u žlici s juhom 
dade bolesniku koji ima vrućicu. Dru- 
gog je dana trebalo dati osam izdana- 
ka, trećeg sedam, itd. Devetog će 
dana vrućica navodno nestati. Mislilo 
se da se vučica može ublažiti i ako se 
jedu hruštevi. 


Osim toga, navodno je pomagalo 
ako se pojede jabuka  načičkana 
zrnima papra ili komad kruha s tri 
kapi krvi iz uha crne mačke. U dru- 
gim se regijama ozdravljenje očeki- 
valo kad bi se bolesniku ovilo slam- 
nato uže oko jednog koljena ili kad bi 
bolesnik tako dugo jurio za crnom 
mačkom dok ova ne crkne od iscrplje- 
nosti. Također se vjerovalo da ljudima 
koji imaju vrućicu pomaže ako obuku 


košulju žene koja ima menstruaciju. 
Narodna je medicina obećavala da će 
hladna groznica nestati ako se pojede 
bijeli pijesak s vodom. —> Delirij, —> 
Sove, —> Mecci. 


VUK Amulet s okom vuka imao je 
zadatak da štiti od urokljivih očiju, 
kao i uopće od nesreće, opasnosti i 
nepravde. Tko je uza se nosio vučju 
dlaku, poštedjet će ga lopovi, a tko 
pojede vučje srce izliječit će se od 
epilepsije. Ljekovita se snaga pripisi- 
vala i pojasevima od kože životinja 
koje su rastrgali vukovi. Ljudi su se 
umirivali vjerovanjem da onome tko 
opazi vuka prije nego što vuk ugleda 
njega, ne prijeti nikakva opasnost, a 
da će onaj kome vuk prijeđe preko 
puta čak imati sreću. Ipak, snovi o 
vuku su imali loše značenje. Vjerovalo 
se da će onijemjeti onaj tko pojede 
meso životinje koju je razderao vuk ( 
—> Pogovor str. 214), a tko pojede 
janje koje je rastrgao vuk, postat će na- 
vodno vampir. Drugdje se vjerovalo 
da se slikom vuka na nadgrobnom 
kamenu moglo postići da se mrtvac 
ne diže iz groba. 


VUKODLAK Vjerovalo se da se 
ljudi privremeno mogu pretvoriti u 
vukodlaka ako nose pojas od štavljene 
ljudske kože ili vučje krzno. U starom 
se vijeku vjerovalo da će se u vuko- 
dlaka pretvoriti onaj tko napusti ljud- 
sko društvo ili koji bude izopćen iz 
ljudskog društva. 


VUNA Budući da vuna može »usisa- 
ti« prljavštinu i prašinu, pripisivala 
joj se i moć da ljude može očistiti od 
grijeha i propusta. Otekline su poku- 
šavali liječiti komadom pamuka koji 
je prethodno visio vani na kiši. 

ZABORAV Ako se željelo zaboraviti 
neugodnosti, trebalo je, u trenutku 
kad se čovjek toga sjeti, baciti papuču 
preko glave unatrag. 


ZAČEĆE Ako se željelo imati sina, 
trebalo je pokušati u noći mladog 
mjeseca i za vrijeme plime jer se za 
vrijeme oseke i zadnje mjesečeve četv- 
rtine očekivala djevojčica. ( —> Pogo- 
vor str. 214). Strastvena ljubav mu- 
škarca i žene i jaki izljev sjemena 
također su obećavali dječaka. Ako se 
sjeme izlijeva slabo, ipak postoji nada 
da se (uz uzajamnu ljubav) rodi 
zdrava djevojčica. Iz jakog sjemena, 
ali kod nedostatka uzajamne ljubavi, 
rodit će se navodno ogorčeni dječak. 
Kaže se da usprkos ljubavi muškarca 
i jakom izljevu sjemena, treba raču- 
nati sa slabašnim dječakom ukoliko 
žena ne voli dovoljno. Djevojčica će 
se navodno razviti i onda kad ili muž 
ii žena nisu dovoljno voljeli i sjeme 
se slabo izlijevalo. 


ZAKLETVA —> Krivokletstvo 


ZALAZAK SUNCA Kad bi sunce 
zašlo, počinjalo je, prema proširenom 
vjerovanju, opasno vrijeme demona i 
drugih duhova, pa je zato do tada 
trebalo završiti sve radove, ako se nije 
htjelo ugroziti svoju sreću. Tko bi, na 
primjer, poslije zalaska sunca meo i 
iznosio smeće iz kuće, odnosio bi 
vlastitu sreću, dok se za ženu koja je 
u subotu navečer još prela, govorilo 
da prede konopac za svoje vješanje. 
—> Noć. 


ZAMORCI navodno na sebe navlače 
sve bolesti. Zbog toga bi ljudi uzimali 
zamorca u krevet i zavezali ga za 
bolesno mjesto na tijelu. —> Reumati- 
zam. 


ZARAZNE BOLESTI izazivaju se, 
prema vjerovanju, ako se stol ili klupa 
pometu metlom. Ali, ako se uza se 
nosio korijen mrazovca ili kravljaka, 
nije moglo doći do zaraze. U starom 
je vijeku i lovor djelovao kao zaštitno 
sredstvo. —> Muhe. 


ZARUČNICI prema vjerovanju nisu 
smjeli jedno drugome pokloniti čašu, 
jer će se njihova veza inače raskinuti. 
I darovi od njihove kose ili s njom, su 
opasni, jer time navodno u kasniji 
brak ulazi nemir. —> Kumstvo. 


ZATRUDNJENJE Brojna su sred- 
stva za koja se smatralo da stimuliraju 
zatrudnjenje i time ispunjaju želju za 
djecom. Medu njih spada korijen 
mandragore, kao i miksture od maga- 
rećeg mlijeka s krvi šišmiša, ili divljeg 
peršina kuhanog u vinu, zatim voda s 
malo krvi novorođenčeta ili krvi po- 
steljice, ili s muževljevom  pljuvač- 
kom. 


Veprova muda u prahu, medvjeđa 
žuč, brezov sok, žesta od matičnjaka, 
sjeme koprive, zečja krv, goveđa i 
svinjska žuč s dodatkom meda - sve 
se to također upotrebljavalo kao sred- 
stva za pospješavanje  zatrudnjenja, 
koja je trebalo uzimati oralno. Osim 
toga ženama se savjetovalo da prije 
spavanja pojedu meko kuhano jaje s 
dodatkom mošusa ili da pola sata 
prije snošaja popiju mlijeko mlade 
krave još toplo od mužnje. —> Trud- 
noća. 


ZATVOR ili TVRDA STOLICA 
Protiv toga je navodno pomagala 


ostrugana jabuka koju je trebalo stru- 
gari od cvijeta u smjeru peteljke ( —> 
Proljev). 

I —> tirkiz se smatrao sredstvom 
protiv zatvora. Kod djece se primje- 
njivao još jedan recept: trebalo im je 
strugati nokte na rukama i nogama 
od vrhova do korijena, pa im onda 
dati da pojedu strugotine. —> Bazga. 


ZAUSTAVLJANJE KRVARENJA 
Krv se navodno mogla zaustaviti ako 
se u ruci drži jaspis. To se djelovanje 
pripisivalo i karneolu i malahitu, a 
isto tako i sardoniksu, kad bi se uzi- 
mao u smrvljenom obliku. Smatralo 
se da pomažu i vrhovi bikovih rogova 
u prahu, koje treba uzeti s vodom. 
Osim toga, vjerovalo se da se krv 
može zaustaviti ako se u ruci drži 
lišće pastirske torbice ili trputac; kad 
se radilo o trpucu, ponekad je bilo 
dovoljno samo ga pogledati pa da 
krvarenje prestane. Takvo se djelova- 
nje očekivalo i od likovca, paučine 
kao i od mahovine sa zida groblja. —> 
Nož, —> Različak. 


ZAUSNJACI su se, prema narodnom 
vjerovanju, mogli izliječiti ako se 
crnoj kozi veže crna marama. 


ZAVIST kao posljedicu navodno do- 
nosi urokljive oči. Ali se zavist, kako 
se vjerovalo, može prevladati pomoću 
safira. 


ZDRAVLJE za cijelu godinu koja 
dolazi pokušavao je steći onaj tko bi 
u proljeće progutao prva tri pupoljka 
maslačka ili prve tri sase. Zdravlje i 
snaga mogli su se navodno postići i s 
brezovim sokom ako ga se pije u 
svibnju, kao i s varivom od koprive 
koje se dugo smatralo kultnim jelom. 


< 


zr 


) 


= 


| 


l 


Ušmrkivanjem  heliotropa moglo se, navodno, 
zaustaviti krvarenje iz nosa. Drvorez iz djela »Hor- 
tus sanitatis«, 1483. 


Preskakivanje ivanjih kresova bilo je 
za zdravlje navodno isto tako važno 
kao i spavanje pod bazgovim grmom, 
a i kihanjem se čovjek mogao oslobo- 
diti bolesti. Vrlo se ljekovitom sma- 
trala voda, prije svega ožujska, us- 
kršnja i svibanjska, kao i sva tekuća. 
Za tekuću se vodu mislilo da otplav- 
ljuje bolesti. Za zdravlje su bili važni 
i određeni postupci, na primjer na 
Novu godinu i na Veliki četvrtak. 
Općenito se smatralo da će čovjek 
ostati zdrav ako ne bude govorio o 
zdravlju. 


ZEC se u predkršćanska vremena dje- 
lomično smatrao svetom životinjom. 
Simbolizirao je plodnost, mnoštvo 
djece i nije ga se smjelo jesti. Kasnije 
i u drugim krajevima, na primjer kod 
Rimljana, smatralo se da jelo od zeca 


A. Durer: 1502. Zečja se šapa 


»Zec«, 
općenito smatra sretnim znakom, jer se zec rađa 
otvorenih očiju pa se misli da je kadar izdaleka 
vidjeti zlo. 


akvarel, 


nakon devet dana pokazuje uljepšava- 
juće djelovanje. Tokom vremena zeca 
su čak počeli smatrati vjesnikom ne- 
sreća. Vještice i zli duhovi pojavljivali 
su se u liku zeca. Kome bi zec pretr- 
čao preko puta, toga bi čekala nesre- 
ća, osobito ako je zec došao s lijeve 
strane. Nesreća se mogla odvratiti 
samo ako se čovjek odmah tri puta 
okrene ili ako ubije zeca. Prema jed- 
nom drugom vjerovanju, amulet s 
okom zeca mogao je zaštititi od očnih 
oboljenja i od sljepila. Vjerovalo se i 
da zečja krv stimulira začeće, a da ga 
zečji urin sprečava. Također se vjero- 
valo da se može osloboditi mokrenja 
u krevet ako se nakon zalaska sunca 
pojede kuhanu zečju glavu. 


ZEČJA USNICA Tvrdilo se da će 
djecu sa zečjom usnom roditi one 


majke koje za vrijeme trudnoće budu 
pile iz posude s razlupanim rubom. 


ZELENA BOJA slovi kao boja nade, 
biljki koje niču i života koji se rađa. 
Ali je to ujedno i boja otrova. 

ZEMLJI se pripisivala velika snaga. 
—> Novorođenčad, —> Grudobolja, —> 
Krstobolja. U najnovije vrijeme ima 
nogometaša koji prije utakmice po- 
ljube tloigralištada bi sebi osigurali 
pobjedu. —> Pogovor str. 214. 


ZEMLJOTRES navodno prijeti onda 
kad sunce ima kolutove. 


ZEPSTI nikada neće (tako se vjerova- 
lo) ona djeca koju babica nakon prve 
kupelji istrlja koprom. 


ZGLOB RUKE Bolova u zglobu 
ruke ljudi su se pokušavali osloboditi 
oblikujući krajem vunene niti tako- 
zvanu vraninu nogu i omatajući tom 
niti navečer prije spavanja zglob. 


ZIJEVANJE Ako muškarac i žena, 
ili mladić i djevojka istovremeno zi- 
jevnu, očigledno su jedno drugom 
simpatični. Zijevanje na Silvestrovo 
smatralo se dobrim znakom za novu 
godinu. Nasuprot tome, mislilo se da 
je zijevanje opasno jer pri tome u usta 
može uletjeti đavo u liku komarca, pa 
zato kad se zijeva treba staviti ruku 
pred usta ( —> Pogovor str. 214). 


ZIMA Oštra, hladna zima očekivala 
se kad bi godina počela subotom ili 
kad bi naročito bogato cvao vrijes, 
kad bi drveće, osobito breze, dugo 
zadržalo lišće, kad bi glog i oskoruša 
imali mnogo plodova i kad bi bilo 
puno oraha. Na hladnu je zimu ukazi- 
valo i obilje lješnjaka i šiški bora, 
mnogo muha i kopriva koja visoko 


Mijo Kovačić: »Zima s velikim nebom«, 1969. 


raste. Blagoj su se zimi ljudi nadali i 
kad bi lasice dugo zadržale svoje 
smeđe krzno. —> Mraz, —> Hladnoća. 


ZIMZELEN Tko uza se nosi zimze- 
len koji je ubran između Velike gospe 
(15. 08.) i Male gospe (8. 09.) 
taj je siguran da njime neće zavladati 
đavo. Zimzelen ubran u to vrijeme 
štitio je i protiv zlih duhova u kući, 
ako bi ga se objesilo iznad kućnih 
vrata. Toj su biljčici naši preci pripisi- 
vali veliku snagu protiv svih zlih čaro- 
lija. Međutim, ako se zimzelen stavio 


u jelo, vjerovalo se da će doći do 
svađe bračnih drugova - u drugim se 


pak krajevima proricalo suprotno. 
Ako se na Novu godinu zimzelen 
stavio na štednjak ili na vruću lopatu 
za ugljen, kovrčanje lišća tumačilo se 
kao sreća, a ako je lišće izgorjelo, 
vjerovalo se da će onaj tko pita uskoro 
umrijeti. U novogodišnjoj noći stav- 
ljali bi list zimzelena na tanjur napu- 
njen vodom: ako je tokom slijedeće 
noći ostao zelen, u novoj se godini 
očekivalo zdravlje, a ako je dobio 
mrlje, trebalo je očekivati bolest, dok 
je crnilo lista značilo smrt. Ako se 
željelo da dijete pažljivo uči i bude 


pametno, objesilo bi mu se korijen 
zimzelena u vrećicu oko vrata. 


ZLATNA KAPLJICA —> Zlato. 


ZLATO se dugo vremena smatralo 
najboljim lijekom i sredstvom za jača- 
nje s nepogrešivim djelovanjem. Pro- 
tiv —> urokljivih očiju u mnogim se 
krajevima nosio zlatni obruč oko vra- 
ta. Za liječenje žutice trebalo je oko 
vrata objesiti zlatni prsten ili dukate 
ili se ogledati u zlatni pehar. Protiv 
ušnih bolesti, osobito gnojenja, nosile 
su se zlatne naušnice u uškama. Nau- 
šnice su se nosile i da bi se sačuvao 
vid, a smatralo se da one, osim toga, 
privlače na sebe sve što uzrokuje da 
oči suze. Zlato se preporučivalo i 
protiv srčanih oboljenja, pa se tako 
protiv nervoznog lupanja srca na pre- 
dio srca vezivao plosnati komad zlata. 
Vjerovalo se da zlato djeluje i protiv 
nesvjestice. Sve do u naše vrijeme 
upotrebljavale su se takozvane zlatne 
kapi (natrijev zlatni klorid) jer su se 
ljudi pouzdavali u djelovanje zlata na 
srce i krvotok. Zapravo su u tom 
lijeku bila odlučujuća druga sredstva. 
Bolesnike od srdobolje pokušavalo se 
izliječiti napitkom od kokošje juhe i 
fino struganog zlata. Budući da se 
mislilo da je zlato nastalo pomoću 
sunca i da je zato srodno suncu, 
pripisivala mu se i moć da produljuje 
život. ( —> Pogovor str. 214). Kapetan 
koji je htio privezati sreću za svoj 
brod, stavljao bi zlatnik pod jarbol. 
Ako sijač dok sije nosi zlatni prsten, 
sjetva će navodno biti osobito uspje- 
šna i zaštićena od štete. Sanjati zlato 
donosi sreću. Ljekovite je trave tre- 
balo iskapati zlatnim ili srebrnim 
predmetima, a operacije je trebalo 


Slika 1: Nastajanje zlata iz žive u obliku krilatoga 
sunca. Rukopis iz St. Gallena, 15. st. 

Slika 2: Zlatne poluge koje su u ljevaonici teške 
12,5 kg svaka. 


izvoditi zlatnim instrumentima, pa 
onda za pacijenta navodno neće biti 
nikakve opasnosti. —> Pauk. 


ZLO priziva onaj tko turne prst u 
čašu za piće ili udari viljuškom po 
stolu. I onaj tko lupka prstima po 
stolu, navodno izaziva nevolju. Osim 
toga, vjerovalo se da i kometi najav- 
ljuju zla vremena. 


ZLOČINCI poslije smrti navodno 
pocrne kao gavranovi. — > Smaknuće. 


ZLURADOST Vjerovalo se da ljudi 
s izrazito kratkim rukama i šakama 


imaju izraženu sklonost prema zlura- 
dosti. 


ZMAJEVE su ljudi zamišljali kao ži- 
votinje slične zmijama ili gušterima 
koje bljuju vatru, a često imaju krila 
ili lavlju glavu. Protiv tog stvorenja, 
koje je bilo neprijatelj ljudima i bogo- 
vima, borili su se junaci u mitovima - 
na primjer Siegfried, Dietrich von 
Bern i sv. Juraj - i slavili pobjedu nad 
njima. Vjerovalo se da se zmajevi 
razvijaju od crnih pijetlova, pa su 
zato te životinje brzo ubijali. 


ZMIJE Vjerovalo se da će onaj tko 
bude jeo meso i pio krv zmija steći 
dar razumijevanja životinjskog govo- 
ra. Isto se tako tvrdokorno održavalo 
i vjerovanje da se zmije i škorpione 
može ubiti ljudskom  pljuvačkom. 
Osim toga vjerovalo se da se zmije i 
druge odvratne životinje može ubiti 
ljeskovom šibom. Ljeskova grana slo- 
vila je od najstarijih vremena kao 
najsigurnija zaštita od zmija: oko 
zmije je trebalo povući —> krug jedno- 
godišnjim prutom, pa bi onda zmija 
postala neškodljiva. —> Zmijski ujed, 
—> Pogovor str. 214. 


ZMIJSKI OTROV se navodno mo- 
gao učiniti neškodljivim pomoću ser- 
pentina. Trebalo je na ranu od ugriza 
staviti zagrijani serpentin i istovre- 
meno ugrizenom dati da popije vina 
iz pehara od serpentina u kojem je 
prethodno ležao komad tog kamena. 
Mesu lasice u salamuri također se 
pripisivala moć da zaštiti od ujeda 
zmije, a isto tako i —> rutvici. 


ZMIJSKI UJED Prema starom pre- 
danju od ujeda zmije bit će pošteđen 
onaj tko kroz usta provuče prva tri 


cvatuća klasa žita i proguta cvjetove 
koji pritom otpadnu. Ljudi su vjero- 
vali da ih zmija neće ugristi i kad bi 
sa sobom nosili grančicu bijele topole 
ili prije izlaska sunca pojeli jaje crne 
kokoši. Obrambeno djelovanje pripi- 
sivalo se i češnjaku koji je trebalo 
pojesti na dan Pavlovog obraćenja 
(25.  01.), kao i čišćenju cipela na 
Veliki petak. Za liječenje rane _ od 
ugriza upotrebljavalo se pivo u kojem 
se kuhalo lišće jasena ili oblog od 
zmijskog mesa. Isto djelovanje pripi- 
sivalo se i prašku napravljenom od 
zmijske kože koju je trebalo oguliti 
za mladog mjeseca i zatim osušiti. —> 
Hijacint. 


ZNATIŽELJU prema starom vjero- 
vanju, kažnjavaju duhovi. Tko je zna- 
tiželjan, neće dugo živjeti. (—> Pogo- 
vor str. 214.) 


ZNOJ Voda koja se popije iz serpen- 
tinskog pehara navodno izaziva zno- 
jenje. Ako se bolesnikov znoj obrisao 
komadom kruha, pa onda taj kruh 
bacio psu, vjerovalo se da će bolesnik 
ozdraviti ako pas pojede kruh, a 
umrijeti ako kruh ostane nepojeden. 
Također se vjerovalo da se može uza 
se privezati voljenu osobu ako joj se 
u jelo umiješa malo vlastitog znoja. 
—> Ospice. 


ZUBI Ako su gornji sjekutići široko 
razmaknuti, govorilo se da će ta osoba 
otići daleko od kuće. Rupe u zubima 
će navodno dobiti onaj tko bude jeo 
kruh što ga je imao u džepu za vri- 
jeme dok je zvonilo mrtvačko zvono, 
a zubi će pocrnjeti onome tko za to 
vrijeme bude jeo. Zubi će ispasti 
onome tko bude jeo za vrijeme oluje. 


Ako se doručkovalo sa stolnjaka koji 
je preko noći bio prostrt i s kojeg su 
miševi jeli mrvice, mora se računati s 
tim da će zubi istrunuti. Vjerovalo se 
da će lijepe zube imati djeca koja se 
odvikavaju od majčinog mlijeka dok 
se mjesec puni. —> Mrtvački zubi 
imali su različito čarobno djelovanje 
ako ih se nosilo uza se, pa su tako 
navodno štitili od gamadi i čuvali 
sreću. 


ZUBOBOLJU su pokušavali sprije- 
čiti držeći kod pranja desni, mokri 
palac iza uha ili prelazeći svakod- 
nevno prstenjakom preko zubi ili pe- 
rući se tim prstom i svježom vodom 
iza uha. Tvrdilo se da čovjeka cijelog 
života neće boljeti zubi ako ga majka 
prestane dojiti dok se mjesec puni ili 
ako kod izdojavanja sjedne na zrno 
šljunka. Od zubobolje je čovjeka ta- 
kođer mogla obraniti prva kaša prire- 
đena s izdankom lipe, odrezanim na 
Veliki petak dok je sat odbijao dva- 
naest sati ili srneće oko kao amulet. 
Zaštitu za cijelu godinu koja slijedi 
moglo se navodno steći ako se prije 
svih drugih ugleda rodu i zaželi joj 
dobrodošlicu ili ako se na Veliki petak 
odrežu nokti, a koristio je i post na 
Veliki četvrtak. 


Smatralo se da kod akutne zubobo- 
lje pomaže mast od ružinog ulja i 
ušiju s lišća kojom je trebalo namazati 
vanjski slušni kanal, kao i sok s miri- 
som opijuma što ga buba mara u 
slučaju opasnosti izlučuje iz leđa. 
Smatralo se da djeluje i oblog od 
zelenog sapuna i malo mljevene kave 
koji se stavlja iza uha koje je nasuprot 
bolnom mjestu. Kao pouzdano sred- 
stvo preporučivalo se da se poslije 
pranja najprije obrišu ruke pa tek 


onda lice. Bolove su pokušavali ubla- 
Žiti i struganim hrenom koji se u 
bijeloj krpici stavljao na zatiljak, kao 
i toplim, plavim rupcem oko glave ili 
crnom vrpcom oko vrata. U nadi da 
će se bol ublažiti, desna ruka bole- 
snika trljana je vlastitom desnicom 
sve dok se ruke nisu ugrijale, pa se 
onda vlastitom rukom prešlo tri puta 
po obrazu pacijenta, u smjeru prema 
dolje. Zubobolju su ljudi pokušali 
liječiti čak i time što bi poljubili 
magarca. — > Maslačak, —> Čačkalica, 
—> Čavli za lijes. 


ZVECKANJE Kad god bi ljudi čuli, 
na prvi pogled neobjašnjivo zveckanje 
kovine ili stakla, vjerovali su u prisut- 
nost duhova ili ukletih ljudi. 


ZVEKET koji se čini da dolazi od 
prozora, lanaca ili sličnog, ali se za- 
pravo ne može objasniti, smatrao se 
predznakom smrti ili potvrdom 
smrtnog slučaja koji je upravo nastu- 
pio. 

ZVIJEZDA PADALICA —> Želje. 


ZVIŽDANJE Govorilo se da onaj 
tko zviždi, privlači vjetar i oluju. A 
tko zviždi prije spavanja, priziva đa- 
vola. Uopće se mislilo da zviždanje 
noću donosi nesreću. Djevojke ne 
smiju zviždati jer se onda navodno 
đavo smije. 


ZVONO Strugotine sa zvona na- 
vodno su pomagale protiv raznih bo- 
lesti, a prvenstveno protiv epilepsije i 
groznice. Kao sredstvo protiv proba- 
danja sa strane preporučivalo se pra- 
nje u vodi u kojoj je prethodno bila 
oprana zvečka zvona. Vjerovalo se da 
se ludilo može izliječiti ako se pije iz 
zvona, a protiv bolova u ušima tre- 


balo je napisati svoje ime plavom 
bojom na veliko zvono u crkvenom 
zvoniku, slično kao i kod promuklo- 
sti. —> Pogovor str. 214. 


ZVONJAVI ZVONA pripisivali su 
još u starom vijeku različita magična 
djelovanja: da može razbiti olujne 
oblake i sačuvati selo od udara munje; 
i vještice koje su jahale na lavinama 
izgubile bi navodno od zvona svoju 
moć. U moć crkvenih zvona vjerovalo 
se i onda kad je prijetila opasnost da 
slana uništi plodove na polju i voćke. 
Budući da su mrave smatrali začara- 
nim bezbožnicima, vjerovalo se da 
zvona pomažu i protiv najezde mravi. 


Ako je za vrijeme zvonjave crkvenih 
zvona otkucavao sat, smatralo se da 
je to znak nesreće; u nekim se kraje- 
vima čak mislilo da se tada radi o 
smrtnom slučaju u rodbini ili među 
prijateljima. 


ZVONJENJE U UŠIMA Ako zvoni 
desno uho, predstoji nešto dobro ili 
netko dobro govori o onome kome 
zvoni uho. Ako zvoni lijevo uho, 
vjerovalo se u suprotno. Tada su se 
ljudi ugrizali za jezik u uvjerenju da 
će onaj tko ih ogovara time dobiti 
mjehur na jeziku. Kad bi zvonjenje 
naglo prestalo, vjerovalo se da se po- 
godilo ime onoga tko ogovara. 

ŽABA U narodu se tvrdi da će onaj 
tko u proljeće ugleda prvu žabu u 
vodi mnogo plakati; veselit će se pak 
onaj tko ugleda žabu u travi. Zaštitom 
od promuklosti smatralo se glasno 
kreketanje zajedno sa žabama čim ih 
se u proljeće prvi put čuje. Žabama se 
pripisivala ljekovita i čarobna snaga u 
različitim slučajevima, i to kad ih se 
ubije na ovaj ili onaj način. Ubijena 
žaba navodno, između ostalog, do- 
nosi i kišu. Onaj tko bude mučio 
žabu, bit će prema narodnom vjerova- 
nju kažnjen sljepoćom. Sunčane su 
pjege ljudi pokušavali odstraniti žab- 
ljom ikrom koju je trebalo staviti na 
lice na Ivandan (24. 06.) prije izla- 
ska sunca. 


Ubiti žabu donosi nesreću jer se vjeruje da je u nje 
duša dječaka ili djevojčice koji su rano umrli. Žaba 
u kući donosi sreću. Male žabe liječe bolesti i 
potiču na ljubav. 


ŽABNJAČA ili LJUTIĆ Pomoću 
ekstrakta te biljke muškarci su poku- 
šavali ponovo steći izgubljenu poten- 
ciju. 


ŽALOST Raznom se dragom kame- 
nju pripisivalo svojstvo da štite od 
žalosti ljude koji ga nose: —> ametist, 
—> kalcedon, —> granat, —> opal, —> 
rubin i —> safir. Vjerovalo se da su 
ljudi s jakim, čekinastim obrvama 
osobito skloni tuzi. —> Melankolija. 


ŽDREBANJE Mnoge su se sporne i 
problematične stvari rješavale ždreba- 
njem, u ranijim vremenima uz pomoć 
svećenika. Ta je božja odluka poslije 
toga bila za ljude obavezna. —> Božji 
sudovi. 


ŽEĐ se navodno mogla utažiti po- 
moću ahata koji je trebalo držati pod 
jezikom. U slučaju vrućice trebalo je 
na isti način primijeniti krizolit. Tko 
na Veliki petak.preko dana pije vodu, 
bit će navodno sve do kraja godine 
žedan. 


ŽELUČANA BOL prijeti - kako se 
vjeruje - onome tko jede jela promije- 
šana oštrim nožem. Želudac će na- 
vodno boljeti i onoga tko muči žabu 
krastaču. Dijete je mogao zaboljeti 
želudac ako neki muškarac pije iz 
puknute čaše. Protiv boli u želucu 
jelo se pljesnivi kruh. Često se kao 
ljekovito sredstvo upotrebljavao i ku- 
min koji je trebalo sakupiti na Ivan- 
dan (24. 06.) prije izlaska sunca ili 
za vrijeme podnevne zvonjave zvona. 
Ublažavanje želučane boli očekivalo 
se i od borovnica koje je trebalo 
ubrati na Sv. Jakova (25. 07.) iliu 
razdoblju od 15. 08. do 8. 09. 
i zatim ih osušiti. Narodna je medi- 
cina preporučivala prepeličju juhu 
kao sredstvo za čišćenje. Osim toga 
ljudima koje je bolio želudac prepo- 
ručivalo se da u petak obuku čistu 
košulju. —> Napuhnutost. 


ŽELUDAC navodno jača amulet od 
zelenog jaspisa, a tko na Veliki petak 


pojede natašte jabuku, neće ga do 
kraja godine boljeti želudac. Smatralo 
se da bolesnom i bolnom želucu kori- 
sti ne samo smrvljeni beril, nego i 
strugotine željeza i riječni pijesak za- 
jedno s bunarskom vodom. Kod 
akutnih tegoba davao se čaj od bijelog 
cvijeta hajdučke trave. Osim toga sa- 
vjetovalo se da se ujutro i uveče nata- 
šte pojede slanina pocrnjela od dim- 
ljenja. Protiv bolova u želucu poslije 
jela pomagala je mljevena kava na 
vrhu noža, dok su se kronična želu- 
čana oboljenja liječila —> šipkom koji 
je trebalo jesti određenih dana. 
Akutni su se bolovi ublažavali i stav- 
ljanjem plave platnene krpe na želu- 
dac, a grčevi stavljanjem crne mačje 
kože na prsa. I pivo se smatralo ljeko- 
vitim ako ga se prolilo preko nađene, 
zagrijane i usijane potkove i zatim još 
toplo popilo. Želudac izmučen prolje- 
vom liječio se vodom, mlijekom ili 
vinom u kojem je prethodno bio uga- 
šen komad užarenog željeza. —> Pro- 
bava. 


ŽELJE Vjerovalo se da će se ispuniti 
sve želje ako se u Ivanjoj noći (24. 
07.) objesi cvijet sedmogodišnjeg 
grma svibovine ili ako se uza se nosi 
granat ili lastavičje srce kuhano u 
mlijeku ili kost žabe koju su oglodali 
mravi. Onome tko bi, dok je padala 
zvijezda, brzo nešto zaželio, želja će 
se navodno ispuniti. A onaj kome 
ispadne trepavica, treba da je položi 
na poleđinu ruke i da nešto zaželi; 
ako dlaka zatim odleti kad se u nju 
puhne, smatralo se da će se želja 
ispuniti. Mladići su se nadali ispunje- 
nju svih svojih želja kod djevojaka 
kad bi uza se nosili kravljak i valeri- 


janu u crvenom vosku. —> Kovani 
novac. 


ŽELJEZNICA U 19. stoljeću želje- 
znica je bila povezana s mnoštvom 
praznovjerja, protiv kojeg su povre- 
meno čak i svećenici propovijedali s 
crkvenih propovijedaonica. Vjerovalo 
se da će se pokvariti priroda, da je 
prije trava mnogo bolje rasla i da na 
svakoj stanici jednog putnika odnese 
đavo. 


Željeznica je, premda relativno nov izum, pobudila 
velik broj vjerovanja. Ako se, npr., prođe ispod 


nadvožnjaka dok željeznnica ide, ispunit će se 


svaka želja. 


ŽELJEZO je, kako se često vjerovalo, 
štitilo od zlih duhova ( —> Potkova, 
—> Pogovor str. 214). A onaj tko 
prijeđe preko željeznih čavala koji 
leže na podu, uskoro će umrijeti. —> 
Kovina. 


ŽENE Kad je više žena stajalo brblja- 
jući na okupu, smatralo se da će biti 
kiše. Ako se srelo ženu koja nešto 
nosi, trebalo je očekivati sreću, a ako 
nije ništa nosila, ljudi su se bojali 
nesreće ( —> Stare žene). U narodu se 
govorilo: tamo gdje je žena gospodar 
u kući, stolovi se klimaju, a noževi ne 
režu. Ako se žena opirala da jede 
kruh začinjen kuminom ili korijande- 


rom, vjerovalo se da je vještica. Govo- 
Tilo se da će umrijeti mnoge žene ako 
u siječnju ne bude snijega, već pada 
kiša. —> Plodnost, —> Brak, —> Mens- 
truacija,—> Blizanci. 


ŽENIDBA/UDAJA U narodu se go- 
vorilo: ako muškarac nađe jedan od 
rijetkih cvjetova trbušnice, dobit će 
lijepu ženu. Vjerovalo se da se vjenča- 
vati treba u vrijeme kad se mjesec 
puni, pa će se onda u braku steći 
imetak. Od dana se najpovoljnijim za 
vjenčanje smatrao utorak jer će onda 
prva zajednička noć pasti u petak - 
dan koji je kod Germana bio posve- 
ćen božici ljepote i ljubavi, uzpretpo- 
stavku da mladi par bude suzdržljiv 
prve tri noći nakon vjenčanja. —> 
Vjenčanje, —> Sretni dani, —> Pijenje. 


ŽENSKE TRAVE Takvima su se 
smatrali npr. timijan (majčina dušica), 
žuto ivanjsko cvijeće i tratinčica. Te 
su biljke stavljali rodiljama u krevet 
da bi ih zaštitili od čarolija. 


ŽETVA Već se na Novu godinu pu- 
calo preko polja i u voćke u želji da 
se u njima probudi plodnost. Lijep 
dan na Novu godinu smatrao se zna- 
kom plodne godine. I ledene šare na 
prozorima u periodu od 25. 12. 
do 6. 01. navodno su najavljivale 
dobru žetvu. Isto se tvrdilo kad je u 
proljeće bilo vrlo mnogo maslačaka. 
Ali, kad bi ljudi čuli kukavicu poslije 
Ivandana (24.  06.),  zaključivali su 
da će žetva biti loša. Sa žetvenim 
radovima nije trebalo počinjati u po- 
nedjeljak, već u petak. Tvrdilo se da 


Mirko Virius: Žetva, 1938. 


će tada prinos biti bolji. —> Borove 


šiške, —> Mrazovac, —> Voće, —> Riba. 


ŽGARAVICA će navodno prestati 
ako se razgrize neparni broj zrna 
kave i zatim proguta. Ako se iznad 
stola objesi kravljak, to će, kako se 
smatra, djelovati preventivno. 


ŽITO Prva tri cvijeta pšenice koja se 
ugleda u proljeće i ako ih se proguta 
prema narodnom vjerovanju, djeluju 
preventivno protiv groznice i ugriza 
zmije. —> Kruh. 


ŽIVCI Smatralo se da ulje dobiveno 
od ličinki hrušta jača živce ako se 
čovjek njime trlja. 


ŽIVČANA GROZNICA se, prema 
narodnom vjerovanju, mogla ublažiti 
mokrenjem na jetra neke životinje. 


ŽIVOT Po starom je vjerovanju —> 
kosa bila centar života, a ljudi guste 
kose naročito su dugo živjeli. Ranije 
se vjerovalo da dugo žive i ljudi veli- 
kih ušiju, dok prema novijem vjerova- 
nju velike uši ukazuju na kratak život. 
Također se vjerovalo da će se dugo 
živjeti ako se bude jelo mnogo juhe ili 
mnogo pljesnivog kruha. 

Među pravila koja su navodno pro- 
dužavala život spadaju i ova: treba 
uvijek polako jesti i ne smije se biti 
znatiželjan; tko na Poklade popije 
mnogo piva, dugo će živjeti; nije se 
smjelo hodati po prolivenoj vodi ni 
po razasutim čavlima jer je to značilo 
ranu smrt; dugo će živjeti onaj tko 
bude pio rodinu krv, tko ima ravne 
nokte na rukama ili mu na njegov 
rođendan dobro ispadne kolač. Bu- 
dući da se smatralo da zlato nastaje 
pomoću sunca i da je srodno s njim, 
pripisivala mu se sposobnost da pro- 


dulji ljudski život. Ljudi su pokuša- 
vali pogoditi koliko će dugo živjeti i 
na temelju zova kukavice, pomoću 
bube mare, trpuca i mnogih drugih 
medija. U starom vijeku smatrale su 
se naročito opasnim slijedeće godine 
života: 21, 42. i 84, a još više 49. 
(=7X7) i najviše 63 (=7x9). —> 
Ispadanje kose. —> Vrelo mladosti. —> 
Sol i —> Pogovor str. 214. 


ŽIVOTINJE S LJUDSKOM DU- 
ŠOM Vjerovalo se da ljudska duša 
nakon smrti ulazi u neku, većinom 
malu životinju (—> Umiranje), pa su 
se npr. ptice, leptiri, pauci i miševi 
smatrali takvim životinjama; zato ih 
je trebalo posebno štedjeti. Takvim 
su se životinjama često smatrali i ko- 
nji i rode. 

ŽIVOTNI ELIKSIR —> Pogovor str. 
214. 


Aurum potabile 


x88 


pitko zlato 


Aurum foliatum 


dra evnik gne 
zlatni listići 
Vjerovanje u životni eliksir od davnina je uvriježe- 


no. Simboli »Aurum potabile« i »Aurum folia- 
tum«. 


ŽLICA Kad bi dvije osobe jele istom 
žlicom, očekivala se svađa. 


ŽRTVA GRAĐEVINI Da bi se gra- 
đevine (kuće, nasipi, gradske zidine 

itd.) sačuvale od zlih demona i od 
štete, ugrađivali su se u njih predmeti, 
ali i životinje, a u prijašnjim vreme- 
nima i ljudi, najčešće djeca. 


ŽUČ Oboljeloj žuči navodno pomaže 
uzimanje smrvljenog berila. Napro- 


Proizvodnja zlatnoga napitka kao životnoga elik- 
sira predočena slikom drveta sa zlatnim i srebrnim 
plodovima. 


tiv, topaz u obliku amuleta umiruje 
žuč i ljutnju koja proizlazi iz nje. —> 
Šipak. 


ŽUNU su smatrali najavljivačicom 
vremena - njezin je zov nagovještavao 
loše vrijeme, kišu, snijeg, hladnoću, 
oluju i tuču. Kad bi došla s desne 
strane donosila je navodno sreću, a s 
lijeve nesreću. Vjerovalo se da će se 
snovi ostvariti ako se pod jastuk stavi 
žunino gnijezdo. Vjerovalo se dalje 
da žuna ima sposobnost pronalaženja 
biljki čarobnog djelovanja. Ako se uz 
gnijezdo crne žune zakopalo ogledalo 
u koje se prethodno pogledao pas, 
vjerovalo se da će ogledalo pokazati 
skrivene izvore. Čari su se sa čovjeka 
mogle skinuti tako da mu se za jelo 
dade meso žune. 


ŽUTA BOJA slovi kao boja otmje- 
nog i niskog. Ona simbolizira i zavist, 
mržnju i ljubomoru. Toj se boji često 
pridavalo loše značenje. Vjerovalo se 
da žuto cvijeće na vjenčanju donosi 
nesreću, a osobama koje se voli nije 
trebalo darivati nikakav predmet žute 
boje. Žuta boja kože signalizira bolest 
i smrt. S druge strane, žuto je slovilo 
i kao boja sreće: kad bi se u proljeće 
ugledalo žutog leptira, vjerovalo se 
da predstoje krstitke. 


ŽUTICA Protiv žutice preporučivana 
su bezbrojna sredstva kod kojih je 
većinom važnu ulogu igrao odnos 
prema žutoj boji. Vjerovalo se da se 
žutica može spriječiti ili i liječiti ako 
se nosi sumporaču kao lijevu podvezi- 
cu. Vjerovalo se i u ljekovitu snagu 
žute perunike i čaja od žutog nevena. 
I rosopas ili zmijsko mlijeko smatrao 
se zbog svojih žutih cvjetova i žutog 
mliječnog soka sigurnim sredstvom 
protiv žutice. Lišće i cvijet kaljužnice, 
kuhan u vinu koje je trebalo piti 


nekoliko dana, smatrali su se isto 
tako pouzdanim sredstvom kao i iz- 
dubljena žuta repa u koju je trebalo 
uliti malo bolesnikove mokraće. Tu 
su repu zatim vješali u dimnjak, a 
izlječenje je trebalo nastupiti kad se 
repa osuši. 

U nadi u ozdravljenje motala se 
bolesniku oko prsa žuta svilena vrpca 
i nosio zlatni prsten ili dukat oko 
vrata ili se bolesnik ogledavao u zlat- 
noj čaši - sve sredstva kod kojih je 
bez sumnje odlučnu ulogu igrala žuta 
boja. Revnosno su se širili i ovakvi 
recepti: žumance je trebalo stući s 
octom i tu mješavinu piti tri dana 
zaredom prije izlaska sunca, ili ujutro 
natašte tako dugo jesti klekinje dok 
ne prisjednu, ili ispeći i pojesti pala- 
činku s praškom puhare. Prijedlog da 
se pojede jabuka sa šafranom također 
podsjeća na ulogu žute boje. 

Ljekovito djelovanje protiv žutice 
pripisivalo se i nošenju raznih pred- 
meta uza se ili obješene oko vrata. To 
je djelovanje navodno imao tirkiz, ai 
devet zubaca češnjaka koje je bolesnik 
morao nositi oko vrata, u nadi da će 
ozdraviti kad se češnjak sasuši. Tako- 
đer se savjetovalo da se bijeli korijen 
rabarbara pretvori u prah, pa se zatim 
prah uspe u četverokutnu vrećicu ši- 
roku tri palca koju treba objesiti paci- 
jentu oko vrata, i to tako da dodiruje 
golu kožu u predjelu želuca. Pomoć 
se, na koncu, očekivala i od prepelič- 
jeg mozga, kao i od suhih šljiva u 
koje je trebalo staviti dvije žive uši ili 
sedam, pa onda sve zajedno pojesti. 
ŽUTI SEBOJ Kad je u vrtu naročito 


lijepo cvao žuti šeboj, vjerovalo se da 
je to predznak skore smrti. 


POGOVOR 


I. 


»Praznovjerje je dio čovjekova bića, pa se zato, ako ga želimo u 
potpunosti potisnuti, zavlači u najčudnije kutove i zakutke odakle 
najednom opet izranja kada se osjeti dovoljno sigurnim.« 


JOHANN WOLFGANG GOETHE jedan je od malobrojnih 
»intelektualaca« koji su tako bez ograđivanja i na istaknutom mjestu - u 
njegovim Maksimama i refleksijama - priznali da je praznovjerje bitna 
crta ljudskog bića. Većina ljudi teži za tim da »u potpunosti potisne« 
praznovjerje, piše GOETHE koji je tom formulacijom anticipirao 
nazore SIGMUNDA FREUDA i psihoanalitičara. 


Razumljivo je što se prvenstveno sve religije s najvećim neprija- 
teljstvom bore protiv praznovjerja, budući da ono nesumnjivo umanjuje 
utjecaj i kršćanskih crkava i svih ostalih religija. 

Međutim, u sklopu empirijskih istraživanja u etnologiji prazno- 
vjerje zauzima prilično široko područje jer je - kao što je to već 
ustanovio GOETHE - bitni dio života naroda i zato je uvelike utjecalo 
na svakodnevicu naših predaka. Stoga bi to »narodno vjerovanje«, kao 
što jedna frakcija etnologa naziva praznovjerje, moralo nailaziti na veće 
zanimanje povjesničara; ono, naime, sadrži nesumnjivo više neiskorište- 
nog materijala o svakodnevnom životu takozvanih nižih slojeva u 
predindustrijskim vremenima, kojem se već nekoliko desetljeća posvećuje 
posebna pažnja. Pritom, međutim, dolazi do teškoća o kojima ćemo još 
govoriti. 


Napokon, praznovjerje na području medicine i prirodnih znano- 
sti ima prilično veliku ulogu, kao što pokazuje materijal iznesen u 
leksičkom dijelu ove knjige. Svaki nam liječnik može posvjedočiti da su 
se upravo na području zdravstva sačuvale mnoge izričito praznovjerne 
predodžbe u koje se vjeruje i danas bez ikakve sumnje. A na područjima 
takozvane parapsihologije, telepatije, telekineze itd., psiholozi i fizičari 
suočavaju se s ozbiljnim problemima kod kojih se ne radi samo o 
objektivnom klasificiranju diferenciranih zbivanja i pojava. 


Naočigled tako različitih načina promatranja, polaznih pozicija i 
aspekata praznovjerja, nije svrsishodno da se kao polazna točka uzme 
jedna od brojnih postojećih definicija. Čini se da više uspjeha možemo 


postići ako se najprije što nepristranije pozabavimo različitim aspektima 
praznovjerja, pa tek onda pokušamo odrediti pojam. 

MARTIN LUTHER je nazivao u 16. stoljeću praznovjerje 
»krivom vjerom«, a i danas se praznovjerje bez sumnje pretežno shvaća 
kao konkurencija kršćanskom »ispravnom« vjerovanju - što god se pod 
tim podrazumijevalo. Riječ »praznovjerje« prijevod je latinske riječi 
superstitio, a ova opet dolazi od superstes, što znači »preostao«. U našem 
se slučaju pod tim podrazumijevaju ostaci ranijih, pretkršćanskih vjero- 
vanja. TACIT (Anali 15,44) je, doduše, kao superstitio označavao u 
njegovo vrijeme još sasvim mlado kršćanstvo. A PLAUT, u 2. stoljeću 
pr. n.e., pod riječju superstitiosus podrazumijeva vrača i profetu. Nasu- 
prot tome, grčku riječ ŠeLgLoaLuovia treba prevesti kao malovjerni strah 
od božanskog i demonskog. Od kraja 4. stoljeća n. e. kršćani u Rimu 
zvali su još nekršćanske, dakle poganski zaostale seljake pagani. 
Od toga je nastao paganizam, naziv za stare oblike vjerovanja što se 
osobito zadržavaju na selu koje je bliže prirodi. Ali kršćanskim dostojan- 
stvenicima, naravno, nije moglo biti svejedno ako se vjerovalo u 
rudimente iz ranijih vjera koji su dovodili u pitanje vjerske postavke što 
su ih oni propovijedali. 

Jedan suvremenik MARTINA LUTHERA, katolički humanist i 
opat JOHANNESTRITHEMIUS (1462-1516) gorko se tužio: »Koliko 
su danas kršćani, duhovnici i svećenici, a da i ne spominjemo više 
dostojanstvenike, utonuli u to praznovjerje!« Međutim, sam TRITHE- 
MIUS u priličnoj je mjeri doprinio praznovjerju svog vremena. 

U 18. stoljeću moglo se pročitati u leksikonu Grofes vollstćindiges 
Universal-Lexicon  aller Wissenschaften_ und Kinste JOHANNA HEIN- 
RICHA ZEDLERA: »Riječ praznovjerje upotrebljava se u širokim 
krugovima da se izrazi jedna zabluda, budući da se prirodnim i ljudskim 
stvarima pripisuje božanska moć koju oni nemaju, pa se uslijed toga u 
duši javlja nerazuman afekt. To, dakle, nanosi štetu cijeloj našoj duši, i 
što se tiče razuma i što se tiče volje. Praznovjerje se sastoji u zabludi koja 
stvarima pridaje nešto božansko, čega u njima zapravo nema.« I ovaj 
tekst nepoznatog autora očigledno je inspiriran crkvenim stanovištem. A 
u 19. stoljeću evangelički teolog ADOLF WUTTKE, na crkvenom 
saboru u Hamburgu 1858, gromoglasno je napadao tog protivnika 
kršćanske vjere i zatim u svojoj knjizi ( —> popis literature), koja je 
doživjela nekoliko izdanja, napisao o tome sljedeće: »Među duhovnim 
snagama koje pokreću život našeg naroda i vladanju njime, praznovjerje 
je jedna od najznačajnijih; ono je u mnogim krugovima veće od religije, 


te je u nekim slučajevima potpuno zauzelo njezino mjesto. Usmjereno u 
jednakoj mjeri protiv znanosti i protiv religije koje se obje bore protiv 
njega, ono pokazuje iznenađujuće žilavu ustrajnost i neuništivu životnu 
snagu ...« Tako ne začuđuje što se opet u 20. stoljeću jezuit PHILIPP 
SCHMIDT tuži: »Širok, visok i jak val praznovjerja širi se kroz kulturni 
svijet. Broj onih koji čitaju sudbinu iz zvijezda, iz ruke, iz karata, broj 
vidovnjaka, tumača snova i rukopisa, vračeva, proroka, zazivača duhova, 
izgonilaca vještica i čarobnjaka dosegao je veličinu legije. Osim tih oblika 
mantike, otkrivanja »tajna budućnosti«, postoje još druge vrste magičnog 
djelovanja, direktne magije ili čaranja, koje na zastrašujući način poka- 
zuju do kojih dubina duše, i obrazovanih i neobrazovanih ljudi prodire 
magijski način mišljenja. Prastari, vitalni misaoni krugovi i mitski 
sadržaji zadržali su se tokom stoljeća u svijesti naroda u nesmanjenoj 
mjeri i sa žilavom čvrstoćom, te još i danas trajno utječu na stvaranje 
predodžbi u najširim krugovima. Magija često postaje svjetonazorom, 
emocionalno-magijskim nadomjestkom za religiju.« 


Tužbe kršćanskih teologa zbog veoma raširenog praznovjerja 
provlače se, dakle, kroz stoljeća do u naše dane. Međutim, nemoguće je 
previdjeti da granice između vjere i praznovjerja često nisu previše jasne, 
da dolazi do miješanja i da Crkva uvijek ponovno mora poduzimati 
mjere protiv svojih pristalica koji pod utjecajem praznovjerja izobličuju 
njezine vlastite obrede. Dugo je vremena bilo nadaleko prošireno 
dokučivanje buduće sudbine pomoću citata iz nasumce otvorene Biblije: 
u zatvorenu se Bibliju ubolo nožem ili iglom, a riječ ili rečenica na koju 
je pokazivao vrh igle ili noža uzimala se kao nadzemaljski odgovor na 
zadano pitanje. Takvom se bibliomantikom bavio čak i veliki crkveni 
učitelj AUGUSTIN, što je i opisao u svojim Ispovijestima (8/12). Ali to 
treba promatrati iz njegova vremena i prema tome relativirati. Pojedine 
stranice iz Svetog pisma nosile su se i kao amulet ili stavljale pod jastuk 
bolesnika koji je na taj način trebao ozdraviti. Da bi se ostvarila neka 
želja, trebalo je izgovarati određene molitve u propisano velikom broju 
( —> liječenje molitvama). Vjerovalo se da se moljenjem —> Očenaša 
unatrag mogu ne samo potisnuti bolesti već i usmrtiti omraženi ljudi. 
Osobe koje je Crkva proglasila svecima nisu postale samo pokrovitelji 
pojedinih grupa zanimanja - kao naprimjer sv. Ana za rudare nego i 
zaštitnici raznih domaćih životinja, a prvenstveno je trebalo da pomažu 
u slučaju bolesti. 


JAKOB GRIMM je ustanovio: »U katoličkom narodnom vjero- 
vanju kasnog srednjeg vijeka stvoren je formalni sistem prema kojem se 


za određene bolesti i tegobe gotovo svakog dijela tijela trebalo obratiti 
određenim svecima ili sveticama« ( —> sveci). U svrhu ozdravljenja 
kupovale su se na odgovarajućim proštenjima papirnate slike ( —> slike 
za gutanje) tih »nadležnih« svetaca i zatim gutale. Godine 1455. jedna je 
sinoda u Brixenu pod kardinalom Nicolasom de Cuesom zabranila 
svećenicima propovijedanje o različitim svecima iz zbirke Legenda aurea 
da se ne nanese šteta crkvenom učenju. 


Na proštenjima su se prodavala i tzv. nebeska pisma s čarobnim 
formulama protiv uloga, udarca munje i drugih nevolja, kao i papirnate 
vrpce u »duljini Krista« ili »duljini Marije«, na kojima su bile otisnute 
molitve koje su trebale djelovati samom kupnjom papira, pa ih kupac 
više nije morao moliti (frapantna je paralela s molitvenim bubnjevima 
lamaizma, ali u vezi s tim treba podsjetiti i na židovske molitvene remene 
- filakterije - s odrescima Tore uzetim iz Knjige Postanka). 


Razumljivo je da crkva uvijek iznova prosvjeduje protiv takve 
zloupotrebe svog učenja. Takvi se fenomeni povremeno opisuju pojmom 
paraliturgija. U svoje rano vrijeme kršćanstvo je nesumnjivo moralo 
ponuditi stvarne, vidljive i opipljive mogućnosti obožavanja da bi se 
suprotstavilo prvobitnom vjerovanju u prirodu i demone, koje je često 
dopuštalo vrlo lične odnose. Opisi života svetaca puni su takvih potpora 
za kršćansku vjeru, a na to upućuju i tokom stoljeća sve cjenjeniji osobni 
anđeli čuvari. »Dobro je poznato da je crkva s vremenom adoptirala i 
adaptirala mnoge poganske vjerske predodžbe« (AARON. GURE- 
VIC). Međutim, anđele čuvare Crkva nije nikada oficijelno priznala. 


Vjernici obično nisu svjesni toga da se običajima koje crkva nije 
potvrdila ogrešuju o njezino učenje, već naprotiv žive u dubokom 
uvjerenju da osobito intenzivno poštuju crkvene propise i da ih uklapaju 
u svoju svakidašnjicu. Oni smatraju da prakticiraju neku vrstu nadvjere, 
pri čemu pojam »praznovjerje« poprima značenje osobito strogog oblika 
izopćenja iz vjerske zajednice. I zaista, tu se nerijetko neka praznovjerna 
sentencija pojačava dodavanjem »triju svetih imena« da bi se povećala 
vjerojatnost ispunjenja želja. 


S druge strane, međutim, te aberacije kršćanske vjere pružaju 
svima koji su inače skloni kritici vjerskih učenja, i koji sumnjaju u svaki 
oblik transcendentnosti, još jedan povod za proglašavanje crkvenih teza 
praznovjerjem. U evangeličkom priručniku Religion in Geschichte und 
Gegenwart, u vezi s tim, kaže se: »Za racionalista je mnogo toga i iz 
područja religije i crkvenog učenja praznovjerje, pa ovisno o radikalnosti 
stava - čak i ona sama.« 


Kako je teško povući granicu između vjere i praznovjerja, vidi se 
i po tome što kršćanske konfesije mnogo toga jedna drugoj uračunavaju 
u praznovjerje: dok, primjerice, u rimokatoličkoj vjeri čistilište predstav - 
lja sigurnu vjersku istinu, za protestante to mjesto moralnog pročišćava- 
nja uopće ne postoji, pa se prema tome smatra praznovjerjem. Na 
teškoće razgraničavanja vjere od praznovjerja još ćemo se vraćati. 
Zapravo bi se moglo pretpostaviti da se granica između dalekosežno 
dogmatizirane i pravno strukturirane rimokatoličke crkve može relativno 
lako i točno fiksirati. Ali upravo katolički Lexikon fur Theologie und 
Kirche _ piše o zanimljivom miješanju: »Praznovjerje u užem smislu 
nastaje zbog uzajamnih utjecaja magijskog i religijskog svjetonazora.« 
Tu se, dakle, u istaknutoj katoličkoj publikaciji priznaje da religija 
sudjeluje u nastajanju praznovjerja. Suvremena etnologija ide korak dalje 
i »... danas već jedva prihvaća razlikovanje magije od religije, nego u 
tome prije vidi povijesno uvjetovan rezultat diferenciranja između 
kršćanstva i pučke religije, pri kojem je ova posljednja diskriminirana 
kao magija«. (Der grofie_ Brockhaus 18. izd., 1977-1987, natuknica 
Magie.) 

Već je u 18. stoljeću JUSTUS _ MOSER, jedan od pionira 
etnologije predložio da se u ostacima praznovjerja prijašnjih vremena 
manje traga za priglupošću naših predaka, a više pokuša ponovno otkriti 
duh i smisao njihovog traženja spoznaja. 

Etnologija i ne može a da s praznovjerjem ne postupa krajnje 
oprezno, budući da je ono nesumnjivo vrlo važan dio običaja i života 
jednog naroda. To dolazi do izražaja i u već spomenutoj riječi »narodno 
vjerovanje« umjesto »praznovjerje«. Etnolozi žele pomoću izraza »na- 
rodno vjerovanje« osloboditi praznovjerje, kako od nepomirljivog pro- 
tivništva religije, tako i od ideoloških vrednovanja. Ipak se pojedine 
sentencije ili pak čitavi kompleksi ukorijenjeni u praznovjerju već prema 
subjektivnom stavu, ismijavaju kao besmisleni i odbacuju, a to međutim 
ne odgovara etnološkim shvaćanjima. 

Pod »narodnim vjerovanjem« spomenuta frakcija etnologa podra- 
zumijeva sve _ »... što narod, osobito u vezi s izvanprirodnim ili 
natprirodnim svijetom, smatra istinitim« (O. A. ERICH iR. BEITL, 
Worterbuch der deutschen  Volkskunde, 3. izd., 1974). Ta teza, dakako, 
provocira pitanje o razlici između crkvenog učenja i narodnog vjerovanja 
ili praznovjerja. I crkveno je učenje upućeno na to da ga narod smatra 
istinitim ako ne želi postati ezoterički obred i konačno propasti. Doduše, 
već smo vidjeli da se religiozni narodni običaji djelomično znatno 
razlikuju od oficijelnog crkvenog učenja. 


Međutim, ovdje spomenuti smjer unutar etnologije ne pravi 
nikakvu razliku između praznovjerja ili narodnog vjerovanja i vjerovanja 
u crkvenom smislu. Iza citirane definicije rječnik  Worterbuch der 
deutschen  Volkskunde objašnjava: »Pritom je samo manje važna razlika 
da li su takav transcendentni prizor ili objava proizašli direktno iz naroda 
i njegove kulture zajedništva, ili pak dolaze 'odozgo', iz određenog 
crkvenog ili filozofskog učenja, pa su se tek onda u narodu preoblikovan" 
i prilagodili njegovom načinu mišljenja i gledanja.« Spomenuti rječnik 
poziva se osim toga na izjave JOHANNA WOLFGANGA GOET- 
HEA_ i citira: »Praktički uzevši, vjera i praznovjerje se ne mogu 
razlikovati. Kod vjere je od najveće važnosti da se vjeruje; što se vjeruje, 
potpuno je svejedno. Sa znanjem je upravo suprotno: uopće nije važno 
da se zna, već što, kako dobro i koliko se zna.« (Složeni citat iz: Uber 
Kunst und Altertum, sv. 3, 1821. i Aus meinem Leben - Dichtung und 
Wahrheit, 14. knjiga, 1811-1814.) 


Etnologija kao povijesno-empirijska znanost a priori se mora i 
može neutralno i objektivno postaviti prema praznovjerju i njegovim 
sentencijama, dok svi crkveni sudovi o praznovjerju polaze, dakako, od 
neprijateljskog stava. To jasno pokazuje još jedna izjava već citiranog 
jezuita PHILIPPA SCHMIDTA: »Prema katoličkom učenju bit prazno- 
vjerja je prenošenje Božjih osobina na stvorenje (što je u suprotnosti s 
razumom i obeščašćuje stvoritelja i gospodara svijeta); to je obožavanje 
stvorenja i grijeh protiv kreposti poštovanja Boga.« 

U evangeličkom priručniku Religion in Geschichte und Gegen- 
wart piše se nešto odmjerenije: »Jedna te ista molitva može, dakle, već 
prema stavu onoga koji moli, biti izraz povjerenja i vjere ili pak 
praznovjerno upotrijebljena čarobna formula. O tome odlučuje samo 
unutrašnji stav religioznog ili praznovjernog čovjeka.« 


Na strani Crkve pojavljuju se moralne razlike kao odlučujući 
kriteriji za određivanje religioznih ili praznovjernih ljudi: »Praznovjeran 
čovjek u pravilu traži prednosti za sama sebe: zaštitu od nevolje, čaroliju 
koja škodi drugim ljudima, osiguranje za sama sebe; to znači da je 
praznovjeran čovjek egocentričan i orijentiran na subjekt. U praznovjerju 
dolazi do izražaja duboka čovjekova potreba za sigurnošću, a većina se 
praznovjernih radnji i shvaćanja može razumjeti kao pokušaj čovjeka da 
se obrani od prijetećih opasnosti, straha i smrti.« (Religion in Geschichte 
und  Gegenwart) 


Postavlja se, dakako, pitanje da li vjernik, u kršćanskom smislu, 
želi nešto drugo nego obranu od nevolja, sigurnost za sebe i svoje 


najbliže, prevladavanje svih vrsta strahova, pa i straha od smrti. Ne može 
se ustanoviti bitna razlika između ciljeva i želja čovjekove vjere i 
njegovog praznovjerja: i u jednom i u drugom slučaju ljudi pokušavaju 
prevladati svoje lične nevolje. 

Naziv »narodno vjerovanje« kao formula za »ono što narod, 
osobito u vezi s izvanprirodnim i natprirodnim svijetom, smatra istini- 
tim« nipošto ne zadovoljava - on je neprikladno pojednostavnjenje, jer 
je vjerovanje jednog naroda, dakle veće grupe ljudi, previše diferencirano, 
dok izraz »narodno vjerovanje« sugerira jedinstvenost koja ustvari ne 
postoji. Ne može se, dakle, bez pojma »praznovjerje«, pa ga zato 
možemo naći u svakom leksikonu. U djelu Lexikon des Mittelalters (1984 
id.) u jednom se članku o praznovjerju bez okolišanja navodi da narodno 
vjerovanje i praznovjerje »nisu identični«. Zato je najbolje upotrebljavati 
svaki od ta dva naziva za njegovo specifično područje. 


Pojam »narodno vjerovanje« u domeni kršćanske Crkve pokriva 
sva ona veća ili manja odstupanja i varijante do kojih kod kršćanskih 
vjernika dolazi intuitivno, bez namjere da se suprotstavljaju kršćanskom 
učenju. U to se, bar djelomično, ubrajaju i mnogi primjeri pretjerane 
primjene kršćanskih običaja i devocionalija koji dovode do njihovog 
izobličavanja. Jasno je da se granica između praznovjerja i narodnog 
vjerovanja nikako ne može precizno odrediti. 


Nadležni katolički Lexikon fur  Theologie und Kirche u svom 
članku o praznovjerju medu ostalim navodi: »Čovjek je po najdubljoj 
određenosti svoga bića kultsko biće. On zato nema izbora da li da 
obožava ili ne. Ali o njegovoj odluci ovisi da li će postati obožavatelj 
pravog boga ili ,liturg' nekog otpadničkog asistenta na božjem prijesto- 
lju.« I zaista, pripadnici kršćanske vjere često pokazuju sklonost da se 
otvore praznovjerju. Onaj tko uopće ima nekog smisla za transcenden- 
tnost, za nadosjetilno i neobjašnjivo, taj će u slučajevima nužde potražiti 
pomoć nadzemaljskih sila. U narodu se čak kaže: »Gdje nema prazno- 
vjerja, nema ni vjere«, pa se često lako posumnja u religioznu ravnodu- 
šnost ili vjerske averzije onoga tko se ruga praznovjericama. 


Međutim, ako su protivnici crkvenog vjerovanja slučajno pomi- 
slili da će im, na temelju dosadašnjih citata, moći poslužiti JOHANN 
WOLFGANG GOETHE kao krunski svjedok praznovjerja, bit će 
razočarani kad pročitaju sljedeće: »Praznovjerje se može usporediti s 
čarobnim konopcima koji se sve više stežu što im se više opiremo. Od 
njega nije sigurno ni najsvjetlije vrijeme; ali, ako se nađe u mračnom 
stoljeću, zamagljena svijest jednog čovjeka ubrzo počinje težiti za 


nemogućim, za djelovanjem na svijet duhova, na daljinu, na budućnost; 
stvara se čudesno bogat svijet obavijen mutnom izmaglicom. Takve 
magle pritišću čitava stoljeća i postaju sve gušće i gušće; mašta se 
raspaljuje nekontroliranom čulnošću, za razbor se čini da se, poput 
zvijezde, vratio svom božanskom prapočelu; razum očajava, jer mu ne 
polazi za rukom da ostvari svoja prava.« (Uber Kunst und Altertum; sv. 
4, 1823) 


GEORG CHRISTOPH LICHTENBERG, koji je povremeno 
razmjenjivao svoje publikacijes GOETHEOM, ali nije previše držao do 
pjesnika Werthera i drame Gotz von Berlichingen, objasnio je 1790. svoj 
odnos prema praznovjerju: »Ja sam veoma praznovjeran, ali se toga 
uopće ne stidim, kao što se ne stidim niti svog vjerovanja u to da zemlja 
stoji... Jedna od najčudnijih crta mog karaktera sigurno je neobično 
praznovjerje kojim iz svake stvari izvlačim neko proročansko značenje, 
pa tako tokom jednog dana stotinu stvari proglasim proročanstvima... 
Svako puzanje insekta služi mi za odgovore na pitanja o mojoj sudbini. 
Nije li to čudnovato za jednog profesora fizike? ... Uvijek sam 
propovijedao protiv praznovjerja, a za sebe sam uvijek bio najgora vrsta 
vrača.« 

Ima li izgleda da će prosvjećivanje moći efikasno umanjiti 
i najžešćih protivnika svakog praznovjerja dao tako problematičnu 
izjavu ? 


lI. 


Ono što je duhovno srodno nema samo međusobne dodirne plohe, već 
se u mnogom pogledu tare i ukrštava. To se može reći i o odnosu između 
crkvenog vjerovanja i praznovjerja. Najprije treba konstatirati da Biblija, 
a prvenstveno Stari zavjet, predstavlja temelj i izvor mnogih praznovjer- 
nih sentencija. U to spada mišljenje da je u čovjekovoj kosi sadržana 
njegova životna snaga. To vjerovanje potječe iz Povijesti Sudaca u kojoj 
je Samson objavio da bi se njegova nadljudska snaga mogla uništiti kad 
bi mu se odrezala kosa. A kad su ga u snu lišili uvojaka, pobijedili su ga 
neprijateljski Filistejci. U Levitskom zakoniku (19,27) nalazi se Božja 
zabrana sisanja kose i brade. U Ponovljenom zakonu zapovijeda se, 
međutim, šišanje kose, rezanje nokata i oblačenje novog ruha kao 
simbolična radnja za početak novog života. 


Za Rimljane je lijeva strana izražavala prednost, a za Grke desna. 
Kršćanstvo se, pod utjecajem Biblije, odlučilo za desnu stranu. Već je u 
Knjizi Postanka otac plemena Jakov položio desnu ruku na glavu svog 
unuka Efrajima i time želio istaknuti njegovo veće značenje za daljnju 
egzistenciju plemena u usporedbi s prvorođenim Manašeom. To davanje 
prednosti desnoj strani postaje još jasnije u Novom zavjetu, kada se u 
Mateju (25,53 i d.) proriče da će Gospodin postaviti dobre na svoju 
desnu a zle na svoju lijevu stranu. U Mateju (26,64) Isus je kod svog 
preslušavanja izjavio Visokom savjetu između ostalog: »Poslije ovoga 
vidjet ćete Sina Čovječjega gdje sjedi s desnu Svemogućega...« Osvrtanje 
je vjerojatno postalo tako loš predznak na temelju priče u Knjizi 
Postanka o Lotovoj ženi. Ta žena, kao što je poznato, napuštajući 
Sodomu, okrenula se usprkos Božjoj zapovijedi, ne mogavši suspregnuti 
svoju znatiželju; na to se pretvorila u stup soli. Vjerojatno je ta priča i 
porijeklo sentencije: »Tko je znatiželjan, ne živi dugo.« Žene su za 
vrijeme menstruacije važile kao nečiste (Levitski zakonik 15,19-30). 
Svatko i sve što bi dodirnule također je postajalo nečisto i moralo se 
očistiti. Iz toga su se razvila daljnja mišljenja o nečišćenju i nesreći koju 
izazivaju žene za vrijeme menstruacije. 


Nasuprot inače pretežno dobrom znamenju što se pripisuje —» 
jutru, rumenilo zore u Bibliji često predstavlja loš predznak: Lot je 
morao napustiti Sodomu u rumenilu zore, paje tu rumenilo zore na neki 
način znak za uništenje obaju gradova, Sodome i Gomore. A u 
Evanđelju po Mateju Bog je kod rođenja Isusa Krista više puta 


.vepe.e 


što su se kod tumačenja snova pozivali na autoritet Svetog pisma, kad 


god bi crkva napala proricanje sudbine iz snova, što se, kao što ćemo još 
pokazati, nerijetko događalo. Doduše, crkva je uvijek naglašavala i 
naglašava da su biblijski interpretatori snova, Josip i Daniel, uvijek 
ukazivali na Boga koji im je omogućio njihovo znanje (Knjiga Postanka 
41,16 i Daniel 2,30). U novije vrijeme psiholozi, kao SIGMUND 
FREUD i CARL GUSTAV JUNG, iskoristili su tumačenje snova za 
psihoterapiju, pri čemu je Jung za interpretaciju snova koristio i 
mitološki i kulturnopovijesni materijal. 


145. Starozavjetni kralj Šaul zahtijevao je od neke žene da prizove 
Samuela iz mrtvih, kako bi ga Šaul mogao upitati za savjet što da radi. I 
zaista se u priči Samuel pojavio pred Šaulom i nagovijestio mu poraz u 
njegovoj borbi s Davidom (1. Knjiga o Samuelu). Ta se priča može 
smatrati biblijskim uzorom za kasnije često pokušavano prizivanje 
mrtvih i duhova, ali i praznovjernim vjerovanjem u —> ustale iz groba. S 
druge je strane prizivanje mrtvih u Starom zavjetu na nekoliko mjesta 
zabranjeno (Levitski zakonik 20,6; 20,27). U Novom zavjetu (Luka 
16,23 i d.), bogataš koji je patio u podzemnom svijetu zaželio je da Lazar 
ustane iz mrtvih i upozori njegovu braću; ali Abraham je striktno odbio 
tu želju. 


I biblijski propisi o jelu našli su svoj odraz u razvijanju prazno- 
vjerja. U Knjizi Izlaska zabranjuje se jedenje životinje razderane na 
polju. U srednjem se vijeku taj verdikt ograničava na životinje koje su 
razderali vukovi, a napokon se, da bi se osiguralo poštovanje te zabrane, 
prijetilo zanijemljenjem. U 18. stoljeću navodno je zapaženo da psi koji 
su pojeli ovce razderane od vukova i sami postaju slični vukovima i 
napadaju ovce. Moguće je da se tu radilo o bjesnoći. 


U praznovjerju često preporučan i tajnama ovijen —> korijen 
mandragore spomenuo je već Aristotelov učenik Teofrast u 3. stoljeću 
pr. n.e. kao osnovni sastavni dio ljubavnih napitaka. I u Knjizi Postanka 
30,14 naglašena je izuzetna vrijednost mandragore: od dvije Jakovljeve 
žene koje su bile ljubomorne jedna na drugu, Rahela je za nekoliko 
mandragora pristala da njihov zajednički muž provede jednu noć kod 
Lee. Toliko joj je važno bilo posjedovanje mandragore. 


I gavran i golub imaju svoje mjesto u Starom zavjetu. Noa ih je, 
nakon četrdesetodnevne vožnje u Korablji, poslao kroz potop da ispitaju 
je li se već spustila razina vode na zemljinoj površini (Knjiga Postanka 8). 

U praznovjerju ptice - a osobito gavrani i golubovi - često igraju 
ulogu srećonoša. Bez sumnje su tu djelovali i antički utjecaji, a u 


germanskoj su mitologiji boga Odina, pored ostalih, pratila i dva 
gavrana. Da li je mogućnost odbijanja svjetlosti pomoću svijetle, ogledalu 
slične —> kovine bila uzrok vjerovanju u djelovanje kovine protiv nesreće 
i zlih čarolija? To ne znamo, ali se često oponašala zaštitnička funkcija 
mjedene zmije u Knjizi Brojeva. Najprije je Bog Mojsiju zapovjedio da 
napravi tu zmiju, a svatko koga ubuduće ugrize zmija, ostat će živ ako 
pogleda mjedenu zmiju. Rimski pjesnik VERGILIJE izvještava da su svi 
skakavci protjerani iz Napulja pomoću mjedene imitacije te zmije, a 
PLINIJE STARIJI znao je za mogućnost da se na taj način otjeraju muhe. 

Slično se priča za zmije, škorpione i komarce. GREGORIUS 
TURONIENSIS piše u 6. stoljeću da je tako Pariz bio osobođen od 
gamadi. Po jednom germanskom vjerovanju željezo je umanjivalo snagu 
duhova (—> potkova, —> krastavci, —> igla). Željezo je navodno bilo 
osobito djelotvorno protiv vodenih duhova. 

Kršćanska je crkva i na drugi način doprinijela praznovjerju. 
Istaknuti je primjer pripovijest o tome kako je sv. Bonifacije 724. kod 
Geismara oborio hrast starogermanskog boga Donara da bi dokazao 
hesenskim seljacima kako je njihova vjera u Donarovu svemoć krivovjerje 
ili praznovjerje, budući da Donar nije ništa učinio da spriječi obaranje 
drveta. Prisutni su očigledno bili toliko zbunjeni da im nije palo ni na 
pamet da izvrše sličan pokus s nekim kršćanskim simbolom. 


Citirani primjeri biblijskog porijekla praznovjernih sentenca 
nisu, dakako, potpuni. Međutim, kasnije je praznovjerje mnogo više 
elemenata preuzelo iz antike nego iz Biblije i germanske mitologije. 
EDUARD STEMPLINGER je to vrlo impresivno dokazao. 


Kršćanske sinode i koncili zabranjivali su brojne običaje i navike 
koji su se predajom sačuvali iz pretkršćanskih vremena, a nisu bili spojivi 
s kršćanskim vjerovanjem. Iz tog smo izvora relativno dobro informirani 
o tadašnjim praznovjernim običajima i onome što se smatralo praznovjer- 
jem. Tako je jedna sinoda u maloazijskoj Laodiceji oko 360. godine 
zabranila klericima da se bave čarolijama, astrologijom (koja je tada još 
bila u velikoj mjeri identična s astronomijom) i matematikom. Klericima 
je bilo najstrože zabranjeno i pravljenje amuleta, poznatih još iz 
pretkršćanskih vremena, a onoga tko je nosio takav amulet trebalo je čak 
isključiti iz crkve. 

U 5. stoljeću jedna bretonska sinoda okomila se na proricanje 
sudbine iz Biblije. Jedan crkveni sabor, održan u Auxerreu 585. godine, 
zabranio je darove za Novu godinu, kao što uopće crkva dugo nije 


priznavala poganski početak godine 1. siječnja. U Narbonneu je godine 
589. jedna druga sinoda izdala verdikt protiv slavljenja germanskog dana 
boga Donara, četvrtka (njem. Donnerstag). Sv. Bonifacije, apostol 
Nijemaca, u 8. je stoljeću ponovo zabranio proricanje sudbine iz Biblije. 
Karlo Veliki, koji se smatrao gospodarom franačke crkve, izrekao je 
godine 789. u Aachenu ponovno istu zabranu, a napao je i tumačenje 
snova. Samo se po sebi razumije da taj pragmatični vladar nije priznavao 
ni »nebeska pisma«, poznata još iz antike - ali se u te, navodno na nebu 
utvrđene privilegije, uvijek pa i danas rado vjerovalo. 


Budući da su se svećenicima pretkršćanskih religija većinom 
pripisivale sposobnosti vidovitih ljudi, mantičara i čarobnjaka, kršćanskoj 
je crkvi teško bilo zaštićivati svoje klerike od tolikih očekivanja. Mnoge 
su sinode morale izreći odgovarajuće zabrane dok se napokon nije 
učvrstilo kršćansko stanovište. Jedna je sinoda u Paderbornu godine 785. 
prijetila klericima ne samo smjenjivanjem, nego i zatvorom iza samostan- 
skih zidina, ako dopuste da im se gata. Ako su laici proricali budućnost, 
trebalo ih je predati crkvi kao robove. Ista je sinoda i praznovjerje da se 
žene mogu pretvoriti u vještice žigosala kao utjecaj đavola i prijetila 
smrtnom kaznom za to pogansko vjerovanje. Međutim, već je u 
narednom, 9. stoljeću, crkva osuđivala navodne vještice na kaznu 
zatvorom, a kasniji je svijet doživio masovne progone vještica s tisuću- 
strukim užasnim ubojstvima. Doduše, i pritom se moglo pozivati na 
Bibliju gdje u Knjizi Izlaska (22,17) piše: »Ne dopuštaj da vračarica 
Živi!« - pitanje je bilo samo tko je vračarica i tko o tome odlučuje. Jedna 
sinoda u Parizu napala je godine 829. ponovno ne samo gatanje, 
tumačenje snova i amulete nego i ljubavne čarolije, jer se time pokušava 
isključiti volja nekog čovjeka da ga se prevari. 


U Kolnu i Trieru sinode u 14. stoljeću izrekle su zabrane 
vjerovanja u — > sretne i —> nesretne dane kao i u to da se po letu i kriku 
ptica, kao i prema pogledu životinje može zaključiti o sreći ili nesreći. 
Crkva je ponovo poduzela korake i protiv prorokovanja po zvijezdama 
i zabranila da se prema položaju zvijezda kod rođenja čovjeka donose 
zaključci o njegovim osobinama ili njegovoj sudbini. Posebno je nagla- 
šeno da se ni kod —> gradnje kuće ni kod —> ženidbe ili udaje ne treba 
ravnati prema zvijezdama. »Nema dana ili vremenskih razdoblja koji bi 
sami po sebi bili sretni ili nesretni, tako da bi tada trebalo nešto počinjati 
ili ne počinjati« - takvim se izjavama Crkva pokušavala usprotiviti —> 
biranju dana. Kolnska se sinoda borila protiv očigledno čestih pokušaja 
da se neprijatelji ubiju molitvama, pri čemu se nije primjenjivao samo 


Očenaš nego i 108. i 109. psalam kao i pjesma Media vita sv. Notkera 
Balbulusa iz samostana St. Gallen. Time se pokušavalo pridobiti Boga za 
svoju stvar - prvenstveno prije bitaka - jer sam »Bog će zgaziti naše 
dušmane«, kao što se kaže u 108. psalmu te »djeca njegova nek postanu 
siročad« i »neka mu se zatre potomstvo«, kako se pjevalo u 109. psalmu. 
Jedna je sinoda u Ferrari godine 1612. zbog proširenog vjerovanja u 
čarobnu moć paprati i njezinog sjemena smatrala potrebnim da zabrani 
skupljanje paprati u Ivanjoj noći (godinu dana prije toga bavarski je 
vojvoda donio istu zabranu). Vjerovalo se prvenstveno u to da se 
pomoću tih trava može uistinu protjerati đavao i onemogućiti njegovo 
štetno djelovanje, što, naravno, Crkvi nije išlo u prilog. 

Stoljećima se održalo vjerovanje da nekrštena ili mrtvorođena 
djeca ne mogu doći u nebo. Da bi se spriječio njihov povratak na zemlju 
gdje bi mogli prouzrokovati nesreću (> ustali iz groba), mala bi se tijela 
često probadala kolcem, kao što se navodi u pokorničkoj knjizi BUR- 
CHARDA iz WORMSA (965-1025). DANTE je u svojoj Božanstvenoj 
komediji nekrštenoj novorođenčadi namijenio mjesto na pragu pakla. 
Kasnije su pokušavali toj mrtvoj djeci ponovo udahnuti život, da bi ih 
mogli krstiti i tako im otvoriti pristup u nebo. U tu bi se svrhu mala 
tjelesa polegla u blizinu svijeća, pa je bilo dovoljno da od toga dobiju 
rumene obraščiće da bi se na brzinu moglo obaviti krštenje. Na prijelazu 
u 18. stoljeće dopremljeno je u tu svrhu u švapsko sveto mjesto Ursberg 
tokom trideset i četiri godine, djelomično i iz velike daljine, navodno 
24000 dječjih trupla. 

Vatikan je morao dva puta zabraniti tu »zloupotrebu s krštenjem 
mrtve djece« da bi prisilio samostan da obustavi takvu praksu. Krivo 
vjerovanje ili praznovjerje koje je Crkva zabranjivala ne odražava se 
samo u zabranama i odredbama crkvenih sinoda već i u pokorničkim 
knjigama ili penitencijalima. Njih su tokom gotovo cijelog srednjeg 
vijeka sastavljali brojni klerici (na primjer citirani biskup BURCHARD 
iz WORMSA, a sadržavali su opširne zbirke pitanja o raznim grijesima 
koja su se postavljala vjernicima na ispovijedi. Ti katalozi s pitanjima 
sadržavaju bez sumnje najčešće oblike nepoštivanja crkvenih zapovijedi. 
Iako odgovori ljudi koji su se ispovijedali nisu sačuvani, te knjige 
predstavljaju važne izvore za proučavanje praznovjernih običaja određe- 
nog vremena. 

Ali, nikakve se crkvene zabrane nisu mogle temeljito suprotstaviti 
praznovjerju, o čemu svjedoče citirane pritužbe teologa iz kasnijih 
stoljeća. Koliko je često dolazilo čak i do zloupotrebe crkvenih rekvizita, 
običaja i praznika, pokazat će još nekoliko primjera. Hostijama su se, 


pored njihove prave namjene, izvan crkve pripisivala sva _ moguća 
djelovanja: kada bi se razmrvljene rasule po poljima, povećavale su 
navodno njihovu plodnost, kad bi se stavile u pčelinjake, vjerovalo se da 
će se dobiti više meda, a kao amuleti oko vrata osiguravale su —> 
nevidljivost i otpornost na tane. Kad bi se uza se imala hostija, moglo 
se, prema vjerovanju, počiniti nekažnjeno čak i krivokletstvo. Stoga nije 
čudno što su se takve posvećene hostije upotrebljavale i za ljubavne 
čarolije i što su se bolesnici, kad bi ih samo pogledali, nadali ne samo 
ozdravljenju već i zaštiti od nagle smrti. Po jednoj zabrani FRIDRIKA 
II VELIKOG, ostalo je u sjećanju da je u njegovo vrijeme bilo 
uobičajeno oguljene komadiće držača hostija (ciborija) lijepiti na papiriće 
i davati ih u hrani bolesnim domaćim životinjama, nadajući se njihovom 
ozdravljenju. I vodi za krštenje pripisavalo se ljekovito djelovanje, kao i 
snaga za pobjeđivanje u raznim okršajima. Kod zvuka crkvenih zvona 
nije se vjerovalo samo u njihov magični fluid protiv oluje, vještica, mravi 
i slane (još u doba antike zvukovima i galamom pokušavali su odbiti 
štetu i opasnosti), nego su se pijenje iz zvona ili njegovi ostrugani djelići 
smatrali i sredstvima protiv različitih bolesti. Vjerovanje u razne magične 
sile i običaje povezivalo se osobito s crkvenim praznicima (npr. s —> 
Velikim petkom, —> Uskrsom). Pritom sigurno nije pogrešna pretpo- 
stavka da je u početku Crkva praznicima što ih je uvela pripisivala 
specifična svojstva, koja su kasnije pojedini klerici ukrašavali i proširivali, 
da bi ih napokon narod ispunio magijskim predodžbama. 


Koliko je labilan odnos između vjere i praznovjerja u crkvenoj 
domeni, postaje još jasnije ako se baci pogled na moralni mandat što ga 
je 1530, na temelju Zwinglijeve reforme, izdalo Zuriško vijeće. Tamo se 
različiti običaji, koje je rimokatolička Crkva odobravala, proglašavaju 
»Bogu vrlo nemilim vjerovanjem u duhove i praznovjerjem«. Mise, 
oltari, slike, svijeće, hodočašća smatrali su se »praznovjernim napastima« 
i zabranjivali se uz prijetnju kaznom. Markantniji primjer za različite 
nazore o praznovjerju unutar katoličke Crkve jedva da se može naći. 


Vjernici i praznovjerni još i u naše vrijeme često smatraju da se 
Bog ili neke nadzemaljske sile miješaju u njihove sudbine ili u životne 
tokove drugih ljudi, bilo to pozitivno, u obliku sretnog događaja, ili 
negativno, kao nesretni slučaj. U srednjem vijeku često se govorilo o 
Božjem sudu i podvrgavalo sumnjivce takvim ordalijama, vjerujući da se 
tako može saznati mišljenje sveznajućeg Boga, i tako u slučajevima laži 
i prijevare omogućiti pravednu presudu. Predodžba da neki Bog sam 
sudjeluje u presuđivanju može se naći već u doba antike, naprimjer u 


SOFOKLOVOJ Antigoni, gdje o sumnjičenju nekih muškaraca piše: 


Ali niti jednom se ništa nije moglo dokazati. 
Zato su bili spremni proći kroz vatru, 

noseći u ruci užareno željezo 

da bi pokazali kako nijedan od njih nije kriv. 


Takve su božje sudove kasnije održavali i Germani, a zatim su 
preneseni i u kršćansko vrijeme. Međutim, te su ordalije nespojive s 
kršćanskim vjerovanjem, te je stoga nekoliko papa poduzimalo protiv 
njih energične korake, osobito INOCENTIIIs4. Lateranskim koncilom 
1215. Ali je i ovdje, kao i u drugim pokušajima borbe protiv ukorijenje- 
nih praznovjerica, uspjeh bio dosta ograničen. 

U povijesti papa nailazimo na dovoljno primjera koji ukazuju na 
to da se i sami pape nisu mogli odrvati praznovjerju. IVAN XXII 
(1316-1334) cijelog se života bojao da netko od njegovih brojnih 
protivnika ne bi napravio njegov lik od voska, probo ga iglama i na taj 
ga način usmrtio. To vjerovanje (riječ je o čaroliji analogije), o kojem je 
pisao već Ovidije na početku nove ere, bilo je naročito rasprostranjeno 
u visokom srednjem vijeku, kao što pokazuju pripovijesti u zbirci Gesta 
Romanorum i u mnogim sagama. Za vrijeme pape IVANA XXII tu 
predodžbu, međutim, treba smatrati praznovjerjem, barem kad se radi o 
obrazovanijim ljudima, jer su mnogi vladari onog vremena, među njima 
i veliki kralj ALFONS X od KASTILIJE koji je vladao u 13. stoljeću, 
već poduzimali korake protiv tog vjerovanja i strogo ga zabranjivali. 


I papa INOCENT III bio je početkom 13. stoljeća upleten u 
čudnovatu praznovjernu aferu. Francuski kralj FILIP II AUGUST bio 
je u drugom braku s jednom danskom princezom, ali se zbog neke druge 
žene želio rastati. INOCENT III je odbio da mu dade svoju privolu za 
sklapanje novog braka. FILIP se zato pozivao na to da ga čarolija 
sprečava u tome da ostvari brak s Dankinjom. To u ono vrijeme nije bila 
baš rijetka predodžba ili zavaravanje. Iako je i u Bibliji i preko koncila 
čaranje bilo strogo zabranjeno i time objavljen rat praznovjerju, papa je 
prihvatio argumentaciju francuskog kralja. Čak mu je i davao savjete 
kako da postigne razvod od svoje žene i ponudio se da Francuzu utre 
put do nove žene. 

Čak i ako smo spremni da povjerujemo u naivnost obojice papa, 
IVANA XXII i INOCENTA III, u vezi s njihovom pasivnom ulogom 
u ta dva sačuvana izvještaja, to nam u slučaju aktivnog proročanstva pape 
GRGURA VII nije nikako moguće. Taj protivnik njemačkog cara 
Henrika IV na uskršnji ponedjeljak 1080. objavio je s propovjedaonice 


Crkve sv. Petra u Rimu propast svog oponenta do najdalje 1. kolovoza 
iste godine. GRGUR VII je rekao vjernicima da mu više nikada ništa ne 
povjeruju ako se njegovo proročanstvo ne ispuni. Iz predaje se doduše 
zna da je papa bio čvrsto uvjeren u to da će apostoli Petar i Pavao, koje 
je pozvao u pomoć, njegov nagovještaj pretvoriti u djelo, ali je zacijelo 
znao i to da je svakom kršćaninu zabranjeno izricati proročanstva. 
Koncili su se kod svog verdikta mogli oslanjati na Bibliju gdje je za 
proricanje bila određena čak smrtna kazna (Levitski zakonik 20,27). 
Papino proročanstvo nije se ispunilo jer je HENRIK IV vladao još do 
prosinca 1105, a živio do kolovoza 1106, dakle 26 godina nakon dana 
njegove smrti koji je prorekao papa. Ali GRGUR VII je ipak i nakon I. 
kolovoza 1080. zahtijevao da mu se i dalje priznaje puni autoritet. 

Čak se za pet papa tvrdilo (s pravom ili ne) da se bave čaranjem: 
za SILVESTRA II (999-1003), IVANA XIX (1024-1032), BENE- 
DIKTA IX (1032 - nakon protjerivanja i dva smjenjivanja - 1048), 
GRGURA VII (1073 - 1085) i ALEKSANDRA VI (1492 - 1503). U 
ono se vrijeme doduše mnogima događalo da budu optuženi zbog 
čaranja i okrivljeni zbog veze s đavlom, pogotovo ako su se odlikovali 
natprosječnim znanjem, kao što pokazuju primjeri jednog njemačkog i 
jednog engleskog znanstvenika, ALBERTA VELIKOG (1193 - 1280) i 
ROGERA BACONA (1214 - 1294). Još je u 16. stoljeću PARACELSUS 
ii THEOPHRASTUS BOMBASTUS postao objekt mnogih praznovjer- 
nih priča, kao naprimjer ove: »Theophrastus, veliki nadriliječnik, koji je 
putovao po cijelom svijetu, imao je đavola u staklenki s čijom je pomoći 
obavljao najveća djela. Đavao ga je upoznao sa svim travama i cvijećem 
od kojih se mogu priređivati lijekovi. Tako je Theophrastus, kao Gospod 
Isus Krist u evanđelju, činio da slijepi progledaju, gluhi čuju, kljasti 
prohodaju i gubavci ozdrave - ali samo pomoću crne magije. Koliko god 
su ga bolesnici tražili da bi ih izliječio, toliko su ga se i bojali, jer je bio 
povezan s duhovima pakla. Kod kraljeva i careva bio je u velikoj milosti 
jer nije samo činio da ozdrave, već im je i pomagao da odražavaju i brane 
svoja carstva. Trebalo je da samo malo otvori svoju staklenku, pa da mu 
đavao odmah kaže što mu je činiti. Konačno je ipak loše završio. Kad je 
već ostario i bojao se smrti, đavao mu je savjetovao da se dade rasjeći u 
male komade i pokopati u konjskom izmetu, pa da će se nakon godine 
dana vratiti na svijet kao mladić. Tako je, dakle, Theophrastus naredio 
sluzi da ga rasječe i pokopa. Ali, ovaj je bio nestrpljiv i nije mogao 
sačekati određeno vrijeme, nego je predzadnji dan znatiželjno otvorio 
jamu. U njoj je ležao Theophrastus živ, kao lijepi mladić, samo mu još 
tjeme nije bilo sasvim sraslo. Tada mu je u mozak dospio zrak, pa je 


morao umrijeti. Inače bi opet mogao ostarjeti i pomoću đavla uvijek se 
iznova pomlađivati.« 

Pape koji su naredili okrutne progone navodnih vještica, također 
su bili krajnje praznovjerni. Ovdje treba spomenuti prvenstveno 
GRGURA IX (1227-1241), INOCENTA VIII (1484-1492) i GRGURA 
XIV (1621-1623). U zloglasnoj vještičjoj buli INOCENTA VIII od 
prosinca 1484. papa je između ostalog izjavio da vještice čine žene i 
muškarce neplodnima i impotentnima, da ubijaju potomstvo ljudi i 
životinja, a kod životinja čarolijom uzrokuju niz bolesti, te da uništavaju 
polja i livade, voćnjake i vinograde i plodove svake vrste. Te je zločine 
papa proglasio činjenicama u čiju istinitost nipošto ne sumnja. Kako da 
se onda od manje uglednih i manje »prosvijećenih« suvremenika očekuje 
neki drugačiji sud o takvom praznovjerju 2? Zbog papinog autoriteta 
samo su se malobrojni ljudi, lišeni predrasuda, odvažili da pruže otpor 
pobješnjelom progonjenju vještica. 

Jedan dokument iz bamberške biskupije izvještava o nekom 
procesu protiv vještica godine 1659: »Na to su kancelar i doktor Horn, 
kancelarov sin, njegova žena i dvije kćeri, te mnoga otmjena gospoda i 
vijećnici koji su sjedili za stolom s biskupom, svi bili osuđeni i spaljeni 
u pepeo i priznali su da ih se preko tisuću i dvjesta međusobno povezalo. 
I da njihovo đavolje umijeće i čarobnjaštvo nije izbilo na svjetlo dana, 
bili bi učinili da tokom četiri godine u cijeloj zemlji ne uspijeva ni loza 
ni žito i da tako mnogo ljudi i stoke umre od gladi, i da ljudi moraju 
jesti jedni druge...« 


Dalje je riječ o strašnim olujama koje su u svojoj zlobi izazvali 
oni koji se razumiju u čaranje, o kruhu koji su namazali vještičjom masti 
i time ubili mnogo ljudi, o otrovanim bunarima čija je voda izazvala 
kugu, ».. te je u samostanu u Bambergu spaljeno preko šest stotina 
čarobnica, od kojih se još mnoge svakodnevno hapse i spaljuju«. 


Takva masovna opsjednutost i duboko ukorijenjeno praznovjerje 
morali su na koncu dovesti do preokreta. Filozofi pravnik CHRISTIAN 
THOMASIU S iz Hallea izvještava, istina, još 1703: »Čovjek bi doduše 
pomislio da su se ljudi poslije Lutherove reformacije, koja ih je inače 
oslobodila od mnogog papinskog praznovjerja, riješili i tog redovničkog 
i popovskog brbljanja o savezu čarobnjaka s đavlom, ali do toga uopće 
nije došlo. To su, dakle, razlozi zbog kojih nisu samo pod papama i 
nakon reformacije održavani toliki procesi protiv vještica, već i pod 
protestantima u Evropi, a osobito se nastrano i okrutno s njima 
postupalo pod luteranima...«. Ali je njegovo zalaganje za vjersku toleran- 


ciju i humanije kazne bitno doprinijelo prestanku progona vještica u 
Njemačkoj, tako daje FRIDRIK II VELIKI, napokon mogao konstati- 
rati da žene opet mogu ostarjeti i umrijeti sigurne. 


Kada se u isto vrijeme GOTTHOLD EPHRAIM LESSING 
opirao tome da se kršćanska vjera prihvaća zbog Isusovih čuda - koja on 
nipošto nije poricao (Uber den Beweis des Geistes und der Kraft, 1777) 
- već je bilo više nego jasno izraženo odvraćanje od vjerovanja u vještice 
i čarobnjake i početak vjere u razum. RENE DESCARTES, PIERRE 
BAYLE, VOLTAIRE, THOMAS HOBBES, DAVID HUME, CHAR- 
LES DE MONTESQUIEU, CHRISTIAN WOLEFF i drugi omogućili 
su razdoblje prosvjetiteljstva o kojem je IMMANUEL KANT 1784. 
pisao: »Prosvjetiteljstvo je izlazak čovjeka iz njegove maloljetnosti koju 
je sam skrivio. Maloljetnost je nesposobnost da se služimo svojim 
razumom bez tuđeg vodstva. Ta je maloljetnost krivnja čovjeka, ako 
njezin uzrok ne leži u nedostatku razuma, već u nedostatku sposobnosti 
odlučivanja i odvažnosti da se njime posluži bez tuđeg vodstva. Sapere 
aude! Imaj hrabrosti da se služiš vlastitim razumom - to je lozinka 
prosvjetiteljstva.« 


Iako je već početkom 18. stoljeća vrlo popularno djelo u četiri 
toma Die gestrigelte Rockenphilosophie (Chemnitz 1718, 5. izdanje 1759) 
odlučno žigosalo besmislenost ništa manje nego šest stotina praznovjer- 
nih sentenca, ipak je jedna fizikalna pojava u 2. polovici istog stoljeća 
dala praznovjerju novu hranu: nevidljiva a ipak tako djelotvorna elektri- 
ka. Tako se očigledno slutilo da se kod »iscjeliteljskih« uspjeha egzorcista 
JOHANNA JOSEPHA GASSNERA (1727-1779) moralo raditi o 
djelovanju električne struje, budući da je jedna profesorska komisija 
1775. godine ustanovila da to nipošto nije slučaj. Napredni car JOSIP II 
zabranio je 1783. tradicionalnu zvonjavu crkvenih zvona za vrijeme 
nevremena, obrazlažući zabranu time da zvuk zvona privlači elektricitet. 
Usprkos tome, ili možda, upravo zbog toga autor jednog romana koji je 
objavljen iste godine želio je dati »skicu posljednjih konvulzivnih 
kretanja umirućeg praznovjerja...«. Međutim, to je bio preuranjen 
rekvijem za praznovjerje, jer ni 18. stoljeće nije željelo isključivu vlast 
prepustiti razumu, već je pored KANTA, LESSINGA i VOLTAIREA 
proizvelo i takve pustolovne likove kao što su CHEVALIER DE 
SEINGALT, GIACOMO GIROLAMO CASANOVA, prof. ALES- 
SANDRO DE CAGLIOSTRO i grof SAINT-GERMAIN, koji su sami 
sebi dijelili plemenitaške naslove. Oni, pored niza drugih alkemičara i 
ostalih šarlatana, snose odgovornost za to što su ljudi 18. stoljeća i dalje 


njegovali svoje vjerovanje u čuda i razne druge praznovjerice, pronalazeći 
i proizvodeći svakakve opsjenarske predmete, umjetno zlato, prekrasne 
dragulje i tajanstvene eliksire za produljenje života. Ovdje treba spome- 
nuti i tajanstvene kure bečkog liječnika FRANZA ANTONA ME- 
SMERA sa životinjskim magnetizmom, iako se Mesmerove aktivnosti 
danas smatraju početnim oblikom terapije hipnozom. Na jedan drugi 
način BARON MUNCHHAUSEN pobrinuo se za to da ljudi u ovom 
»vijeku razuma« ne budu zakinuti u pogledu čudesa i pustolovina. 
GOETHE je pokazao duh svog vremena kada je 1770-1775. pisao o 
svom Faustu, koji se predao magiji, nakon što mu studij filozofije, prava, 
medicine »i, nažalost, i teologije« nije donio očekivane spoznaje. Napo- 
sljetku mu je magija trebala pomoći u tome da spozna »što je to što u 
biti drži na okupu ovaj svijet«. 


WOLFGANG AMADEUS MOZART u to je vrijeme uglazbio 
Čarobnu frulu čiji je autor EMANUEL SCHIKANEDER, kao i 
Mozart, bio član masonske lože. U tom djelu važnu ulogu igra čarobnjak 
Sarastro, a važni su rekviziti, pored čarobne frule, čarobni prsten i 
magična zvona. Nekoliko desetljeća kasnije pojavile su se opere CARLA 
MARIE WEBERA Sfrijelac vilenjak i Oberon, u kojima »crni lovac« 
Samiel daje da mu izliju metke koji uvijek pogađaju cilj, zračni i vodeni 
duhovi plaše i užasavaju ljude, a čarobni rog pomaže da njegovi vlasnici 
savladaju sve opasnosti. To je bio početak romantizma s njegovom 
vjerom u bajke i magiju. 


HI. 


»Pod praznovjerjem se ne podrazumijeva cijeli sadržaj poganskog 
vjerovanja, nego zadržavanje pojedinih poganskih običaja i mišljenja. 
Obraćeni je kršćanin odbacivao poganske bogove i zazirao od njih, ali 
su se u njegovom srcu zadržale predodžbe i navike koje se nisu otvoreno 
odnosile na staro učenje, pa se tako nije ni činilo da su u neposrednoj 
proturječnosti s novim. Tamo gdje je kršćanstvo ostavilo prazninu, gdje 
njegov duh nije mogao odmah prožeti grublju ljudsku prirodu, bujalo je 
praznovjerje ili 'višak vjerovanja'. Ovo posljednje označava trajnu 
upornost zadržavanja u pojedinih ljudi nekih nazora od kojih je većina 
razumno odustala.« 


Ovim, ovdje nešto sažetim riječima započeo je JAKOB GRIMM 
godine 1835, odlomak o praznovjerju u svom djelu Deutsche Mythologie. 
U spomenuto staro, napušteno vjerovanje ubraja se svaka vrsta animizma 
koji za dijelove prirode - životinje, biljke, kamenje - zamišlja da imaju 
dušu (npr. —> jezik životinja i sl.). Ali tome se može pribrojiti i 
vjerovanje u demone, vještice i duhove, iako samo djelomično, budući 
da i kršćansko vjerovanje poznaje demone i vještice. 


U zadnjoj rečenici GRIMMOVOG teksta aludira se na spuštanje 
starijih kulturnih dobara u niže društvene slojeve. Međutim, današnja 
etnologija, bar jednim dijelom, odbacuje tezu o spuštanju vjerskih učenja 
iz viših u niže slojeve, jer time opet nastaju vrednovanja koja se smatraju 
nepodobnima za ocjenjivanje praznovjerja. Ipak je izvan svake sumnje 
da su se sentence, smatrane u ranijim vremenima istinitim i točnim, 
relativizirale kasnijim spoznajama, a zatim se još pojavljuju kao prazno- 
vjerje, ne ograničavajući se pritom na određene krugove ili slojeve. Za to 
nije potrebna slika o nečemu što ide »odozgo prema dolje«, niti pojam 
»spuštanja«. Ipak, one koji žele da se vjera i praznovjerje različito 
promatraju neće zanimati koji se termin upotrebljava za to pomicanje 
starog vjerovanja u kategoriju »praznovjerja«. U vezi s tim podsjećamo 
na povjesničara umjetnosti GUSTAVA FRIEDRICHA HARTLAUBA 
koji je - ne bez izvjesnog sarkazma - ukazao na to da će se za nekoga 
tko želi izliječiti neku bolest pomoću praznovjernog recepta često 
smatrati kako je duševno poremećen, ali da etnologija isti postupak, kada 
on u nekom dijelu zemlje nastupa kao narodni običaj, prihvaća kao stvar 
od velikog kulturnopovijesnog značenja. 


I ovdje se ponovno vidi nejednoznačnost praznovjerja. Ne vrše 


se samo vjerske radnje molitve, postupak s hostijama i drugim crkvenim 
predmetima na različite i često potpuno suprotne načine, već se i kod 


obrane od bolesti i štete, kao i kod proročanstava, rituali mogu izvesti 
tako da im se pridaje različiti smisao. 


JAKOB GRIMM razlikuje dvije važne vrste praznovjerja, tj. 
aktivno i pasivno: »Ako neka viša ruka čovjeku bez njegovog nastojanja 
dade upadljiv znak, on po tome zaključuje o sreći ili nesreći. Ali ako se 
znak ne pojavi sam od sebe, ako ga čovjek sam nečim izazove, radi se o 
pozitivnom praznovjerju. Razumljivo je da je kršćanstvo lakše moglo 
upravljati pozitivnim praznovjerjem, pomiješanim s poganskim običaji- 
ma, nego nedužnim negativnim praznovjerjem koje je na ljudsku dušu 
djelovalo kao strah od sablasti.« 


Koliko se crkveno vjerovanje malo razlikuje od onoga što danas 
zovemo praznovjerjem, postaje jasno i kada promotrimo tendenciju 
straha pred iracionalnim, koja se pojavljuje i u jednoj i u drugoj domeni. 
Važan je dio pretkršćanskih vjerskih učenja da putem straha od bogova 
i demona navedu ljude na moralno ponašanje. A kršćanstvo sa svojim 
učenjem o istočnom grijehu i svojim prijetnjama Božjim sudom i paklom 
te propisivanjem ispovijedi i pokore teži za tim istim ciljem. 

Etnologija ističe međusobnu bliskost religije i praznovjerja i na 
široko razgranatom području magije. Tako u jednom novijem leksikonu 
pod natuknicom »magija« nalazimo sljedeću rečenicu: »Teoretski se, 
doduše, religija i magija mogu razgraničiti na taj način što se unutar 
religije čovjek podvrgava nekoj božanskoj sili koja određuje njegovu 
sudbinu, dok pomoću magije želi sam, vlastitom snagom upravljati 
svijetom i prirodom i utjecati na njih; zapravo, u većini religija izvode 
se magijske radnje, čak i onda ako ih službene vjerske institucije 
zabranjuju ili intepretiraju kao nemagijske.« (Meyers enzyklopedisches 
Lexikon, 9. izdanje, 1971-1979) 


Ako magiju definiramo kao služenje nadnaravnim silama koje se 
ne mogu shvatiti razumom, najpoznatijim primjerom u kršćanskoj crkvi 
može se smatrati »preobražaj« (transsupstancijacija) vina i kruha (hostije) 
u krv i meso Isusa Krista. Katehizam za odrasle Der katholische 
Erwachsenenkathechismus (1985, str. 350) o tome, između ostalog, piše: 
»Učenje o preobražaju bitka kod euharistije ne želi biti racionalno 
objašnjenje tajne euharistije koja se može shvatiti samo ako se vjeruje.« 


U domeni praznovjerja niz događaja može se karakterizirati kao 
magija: pretpostavljeno zračenje i djelovanje dragog kamenja, često 
citirane urokljive oči, snaga amuleta i talismana kojoj se praznovjerni 
nadaju, manipulacije s tragovima stopala drugih ljudi, želja za nevidlji- 
vošću, nepobjedivošću i neranjivošću. Dobar primjer za rane magijske 


predodžbe daje —> krug ili —> prsten, kojem se pripisivala dvostruka 
funkcija prema van i prema unutra koju asociramo u neprekidno 
upotrebljavanoj formuli »Krug se zatvara«. Već su Etruščani i Rimljani 
plugom opisivali krug oko nekog mjesta kojem su time željeli osigurati 
magičnu zaštitu. Koliko je taj običaj bio živ još u ranom srednjem vijeku, 
pokazuje njegova zabrana od strane kršćanske sinode godine 743. U 
knjizi  Volksbuch vom Doktor Faust krajem 16. stoljeća priča se o 
glavnom junaku kako je išao u šumu kraj Wittenberga: »Na raskršću 
putova opisao je nekoliko krugova, dva mala u jednom velikom, prizvao 
je dakle vraga noću između devet i deset sati.« Faust je stao u krug tako 
da ga se vrag ne može dokopati. - Primjeri magijskih aspekata u 
praznovjerju vrlo su brojni, pa bismo ih mogli nabrojiti još mnogo, a 
pažljiv će čitalac to uočiti u leksičkom dijelu ove knjige. 


Kao što se u crkvenom smislu vjernici od svog zamišljenog ali, 
usprkos različitim filozofskim »dokazima o Božjem postojanju«, nedo- 
kazivog Boga nadaju da će im u nevolji i kod raznih problema pružiti 
pomoć za koju mole, tako i praznovjerni očekuju potporu od drugih 
nadnaravnih sila. GOETHE je očito smatrao da je nadmoćan kršćanima 
kada je godine 1777. pisao JOHANNU KASPARU LAVATERU: 
»Sažalio si mi se zbog tvoje žeđi za Kristom. Tebi je gore nego nama 
poganima, jer se nama u nevolji ipak pokazuju naši bogovi.« Iako se 
GOETHE ovdje naziva »poganinom«, praznovjerni se ljudi zapravo ne 
mogu smatrati areligioznima, ako se »religiozan« definira kao »vjernik« 
ili »onaj koji vjeruje u neku višu silu«. Praznovjerje i feizan međusobno 
se, doduše, isključuju, jer dok praznovjerje za svaku različitu potrebu 
poznaje posebne snage i sile (bogove, demone i duhove zaštitnike), 
teizam priznaje samo jednog boga. 


»Prosvijećeni« Srednjoevropljanin može se nadmoćno smješkati 
kad pročita da su Indijanci prije bitke uzimali sredstva za čišćenje da bi 
u svom tijelu stvorili mjesto za boga rata koji će im dati hrabrosti. Ali 
ni u Srednjoj Evropi nisu nekada bili previše daleko od takvog vjerovanja, 
kada se mislilo da se povraćanjem i pomoću sredstava za čišćenje čovjek 
može riješiti grijeha. O grijesima su u srednjem vijeku postojale sasvim 
materijalen predodžbe. Sveti REMIGIJE, biskup u Reimsu u 6. stoljeću, 
navodno je neku opsjednutu ženu naveo na povraćanje da bi tako iz nje 
istjerao zlog duha. Korom s bazgove grane, oguljenom prema gore, 
moglo se prema vjerovanju izazvati povraćanje. 


Danas jedva da će se naći čovjek koji zastupa isključivo prazno- 
vjerna shvaćanja, jer su ona, kao što pokazuje leksički dio ove knjige, 


naprosto previše proturječna i suprotna našem suvremenom znanju i 
spoznajama. Danas se kod praznovjerja može raditi samo o vjeri u 
pojedine sentencije i o pridržavanju takvih sentencija. A tu su upravo 
crkveni vjernici oni koji dopuštaju da na njih djeluje ili njima rukovodi 
ova ili ona praznovjerna deviza. Ti crkveni vjernici, naime, imaju 
sklonost da vjeruju i u one natprirodne sile koje Crkva ne sankcionira. 
Iz takvog aspekta treba shvatiti često vrlo žestoku borbu klerika protiv 
praznovjerja. Zaista religiozni ljudi ne vjeruju ni u neko božanstvo, ni u 
demone ili druga iracionalna duhovna bića. 


JAKOB GRIMM je na kraju izlaganja o praznovjerju ustanovio 
da ono »život naših predaka nije ispunjavalo samo strahom nego i 
utjehom«. Time se GRIMM pokazao vrlo objektivnim prema prazno- 
vjerju. Jer zapravo je cilj i zadatak religije da pomaže čovjeku na 
njegovom mukotrpnom putu, da ga ohrabruje i tješi. A takvih je 
elemenata koji pomažu u praznovjerju vrlo mnogo, premda se to u 
kršćanskim obrambenim reakcijama stalno poriče. Jedan znanstvenik 
novog vremena, psiholog CARL GUSTAV JUNG, izjasnio se nepo- 
sredno prije svoje smrti (1961) vrlo odlučno za prirodnu vjeru i njezino 
pozitivno djelovanje na čovjeka: »U istoj mjeri u kojoj je raslo naše 
znanstveno poimanje, naš je svijet postepeno dehumaniziran. Čovjek se 
u kozmosu osjeća izoliranim jer više nije povezan s prirodom i jer je 
izgubio svoj emocionalni nesvjesni identitet! s prirodnim pojavama. 
One su pomalo izgubile svoj simbolički sadržaj. Grmljavina više nije glas 
ljutitog boga, a munja više nije projektil kojim on kažnjava čovjeka. U 
nijednoj rijeci više ne živi neki duh, nijedno drvo nije životni princip 
nekog čovjeka, nijedna brdska spilja stan nekog velikog demona. Go- 
vjeku ne govore više glasovi iz kamenja, biljki i životinja, a ni on više ne 
govori s njima u uvjerenju da ga razumiju. Njegov je kontakt s prirodom 
izgubljen, a time i jaka emocionalna energija koja je djelovala na tu 
simboličku povezanost.« 


Misaona ljepota i poetska dubina mnogih praznovjernih sentencija 
još čekaju da ih netko otkrije. CARL GUSTAVJU NG je već ukazao na 
to, aistotakoiJAKOB GRIMM, kada je napisao: »Još jača snaga negoli 
u travi ili kamenu leži u riječi, i kod svih naroda iz nje proizlaze 
blagoslov ili prokletstvo. Ali ako se želi da djeluju, potrebne su 
povezane, svečano sastavljene riječi, pjesma i pjevanje; zato je sva snaga 
govora kojim se služe svećenik, liječnik ili čarobnjak povezana s oblicima 
poezije.« A kada WILHELM GRIMM piše o bajci: »Svaka se istinska 
poezija može interpretirati na najrazličitije načine jer, budući da je izašla 


iz života, uvijek se iznova u nj vraća«, onda se to može primijeniti i na 
mnoge sentencije praznovjerja. Kakve istančane želje dolaze do izražaja 
kada se opisuje nadnaravna, duševna veza u dobru i u zlu između raznog 
dragog kamenja - primjerice smaragda ili berila - i njihovih nosilaca. I 
kakva se širina mašte pokazuje u vjerovanju da je zlato nastalo pomoću 
sunca, pa je zato najbolji lijek i sredstvo za jačanje s nepogrešivim 
djelovanjem. Nije li bila potrebna najljepša snaga mašte da se jednostav- 
noj kitici svježeg zelenila za Duhove pripiše sposobnost da razbije svaku 
čaroliju? Pa iako životinje u staji, koje na Badnjak govore, pokazuju 
oslanjanje na Bibliju, ipak i ovaj primjer, kao i sve čarolije analogije, 
dokazuje da se u praznovjerju često javlja istinska poezija. Naše 
praznovjerice sadrže i mnoge slikovite metafore, kao što su lastavice 
koje, vraćajući se poslije zime, donose sreću, orao koji proizvodi vjetar, 
te razne boje, svaka sa svojim značenjem - bijela za nedužnost, crvena 
za ljubav i život, plava za vjernost, ustrajnost i čudesnost. Tek je nas koji 
živimo u sadašnjem vremenu zapalo da možemo spoznati ljepotu jezika 
i slikovitost mnogih praznovjernih sentencija, jer imamo potrebnu 
distancu prema sadržajima. 


IV. 


Praznovjerje je raslo potpuno bez sistema, te i dalje buja na sve strane 
(npr. —> vozači automobila, —> čaj s limunom —> svježi sir). Zbog 
različitih izvora nailazimo među praznovjernim sentencijama na mnoge 
velike i male proturječnosti koje regionalne razlike još više povećavaju. 
Rječnik  Handworterbuch des deutschen  Aberglaubens djelomično  infor- 
mira o tome. Ali, i u tom opširnom djelu izdavači su morali priznati da 
porijeklo i značenje sentencija nisu mogli uvijek biti točno objašnjeni, 
već samo »koliko nam je to danas moguće«. 


Ono što danas smatramo praznovjerjem nekada je bilo: 


a) pravo vjerovanje (Grka, Rimljana, Germana), 
b) praznovjerje (rimska religija za Grke, itd.) 
Cc) pravila za život i ponašanje, itd. 


Praznovjerje se često kvalificiralo kao »bez povijesti« jer su 
njegove osnovne karakteristike tokom svih vremena ostjale iste. Ali ipak 
bi bio i zaslužan i vjerojatno zanimljiv pothvat kad bi se istražilo koje 
od refleksija klasificiranih danas kao praznovjerje potječu iz vremena 
ranog srednjeg vijeka, a koje su bile u optjecaju u kasnom srednjem 
vijeku, pa su se tada i ozbiljno prakticirale. 


Pritom bi se vjerojatno došlo do bitno proširenih spoznaja o 
svakodnevnom životu prijašnjih vremena. Trebalo bi, dakako, izbjegavati 
tako neodređenu oznaku kao što je »u srednjem vijeku«, jer je srednji 
vijek, po uobičajenoj podjeli, trajao ipak tisuću godina (po jednoj drugoj 
verziji čak tisuću dvjesta), a nitko neće ustvrditi da u tom vremenskom 
periodu nije dolazilo do promjena. Isto tako ne bi trebalo smatrati da se 
taj zadatak može riješiti samim upućivanjem na neki književni izvor u 
kojem se pojedina sentencija spominje manje ili više slučajno: ona je 
mogla biti rasprostranjena već nekoliko stoljeća ranije, a i nekoliko 
stoljeća kasnije, i u sasvim drugim krajevima, a ne samo u onom 
spomenutom u tom izvoru. Možda bi bio od pomoći postupak sličan 
onom što ga primjenjuju paleontolozi sa svojim karakterističnim fosili- 
ma. U tom bi kontekstu trebalo naročito pomno istraživati običaje oko 
održavanja zdravlja i liječenja bolesti. Leksički dio ove knjige pokazuje 
da su nevolje naših predaka bile brojne - od zubobolje, preko epilepsije, 
do spolne nemoći - te da su mnogobrojni bili i njihovi pokušaji da ih se 
riješe. Primjenjivana sredstva su često slijedila simpatetički princip da se 
isto liječi istim - similia similibus curentur - što je ponekad išlo tako 


daleko da su, primjerice, žuticu pokušavali liječiti svim mogućim 
sredstvima žute boje. Često slavljena simbolika boja prošlih vremena u 
takvim se slučajevima pokazala kao nesposobnost da se prodre dublje u 
bit bolesti, zbog čega su se pokušaji liječenja oslanjali na vanjsku boju. 


U različitim ljudskim izlučivanjima - slini, znoju, krvi, izmetu, 
mokraći, muškom sjemenu, menstrualnoj krvi, ušnoj masti - naslućivale 
su se djelotvorne snage za očuvanje života, pa su se ona zato preporuči- 
vala za liječenje bolesti. Već u pretkršćanskoj antici pljuvački se pripisi- 
vala ljekovita i čarobna snaga; Isus je prema Evanđelju po Ivanu (9,6) 
učinio pomoću pljuvačke da jedan slijepac progleda, pa se ovdje radi o 
jednom od slučajeva da je antikno vjerovanje prešlo u kršćansko. I 
dijelovi leševa, npr. —> mrtvački zubi i —> mrtvačke ruke, također su se 
smatrali ljekovitim, pogotovo ako su potjecali od ljudi poginulih nasil- 
nom smrću, na primjer od obješenih. 


Posebnom mogućnosti za uništenje bolesti smatralo se prenošenje 
bolesti na kamenje, vodu, životinje (npr. —> reumatizam), ali i na druge 
ljude. Još kod PARACELSUSA nailazimo na takve upute. Treba 
naglasiti kako pokušaji da se vlastita bolest prenese na nekog drugog, 
zbog njihove proturječnosti s kršćanskom ljubavi prema bližnjem, važe 
kao naročito negativne manifestacije praznovjerja. PLINIJE STARIJI 
(23-79. godine n.e.) također je već osuđivao takve akcije. Međutim, ne 
može se isključiti da se vjera u prenosivost zla ne oslanja na Stari zavjet, 
u kojem je Bog zapovjedio da se grijesi natovare jednom jarcu i da ga se 
istjera u pustinju (Levitski zakonik 16,21 i d.). Ideja zamjene nalazi se u 
Bibliji vrlo često. 


JAKOB GRIMM je ustanovio da je »starije ljekarstvo« vrlo 
mnogo radilo sa životinjskim tvarima, s masti određenih životinja, s 
raznim iznutricama, očima, srcima, jezicima i drugim životinjskim 
tvarima koje su čovjeku trebale donijeti ozdravljenje. Nasuprot tome, 
ljekarstvo u GRIMMOVO vrijeme upotrebljavalo je pretežno biljna i 
mineralna sredstva. Jedno drugo opažanje JAKOBA GRIMMA - da 
vjera u snage dragog kamenja nikada nije postala zaista popularna - može 
se vjerojatno objasniti time što je drago kamenje bilo stranog porijekla i 
skupo. ALBERT VELIKI već se u 13. stoljeću vrlo opširno bavio 
osobinama dragulja. 


Recept da se epilepsija protjeruje ako se pojede kruh namazan 
stjenicama bazira se, kao i slične upute koje izazivaju gađenje (npr. u 
slučaju —> sušice), na vjerovanju da se takvim gadnim sredstvima mogu 


poplašiti demoni bolesti. Slična, razmišljanja imaju korijene još u vrijeme 
antike, a dolazila su do izražaja i u spomenutoj primjeni ljudskog izmeta 
kod liječenja vanjskih i unutrašnjih bolesti. 


EDUARD STEMPLINGER doveo je s time u vezu i ozloglašenu 
»apoteku izmeta« u starom i srednjem vijeku. Nerijetko su se bolesti 
protjerivale i smrdljivim sredstvima ili sredstvima s jakim mirisom (> 
mirisi). Tako se u 17. stoljeću smatralo da se kuga može, pored ostalog, 
izliječiti  mirisanjem eau mirabilis, nekom vrstom preteče današnje 
kolonjske vode. 


Naši preci su mnogo intenzivnije od nas njegovali međusobne 
veze između čovjeka i prirode. Ljudi su se smatrali sastavnim dijelom 
prirode, te su mislili da svojim sudjelovanjem moraju osigurati daljnji 
tok, »funkcioniranje« prirode, pri čemu su svoje djelovanje osjećali kao 
»potrebno prirodi«, kao integrirajući proces zbivanja: polja ne bi 
donosila plodove bez magičnog blagoslova, domaće su se životinje mogle 
samo zazivanjem duhova obraniti od pošasti, čak ni mjesec bez ljudskih 
molitava ne bi postao opet okrugao i »zdrav«. Sve to nije bilo djelovanje 
izvana, već sudjelovanje koje je po mišljenju ljudi bilo isto tako 
neophodno potrebno kao sjaj sunca i kiša. 


Ta ocjena ponašanja naših predaka (Aaron J. Gurevič) dijame- 
tralno je suprotna osudi da su čarolijama željeli prisiliti prirodu i demone 
da im budu skloni. Tu navodnu prisilu ističe prvenstveno Crkva kao 
izrazitu negativnost praznovjerja, dakle prijašnjih vjerskih nazora. Ra- 
zumljivo je da vjera u korisnost sudjelovanja u razvoju prirode nije 
mogla naići na odobravanje Crkve, jer je prema tom novom vjerovanju 
samo Bog mogao odlučivati o zbivanjima u prirodi. 


S druge strane, vjerovalo se da se može ne samo prenijeti bolest 
ili nezgoda na različite medije (—> bradavice, —> kurje oči, —> sunčane 
pjege) nego i obratno, da se gutanjem cvjetova žitarica ili prvog 
proljetnog cvijeća mogu steći njihove prirodne snage i svježina i time 
ojačati vlastito zdravlje. Zadržavanje mladenačke snage, pronalaženje 
čarobnog vrela pomlađivanja, jedna je od najintimnijih ljudskih čežnji, 
na kojoj se bazira i želja za stoljećima traženim kamenom mudraca, 
odnosno životnim eliksirom. 


Kamen mudraca, /apis philosopborum, uznemirivao je mnoge 
glave još od doba kasne antike. U svakom razdoblju netko bi pomislio 
da je našao taj »veliki misterij« čiji samo mali djelić može svaku 
neplemenitu kovinu pretvoriti u zlato i srebro, ali i izliječiti sve bolesti. 


U doba antike vjerovalo se da se stapanjem pravih kovina može 
proizvesti umjetan čovjek - homunculus. Ako su u 8. stoljeću arapsko- 
-perzijski liječnik DŽABIR IBN HAIJAN (latinizirano ime: GEBER), a 
kasnije ALBERT VELIKI, ROGER BACON i početkom novog vijeka 
PARACELSUS vjerovali u mogućnost nalaženja takve »kvintesencije«, 
onda je to odgovaralo tadašnjoj razini prirodnih znanosti, a prije svega 
vjerovanju da su sve zemaljske tvari nastale raznim miješanjem od 
alkemijskih pratvari soli, sumpora i žive. Stoljećima su ljudi težili za 
fantomom, žrtvovali su se imeci očekujući da će se dobiti još mnogo veći 
kada se bude u neograničenim količinama moglo proizvoditi toliko 
željeno zlato. Leksikon JOHANNA HELNRICHA 2EDLERA Grofies, 
vollstdndiges  Universal-Lexicon alter Wissenscbaften und Kiinste_ posve- 
tio je godine 1774. kamenu mudraca ipak još jedanaest stranica, ali s 
rezigniranim završetkom. Međutim, ako je u 20. stoljeću GUSTAV 
MEYRINK još vjerovao da transmutacijom može dobiti taj »filozofski 
kamen«, to je sigurno praznovjerje. Iza sveg tog traženja bilo je uvijek 
očekivanje da će se čovjek pomoću rastopljenog kamena mudraca moći 
pomladiti i tako produljiti svoj život. 


Da li je kamen mudraca možda predstavljao naslućivanje antima- 
terije, koje je u najnovije vrijeme koncipirala teoretska fizika? Ta 
obratno električki nabijena antimaterija, u susretu s našom zemaljskom 
materijom, mogla bi osloboditi ogromne količine energije, ali se još 
moraju pronaći mogućnosti da se njome ovlada. Hoće li možda time 
kamen mudraca u razdoblju svemirskih letova jednog dana postati 
stvarnost, doduše u drugom smjeru nego što se prvobitno mislilo ? 


U svojoj knjizi Weltbuch pisao je SEBASTIAN FRANCK 
godine 1534. o Francima: »Na svetog bi Ivana zapalili vatru i tog bi dana 
donijeli vijence spletene od pelina i sporiša, a svatko je u ruci imao plavu 
travu zvanu kokotić. Tko bi kroz nju gledao u vatru, cijele ga godine ne 
bi boljele oči - tako su mislili u svom praznovjerju. Tko je želio otići od 
vatre kući, bacio bi travu u vatru i rekao _'Neka s ovom travom ode i 
izgori sva moja nesreća'.« 


U narednom je stoljeću slavni putujući propovjednik ABRA- 
HAM A SANCTA CLARA upozoravao svoje slušabce da po biblijskom 
uzoru slijepac može progledati pomoću riblje žuči. U apokrifnoj Knjizi 
o Tobiji iz Starog zavjeta nalazi se odgovarajući izvještaj s arhanđelom 
Rafaelom kao savjetnikom. 


Razne ljudske izuzetnosti bile su, kao što je razumljivo, u 
naročito velikoj mjeri objekti brojnih refleksija. U to se ubrajaju 


crvenokosi i grbavci, trudnice i rodilje, žene za vrijeme menstruacije i 
prostitutke, Židovi i opsjednuti, smaknuti, samoubojice i ostali mrtvi. 
Nemali broj magijskih radnji mogao se navodno pojačati ili učiniti 
uspješnijima, ako ih čovjek obavlja natašte, gol, šuteći ili prije izlaska 
sunca, dakle, ako se onaj tko te radnje izvodi namjerno dovede u 
iznimnu situaciju. Općenito je rano društvo - kao uostalom i sadašnje - 
samo rijetko podnosilo članove koji se nisu pokoravali njegovim pravi- 
lima i osvećivalo im se svim mogućim sredstvima. 

Vjerovanju da se pokazivanjem gole stražnjice ili genitalija može 
spriječiti neko zlo može se pripisati i česta izreka »Poljubi me u 
stražnjicu«, kao i saga iz Češke šume u kojoj je mrtvac uskrsnuo, a 
njegova čuvarica uzmaknula »okrenuvši mu stražnjicu«, nadajući se da 
joj tako ne može naškoditi. Ključ i porijeklo tog vjerovanja možda je 
jedna epizoda iz grčke mitologije: PLUTARH priča da su, kad je 
Posejdon sa svojim ljudima pošao u boj protiv Likijaca da bi osvetio 
Belerofonta, likijske žene krenule s podignutim suknjama ususret mu- 
škarcima, koji su nato zbunjeno ustuknuli. Tako su Likijke bez prolije- 
vanja krvi odvratile opasnost od svoje zemlje. Prema TACITU Ger- 
manke bi ogoljele prsa da bi na taj način potakle svoje muževe na daljnju 
borbu i da bi spriječile njihovo zarobljavanje. A MARTIN LUTHER je 
prema GUSTAVU FREYTAGU često namjerno ležao u krevetu gole 
stražnjice jer je vjerovao da će time protjerati vraga. Zahtijevanje —> 
golotinje da bi se ispunile razne želje već se približava nerješivom 
zadatku. Mnogi su se ljudi sigurno odrekli toga da ispunjenje neke želje 
postignu time što bi javnosti razgolitili svoje tijelo. Ali u praznovjerju 
susrećemo i niz drugačijih nerješivih zadataka, kao npr. kad čovjek u 
vrućici mora, da bi ozdravio, tako dugo ganjati crnu mačku dok ne 
ostane ležati mrtva, ili kad se u tamnoj noći mora naći djetelina sa četiri 
lista. Uzimanje raznih mikstura koje izazivaju gađenje, npr. sa stjenica- 
ma, ušima, od konjskog ili svinjskog izmeta itd., za mnoge je ljude 
također predstavljalo nerješiv zadatak. Iz bajki su poznati nerješivi 
zadaci što su ih morale izvršavati vještice ili vrag da bi ih se tako 
odvratilo od zlih namjera. 


I u daljnjim je praznovjernim sentencijama pretpostavka iznimno 
ponašanje. Tako se smatralo da se može postići ostvarenje niza želja ako 
se —> košulja obuče naopako. U suprotnosti s uobičajenom navikom, 
bacali su se i razni predmeti natrag preko glave ili preko jednog ramena 
(—> unatrag). U drugim slučajevima neki određeni predmet nije se smio 
kupiti, već ga se moralo —> naći ako se željelo da bude djelotvoran. Drugi 


su se predmeti opet morali kupovati bez —> cjenkanja, ili ih je trebalo 
isprositi ili ukrasti (—> vlasac). U svim tim slučajevima veliko značenje 
imalo je odstupanje od uobičajenih pravila. 


Prirodne su vjere pripisivale veliku snagu zemlji. U ovom se 
leksikonu spominje kako se novorođenčad polagala na zemlju da bi 
njezina snaga prešla na dijete. Zemlja se stavljala i na bolesna mjesta na 
tijelu, u nadi da će to pospješiti njihovo ozdravljenje. Kada je trebalo 
napraviti ugovor o kupovini ili najmu neke parcele, prazni bi se 
pergament, kao i pribor za pisanje, stavljao na taj komad zemlje da bi 
dokument magijskim djelovanjem postao nepovrediv. 


U mnogim refleksijama vjerovanja prošlih vremena koje danas 
također smatramo praznovjerjem, odlučujuću ulogu igra već spomenuti 
animizam, vjera u to da svaka stvar ima dušu. Promatranja žabljih 
krakova koji su se trzali, što ih je godine 1780. vršio LUIGI GALVANI, 
mnogi su smatrali potvrdom animističkih predodžbi. Pored izrazitih —> 
životinja s ljudskom dušom, za koje se smatralo da nose dušu umrlih, i 
raznom se dragom kamenju pripisivalo svojstvo da suosjeća sa svojim 
vlasnicima, da ih upozorava na opasnosti za dušu i tijelo i da ih štiti. 
Krastače i pauci privlačili su, prema vjerovanju, na sebe otrov i tako od 
njega spašavali ljude, a ta se misao nalazi i u teozofskim izlaganjima 
JAKOBA BOHMEA Secbs theosophische  Punkte. 


Animizam, koj je srodan fetišizmu, ne javlja se samo u vjerovanju 
prijašnjih ili primitivnih ljudi: mnogi današnji vozači automobila daju 
svom vozilu ime od milja i time pokazuju moderni animizam. Istu 
pojavu nalazimo i kod vlasnika pasa i mačaka. Praznovjerje usko 
povezano s prirodom pruža mnoštvo analogija i paralela. Možda je 
najbliži primjer mjesec koji raste ili se smanjuje kao simbol rasta i 
bogatstva koje se povećava ili smanjuje. Simbolično značenje ima i uputa 
za ispravno guljenje jabuke da bi se pomoglo kod —> zatvora. U optjecaju 
su bile i analogije koje su upućivale na budućnost, kao npr. u vezi s 
bračnim krevetom, dječjom velikodušnošću, operacijama i mnogim 
drugim okolnostima. 


Zanimljiva je analogija prema kojoj —> vuna može ljude očistiti 
od grijeha, budući da apsorbira i konkretnu prljavštinu. U vezi s tim 
treba spomenuti i imaginarnu sličnost raznog korijenja s ljudskim likom, 
prvenstveno kod tajanstvene mandragore. Za — > kaćun se smatralo da se 


na njemu mogu raspoznati oblici slični ruci, pa se staro, pjegavo 
gomoljikasto korijenje nazivalo đavolje ruke, a mlado ručice sreće. 


Budućnost, sudbina pojedinca, bila je previše važna a da bi se o 
njoj pokušavalo nešto saznati samo analogijama. Već se na Novu godinu 
i, naravno, na svaki rođendan postavljalo pitanje o budućnosti, a još je 
veće zanimanje vladalo za buduću sudbinu novorođenčeta ili osobe koja 
se ženi ili udaje. O karakteru ljudi trebalo je da govore kosa, oči, obrve, 
Uši, nos, usta i ruke. Mjesečeve mijene i niz manipulacija s različitim 
biljkama (>> zimzelen, —> luk), kao i način ponašanja kod životinja (— > 
pauci, —> ptice, a konačno i —> čarobni prutić), također su služili kao 
proroštva. 


Ta izražena želja da se unaprijed sazna sve o budućnosti dovela 
je do pripisivanja čvrstih osebujnosti određenim danima i vremenima. 
Vjerovalo se da svaki dan ima svoje osobitosti: mnogim - i kršćanskim 
- praznicima pridavale su se posebne kvalifikacije, a već su se u doba 
antike sastavljale cijele tabele sretnih i nesretnih dana, često na osnovi 
astroloških promatranja i spekulacija. Rimski car AUGUST odbijao je 
da određenih dana poduzme nešto važno, npr. da pođe na putovanje, o 
čemu piše njegov biograf SVETONIJE. 


JAKOB GRIMM je ukazao na to da je —> biranje dana bilo 
uobičajeno kod Židova, Grka i vjerojatno kod svih pogana, te rekao 
dalje: »Jedva da je ijedan drugi narod više vjerovao u biranje dana od 
kršćana u srednjem vijeku.« 


I španjolski jezuit BALTHASAR GRACIAN pisao je u prvoj 
polovici 17. stoljeća o nesretnim danima: »Takvih ima; na te dane ništa 
ne polazi za rukom.« Car HENRIK IV (II. stoljeće) počinjao je sve 
odlučne bitke u utorak, dok se NAPOLEON 1 silno bojao petka. Svo 
to vjerovanje u stalne dobre i loše dane potječe od prastarih pokušaja 
određivanja i proricanja ljudskih sudbina iz zvijezda. Već su Babilonci i 
Asirci, Egipćani, Kinezi, pa i Grci i Rimljani vrlo pažljivo promatrali 
mijenjanje zviježđa i na tome bazirali svoje odluke. PLATON i ARI- 
STOTEL bijahu uvjereni da zvijezde imaju dušu i da su božanske. Tako 
se ne treba čuditi što i u Bibliji, kod KRISTOVA rođenja, važnu ulogu 
igra zvijezda, dok je njegovu smrt na križu, prema izjavi evangelista, 
pratilo pomračenje sunca: to su za mnoge kršćane bila neosporiva 
svjedočanstva korespondencije između zemaljskih zbivanja i zvijezda. 
KONSTANTIN VELIKI, TOMA AKVINSKI, ROGER BACON, 
FRIDRIK II, DANTE, PARACELSUS, KOPERNIK, JOHANNES 
KEPLER, PHILIPP MELANCHTHON, ALBRECHT VON WAL- 
LENSTEIN, TYCHO de BRAHE - svi su oni bili uvjereni u utjecaj 
zvijezda na ljudsku sudbinu, za razliku od TACITA, SENEKE, PAVLA, 


AUGUSTINA, BONAVENTURE, PICA DELLA MIRANDOLE i 
MARTINA LUTHERA - da navedemo samo nekolicinu protivnika 
čitanja sudbine iz zvijezda. Nemali je broj ljudi tokom vremena izgubio 
život jer su ih se moćnici na temelju svojih horoskopa bojali. Tek je 18. 
stoljeće, doba prosvjetiteljstva, donijelo veći otklon od astrologije. 
Usprkos tome GOETHE je, u autobiografskom djelu Dichtung und 
Wahrbeit, registrirao konstelaciju zvijezda kod svog rođenja, a HOL- 
DERLIN je u svojoj pjesmi rijeci Rajni priznao da vjeruje u utjecaj 
zvijezda na ljudski karakter: 


Jer, kao što si počeo, takav ćeš i ostati, 
koliko god djelovala nevolja i odgoj; 
najveću moć ima, naime, rođenje 

i zraka svjetla koja obasjava novorođenče. 


U leksičkom dijelu ovog rječnika petak pruža dobar primjer za 
promjenu nazora od pretkršćanskog do kršćanskog vremena: dok je 
prvobitno bio sretan dan, u kršćansko je doba postao nesretnim danom. 
Promjena u shvaćanju četvrtka nije tako jasno izražena, iako se Crkva 
oštro borila protiv tog »dana boga Donara«, budući da se regionalno 
slavio još do 17. stoljeća. Nasuprot tome, u odnosu prema vodi možemo 
konstatirati iznenađujuću podudarnost pretkršćanskih i kršćanskih shva- 
ćanja: kultsko čišćenje i posvećivanje vode, prema starim religioznim 
predodžbama (npr. u kultu božice Izis i boga Mitre, kao i kod sjevernih 
Germana) prešlo je u kršćansko krštenje s posvećenom vodom koja se, 
pomiješana sa —> solju koja daje život, upotrebljava u mnogim vjerskim 
obredima katoličke Crkve. 


Prema ljekovitom bilju Crkva je primjenjivala opreznu taktiku: 
ako se skupljalo uz molitve, nije imala nikakvih prigovora, ali ako su se 
pri skupljanju mrmljale formule starih čarolija, tvrdila je da ono ne može 
imati nikakvo djelovanje. 


Vrijeme prije izlaska sunca, ali i nakon njegova zalaska, jutro, 
podne i ponoć - svi su ti dijelovi dana imali osobite prednosti ili loše 
strane za neki posao, za čarolije ili za ljudsko zdravlje. I GOETHEOV 
Faust želio je da se ujutro pri punom mjesecu riješi »svakog dima znanja« 
i da ozdravi kupajući se u jutarnjoj rosi. 

Početak godine, mjeseca, tjedna i dana, također su imali vrlo 
značajnu ulogu(—> početak). Isto se tako vjerovalo da je prvi susret sa 
starom ženom, dimnjačarom ili crnom mačkom važan za budućnost, a 
pogotovo za zdravlje. U vezi s tim treba spomenuti i vrlo prošireno 


mišljenje da se pljuckanjem na prvi novac koji se primi može osigurati 
daljnji uspjeh u poslovima, pri čemu igra ulogu i več spomenuto 
vjerovanje u magične snage ljudskih izlučina. 

Za saznavanje budućnosti koristila su se i prizivanja mrtvih, što 
se spominje u proročanstvu kralja Šaula u Starom zavjetu, ali i u II. 
pjevanju Homerove Odiseje. Nemali broj takvih spiritističkih proroštava 
poznat je iz antike i kasnog rimskog carstva, npr. za careva NERONA, 
KARAKALE i dr. Več citirani opat JOHANNES TRITHEMIUS je 
prema predaji godine 1482. vratio iz carstva mrtvih umrlu ženu kasnijeg 
cara MAKSIMILIJANA I! Naslućivalo se da je opat, koji je bio poznat 
po znanju magije, pri svojim čestim nekromantskim eksperimentima 
manipulirao ogledalima. U knjizi Volksbuch vom Doktor Faust taj je 
čarobnjak po želji KARLA V prizvao iz mrtvih njegovu pokojnu ženu 
kao i ALEKSANDRA VELIKOG koji je bio mrtav već tisuću osamsto 
pedeset godina. Ali i u današnje vrijeme mnogi vidovnjaci tvrde da imaju 
kontakt s onim svijetom i da mogu uspostaviti vezu s umrlima. Jedan je 
sud u Aachenu godine 1985. ustanovio da danas mnogi ljudi vjeruju u 
»natprirodne sposobnosti«, te je odbio postupak protiv neke vidovite 
žene koju je državno tužilaštvo optužilo za prijevaru. 


Zanimljiv indikator za promjene, nastale od antiknog do kršćan- 
skog svjetonazora, predstavlja odnos prema ogledalu. Kažu da je SO- 
KRAT svojim učenicima preporučivao da se svakodnevno pogledaju u 
ogledalo, želeći tako upotpuniti njihovu samospoznaju. U doba antike 
težilo se, naime, za skladom između duha i čovjekove vanjštine (kaloka- 
gatija). Kršćanstvo je, međutim, smatralo ogledalo instrumentom taštine, 
a JOHANNES TRITHEMIUS bio je jedan od mnogih koji su čak 
vjerovali u djelovanje demona u ogledalima. 


U —> demone, naime, nisu vjerovali samo _ Grci i Rimljani iz 
pretkršćanskog vremena, već isto tako snažno i kršćani. ORIGEN, 
JERONIM i AUGUSTIN rani su primjeri takvog vjerovanja. Sveti 
Augustin imao je važan utjecaj na cijeli srednji vijek, a napisao je: »Sve 
bolesti kršćana dolaze od tih demona koji osobito muče tek pokrštene i 
čak novorođenu djecu.« Tako se mogu objasniti mnogi strahovi oko —> 
novorođenčadi, ali i već spomenuto vjerovanje da se bolesti mogu 
izliječiti protjerivanjem demona. U svom djelu Summa  theologiae 
TOMA AKVINSKI je napisao: »Kišu i vjetar i svako nevrijeme 
uzrokuju demoni. Dogma je da demoni svaljuju s neba vjetar, oluju i 
vatru.« ALBERT VELIKI, učitelj TOME AKVINSKOG, vjerovao je da 
vihori nastaju kad se u izvor baci posebni balzam, a još trista godina 


kasnije MARTIN LUTHER je vjerovao u slične uzroke: kad se u 
određenu močvaru baci kamen, oslobađaju se ukleti vragovi i demoni, 
pa izazivaju strašnu oluju. 


Niz praznovjernih sentencija danas navodi na mišljenje da se 
radilo o postizanju običnih pedagoških ciljeva kad bi se prijetilo čirevima 
onome tko bi sjeo na stol, ili vragom, kad se pri zijevanju ne bi stavila 
ruka na usta, ili pak bolešću, ako se pljune u rijeku. Međutim, uzrok su, 
bar u počecima, bili mnogo dublji motivi nego što to možemo razabrati 
na prvi pogled na temelju današnje situacije: stol je, isto kao i kućno 
ognjište, smatran svetim, a sjedanje na stol sakrilegijem; za vraga se, kao 
i za vještice, mislilo da često leti uokolo u obliku komarca, ulijeće 
čovjeku u usta i tako se domogne njegove duše; pljuvačka je smatrana 
važnim životnim sokom koji se nije smio izbacivati, već ga je, po 
mogućnosti, trebalo zadržati u organizmu. 

Dva prastara delikta koji se već odavno smatraju praznovjerjem 
su — > urokljive oči i spominjanje osobina nekog čovjeka. Već se u grčkoj 
mitologiji Gorgona optuživala da svojim pogledom pretvara svakoga u 
kamen. I u Starom zavjetu Bog se ne odvraća od grešnika nego upravlja 
svoje lice prema njima (Levitski zakonik 20,6: 26,17).  Starorimski 
decemviri prijetili su oko 450. godina n.e. u svojim zakonima smrću 
svima koji prouzrokuju neku štetu urokljivim pogledom. PLUTARH 
je izvještavao o stanovnicima uz Crno more da su svojim pogledom 
navodno mogli razboljeti i polako usmrtiti muškarce i dječake. U 
srednjem je vijeku BURCHARD IZ WORMSA pisao o ženama koje 
svojim pogledom mogu opčarati i uništiti guske, paunove, kokoši i 
odojke. I zloglasni kodeks protiv vještica »Hexenhammer«, koji je 
postao strašnim kaznenim zakonikom 16. i 17. stoljeća, žigosao je 
djelovanje urokljivog pogleda. Rimljani su tvrdili da papa PIO IX 
(1846-1878) ima urokljiv pogled, te su, da bi se u danoj prilici obranili 
pružali mali prst ili kažiprst. Ali i u naše se vrijeme oku i pogledu 
pripisuje magična snaga nad drugim ljudima, u dobrom kao i u lošem 
smislu: poznata je uzrečica »probosti očima«. Kao što se često plašilo 
urokljivog pogleda škiljavih i crvenokosih osoba, te žena za vrijeme 
menstruacije, tako su se i čovjeku pred smaknućem vezivale oči da ne bi 
koga urekao svojim pogledom. S. SELIGMANN opširno je prikazao 
urokljiv pogled u 2 toma na oko 900 strana(—> popis literature). 


U starom se vijeku za čitave narode u Africi tvrdilo da hvalospje- 
vima mogu učiniti da se drveće osuši i djeca umru. Atenski zakonodavac 
SOLON navodno je oko 600. god. prije n.e. savjetovao: »Treba se čuvati 


da se nekoga ne proglasi sretnim prije no što je umro« (Herodot I, 32). 
Spominjanje neke sretne okolnosti praznovjerni i danas smatraju opa- 
snim; da se sreća zbog toga ne bi razbila a zdravlje pobjeglo - kao što 
se smatra dijelom u šali a dijelom ozbiljno. U Faustu JOHANNA 
WOLFGANGA GOETHEA Wagner upozorava svoga gospodara: 


Ne spominji dobro poznato jato 

koje se širi i struji u maglenom krugu 
i čovjeku sa svih strana 

sprema  tisućostruku opasnost! 


Mogućnost da čovjek postane nevidljiv, pa time neranjiv i nepobjediv, 
također je poznata od starog vijeka do današnjih vremena. Prema priči 
koju spominje HERODOT, lidijski kralj Kandaul u 7. stoljeću pr.n.e., 
pokazao je Gigu svoju lijepu suprugu neodjevenu. Uvrijeđena kraljica 
prisilila je Giga na borbu protiv kralja kojeg je - prema PLATONU - 
pobijedio pomoću prstena koji ga je činio nevidljivim. Ljudi su vjerovali 
da se različitim sredstvima i manipulacijama mogu učiniti —> nevidljivima 
i—>neranjivima. U novije vrijeme, za pripadnike dinastije Hohenzollern 
smatralo se da su otporni na metak i da ih može raniti samo srebrni 
metak. Godine 1724. u Pruskoj je čak zakonom bilo zabranjeno 
postizanje neranjivosti putem magije, ali je ipak još za vrijeme 1. 
svjetskog rata popularni pruski feldmaršal grof HAESELER, »grubi 
Gottlieb«, bio okružen aurom neranjivosti. 


U današnjem praznovjerju s brojevima, tri i sedam obećavaju 
sreću, a trinaest nesreću. Mistika i simbolika brojeva od samih su 
početaka zastupljeni kod svih naroda i religija. Može se pretpostaviti da 
je mišljenje u brojčanim simbolima počelo s brojem jedan kao znakom 
jedinstva, te da je nastavljeno brojem dva kao simbolom dualizma i 
polariteta, dok je broj tri smatran simbolom sinteze (naprimjer otac, 
majka i dijete), a kod mnogih naroda i religija svetim brojem. Kršćansko 
učenje o Svetom trojstvu nije nipošto bilo novo, već je uzore i analogije 
imalo u mnoštvu božanskih trojstava u toku cijele antike. Promatranje 
zvjezdanog neba dalo je povoda daljnjoj mistici brojeva, a sedmodnevni 
mjesečevi periodi dali su osobitu težinu broju sedam kojem se pridavalo 
i sveto značenje (—> brojevi i razne riječi koje izražavaju brojeve). 


V. 


Je li moguće znanstveno utvrditi razloge koji su doveli do praznovjerja? 
Zašto ljudi danas vjeruju u te često nerazumljive i zdravom razumu 
protivne sentencije većinom iz prastarih vremena ? Bez sumnje ih nerijetko 
privlači upravo nerazumljivost i neobjašnjivost pojedinih praznovjernih 
refleksija. Tajanstvene pojave koje se ne mogu racionalno objasniti, često 
u čovjeku bude vjeru da bi mu baš to moglo pomoći. Tako praznovjerje 
ide ukorak s ljudskim uživanjem u pustolovinama i spekulacijama. 
Katkad se primjena praznovjernih sentencija ne smatra ozbiljnom, već 
samo razbibrigom. U praznovjerju ima mnogo proturječnosti jer mnoge 
sentencije potječu iz raznih vremena i regija, ali ono često daje osjetimo 
jednoznačnije, stvarnije formule nego kršćanske dogme, čime se može 
objasniti i variranje tih dogmi u smjeru konkretnijih običaja u narodnom 
vjerovanju. »Upotrebljiva religija uvijek je vrlo direktna i materijalistič- 
na«, pisao je hamburški vjerski pedagog FULBERT STEFFENSKY. 
Mnoge povremeno praznovjerne jamačno privlači i povezanost s priro- 
dom koja dolazi do izražaja u velikom broju praznovjernih refleksija. 


Učvršćivanju praznovjerja nerijetko pomažu slučajni događaji: 
čini se da slijepa sudbinska moć slučaja potvrđuje vjeru u tajanstvene sile, 
a ponekad i razotkrije do tada nepoznate konstelacije, te time potiče 
nove praznovjerne predodžbe. Tako se u 17. stoljeću na taliru sv. Jurja, 
što ga je neki oficir nosio na tijelu, zaustavio puščani metak. Taj je slučaj 
bio uzrokom vjerovanju da taliri sv. Jurja imaju moć da čovjeka učine 
neranjivim. Čini se da su za bujanje praznovjerja naročito povoljne neke 
duhovne tendencije, npr. strujanja romantizma i mistike. Takva su 
vremena u prošlosti bila neobično prijemljiva za sve subjektivne manife- 
stacije, duhovna mnogostrukost nailazila je na plodno tlo, a spekulativno 
razmišljanje nailazilo je na posebnu pažnju, pa je to povoljno utjecalo i 
na vjeru u mnoštvo zaštitničkih duhova, genija i individualni anđela. S 
obzirom na to razumljivo je i vjerovanje u osobito veliku prijemljivost 
žena, ne samo za religiozno vjerovanje nego i za praznovjerje, doduše, 
nerijetko na ironičan, zloban način, kao kad npr. FRIEDRICH NICO- 
LAI godine 1783. piše o »teologiji preslice«. Ali taj predvodnik berlin- 
skog prosvjetiteljstva s oštrim jezikom ni sam nije bio imun protiv 
praznovjerja, pa su ga javno ismijali kada je objavio da se stavljanjem 
pijavica na stražnjicu oslobodio halucinacija. GOETHE je o tome u 
svom Faustu podsmješljivo napisao: 


Kada se pijavice naužiju njegove stražnjice, 
bit će izliječen od duhova i od duha. 


Mitovi i bajke često prenose praznovjerje, te postoje mnogo- 
brojne međusobne veze između tih dviju manifestacija narodnog vjerova- 
nja i zabave. I jedna i druga često bar kao pozadinu koriste istinske 
događaje i stvarna iskustva. Pomoću mitova i bajki, koji su većinom 
određeni vremenom i mjestom nastanka, mogu se pobliže odrediti 
mnoge praznovjerne sentencije. U Beču je godine 1814. bilo zabranjeno 
izdavanje Grimmovih bajki, s obrazloženjem da sadrže previše prazno- 
vjerja ! 

Što je, dakle, to praznovjerje koje se pojavljuje u tako različitim 
oblicima? Je li ono samo protuoblik kršćanskog crkvenog vjerovanja, 
kao što izgleda na osnovi mnogih citiranih izjava klerika? Ili su to 
pretjerivanja koja prelaze autentično, službeno crkveno vjerovanje ? Radi 
li se kod praznovjerja o ostacima ranih vjerskih nazora, kao što proizlazi 
iz semantičke izvedenice latinskog naziva superstitio 2 Hi te maksime 
treba shvatiti kao protupoziciju prihvaćenim prirodoznanstvenim i 
medicinskim spoznajama? Nije lako praznovjerje, s njegovim mnogo- 
strukim pojavama i granama, obuhvatiti jednoznačnom definicijom. Na 
sva postavljena pitanja može se pozitivno odgovoriti dijelovima materi- 
jala koji je u ovoj knjizi naveden abecednim redom. Ali, dakako, samo 
jednim dijelom, dok većina materijala uvijek prelazi okvir pojedinih 
pitanja. 

U opširnom rječniku Handworterbuch des deutschen  Aberglau- 
bens praznovjerje se opisuje kao »vjera_ u djelovanje i percepciju 
prirodoznanstveno neobjašnjenih snaga, ukoliko one nisu zasnovane na 
vjerskom učenju«. Tu se, dakle, za razliku od već citirane definicije u 
rječniku — Worterbuch der deutschen  Volkskunde ( str. 275 i d) 
praznovjerje jasno razgraničava od vjere, iako se u oba slučaja pretpostav- 
ljaju »prirodoznanstveno neobjašnjene snage«. Ali ipak, ni ta definicija 
ne može obuhvatiti sve praznovjerne sentencije, kao što se vidi kad se u 
leksičkom dijelu knjige pogleda pod natuknicama —> nevolja, —> zvižda- 
nje, —> okruglice, —> početak. Ta definicija ne pokriva ni refleksije o 
raznim brojevima. Kada se, primjerice, obećava bogatstvo svima koji na 
Badnjak jedu okruglice, ili ako naknadno dimljenje ugašene svijeće 
nagovještava skandal, uopće se ne zahtijeva prirodoznanstveno objašnje- 
nje, već se tu radi o čistim vjerskim dogmama, možda na temelju 
višekratnih slučajnih iskustava. 


Prema današnjem općem shvaćanju, praznovjerje je u nužnoj 
suprotnosti s nekim drugim vjerovanjem koje većina priznaje i prakticira. 
Taj se zahtjev ne poštuje u definiciji leksikona Handworterbuch des 


deutschen  Aberglaubens. Kad _ u 12. stoljću HILDEGARD VON 
BINGEN smatra da se u zubima nalaze crvi, i kad vjeruje da je 
hranjivost mesa ovisna o tome da li su životinje zaklane dok je mjesec 
rastao ili se smanjivao, ili kad ciriški liječnik i fizičar KONRAD 
GESNER u 16. stoljeću za sprečavanje krvarenja preporučuje prah od 
vrhova bivoljih rogova s vodom, onda se u to vrijeme u sve to zajedno 
možda i vjerovalo i prema tome postupalo, a tek je kasnije shvaćeno kao 
praznovjerje. Ali zato nećemo svaku hipotezu, koja se naknadno poka- 
zala kao zabluda, smatrati praznovjerjem - tu, dakako, odlučuje i 
individualno stanovište. To vrijedi naprimjer zaflogiston za koji se u 17. 
i 18. stoljeću pretpostavljalo da je sastavni dio svake gorive tvari, te da 
navodno samo on omogućava gorenje. Nakon otkrića kisika, krajem 18. 
stoljeća, odbačena je teorija o flogistonu. Mišljenje TOME AKVIN- 
SKOG: »Sjeverni vjetar pomaže za rađanje muške djece, južni za rađanje 
ženske« možda je već u 13. stoljeću naišlo na praznovjernu skepsu, 
barem danas to ne možemo drugačije zamisliti. 


Do pomicanja vjerskih sadržaja prema praznovjerju može i danas 
doći sasvim subjektivno, kada se naprimjer napusti kršćanska osnova, pa 
se, recimo, liturgijski obred shvati samo još kao radnja lišena smisla. 
Za racionaliste i pozitiviste vjera i praznovjerje imaju isto korijenje, za 
njih je svaka vjera u bogove, demone, genije i ostala nadzemaljska bića 
samo čovjekov pokušaj da se utješi zbog zagonetnosti svijeta i neobjašnji- 
vog što nas okružuje, te da bolje svlada nepogodnosti ljudskog života. 

Višestruko se pokazalo da postoje uske veze između vjere i 
praznovjerja i da lični stav pojedinca odlučuje o tome kako će realizirati 
ovu ili onu tezu. KARL PRUMM u svom priručniku Religionsgeschich- 
tliches Handbuch doduše konstatira, osvrćući se na antiku: »Čim se volja 
za nadvladavanjem božanstva nađe na mjestu molbe pune poniznosti i 
strahopoštovanja, napušteno je područje religioznog. Čim se mogu 
ustanoviti nemoralne svrhe, npr. volja da se našteti bližnjemu, nalazimo 
se na tlu nereligioznosti, a često i magije, budući da se nemoralne svrhe 
ne podudaraju s religijom.« Tu se treba zapitati na kojem stupnju 
hitnosti - prema ovoj argumentaciji - molbe poprimaju karakter zahtjeva 
upravljenih nadzemaljskoj sili. Podsjećamo na spomenuti 108. i 109. 
psalam s njihovim molbama Bogu za uništenje neprijatelja i njihovog 
potomstva. Prema citiranoj argumentaciji, ovdje se radi izrazito o 
»području nereligioznog«. 


Vidi se da nijedna od iznesenih definicija ne može sasvim 
obuhvatiti praznovjerje i razgraničiti ga od vjere većine. Zato bismo 


ovdje željeli staviti na diskusiju jedno novo određivanje pojma: prazno- 
vjerje je subjektivno i nalazi se u suprotnosti sa znanjem svog vremena, 
kao i s vjerovanjem koje zastupa većina, a počeci su mu pretežno u 
ostacima ranijih pravila vjerovanja i ponašanja. 

Ta se definicija mora braniti u najmanju ruku zbog »vjerovanja 
koje zastupa većina«. Doduše, paralelno govori i WILHELM HEHL- 
MANN u svom rječniku  Worterbucb der  Psychologie (12. izdanje, 
1974) navodeći da praznovjerje ne odgovara »religioznim ili ideološkim 
predodžbama koje vladaju u jednom društvu«, ali ako pogledamo 
citirane izjave raznih teologa, posumnjat ćemo u to da li je kršćanska 
vjera danas zaista »vjerovanje koje zastupa većina«. Ali koja bi to druga 
vjera mogla biti? Praznovjerje sigurno ne, jer je previše diferencirano, 
previše opširno i promjenljivo a da bi se moglo govoriti o nekom 
određenom praznovjerju. Već je CICERON u pretkršćanska vremena 
morao doživjeti neuspjeh sa svojim zahtjevom da se unište sve klice 
praznovjerja, a nakon velikog vremenskog skoka njemački sociolog 
MAX WEBER je godine 1919. nešto preuranjeno izrazio svoje žaljenje 
što se svijet sve više lišava čarolija, budući da je, kao posljedica 
intelektualizacije, nestala vjera u tajanstvene neuračunljive sile. JO- 
HANN WOLFGANG GOETHE imao je, nasuprot tome, pravo sa 
svojim mišljenjem da praznovjerje spada u bitne osobine čovjeka, te da 
će se zato - kao i njegov subjektivni antipod, vjera - zadržati sve dok 
bude ljudi. Ono što se smatralo istinitim često je više promijenilo svijet 
nego »realnosti« - a tako će i ostati. »O vjeri ovisi svijet«, rekao je 
NOVALIS, ali - »vjera i predrasuda su ista stvar«. 


